
Unchiului meu, pentru care 
Golgota a însemnat Muntele 
lui Sisif... 


„„„ Cei doi giganţi, CIA şi KGB, poarta războiul rece în stilul 
lor caracteristic: împărțirea lumii în focare de război, susținute 
de formațiuni paramilitare create şi finanțate de cele două 
servicii secrete. America Latină revine CIA. Care a înființat 
Reţeaua Condor, în timp ce Asia şi Africa sunt domeniile KGB, 
părintele Reţelei Kandelabru. 

Reţeaua Condor cuprinde: Mano Blanco — în Mexic. Cobra — 
în Honduras, Anseguat — în Guatemala, Orden - în Salvador, 
MAS - în Columbia. Los Novios de la Muerte — în Bolivia, Patria 
y Liberdad — în Chile, AAA — în Argentina, Comandourile Morţii 
- în Brazilia, Tontos Macoutes — în Haiti. 

Rețeaua Kandelabru cuprinde: Executive Outeome - în 
Africa de Sud. Novo Frente — în Mozambic, MBL - în Namibia, 
Divizia HIV (soldați infestați cu virusul HIV, care „luptă” prin 
violuri) — în Congo, AUM -— în Japonia, Myia — în Afghanistan, 
Mujahi — în India (Caşmir). 

Numele de cod al acestor organizații paramilitare: ŞCOALA 
UCIGAŞILOR. 


(Fragment din Documentul AN 0246/0414-B24, din Arhivele 
Departamentului Securității RSR) 


ŞCOALA UCIGAŞILOR 


Colosul se prăbuşeşte la pământ şi încearcă să geamă, dar din 
gâtul lui, mai uscat ca albia unui râu secat încă din precambrian, 
nu iese decât un gâjâit ilar. Priveşte a mia oară ceasul micuțului 
computer încastrat în „centura morții”, cu care este înfăşurat şi-şi 
mişcă burta în valuri, încercând să-l înşele. Inutil. Micuţțul 
computer continuă să înregistreze timpi morți şi Colosului nu i-au 
mai rămas decât cinci minute până la explozie. Aleargă de 
douăzeci de ore şi are timp de grație de numai o oră pentru a se 
odihni. Dacă-l depăşeşte, diabolica maşinărie declanşează explozia 
care-l poate transforma într-un nisip mai fin decât cel în care e 
prăbuşit acum. 

O clipă este tentat să-şi desfacă centura şi să dea cu ea de-a 
azvârlita, dar avertismentul „inginerului” şcolii îl potoleşte: 
computerul uită de numărătoare şi declanşează mecanismul. Se 
ridică cu greu. În mintea lui, de altfel destul de puţină, blestemele 
se înghesuie ca un sobor de preoți la un film porno. Continuă să 
alerge pentru a opri ceasul infernal. Nu mai are mult. Gândul că 
va da din nou ochii cu maiorul Pavlovici şi-i v-a putea împărtăşi 
măcar câteva dintre blestemele alese cu grijă îi dă puteri sporite. 

De când a fost paraşutat în junglă, de la zece mii de metri, în 
urmă cu douăzeci de ore, cu optzeci de kilograme de material 
repartizat pe stomac şi pe spate, n-a mâncat decât melci şi şerpi 
fripți cu sare. Apa s-a terminat destul de repede şi, deşi a băut din 
toate băltoacele scârboase întâlnite în drum, ar fi gata să ofere 
jumătate din salariu pentru o singură sticlă de bere rece. În timp 
ce aleargă, imaginea sticlei brumării îl chinuie mai rău decât 
greutatea pe care trebuie s-o care. Îl mângâie gândul că noi, 
ceilalți, paraşutaţi ca şi el în diferite puncte, am putea fi de mult 
oale şi ulcele. 

Îşi roteşte unicul său ochi asemenea unei antene radar şi, după 
ce-şi consultă minuscula hartă digitală, schimbă direcţia. Este un 
expert în orientare - ne-a dovedit-o de fiecare dată în luptele la 
care am participat împreună. 

Soarele îl bate drept în creştetul chilug. Îşi pune casca de oțel 

care, deşi căptuşită, îl frige şi mai şi. Nu poate risca, totuşi, un 
leşin. Când, după ultimul pâlc de copaci, îi apare în față tabăra 
camuflată, dă drumul unui răget care pune pe fugă o turmă de 
bivoli ce păşteau paşnici prin preajmă. Îl vede de departe pe 
maiorul Pavlovici, care stă cu picioarele răşchirate şi cu mâinile la 
spate, rânjind spre el ca un doctor ginecolog la un transsexual. 

Colosul uită de oboseală, tropotind cu sârg către cel care îi pare 
a fi chiar diavolul în persoană. Între timp, cumpăneşte între două 
soluții: ori să descarce arma în arătarea care-l înfruntă cu rânjetul 
ei scârbos, ori să se dea mare şi să pară că tocmai a sosit dintr-o 
excursie organizată de un grup filantropic pentru copiii 
handicapațţi. Alege, totuşi, o a treia variantă. Ajuns lângă maior, îl 
prinde pe neaşteptate în brațe, de parcă tocmai îşi întâlnise iubita 
părăsită de câțiva ani. 

Maiorul e luat prin surprindere. Primeşte în față răsuflarea 
împuţită a Colosului şi nu ştie cum să procedeze. Îl lămureşte tot 
uriaşul, care continuă să-l strângă în braţele sale de fier: 

— Ce-aţi spune, domnule maior, dac-am muri împreună? Cred 
că rahatul ăla de ceas tocmai numără ultimul minut. Ar trebui să 
ne mişcăm un pic, ca să-l facem să se oprească. 

Colosul îl învârteşte pe maior într-un dans ametitor, continuând 
să fredoneze o melodie inventată ad-hoc. Pavlovici are braţe tari şi 
nici forța Colosului nu mai e a unuia proaspăt sculat din somn, 
aşa că reuşeşte să îngaime: 

— Dobitocule! Dacă nu te opreşti în clipa asta... 

— Vă e frică de moarte, domnule maior? grohăie Colosul, 
continuând să-l poarte pe aripile valsului nemuritor. Nu e un 
exemplu bun pentru soldații din subordine. Un comandant... 

Dar nu mai apucă să termine. Genunchiul maiorului îi găseşte 
punctul nevralgic şi uriaşul cade fulgerător. E preluat de „inginer”, 
care-şi aştepta rândul la vals şi care îi deschide rapid centura cu 
cheița-minune. 

— Patru minute şi treizeci şi trei de secunde! anunţă el, 
grăbindu-se să consemneze datele într-un carnețel cu coperte 
negre. 

— Puteam să mai facem un tur, domnule maior! apreciază 
Colosul, adunându-se de pe jos. Sau v-aţi completat carnețelul de 
bal? 

Aici nu greşeşte prea mult. Carneţelul este completat de Otto 
Mazzeppa, urmat, la scurt timp, de mine şi de Fachir. Cu toate 
acestea, Colosul nu a fost primul. I-a luat-o înainte Sara Lipovicz. 


Toate ca toate, dar să fii întrecut de-o femeie, iată ceva de 
neconceput pentru soldatul de rangul întâi Frederick Sheldon, 
poreclit Colosul. 

— A trişat! Sunt sigur că a trişat! Otreapa asta nici în pat nu 
poate să fie prima, dar la un antrenament de genul ăsta?! Ia zi, 
urlă el către „inginer”, te-a mituit cu oarece satisfacţii sexuale ca s- 
o treci înainte? Sunt mai puternic decât un elefant şi mai iute 
decât un ghepard! 

— N-am de gând să fac din voi gheparzi! îl opreşte maiorul. Cel 
mai bine vi s-ar potrivi denumirea de hiene. 

— Himen să-i spuneți putorii ăleia care v-a amețit pe toți cu 
fofoloanca ei! zbiară Colosul, neatent la fonetica locului. 

Maiorul rânjeşte din nou, punându-şi la lucru cicatricea care-i 
străbate tot obrazul drept: 

— Hienele sunt mai ale dracului decât gheparzii. Ba le mănâncă 
ăstora chiar şi puii, fără să fie atacate. Şi ştiţi de ce? Pentru că, 
dacă un ghepard şi-ar pierde fie şi o singură gheară, n-ar mai fi 
bun de vânătoare şi ar muri de foame. Voi trebuie să fiți hiene, 
fiindcă un lucru e sigur: cei cu care vă veți bate sunt gheparzi. 

— lată-ne şi zoologi, pufneşte Colosul cu dispreț, căutând cu 
asiduitate în curul vieţuitoarelor savanei! Asta-mi aminteşte de 
bietul taică-meu care-i halea maică-mii toate plantele din ghivece, 
pe motiv că vrea să studieze efectele fotosintezei. 

— Nu încetez să mă mir de câte cuvinte noi ai învăţat! zic eu, 
inaugurând bidonaşul cu votcă oferit de maior. 

Colosul îmi smulge obiectul, aruncându-mi o privire rea. 

— Să fie din cauză că mi-am schimbat creierul!? 

— Gata,  potoliți-vă! strigă maiorul. Consider misiunea 
îndeplinită cu succes. Ordinea nu contează... chiar dacă prima a 
fost o femeie! Adaugă el, privind malițios către Colos. Acum, 
năniță, iar la sculare, rapoartele. Cred că aveţi ce povesti. Program 
de voie douăsprezece ore! 

Pavlovici mai scormoneşte pământul prin partea locului vreo 
câteva minute, în aşteptarea unei replici, dar, în cele din urmă, dă 
să se retragă dezamăgit. Am avea, desigur, multe să-i spunem, dar 
regulamentul militar, fie el şi unul al mercenarilor, interzice, în 
bună măsură, formulele de adresare pe care am vrea să le folosim. 


1 Aluzie la operaţia de „spălare a creierului”, la care a fost supus de 
arabi, cu concursul nemijlocit al lui Florin Zamfir. Vezi Conspirația 
sfârşitului lumii, de acelaşi autor (n. trad.). 

Numai Andar Prajepa ridică două degete uscate, ca nişte cârlige de 
rufe din epoca bronzului. 

— Dă-i drumul, Fachirule, zice maiorul, simțindu-şi speranțele 
renăscând. Nu e nevoie să ridici caraba, nu suntem la şcoală. 

— Domnule maior, cer dormitor separat! 

Pavlovici se scobeşte în urechi, examinând, intrigat, mizeria 
depusă pe degetul său bont. 

— Fii mai explicit! Dacă e încă una dintre măgăriile voastre, îți 
pot spune de pe-acum că vei avea asigurat un dormitor cu totul 
separat, în carceră. 

— Soldatul Sheldon pute! trâmbițează indianul. Poluează aerul 
ca un hoit de mamut uitat la soare. 

Instantaneu, Colosul rămâne cu bidonaşul suspendat la 
jumătatea drumului spre gură, de parcă pozează unui pictor 
pentru tabloul vieții sale: „Peisaj antediluvian cu votcă”. leşită din 
baracă, Sara prinde ultimele cuvinte ale indianului şi nu scapă 
ocazia să mai pună şi ea un vreasc pe foc: 

— Pe lângă asta, are şi un stomac mai bogat în gaze decât orice 
zăcământ din Siberia! 

— Şi la ce vă aşteptaţi? o întrerupe, nervos, maiorul. Să chem 
un specialist în protecția mediului? Aruncaţi-l într-un lac, cu un 
bolovan legat de picioare şi lăsaţi-l acolo să dospească. 

Face stânga-mprejur, părăsind zona, în căutare de teritorii mai 
bune şi mai sigure. „Inginerul” culege centurile şi-l urmează 
supus. Nu are de gând să fie obiectul caznelor la care am vrea să-l 
supunem. 

Colosul nu reacționează imediat. Goleşte, pe  îndelete, 
bidonaşul, după care i-l aruncă lui Otto. 

— Neamțţule, tu eşti cel mai zdravăn de prin partea locului. Fă 
un gest creştinesc şi umple recipientul. Cât despre tine, adaugă el, 
întorcându-se spre Sara şi dându-l uitării pe indian, mă întreb un 
singur lucru: Ce cauţi tu aici? Doar în două locuri îi este permis 
unei femei să-şi ducă viața - în pat sau în bucătărie. 

— De unde ştii că simt femeie? replică Sara, zâmbind. Nu cred 
că deții informații sigure despre ce port eu între picioare. 

— Să facem un pariu! se grăbeşte Colosul cu propunerea, 
intuind o ocazie neaşteptată. Pun o sută de dolari la bătaie. Dacă o 
ai ca toate femeile, ai câştigat. 

— Şi dacă nu? 

— Atunci, se cheamă că ai pierdut! 

— Fii sincer, Frederick, fac eu pe moderatorul, ce-ai prefera? Să 

câştigi, sau să pierzi? 

— Tu nu te băga, Florine, cu tine o să am o discuţie separată, 
pe un pariu anume, despre care pot să-ți spun de pe-acum că-l voi 
câştiga. Ei? Te-ai hotărât, Sara? Îţi dai sau nu nădragii jos? 

Fachirul şi cu mine stăm deja cu ochii holbațţi, pregătiți să nu 
pierdem nimic. Chiar şi Otto, despre care ştim cu toţii că e 
pederast, s-a oprit în drum. 

— Dacă eşti atât de interesat, îți propun altceva, o întoarce Sara 
Să facem un pocher pe dezbrăcatelea cu tot cu banii pe care-i 
avem prin buzunare. 

Suntem după o grămadă de ore de marş forțat, timp în care am 
trecut prin toate chinurile iadului, dar propunerea Sarei ne face să 
uităm de oboseală. Jocul e cu atât mai tentant, cu cât nimeni 
dintre noi nu ştie câţi bani are celălalt asupra lui. Colosul îşi 
îndreaptă statura masivă şi scoate o idee la aer: 

— De acord! Dar încă ceva... Dacă pierzi şi se dovedeşte că eşti 
femeie, mă laşi şi pe mine o dată! 

Sara însă vrea să afle toate aspectele. 

— Şi dacă pierzi tu şi se dovedeşte că eşti bărbat? Îl lăsăm pe 
Otto să ţi-o pună? 

— Otto n-are ce căuta în chestia asta. Nu, o să te las pe tine să 
mi-o pui! găseşte Colosul soluţia, în căutarea unui câştig cât de 
mic, oricât de nefavorabilă i-ar fi situaţia. 

— Hai să nu transformăm totul într-o chestie atât de banală, 
intervine Otto. Să ne oprim doar la pocher. 

— Tu vezi-ți de dosurile tale! se stropşeşte Colosul, strângându- 
şi instinctiv anusul. 

— Are dreptate Otto, să lăsăm cele lumeşti! sare şi Fachirul, în 
opinia căruia pocherul făcea parte, probabil, din îndeletnicirile 
spirituale ale omenirii. 

Colosul rămâne singur pe poziție, fără drept de veto. Nu trecem, 
totuşi, la fapte, până când nu ne înfruptăm cu friptură rece şi 
fructe. Dintr-o ladă de aluminiu, Otto dă la iveală două sticle de 
Smirnoff. Este un bun camarad, căruia nici noi nu-i scoatem ochii 
în ceea ce priveşte preferințele lui pidosnice. Cât timp nu suntem 
pe gustul lui, toate-s în regulă. 

Ne aflăm de patru săptămâni în savană, pe malul unui afluent 
al fluviului Orange, în Africa de Sud. La mică distanţă, se ridică 
masivii din Munţii Scorpiei. Tabăra noastră e atât de bine 
camuflată, încât nici cel mai sofisticat satelit nu o poate depista 

Pregătirea de gradul patru? la care suntem supuşi i-a selectat pe 
mulți. Doar cinci plutoane, printre care şi al nostru, au primit 
„viză” pentru misiunea „Kosovo”. Aşteptăm cu toţii înfrigurați să 
treacă şi ultimele două zile, după care vom redeveni cărăuşii 
morții. 

Colosul îşi şterge îndelung mâinile de uniforma cafenie, mai 
soioasă decât un râu colector din subteranele Parisului. Ochiul lui 
ciclopic aruncă priviri iscoditoare. Orbita sângerie, amintirea din 
Cambodgia, pare infinit mai umană. Este atât de hidos, încât l-ar 
face până şi pe un crocodil pervers să aibă coşmaruri în nopțile cu 
lună plină. De altfel, un hipopotam rătăcit prin zonă scoate un 
zbieret înfricoşător şi dispare în apele râului, bântuit de intenții 
sinucigaşe. Sara şi-a terminat şi ea porția şi aprinde o ţigară 
subțire de foi. Bricheta sa de aur, care are gravată steaua lui 
David, ne deschide apetitul de joc. 

— Că veni vorba, porneşte Colosul negocierile, deşi nimeni nu 
spusese nimic, mizăm doar pe banii din buzunar sau pe tot? 

— Numai pe bani, îl temperează Sara. N-am chef să dau peste 
cine ştie ce aiureli sexuale pe care le păstrezi în uniformă. 

Fachirul scoate un pachet de cărți, făcându-ne să cotcodăcim ca 
nişte cloşti care stau la coadă la ouă. Indianul îşi merită porecla, 
mai ales de când ne-a delectat cu câteva scamatorii. Nici oferta 
Colosului nu e primită cu mai mult entuziasm: are prostul obicei 
de a face semne pe spatele cărților, pe care, cu ochiul lui de vultur, 
le poate detecta de la zece metri. 

— Dă fuga la Johannesburg şi cumpără un pachet nou! se 
oțărăşte uriaşul, făcând pe simandicosul. 

Nu e nevoie să străbatem toată Africa de Sud Ne salvează 
acelaşi Otto. În lada lui găseşti de toate. Dacă scotoceşti bine, e de 
părere Colosul, ai putea descoperi un bărbat gonflabil. Îi acceptăm 
cu toţii, tacit, corectitudinea de neamț până în călcâie, deşi asta ne 
cam şifonează orgoliile. Pachetul sigilat trece din mână în mână. 
Este mirosit, pipăit şi studiat pe îndelete. Vreo câteva minute, 
părem o echipă de arheologi adânciţi în studierea unei bucăți de 
rahat de ihtiozaur, descoperite după îndelungi săpături. O dată 
declarați satisfăcuți, pachetul îşi pierde virginitatea, iar cărțile de 
joc îşi încep turneul electoral. 

Sara pare expertă într-o nemaiîntâlnită cabală a pocherului. 


2 În tactica mercenariatului, este cea mai dură formă de pregătire şi 
instrucție (n. trad.). 

Treptat, ne  uşurează de obiectele de îmbrăcăminte, 
transformându-ne într-o echipă de poloişti care pozează pentru 
fotografia de promoție. Sunt atât de ghinionist, că-mi vine să-mi 
înghit ciorapii, pe care, de altfel, îi pierd o mână mai târziu. 
Colosul mai are pe el doar o pereche de izmene, de care s-ar ruşina 
şi un boschetar şi o şosetă prin care ti putem număra degetele 
negre, cu unghiile încarnate. Toată lumea e sigură că-şi ține banii 
în „buzunarul” din cel mai intim loc. Fachirul şi cu mine ne arătăm 
deja coastele. În schimb, Otto, care, după o malarie contractată în 
Zair — pe când lupta în Legiunea Străină - suferă de frig, îşi scoate 
cel de-al patrulea maiou din cele şase pe care le poartă permanent 
sub bluzon. 

— A intrat frica-n tine! e de părere Colosul, aruncându-i cărțile 
Sarei. Ţi-e teamă că o să-ți vedem podoaba şi o să ne minunăm. 

— Să vă minunati? întrebă Sara, într-o doară. Doar n-o să mă 
faceţi să cred că n-aţi mai văzut o păsărică în viața voastră. 

— Ba cum să nu! se grăbeşte Colosul să îndepărteze bănuiala 
cea necurată. Pot să ţi-o şi descriu. Numai că la tine trebuie să fie 
altceva. Dacă pe bărbaţii voştri îi scurtează la naştere de pielea de 
prisos, mă întreb ce le fac femeilor. Nu mai departe de anul trecut, 
bântuiam prin junglele Ruandei. Eram în slujba unui negrotei care 
dădea impresia că nu ştie cu exactitate ce anume vrea. Când 
înaintam şi omoram o grămadă de gorobeți dintr-un trib inamic, 
când ne întorceam şi-i luam la rost pe tipii din tribul pe care-l 
apăram. Cert e că am găsit cu greu un moment de odihnă, în care 
să ne amintim că se copsese vremea unei întâlniri cu o muiere. Am 
plătit un băştinaş care-şi păştea rinocerii prin apropiere şi tipul 
ne-a procurat, cât ai zice peşte, o negresă autentică, vreau să 
spun, luată atunci dintr-o poză ca alea din atlasele despre viața 
sălbatică. Era îmbrăcată cu cele mai bizare chestii, încât a trebuit 
să aflăm de la băştinaş cum se procedează ca să i le scoatem. Cu 
cerceii din ureche şi din nas şi cu doagele din jurul gâtului ne-am 
împăcat noi cum ne-am împăcat, dar când a fost să-i scoatem 
chiloţii din nuiele, am rămas ca la dentist. Credeţi-mă, prieteni, 
din podoaba ei, mai împădurită decât o plantație de cocotieri, ieşea 
un fel de tub pictat cu cele mai neverosimile scene de vânătoare! 
Asta a fost de natură să ne mai tempereze elanul de cerbi la 
vremea boncăluitului, însă eu aş fi regulat şi o mină antitanc, într- 
atât eram de plin. L-am întrebat pe băştinaş dacă nu cumva e 
vorba de scula unui megieş uitată la locul faptei, iar ăsta s-a 
pierdut atât de mult în detalii, în timp ce-mi explica, încât era să-şi 

frângă mâinile. În fine, am putut pricepe că partea bărbătească, 
care pârțâia prin zonă, avea pendulele atât de lungi şi subțiri, că le 
trebuia un ghidaj special pentru a lucra la standarde normale. 

Colosul simte că plesneşte. Cei trei popi pe care a reuşit să-i 
adune la un loc sunt învinşi de chinta Sarei. Îşi exprimă 
nemulțumirea în expresii de-a dreptul tribale, învățate, pesemne, 
la vremea în care alerga după negrese cu tub genital. Spre deplina 
noastră uimire, îşi scoate izmenele, dezvăluind podoabele bărbăției 
sale. Avem de ce ne minuna. Când l-a creat, Dumnezeu a uitat 
mâna pe buton. În acelaşi timp, ne dăm seama că nu-şi mai ţine 
banii lipiți de buci. Cu siguranță îi are la gleznă, acoperiți de 
şoseta împuţită de care nu s-ar atinge nici o spălătoreasă din 
Ougadougu. 

Izmenele Colosului nu-i fac cea mai bună impresie Sarei, care le 
culege, scârbită, cu cuțitul ei de luptă, azvârlindu-le într-un copac. 
Nici maimuţele, care-şi făceau siesta pe ramuri, nu dau semne de 
bucurie. Latră şi ţipă ca nişte călugărițe într-un sex-shop. 

În mod surprinzător, următoarele trei mâini aparțin Colosului, 
care e din nou pregătit pentru trecerea în revistă. Pare şi el uimit: 
întâia oară în viaţa lui câştigă fără să trişeze! În schimb, Fachirul 
şi cu mine am pierdut tot. Mă felicit că i-am trimis Lianei3, exact 
cu o zi înainte, avansul încasat pe contract. 

Colosul şi Sara dau impresia că au pus de-o coaliție secretă. 
Otto e singura victimă care a rămas îmbrăcată, iar cei doi se întrec 
să-l învețe cum se face striptease. Neamţul tremură tot, dar nu de 
nervi sau de emoție, ci din cauza sechelelor de friguri negre, care-l 
vor însoți toată viața. Când Sara şi Colosul rămân singuri în joc, 
hotărăsc să se oprească, dând noi aripi ideii de alianță tacită 
stabilită între ei. N-au câştigat prea mulți bani, dar, cel puţin, în 
ceea ce-l priveşte pe Colos, numai şi faptul că nu şi i-a pierdut pe- 
ai lui reprezintă un mare câştig. Mobilul de la începutul jocului a 
dispărut complet. Sara se îndreaptă spre duşuri, dar înainte îl 
fixează cu degetul pe Fachir. 

— Dacă încerci să te mai holbezi iarăşi prin cine ştie ce găurică, 
o să am grijă să-ți procur una la purtător. 

Spre a fi mai convingătoare, îşi agită pumnalul, de care nu se 
desparte nici în somn. Ai putea oricând să crezi că e un fel de 
mână artificială, care, cu timpul, a înlocuit cârligul pirateresc. 


3 Soţia lui Florin Zamfir. Vezi Pentru bani, înainte! şi următoarele de 
acelaşi autor (n. trad.). 

Fachirul face ochii mari şi, dacă i-ai schimba decorul, ai putea 
oricând să-l confunzi cu un călugăr franciscan hotărât să se lase 
flagelat de necredincioşi. 

— Are dreptate! sare şi Colosul la fileu. Încerci tot timpul s-o 
hipnotizezi cu scamatoriile tale yoghine, doar-doar ţi-o cădea direct 
în poală! Dacă Otto ar proceda la fel cu tine, ti-ar conveni? 

Spiritul de dreptate i se potriveşte Colosului ca o pereche de 
ochelari de soare unei vaci. De la o vreme însă se simte bântuit de 
un fel de boală moralizatoare. Evident, el iese din ecuație. 

— Mâncaţi rahat! strigă indianul şi, după tonul vocii, nu pare să 
emită o concluzie, ci un îndemn. 

Se aşază cu capul în jos şi cu picioarele îndreptate spre cer, în 
poziția lui preferată de relaxare. E instructorul nostru de yoga şi 
ne-a învățat o mulțime de şmecherii. De altfel, Andar Prajepa este 
curtat de o mulțime de organizaţii paramilitare, ba chiar de armate 
regulate. A fost instructor al trupelor de cercetaşi ale armatei 
naționale indiene, iar mulțumită tehnicilor de hipnoză, pe care le 
posedă la perfecție şi anchetator al prizonierilor din războaiele la 
care a participat împotriva Pakistanului. Avea în față o carieră 
strălucită, doar că încălcase codul Pranajana, iar organizația 
ocultă a hinduşilor, al cărei ucenic fusese, îl pusese pe lista 
neagră. Nu l-a crezut nimeni când a spus că nişte unde telepatice 
îl caută prin întreaga lume pentru a-l determina să se 
autoextermine, până când nu ne-a demonstrat pe viu ce va să zică 
asta, făcând un leu să-i urmeze poruncile, mai ceva ca un câine 
plimbat pe la cele mai înalte şcoli de dresaj. De la întâmplarea 
aceea, îl priveam toți cu respect, iar Colosul murmura, adeseori, o 
rugăciune învățată de la un vraci, care, susținea el, te ferea de 
spiritele rele. 

Dar nu numai Andar, ci şi fiecare dintre noi este, la rândul lui, 
instructor. Colosul este expert în arme şi explozibili; Otto, în 
transmisiuni şi computere personale, iar eu îi învăţ elemente de 
tae-kwon-do. 

Cel mai greu ne-a fost să o acceptăm pe Sara. Fosta agentă 
Mossad, pusă la „saramură” după ce lucrase doi ani sub acoperire 
într-o rețea teroristă arabă, era specialistă în manipulare prin 
schimbarea dovezilor. Mai concret, putea face un cimitir să arate 
ca o discotecă. Nici unul dintre noi nu prea înțelegea la ce ne putea 
folosi trucul ăsta, dar nici nu ne omoram să aflăm. Avem încredere 
deplină în maiorul Pavlovici care, atunci când pregăteşte o celulă 
de luptă pentru misiune, întrece în meticulozitate şi un 

ceasornicar cu o pădure de arbori genealogici în spate. 

Ne retragem în cuibare, iar somnul trece la treabă, ca un harnic 
secerător la vremea recoltei. Când ne trezim, noaptea este aidoma 
unei pânze de doliu sfâşiate de moştenitorii grăbiţi să deschidă 
testamentul. Ne verificăm armele, în timp ce maiorul Pavlovici ne 
repetă sec obiectivul ultimului examen: cucerirea statului-major 
„inamic”, plasat pe un versant al Munţilor Scorpiei. Pentru un 
mercenar, oricât de bine pregătit ar fi, perioada de instrucție nu 
este numai obligatorie, ci şi necesară, deşi, în aşteptarea luptei, 
timpul de antrenament pare un marfar leneş şi plictisitor de lung. 

Când suntem gata, maiorul ne mai trece o dată în revistă şi se 
asigură de fiecare detaliu. Luptăm de mult, de foarte mult timp 
împreună, dar, de fiecare dată, e ca la început. Cine îşi închipuie 
că un mercenar este doar o maşină de ucis se înşală profund. 
Mercenariatul este o profesie ca oricare alta, dar dacă nu-i cunoşti 
regulile şi nu-ți însuşeşti deprinderile specifice, rişti să fi concediat 
de primul glonţ rătăcit sau de vreun pumnal aflat cu treburi prin 
preajmă. 

Maimuţele încep să se agite, semn că soarele se află în spatele 
uşii. Colosul scoate blindatul uşor din groapa de camuflaj şi-i 
verifică motorul silențios. Cu ajutorul nostru, Sara îndepărtează 
toate urmele care ar putea face pe cineva să creadă că acolo a fost 
o tabără instalată de oameni. Nu e uitat nici cel mai mic amănunt. 
Chiar şi un băştinaş ar fi convins că nu e decât locul preferat al 
unei familii de lei, hotărâtă să se conformeze, fără crâcnire, 
teoriilor darwiniste. De altfel, deşi are coordonatele exacte, 
elicopterul trimis după Pavlovici se roteşte pe deasupra noastră, ca 
un vultur în căutarea unui cabinet oftalmologie. 

Maiorul va urmări, alături de ceilalți comandanți, performanţele 
noastre, în funcţie de care va da viza „buni pentru Kosovo”. Ne 
îngrămădim în transportator, unde facem o verificare a staţiilor de 
transmisie. Receptorul e asemenea unei urechelnițe moarte la 
datorie, iar microfonul este o adaptare modernă a laringofonului 
folosit de germani în ultimul război mondial. Colosul crede că 
astfel poţi verifica şi dacă cineva bea votcă sau se spală cu periuța 
de dinți. 

— Dar tu de unde ştii cum arată o periuţă de dinți? se trezeşte 
întrebând Sara. 

— Am dat peste una în buzunarele lui Otto, o lămureşte 
Colosul, fără să se arate ofuscat. Asta, în caz că nu o foloseşte la 
curățatul găoazelor cu care-şi face treaba. 

Uriaşul schimbă tot timpul traseul blindatului, descriind 
unghiuri şi curbe care de care mai sofisticate, cu toate că oglinda 
deformatoare de imagine GU-11, instalată în față, face vehiculul 
aproape nedetectabil. E ultima invenție în materie de luptă terestră 
şi faptul că ea aparține românilor l-a pus pe jar pe Pavlovici, care, 
cu excepția mea, nu-i prea înghite. Cum a ajuns o bijuterie ca GU- 
11 în posesia noastră, asta este altceva. Un lucru e sigur: Direcţia 
de Informaţii a armatei române nu a reuşit nici până astăzi să dea 
de urma unei defecţiuni care a transformat traficul cu arme într- 
un joc de interese majore pe plan internațional. 

— O să ne batem în colivia asta vreo şase ore, aşa încât n-ar fi 
rău să deschidem cutia cu snoave! propune Colosul, care ştie 
foarte bine că ora poveştilor e rudă foarte bună cu ora votcii. 

— Cui crezi că-i arde de poveşti, când stăm chirciți ca-n burta 
mamei? i-o tai eu, înghiontindu-i pe Fachir, care, cu toate că e slab 
ca un şarpe operat de apendicită, are un fund de episcop. 

— Să nu-mi spui că şi tu ai avut o mamă! grohăie uriaşul, 
asudând la manete. 

— Toţi ne-am născut din întâlnirea nefericită dintre un 
spermatozoid şi un ovul, ne învaţă Otto. 

— Ba tu te-ai născut din întâlnirea dintre un spermatozoid şi un 
cur! urlă Colosul, dând fericit din labe. În ceea ce mă priveşte, eu 
nu cred în povestea cu barza. E mai uşor să cred că am fost 
conceput în laborator. Chiar şi bătrânu' meu, când scormonea 
după mine, ca să-mi aplice una dintre corecțiile lui zilnice, îmi 
striga: „Şi când te gândeşti că ai fost mai întâi în mine şi că aş fi 
putut rezolva problema ta foarte simplu, dacă aş fi avut bani de-un 
prezervativ.” 

— Pentru numele lui Dumnezeu, nu mai urla aşa! zice Otto. 
Microfoanele noastre sunt concepute pentru şoapte. 

— Poate chiar pentru şoapte de dragoste! plusează Colosul. 
Spune-mi, Sara, n-ai vrea să ne plimbăm de mână, într-o noapte 
cu lună plină, pe malul unui lac? 

— Ba da, cu condiția ca pe malul lacului să fie un teren minat 
în care să calci! 

— Mă iubeşti, aşadar! zbiară Colosul, băgându-ne iarăşi 
urechile în suferință. Ştiam eu că-ţi plac bărbaţii chipeşi şi viteji. 
Dacă n-ar fi puturoşii ăştia cu noi, am putea încerca o fantezie 
sexuală, în timp ce eu conduc. La urmă, schimbăm locurile şi o 
luăm de la început. Nici nu-ţi trece prin minte câte se pot face într- 
un transportor blindat. 

— Am tras-o, la ordin şi cu cei mai împuțiți arăboi, ca să-i fac să 
cânte, dar, martor mi-e Satana, n-aş face-o cu tine nici dacă mi-ar 
da ordin stăpânul lumii! îl linişteşte Sara. 

— Aşa sunteți toate la început, salvează Colosul situația. După 
aia, nu mai pot scăpa de voi. 

Otto face oficiile de gazdă şi ne îndeamnă cu o nouă sticlă. 
Colosul pomeneşte, în treacăt, de agenţii de circulație care 
aşteaptă în colțul străzii cu fiola pregătită, după care trage un gât 
sănătos. 

— O sticlă şi o păsărică bună, iată armele care-l fac pe un 
mercenar invincibil! comentează el, cu adresă exactă. 

— Pentru tine, sexul e ca o tragere în poligon, observă Fachirul. 

— Chiar, indianule, ce-ar fi să ne povesteşti una dintre 
aventurile tale într-ale Kama-Sutrei? Am înțeles că voi o faceţi 
după un soi de regulament mai drastic decât orice regulament 
militar! 

— A face dragoste e o artă, zice Fachirul, ai cărui ochi scapără 
când priveşte spre Sara ca să ajungi pe culmile Nirvanei, trebuie să 
urci cu răbdare muntele lui Venus, de unde să te prăbuşeşti în 
abisul Venerei. 

— Cotcodăceşti ca o găină beată... bla-bla, bla-bla... Pune-ne în 
fața unei situații concrete, îl cheamă Colosul la ordine. Sau te 
ruşinezi pentru că sunt dame de față? 

— Uite ce e, Frederick, zice Sara, pentru că tot nu-ţi pot proiecta 
un film porno, o să-ți fac un rezumat. Tu vezi să nu greşeşti 
drumul. Ar fi păcat să o zbârcim tocmai la final. 

Povestea care urmează e una obişnuită pentru oameni ca noi. 
Sara devenise agent secret Mossad printr-o întâmplare. Până la 
cincisprezece ani dusese o viață normală, într-o familie de evrei 
polonezi, emigraţi în Israel, supunându-se rigorilor tradiției de 
familie, alături de încă o soră şi trei frați. Ar fi vrut să rămână 
pentru totdeauna în Ierusalim, însă tatăl, orbit de avantajele 
oferite colonilor, a acceptat să se mute în Fâşia Gaza. Dar 
Dumnezeu i-a oprit la graniță, iar familia Lipovicz a devenit o piesă 
dintr-un joc de puzzle care nu avea să se mai isprăvească 
niciodată. Sara s-a îndrăgostit de tânărul palestinian Zaher. Ca 
mai întotdeauna, normele familiale i-au făcut pe cei doi să se 
revolte, căsătorindu-se în taină. În seara în care s-au hotărât să 
fugă în Egipt, Zaher a plecat să împrumute nişte bani de la un 
prieten. L-au găsit peste o săptămână, când canalul în care fusese 
aruncat a refulat la prima ploaie torențială. Fraţii Sarei au fost 

anchetați, dar nu s-a găsit nici o probă împotriva lor. În Gaza însă 
dreptatea nu-şi face culcuş în balanța doamnei-legate-la-ochi. Sara 
a fost răpită şi a rămas dispărută pentru totdeauna. N-au ucis-o, 
pentru că nu pe ea voiau să se răzbune. A fost trimisă într-o 
tabără specială de pregătire a teroriştilor palestinieni, dar înainte i 
s-a tatuat pe braţul drept chipul lui Zaher. Sara nu a putut rezista 
şocurilor. Ajutată de droguri special pregătite, a adoptat o nouă 
personalitate. Palestinienii nu şi-au bătut joc de ea, iar noua Sara 
s-a îndrăgostit iarăşi. Doar că tânărul Selim era agent Mossad aflat 
sub acoperire. Pentru Sara însă schimbările şi răsturnările de 
situație nu mai reprezentau de mult o noutate. Ajunsese la stadiul 
unei acceptări stoice, comune oricărei depersonalizări. După doi 
ani în care a contribuit la demascarea şi lichidarea câtorva 
importante rețele arabe, Selim a fost demascat dintr-o greşeală a 
serviciilor secrete britanice. Palestinienii au obligat-o pe Sara să-l 
execute cu un glonț în ceafă, nu înainte de-a i se tatua şi pe 
celălalt braţ chipul lui neasemuit de frumos. Pe ea, tot nu au ucis- 
o. În schimb, au transformat-o în târfa lor. La nici două luni, 
tabăra teroriştilor a fost bombardată şi singura care a scăpat cu 
viață a fost Sara. Au găsit-o dezbrăcată şi murdară, legată de un 
lanț lung, într-un adăpost săpat sub pământ. Era într-o stare de 
semisălbăticie şi, cu toate tratamentele urmate, Sara nu şi-a mai 
revenit complet niciodată. 

— Mai ai destule locuri în care ai putea să-ți tatuezi şi muianul 
meu! conchide Colosul, dovedindu-se, ca întotdeauna, total 
nesimțitor la ceea ce li se întâmplă celorlalți. 

— Pentru asta, mai întâi trebuie să mori! îi aminteşte Sara. 

— Ba trebuie, mai întâi, să ne trosnim! o corectează Colosul, 
care a reținut din toată povestea doar ce-l interesa în mod 
deosebit. 

— Fratele meu, intervine Fachirul, sunt lucruri pe care trebuie 
să le respecţi în viață, indiferent că eşti o bestie sau un călugăr. 

— Nu sunt fratele tău! punctează Colosul, virând brusc 
frumusețea de blindat. Bătrânul a fost îndeajuns de deştept ca, 
după minunata mea apariție pe lume, să-şi facă vasectomie. 

Întinde mâna după sticlă şi, când constată că s-a golit, 
prăvăleşte asupra noastră o mulțime de calificative, care mai de 
care mai convingătoare. În cazul lui Otto, face un ocol interesat, 
atribuindu-i vorbe alese. Dacă nu mai are lada, neamţul are, în 
schimb, o raniță tocmai bună să-i ţină locul. Completează galeria 
cu un nou portret al rusului naturalizat american şi ne anunţă că, 


19 


o dată cu asta, vernisajul ia sfârşit. 

— Suntem abia la început, o să mai avem nevoie de întăritoare. 

— Eşti mai atent decât bunică-mea din partea mamei, care, de 
fiecare dată când vreunul din familie se ducea la budă, îi măsura 
cu centimetrul ei de croitoreasă hârtia pe care urma s-o folosească! 
clămpăne Colosul, plescăind din buze. Era atât de econoamă, încât 
nu a pregetat să scrie la o fabrică de detergențţi să-i fie trimis un 
praf care să curețe respectiva hârtie după folosire, pentru a o 
putea reintegra în circuit. Bătrânu” meu urla că, în condiţiile astea, 
ar trebui să-şi schimbe chiloţii de două ori pe zi, dar, cum nu avea 
decât o singură pereche, era silit să-i poarte la nesfârşit. Când a 
murit baba, taică-meu a fost la un pas să facă infarct de bucurie. 
Dezmăţul l-a costat o săptămână de internare într-o clinică de 
dezalcoolizare şi poate c-ar mai fi zăbovit o vreme pe-acolo, dacă 
tipii n-ar fi constatat că le băuse toate perfuziile din dotare. L-au 
declarat nevindecabil, chiar şi cu riscul de a crea o reputaţie 
proastă instituției de binefacere în care îşi pierdeau timpul. 

— Acum, spune-ne şi nouă, îl întărâtă Fachirul - care e secretul 
faptului că nu vrei să te speli niciodată? E o tradiţie la voi în 
familie, sau faci parte dintr-o frăție secretă? 

— Ai să te miri, strigă Colosul, dar sunt momente în care mă 
gândesc serios că ar trebui să mai trag din când în când câte o 
baie. Poate n-o să crezi, dar medicii au descoperit un fel de boală 
care face ca pielea mea să se irite la cea mai mică atingere a apei. 

— Eşti sigur că nu se refereau la ficatul tău? 

— Mă rog, se învoieşte Colosul, mi-au pus un diagnostic cu o 
denumire latină, care ar putea însemna orice. Cert e că trebuie să 
fiu precaut când vine vorba de apă. N-am voie să-mi ştirbesc nici 
un pic capacitatea de luptă. 

— Inamicii ar putea să posede câteva măşti de gaze 
supersofisticate, îi atrag eu atenţia şi atunci tot efortul tău ar fi 
inutil. 

— Ce-ai zice dacă te-aş lăsa o dată, cu condiţia să-ți răzui tot 
jegul de pe tine? îl iscodeşte Sara. 

Spre surprinderea tuturor, Colosul nu se repede cu răspunsul. 

— E o preocupare la care o să mă gândesc. Avantajele şi 
dezavantajele se cer îndelung cumpănite. Totodată, trebuie să mă 
asigur că posezi toate cele necesare unei astfel de îndeletniciri. 

— Dacă ai fi învățat să joci pocher, acum ai fi avizat, îi 
aminteşte Otto, cu scrupulozitate nemțească. 

Deşi e înfofolit în nenumărate flanele şi tricouri, pe sub vesta 

antiglonț, nici măcar o broboană de transpiraţie nu-şi face apariția 
pe fruntea lui. În schimb, noi asudăm ca nişte crocodili chemaţi la 
o şedinţă de saună. Un transportor militar nu are aer condiționat 
şi dacă unele stomacuri, mai puțin duse la biserică, îşi fac de cap, 
atmosfera devine de-a dreptul dramatică. Dar ăsta nu e decât un 
joc de copil pe lângă ce ne aşteaptă. 

„Inamicul” e foarte bine camuflat, iar Punctul de Comandă este 
mobil. 

Pe deasupra, în terenul minat peste care trebuie să trecem, o 
mină din zece este activă, iar celelalte, o dată atinse, emană un 
fum care ne-ar putea trăda prezența, ba chiar scoate din joc. Ca să 
nu mai spun că tipii care ne aşteaptă au în încărcătorul de 
manevră câte un cartuş de război. În schimb, nouă nu ni se 
permite să folosim armele de foc, căci ar fi sinonim cu un eşec: 
înseamnă să fim reperați. Totuşi, n-avem de ce ne plânge, căci 
meseria noastră e plătită regeşte şi, dacă ai căpătat îndemânarea 
şi cunoştinţele necesare, poate deveni chiar plăcută: Cu condiția 
să-ți placă să apeşi pe trăgaci. 

Fachirul îşi consultă harta digitală şi compară coordonatele. 
Pare un căpitan de vas bântuit de gândul pirateriei. Colosul se 
întoarce pe jumătate şi trompetează neliniştit: 

— O mai fredonezi mult? Nu intră în obiectivul nostru să 
ajungem la ocean. Nasul meu îmi spune că ne aflăm în zona de 
debarcare. 

— Ai un nas cu care s-ar mândri şi Vishna, îi replică, voios, 
Fachirul. Trebuie să fie un râuleț în stânga, la ora zece+. Te apropii 
şi te opreşti. 

— S-ar putea să dăm peste niscaiva crocodili, despre care ştim 
că au obiceiuri foarte proaste când e vorba de o discuţie intimă cu 
nişte oameni cumsecade. 

— Nu e cazul nostru, aşa că n-avem de ce ne teme, e de părere 
Sara. 

Colosul pune o frână de şofer de troleibuz lipsit de maniere, 
scoțându-ne brusc din starea de amorțeală în care ne complăceam. 

— N-ai minte nici cât un greiere ras în cap! îl apostrofează Otto, 
pentru care expresia folosită reprezintă cea mai cruntă înjurătură 
din viața lui. 

Colosul zâmbeşte cu bunătate şi-l ridică pe neamţțul ajuns cu 


+ Transmitere codificată a poziției, după care punctul dorit e situat în 
funcție de aşezarea cifrelor pe un cadran de ceas (n. trad.). 

capul între picioarele sale. 

— Ce vrei să faci? Nu-i frumos. Suntem cu treabă pe-aici, n-am 
venit să ne dăm în bărci. 

leşim prin trapele laterale şi, înainte de a ne dezmorți oasele, 
luăm contact rapid cu mediul. Malul sub care a tras transportorul 
este ideal pentru camuflaj. În nici zece minute, din vehicul nu se 
mai cunoaşte nimic. Sara ne împarte sarcinile, după care ne 
vedem de treabă. Combinezoanele noastre Ghilles ne fac invizibili 
chiar şi la detectorul cu infraroşii. Doar mirosul animalelor ne 
poate da de gol şi de aceea trebuie să le ocolim cu grijă. Ne aflăm 
în perimetrul avangardei „inamice” şi orice schimbare bruscă de 
decor le poate da de gândit băieților care stau de pază. Mai ales că 
sunt avizaţi de sosirea noastră. 

Până la Statul-Major, situat în Munţii Scorpiei, mai e o distanță 
bunicică, străbătută de obstacole de tot felul — de la capcane 
primitive la detectoare supersofisticate. Nu departe de noi, se 
aşterne o zonă de pădure umedă. Prin binoclu, disting stratul 
alunecos de frunze galbene şi roşietice, care se întinde pe sub 
copacii de la lizieră începe nesuferitul joc al aşteptării. Săpăm 
rapid gropi individuale şi ne acoperim cu iarba înaltă. Doar două 
periscoape rămân ițite afară, să scruteze de jur-împrejur. Socotelile 
noastre dau roade destul de repede. La un moment dat, un 
„copăcel” se apleacă spre un confrate, cu care are un schimb de 
informații, după cum ne face să credem urechea noastră 
electronică, la al cărei bâzâit tresărim. Probabil că băieţii stau de 
câteva zile în aşteptarea noastră şi, plictisiți şi-au zis să mai 
schimbe o părere. O notă proastă pentru ei, iar la genul ăsta de 
misiune corigențele nu au ce căuta Fachirul şi cu mine. Ne 
transformăm în şerpi invitați la o recepţie, apropiindu-ne, 
centimetru cu centimetru, de liziera pădurii. Ajunşi lângă cei doi 
„copăcei”, îi neutralizăm fără zgomot, nefăcând economie la 
leucoplastul în care-i înfăşurăm ca pe nişte mumii. Otto îşi scoate 
ordinatorul personal şi transmite, codificat, grupului de 
observatori poziția celor doi prizonieri. Nu-i putem căra cu noi, iar 
dacă i-am lăsa acolo, ar fi haliți de animalele care-şi fac veacul 
prin zonă, mai repede decât ar ingurgita un gurmand. 

Rapiditatea mesajului este exemplară. Deşi Otto foloseşte un 
ordinator cuplat la un telefon cu transmisie direcțională, în aceste 
clipe comandoul nostru devine foarte vulnerabil. Otto îşi strânge 
sculele şi reluăm înaintarea. De astă dată, dăm un ocol şi intrăm 
în pădurice pe o cărare făcută de animale. Cercetăm fiecare frunză 

şi fiecare rămurea care ar putea ascunde o capcană. După cum 
chiuie şi ţipă păsările şi maimuţele, deducem dacă se întâmplă sau 
nu ceva deosebit în preajmă. Cât timp acesta-şi înşiră poveşti de 
dragoste sau îşi cheamă confrații la ospăț, totul e în regulă. 

Pe neaşteptate, Colosul apucă o cracă şi o aruncă în fața 
Fachirului. Din pământ, se ridică brusc un năvod tocmai bun să 
ofere azil politic unei balene, în timp ce un tub lunguieț se 
declanşează automat cu un pocnet sec. E gaz paralizant. Încă un 
pas şi ne-am fi luat rămas-bun de la indian. Totuşi, Sara e 
nemulțumită. 

— Puteai să-l atenţionezi, nu să faci scamatorii! 

— Recunoştința e cea mai rară floare din lume, declamă 
Colosul, ca un botanist divorțat pentru a şasea oară. 

— lar tâmpenia ta este unică! icneşte Fachirul, care şi-a cam 
schimbat culoarea. Credeai că n-o să observ capcana? 

— Da, îi răspunde Colosul şi mai cred că, de-acum înainte, o să- 
mi iau mâinile de pe tine. 

Amenințarea e doar un pretext pentru refacerea imaginii. leşirea 
din luptă a oricăruia dintre noi înseamnă automat o notă proastă 
pentru tot plutonul. Nu peste mult timp, Fachirul îşi ia revanşa 
Muşuroaiele de furnici care străjuiesc o poieniță se dovedesc colibe 
în care „inamicul” şi-a fixat avanposturile, între a descoperi 
sistemele de protecţie şi a-i aştepta pe ceilalți să facă primul pas, 
Sara alege cea de-a doua variantă. Mai mult ca sigur că există 
nişte cărări de siguranță, cu repere cunoscute de proprietari, în 
afara cărora te pot aştepta surprize dintre cele mai neplăcute. Ca 
să nu mai vorbim de sistemele de securitate de la intrările în 
muşuroaie. 

Ne camuflăm, intrând din nou într-o stare de imobilitate 
perfectă. Antrenamentele neîndurătoare la care am fost supuşi ne 
ajută acum să îndepărtăm orice stare de moleşeală şi să nu ne 
clintim nici măcar cu un milimetru. Orele trec cu încetineală, ceea 
ce mă face să mă întreb dacă nu cumva indianul a avut vedenii. 
Mă gândesc că ar fi trebuit să verificăm mai în amănunțime 
muşuroaiele, mai ales că pot distinge pe pereţii lor de lut, acoperiți 
de frunze, armate de furnici trebăluind ca într-o zi de lucru 
obişnuită. Când iau din nou fiecare copac şi fiecare frunză la 
întrebări, mă văd nevoit să-i cer scuze indianului, căci descopăr 
lentilele unor camere video ascunse cu ingeniozitate. Receptorul 
din ureche îmi reproduce un soi de cântecel, pe care Colosul îl 
murmură ori de câte ori trebuie să intre într-o stare de repaus 

absolut. Textele, compuse chiar de el, descriu, în cuvinte bine 
meşteşugite, privaţiunile la care este supus un soldat devotat trup 
şi suflet cauzei. Mai e vorba şi despre o mândră care se igienizează 
în aşteptarea iubitului ei plecat la oaste. Evident, nu lipsesc 
expresii care ar putea figura la loc de cinste într-un eventual 
dicționar de conversații abjecte. 

Cântecelul se frânge brusc, atunci când Colosul trece la proză: 

— Doi subiecţi se apropie dinspre ora cincisprezece. 

Şi-au luat toate măsurile de precauţie pentru a se masca cât 
mai bine, dar nu fac parte dintre cei pe care scrupulozitatea îi 
chinuieşte în nopțile lungi de iarnă. Sunt, probabil, destul de 
plictisiți de aşteptarea îndelungată şi nu le trece prin cap că am 
putea fi chiar la uşa sobei. Gorobeţii se despart, intrând fiecare în 
câte un muşuroi, în timp ce noi ne notăm în gând cărarea pe care 
au mers şi metoda de pătrundere în colibe. Fiind exact cinci 
cotinețe, socoteala e simplă. 

Îmi revine cel mai îndepărtat muşuroi, de care mă apropii cu 
infinite precauţii, străbătând într-o oră o distanță care, la pas 
normal, nu mi-ar fi luat mai mult de un minut. De cum ajungem 
pe poziţii, Sara dă semnalul. Scot burghiul minuscul cu cap vidia 
şi prind să fac o gaură în peretele de lut, chiar la nivelul solului. 
Când sângele îmi transmite că traseul a fost parcurs, trag burghiul 
şi introduc rapid furtunul periscopului. Înăuntru e o beznă totală. 
Disting doar un fel de aură, ca o ramă care încadrează un tablou. 
Nu e greu să-mi dau seama că am tras gaura în dreptul unui 
obstacol, aşa că repet procedeul, stârnind nervozitatea celorlalți, 
care îşi terminaseră treaba şi aşteptau semnalul meu. De astă dată 
nimeresc la fix. Pot vedea clar conturile colocatarilor întinşi pe jos. 
După ce mă dumeresc asupra volumului încăperii, înlocuiesc 
furtunul periscopului cu cel al buteliei de gaz paralizant Apăsăm 
clapeta cu toţii în acelaşi timp, convinşi că indivizii dinăuntru nu 
au apucat nici măcar să se gândească la faptul că ar trebui să 
transmită un SOS. 

Dar nu e totul gata. Camerele video agățate prin copaci ar putea 
fi în legătură şi cu un alt punct de observare, decât cel pe care 
tocmai l-am anihilat, aşa că lăsăm manifestările de bucurie pentru 
altă ocazie. Sara repetă cu exactitate mişcările văzute la soldații 
inamici şi uşa unuia dintre muşuroaie răspunde tăcută. E un soi 
de sferă pe jumătate goală, care permite intrarea sau ieşirea unui 
singur om. Acesta trebuie să-şi vâre mai întâi capul, apoi o mână 
şi aşa mai departe. Nici vorbă să poată fi cucerită o asemenea 

construcție dând buzna ca o bandă de gangsteri neciopliți. 

Deschidem pe rând muşuroaiele şi, după ce lăsăm să iasă gazul, 
trecem la înfăşarea celor dinăuntru, repetând figura cu cei doi 
„copăcei”. Când ne adunăm în cel mai îndepărtat mugşuroi - prada 
mea de război - ne asigurăm mai întâi că nu mai există vreun 
emițător pitit pe undeva. În cele din urmă, Sara hotărăşte o pauză 
de masă. Era şi timpul. De când am plecat în misiune, stomacurile 
ne-au fost vizitate numai de votca neamțului. Ne aşteaptă un drum 
lung şi, vorba Colosului, orice mers la budă presupune a mânca 
oarece înainte. Cămara e plină: melci, şerpi fripți, şopârle mici 
trase în țepuşe, furnici şi alte delicatese la care nu facem 
nicidecum nazuri. 

— Florine, îmi aruncă între două clefăitori Colosul, ia mai uită- 
te în frigider. M-ar interesa nişte fudulii de crocodil. Am auzit că 
sunt mai mari decât mingile de rugby. 

— Dacă eşti aşa de ahtiat după finețuri de-astea, cred că ar 
trebui să te mulțumeşti cu cele ale adormiţilor întru gaz! îi 
răspund, jupuind atent o şopârlă. 

Otto mângâie cu tandrețe un tânăr soldat plecat în vizită de 
lucru pe tărâmul lui Morfeu, plimbându-şi degetele peste buzele 
lui groase şi roşii. Înghite în sec, iar mâna urmează, parcă 
inconştient, linia trupului tare şi musculos. 

Colosul se opreşte din mestecat şi-l fixează cu ochiul lui 
ciclopic. Îmi trage un ghiont, invitându-mă cu un semn din cap să 
privesc şi eu scena. Scoate din gât câteva gemete şi icnete, care 
amintesc de perioada de montă a hipopotamilor, dar Otto e pierdut 
cu totul în contemplarea tânărului. 

— lată, prieteni, ceea ce numesc psihologii şi ceilalți dilii care-i 
citesc dragoste la prima vedere! behăie uriaşul, dibuind după 
bidonaşul cu dezinfectant. Se întoarce spre Sara, spunându-i cu 
reproş: Numai tu nu crezi în chestii de-astea. 

— Le-am şi trăit, îi replică tânăra femeie. Pentru tine însă, 
dragostea la prima vedere s-ar traduce prin regulat la prima 
vedere. 

— Există vreo deosebire? se interesează Colosul, neliniştit. Sau 
trebuie neapărat să mă tatuez înainte de-a o face? Dacă ar fi aşa, 
ar fi trebuit până acum să-mi schimb pielea ca pe haine. 

— Tu, Frederick, te numeri printre puținii fericiți care trudesc 
pe pământul ăsta! Pentru tine, orice depăşeşte o arie de jumătate 
de metru în jurul tău nu prezintă importanță. 

— Tu la ce depărtare stai? întreabă, practic, Colosul. Dacă te 


25 


afli la mai mult de jumătate de metru, va trebui să vorbesc cu 
Fachirul. El e specialist în trucurile astea cu pusul la distanță. 

— Le păstrez pentru mine, îl temperează indianul. Nu fac acte 
filantropice decât sâmbătă şi lunea. Azi e miercuri. 

Pe neaşteptate, scoate un hârâit de tuberculos fruntaş, iar fața i 
se face şi mai neagră. Colosul îi priveşte cu interes schimonoselile 
şi, când e sigur că a mai rămas puţin până să dea colțul, îl ia de 
picioare şi-l scutură zdravăn. În mâinile lui, Fachirul e ca o păpuşă 
dezarticulată, dar metoda se dovedeşte eficientă. Un os ascuțit îi 
iese în viteză din gât şi se înfige în pământ. 

— Ai noroc că miercurea e ziua mea de binefaceri, zice Colosul, 
dându-i drumul fără menajamente. 

Adunându-se de pe jos, Fachirul prinde să-şi scarmene gâtlejul 
ca o găină scăpată de teroarea unui cocoş obsedat. 

— Drace! Scapi din luptele cu cei mai feroci războinici şi te 
dovedeşte un os! gâfâie el, recăpătându-şi, treptat, culoarea în 
obraji. 

— Nu e cazul să-mi mulțumeşti, se repede cu gura Colosul. 
Sunt specialist în salvarea vieții altora. Ba chiar, aş putea spune 
că la mine a devenit un obicei. Doar cu babacu' meu n-am avut 
succes. Omul era mereu în căutare de hrană spirituală, fiind 
convins că maică-mea îi ascunde sticlele. Într-una din zile, a găsit 
dosit un atare recipient, pe care l-a şi golit din două sorbituri. Era 
o soluție împotriva gândacilor. Totuşi, individul nu a păţit nici pe 
dracu”! Ce-i drept, de atunci am scăpat definitiv de gângănii şi 
şobolani care, cum dădeau cu ochii de bătrânu”, o zbugheau la 
fugă, îngroziți. La rândul lui, omul s-a declarat total nemulțumit 
de calitatea whiskyului, drept care a făcut o vizită la fabrica 
producătoare, luând cu el sticla-minune şi s-a pus pe reclamaţii. 
Când tipii de-acolo au analizat soluția şi au constatat că e vorba de 
un insecticid foarte puternic, au intrat în panică. Ca să aplaneze 
un scandal ce le-ar fi adus o mulțime de prejudicii, i-au dăruit 
ticălosului de bețiv o ladă întreagă. Din toată tărăşenia, bătrânu” a 
înțeles doar că este fericitul posesor al unei invenţii de a face rost 
de whisky pe de-a moaca. După ce a terminat lada, a dat iarăşi 
iama prin locurile cele mai ascunse şi de astă dată a găsit o sticlă 
cu o probă de urină a soacră-sii. A dat fuga la fabrică, de unde tipii 
l-au trimis la cel mai apropiat laborator medical. Bătrânu” a crezut 
că este îndrumat spre o secţie de producere a băuturii şi le-a 
urmat îndemnul. A doua zi, a primit acasă un soi de fişă din care 
reieşea că e sănătos tun, dar că ar trebui s-o lase mai moale cu 

sarea. Asta l-a aiurit definitiv. Era mai dezorientat decât un 
celebru savant care încurcase experienţele şi inversase eprubetele. 
Pe vremea aceea, tocmai terminasem trei clase la şcoala de 
corecție, drept pentru care bătrânu' a considerat că sunt mai 
învățat decât el şi că aş putea să-l luminez. M-a luat deoparte şi 
mi-a povestit întreaga tărăşenie, încercând să mă determine să 
găsesc veriga lipsă. Atunci am zis că sosise şi timpul meu, pentru 
a mă răzbuna pe toate scatoalcele pe care le încasasem ani 
îndelungați. Am turnat ceai de tei într-o sticlă, am sigilat dopul cu 
pistolul de lipit şi l-am trimis la fabrică. Tipii erau însă avizaţi. Au 
chemat un polițai, i-au arătat făcătura cu dopul, iar bătrânu' a 
stat un an la pârnaie pentru tentativă de escrocherie. Asta l-a 
făcut să înțeleagă că, într-adevăr, eram mai luminat decât el, dar 
că-mi folosisem învățătura ca să-l înfund. 

Colosul nu mai apucă să ne istorisească şi restul snoavei. Un 
zgomot aproape imperceptibil ne aruncă pe toţi pe burtă. Prima îşi 
revine Sara. Saltă în picioare şi dă ordinul de plecare. 

— Vine un elicopter. Teribil ce se mai grăbesc să-i salveze pe 
puţoii ăştia. De noi, nici că le pasă. 

— E un obicei prost să deranjezi pe cineva care se află la masă 
sau la budă, fornăie uriaşul. Sunt două locuri sfinte, în care omul 
trebuie lăsat să-şi termine îndeletnicirile. 

— Să faci un raport, când ne întoarcem, îi sugerez. 

— Nu ştiu să scriu, recunoaşte senin Colosul. În schimb, îi voi 
transmite pe cale orală împuţitului de maior care e părerea mea 
despre un astfel de comportament. 

Străbatem păduricea cu toate antenele în funcțiune, deşi e clar 
că am depăşit primul lanţ de santinele. Suntem însă maeştri într-o 
astfel de operaţiune şi nu ne putem permite nici cea mai mică 
greşeală. Nu există nimic care să vină în ajutorul nostru din afară. 
Suntem antrenați să facem față oricărei eventualități şi nici nu se 
pune problema să fim depăşiţi de evenimente. 

Se înnoptează brusc, ca într-o sală de cinematograf. Carnivorele 
ies la vânătoare, dar nu de ele ne pasă nouă. Doar crocodilii ne-ar 
putea confunda cu nişte zebre şi de aceea, când ajungem pe malul 
unui râu destul de lat, ne pregătim pumnalele de luptă. Tragem la 
sorți şi beleaua cade pe mine. Trebuie să fiu momeala care să arate 
dacă crocodilii şi-au făcut cuib prin zonă sau nu. Îmi controlez 
combinezonul uscat, îmi înnegresc chipul şi ridic piedica de la 
pistolul meu etanş. Intru cu precauţie în apă, atent la cel mai mic 
fâşâit. La mijloc, râul e destul de adânc, drept care sunt nevoit să 

înot, împingându-mi înainte echipamentul strâns într-un sac 
ermetic. Mă mişc fără zgomot, iar dacă unui camarad de-al meu i- 
ar veni ideea să facă o farsă şi să pleoscăie apa, cred că aş paraliza 
pe loc. 

În situaţii de criză, calmul este esenţial. Panica nu poate aduce, 
cu siguranță, nimic bun. Nu am fost instruit să mă las mâncat de 
crocodili, dar sunt pregătit riguros pentru a face față unei 
asemenea experienţe. Inima îmi bate mai să-mi sară din piept, dar 
mă forțez să rămân liniştit şi când dau iarăşi de fund, rămân 
nemişcat, ascultând, cu toate simțurile la pândă. Sunt momentele 
în care evit din toate puterile gândirea negativă. Ar fi o greşeală de 
neiertat să-mi irosesc energia, gândindu-mă că lucrurile s-ar fi 
putut petrece altfel, că aş fi putut să nu fiu eu cel căzut la sorți. E 
greşeala omului obişnuit care, îngrozit de realitate, caută soluții 
colaterale. Nu este cazul meu. 

Pe celălalt mal, îmi continui drumul în acelaşi ritm: fac câte un 
pas, mă opresc şi ascult, până ajung sub primul copac. Nu pot să 
spun că mi-e frică. De altfel, acest sentiment, măcar în ceea ce-l 
priveşte pe Colos şi pe mine, a dispărut definitiv. 

Tratamentul la care am fost supuşi într-o clinică din Apuseni, în 
România, după ce arabii ne-au spălat creierele, a fost ceva mai 
complex. Doctorul care ne-a operat s-a gândit că ar fi bine să 
umble puţin şi prin lobul temporal drept, unde, susținea el, s-ar 
afla o celulă — amigdala -— care stârneşte frica. Pentru doctor, era o 
ocazie unică de a-şi experimenta metoda şi n-a scăpat-o... Un om 
lipsit de facultatea fricii este un om infirm, dar un mercenar iese în 
câştig. 

Camarazii mei devin tot mai neliniştiți, aşa că le transmit 
mesajul. Nu se grăbesc să vină ca la paradă. Sosesc unul câte 
unul, la distanțe mari şi aproape că nici nu-i văd când ajung lângă 
mine. 

Până la ziuă trebuie să atingem poalele primului versant din 
Munţii Scorpiei, aşa că întindem pasul. Detectoarele noastre sunt 
pregătite să ne indice orice schimbare a spectrului de unde 
electromagnetice. O turmă de antilope ne simte de la distanţă şi-şi 
ia tălpăşița, lăsând un leu cu buza umflată. Probabil că bătrânul 
cu coamă face în gândul lui aprecieri nu prea măgulitoare la 
adresa antrenamentelor trupelor de mercenari, dar nici unul dintre 
noi nu se opreşte să-şi ceară scuze. 

Este un marş forțat, în care nu ai voie să te gândeşti la nimic. 
Rolurile s-au inversat şi creierul trebuie să se supună simțurilor, 

de la care urmează să preia comanda E un lucru ce-i convine de 
minune Colosului, despre care toată lumea ştie că are un creier cât 
un ou de peşte. În schimb, vede mai bine decât un vultur, deşi i-a 
rămas un singur ochi, aude mai ceva ca un câine şi poate distinge 
între cinci feluri de mirosuri de la distanţă de un kilometru. 

Numai neamțul se mai poate lăuda cu ochi atât de performanti, 
dar la el asta se întâmplase din cauza unui accident. Otto 
Mazzeppa este unul dintre nepoţii celebrului maior SS Otto. 
Skorzeny, părintele comandourilor Oranienburg şi Brandenburg, 
din cel de-al doilea război mondial. Otto cel mic se născuse într-o 
colonie de germani din Gran Chaco, în nordul Argentinei, primind 
încă de la început stigmatul faimosului său unchi cu care, 
susțineau rudele, semăna perfect. Doar fizic însă, pentru că, în 
curând, se dovedi că are cu totul alte înclinații, la treisprezece ani 
câştigând un premiu la un concurs de pictură. Prins între 
dragostea mamei, care, după moartea tatălui, îl sufoca cu 
dominația ei şi tiparele în care trebuia să se înscrie un urmaş al 
„supraoamenilor”, Otto a fost o pradă uşoară pentru sectele ce-şi 
căutau prozeliți în mediile cele mai diverse. La cincisprezece ani 
intrase în aripa paramilitară a sectei „Mal de Muchos”5, unde şi-a 
descoperit şi primele înclinații homosexuale. 

Familia a apelat la toate mijloacele pentru a-l recâştiga - unele 
de-a dreptul aberante - dar forța mentorului spiritual a fost mai 
puternică. Într-o criză de isterie, mama sa a încercat să-l 
constrângă să se culce cu ea. Două zile mai târziu, a fost găsită 
moartă, numărându-i-se şaptezeci şi opt de lovituri de cuțit, 
dispuse într-un semn ocult, pe întreg corpul. Otto şi încă trei 
adepți ai sectei au fost trimişi în Irlanda şi pregătiți într-unul 
dintre batalioanele morții aparținând aripii militare a IRA. La 
douăzeci de ani, avea la activ mai multe atentate comise pe 
teritoriul Marii Britanii, sfârşind prin a fi prins şi condamnat la 
închisoare pe viață. I s-a promis evadarea, dar în loc de aşa ceva a 
primit un pachet de mâncare, în care fusese amestecată o otravă 
cu efect lent. Şi, atunci, s-a produs un fenomen pe care nici un 
medic nu l-a putut explica vreodată. Combinată cu drogurile pe 
care şi le procura în închisoare, otrava a avut un efect neaşteptat: 
Otto a suferit o semipareză, în urma căreia a rămas impotent şi, 
lucru deosebit de curios, corneea ochilor săi a căpătat calități 
parasenzoriale. Se spunea că Otto putea distinge umbre dincolo de 


5 „Răul Tuturor” (lb. spaniolă, în orig.), (n. trad.). 

obstacole, pe care ochiul obişnuit nu le putea penetra. 

Doi ani a fost hrănit ca un bebeluş de un coleg de celulă, 
transferat cu el la infirmeria închisorii. Când medicii şi-au pierdut 
orice speranță de a-l mai recupera, a fost mutat la un sanatoriu cu 
circuit închis, într-un târguşor din Scoţia. Organismul uman 
rămâne însă o mare necunoscută. Supus unui viol în grup de către 
gardienii care păzeau stabilimentul, Otto s-a sculat în picioare a 
doua zi de dimineaţă, de parcă niciodată nu fusese paralizat. A fost 
destul de deştept să nu le facă şi celorlalți cunoscută minunea. 
Cum, în ceea ce-l privea, măsurile de securitate aproape că nu 
existau, Otto a evadat în prima noapte fără lună, ucigându-l pe 
singurul paznic care-i fusese dat, un bătrânel ce urma să se 
pensioneze peste câteva zile. Procurarea unor acte false a fost 
floare la ureche, iar peste şase luni, Otto era înregimentat în 
Legiunea Străină, devenind, în scurt timp, unul dintre cei mai 
apreciaţi soldați. Fusese avansat în grad şi trimis în câteva misiuni 
în Africa. În ziua în care căzuse prizonier al trupelor zaireze, 
ratând cu puțin elicopterul trimis să-l recupereze, a vrut să se 
sinucidă. N-a apucat însă s-o facă. Un emisar de-al lui Eeben 
Barlows tocmai bântuia prin zonă în căutare de recruți. Otto a 
început să creadă că are un înger păzitor deasupra capului şi a 
hotărât să nu-şi mai facă nici un fel de grijă în ceea ce-l privea, 
lăsându-se complet în mâinile ocrotitorului său. Şi-a acceptat 
destinul cu seninătatea inconştientă a vechilor greci, pătrunzând 
rapid în elita trupelor de mercenari... 

Colosul face un semn şi împietrim cu toții. Nici statuile nu ar 
părea mai nemişcate. Apoi, se aude îndemnul şoptit al Sarei: 

— Vorbeşte, zăpăugule! 

— Miroase a carne de om! răspunde Colosul, ca-n poveşti. Cred 
că avem în față o mică ambuscadă. 

Îmi slobozesc haita de simțuri, dar nu reuşesc să-mi dau seama 
ce l-a oprit pe Colos din drum. Ne adunăm în cerc, stând pe vine, 
ca un grup de băştinaşi ocupați cu un ritual secret al evacuării 
excrementelor. Există mai multe variante ale presupusei 
ambuscade, aşa că Sara se hotărăşte la o diversiune pentru a o da 
în vileag. Unul dintre noi va face un ocol bunicel şi va cădea în 
spatele celor pregătiți să ne captureze, urmând să aprindă un foc 
la derută. Fachirul se oferă voluntar, luându-mi o piatră de pe 


6 Celebru conducător al societăţii sud-africane „Executive Outcome”, a 
cărei ocupație mascată este recrutarea de mercenari (n. trad.). 

inimă. Indianul dispare în noapte şi, dacă ar avea o coadă, l-am 
putea oricând confunda cu o iguană uriaşă, plecată în căutarea 
unei cârciumi care să mai fie deschisă la ora aceea. 

Cu toate că am tot luat pastile care să ne încetinească 
metabolismul, Colosul se chinuieşte să-şi dea jos combinezonul, 
drăcuind cu măiestrie melcii şi şopârlele ingurgitate. Nu e o fază la 
care să asişti cu încântare, dar, date fiind condiţiile, trebuie să ne 
păstrăm poziţiile neschimbate. Îl înjurăm, la rândul nostru, pe 
uriaş, iar Sara îi propune, pe deasupra, să renunţe la orice fel de 
hrană pe tot restul misiunii. 

— Vă vine uşor să vorbiţi, sfrijiților! se revoltă Colosul. Stomacul 
meu e o adevărată uzină. Între un motor de Toyota şi maţele mele 
nu sunt decât mici deosebiri. 

— Nici între creierul tău şi un cauciuc spart nu prea există 
deosebiri! îi replică Sara. 

— Ar fi trebuit să vă las să vă prindă puţoii din față! zice 
Colosul, înăbuşindu-şi excrementele. Aş fi continuat de unul 
singur misiunea şi aş fi primit numai eu toți banii. Ba aş fi fost şi 
medaliat. 

— De când există medalii pentru mercenari? întreabă tam- 
nisam Otto, pentru care orice simbolistică este o jignire adusă 
inteligenței. 

— Se pot inventa. Tu de ce porți Crucea de Fier la gât? 

— E o amuletă. Amintire de familie. 

— Am şi eu una! flencăne Colosul, care nu poate lipsi de la nici 
un eveniment mai special. 

— Tot o cruce? 

— Poţi să-i spui şi-aşa. Doar că e vorba de o pereche de chiloți 
şi nu sunt de fier, ci din mătase. Amintire de la o curvă din 
Amsterdam. Mi i-a dăruit cu tot cu semnele datorate trecerii mele 
prin zonă. Tipa era de părere că orice glonț, care doar ar bănui 
prezența obiectului asupra mea, ar face cale-ntoarsă şi l-ar ucide 
pe cel care l-a expediat. Până acum, cel puțin în prima parte, 
lucrul s-a confirmat. 

— De ce nu-i porți chiar tu? îi sugerez eu. Astfel, vei fi sigur că 
nu-i vei pierde niciodată. 

— Nu-mi intră nici pe degetul mare de la picior, mă lămureşte 
Colosul, binevoitor. Tipa făcea parte din grupul celor care visează 
la fiecare mic-dejun să ajungă manechin. Am şi pierdut-o de 
câteva ori prin pat, de era să-mi atârn un sonar la mătărângă. 

— Mai terminați cu scârboşeniile astea şi pregătiți-vă de atac! 

ne întrerupe Sara conversaţia elevată. 

Colosul se scarpină în bărbie, deşi de mâncat îl mănâncă limba: 

— Dar tu, frumoaso din O mie şi una de nopți, tu n-ai nici o 
amuletă? 

Sara nu se poate opri să nu zâmbească, deşi rictusul de pe fața 
ei s-ar putea numi orice, numai zâmbet nu. 

— Am. Dar nu ţi-ai dori s-o vezi. 

— Pun pariu că e steaua lui David, pe care şi-a implantat-o în 
fetie! ne împărtăşeşte Colosul părerea lui. Orice puță nejidănească 
care îndrăzneşte să dea cu nasul prin locul ei de taină e 
circumcisă pe moment! Astfel, tradițiile sunt respectate şi nu poate 
exista nici o reclamaţie. 

— Atunci de ce te străduieşti atât să mi-o faci? îl întrerupe Sara. 
Nu ţi-e frică că ai putea rămâne chel? 

— Merită riscul, se linguşeşte Colosul, întrezărind o perspectivă 
la orizont. Aş putea veni într-o seară la tine, cu o floare şi o sticlă 
de şampanie şi ți-aş putea cânta chiar şi o serenadă. 

Sara îşi înăbuşă cu greu râsul. Ştie, ca şi noi, că pentru Colos 
buchetele cu flori ar putea folosi cel mult la igiena fundului, cât 
despre serenadă, ai putea oricând, prin comparaţie, să ridici un 
măgar la rangul de tenor. 

La o sută de metri în fața noastră se aprinde un foc vesel. Ca la 
un semnal, ne târâm cu o viteză pe care ne-ar invidia-o şi şerpii, 
iar când auzim şoaptele de surprindere ale „inamicilor”, ne 
împrăştiem în evantai. Momentul atacului e bine ales. Îi distingem 
cu greu pe cei care formează ambuscada, ghidându-ne mai mult 
după micile schimbări suferite de decorul obişnuit al savanei. Sunt 
plasați în formă de săgeată, dar, cum diversiunea Fachirului dă 
roade, îi luăm ca din oală. Îmi reped pumnul în prima formă 
întunecată ce-mi iese în față şi simt sub degete cartilagiile care 
cedează. Mai aplic două lovituri fulgerătoare, dar mai slabe. Nu 
sunt inamici adevăraţi şi nu e nevoie să-i ucidem. Colosul a dibuit 
doi soldați, pe care-i prinde pe după gât şi-i loveşte cap în cap. 
Unul dintre ei apucă, totuşi, să-i aplice un pat de armă în figură. 
Asta pare să-l înnebunească pe Colos. Vrea să le stâlcească 
mutrele cu tălpile bocancilor săi, dar este doborât de Otto, care-l 
culcă la pământ cu figura vulturului ce prinde esofagul”. E unul 
dintre cei mai buni elevi ai mei. 

Facem recensământul şi constatăm că cei şase care ne aşteptau 


7 Figură din Kung-fu (n. trad). 

la cotitură au pierderi în limitele acceptabilului: două mâini rupte, 
o fractură de maxilar şi două disjuncţii de claviculă. Colosul e 
singurul nemulțumit şi se rățoieşte la Otto, trecându-l prin toate 
invectivele. Tot Sara e cea care-l readuce la sentimente mai bune, 
amintindu-i că desfigurarea nu face parte din meniul comandat. 
Pentru o chestie ca asta, ar putea risca îndepărtarea definitivă din 
pluton. Inamicii sunt doar soldați-şcoală, un fel de sparring- 
partners, iar antrenamentul nu e o luptă adevărată. 

Colosul nu poate să nu-i dea dreptate în sinea lui, dar îl trece pe 
neamt la răbojul său cu acte vindicative. Otto va trebui să-şi 
mărească doza de atenție pentru următoarele zile. Mai mult nu-l 
prea duce memoria pe uriaş. 

Repetăm ritualul de predare a prizonierilor şi o luăm la picior. 
Zorile se chinuiesc să-şi facă loc, comprimând timpul care ne-a 
mai rămas la dispoziție. 

Trecem cu bine peste un brâu cu mine antipersonal, după o 
potecă făcută de Fachir şi ajungem, în cele din urmă, la un soi de 
peşteră săpată între două stânci. Tocmai la țanc, pentru că, în mai 
puțin de un minut, soarele se ridică pe cer, cu rapiditatea unui 
ovul eliminat de o fată bătrână în pragul menopauzei. 

Otto cercetează cu de-amănuntul ordinatorul personal pe care l- 
am capturat în ambuscadă şi-l întreabă de sănătate. Îi sunt 
prezentate trei variante ale locului unde s-ar putea afla Statul- 
Major căutat. Otto ştie că nu poate merge la plesneală, aşa încât 
cere sfatul propriului ordinator. Una dintre variante cade, căci ne 
trimitea într-un punct de pe cer, unde nu am fi putut ajunge decât 
cu o navetă spațială. Celelalte două rezistă însă la orice penetrare. 
Datele din teren nu ne ajută nici ele prea mult. Munţii Scorpiei îşi 
merită numele. 

Cu inima îndoită, Sara apelează la Fachir, singurul care ne 
poate scoate din dilemă. Indianul pricepe şi fără să i se facă 
desenul. Dispare în fundul peşterii, unde, prin metode de 
concentrare, va apela la puterile sale paranormale. Ne vine greu să 
credem în aşa ceva, cum nici unui primitiv nu-i vine să creadă că 
telefonul ar putea exista cu adevărat. De fapt, e mai simplu decât 
se poate crede. Fachirul ne explicase că omul este un fel de radio 
şi că, prin exerciţii, îşi poate transforma simțurile într-un 
potenţiometru. În acest mod, ajungi să te descurci de minune prin 
hățişul de unde electromagnetice care te înconjoară, alegând 
frecvența dorită. 

Bidonaşul lui Otto face un tur de onoare, primind ovaţiile 

noastre. Colosul cere un bis, pe motiv că traversează o depresie 
psihică. Cădem de acord că e un fenomen care nu i se poate 
întâmpla unuia ca el decât o dată la un milion de ani. 

— Se pare că tocmai s-a împlinit termenul, remarcă uriaşul, 
scobindu-se în nas. Dar, decât să cercetaţi natura mea intimă, mai 
folositor ar fi să vă priviți într-o oglindă. Pun pariu că nici Picasso 
n-ar putea să vă facă portretul. 

Sara e complet siderată. 

— Dumnezeule, de unde ai mai aflat şi de numele ăsta? 

— De la bătrânu” grohăie mulțumit Colosul. L-a aflat şi el, la 
rândul lui, în urma unor discuţii controversate cu bețivii din 
cartier în legătură cu istoria artei. Ori de câte ori dovedea o sticlă 
de rachiu, trâmbița sus şi tare că nici numitul Picasso n-ar putea 
să-i deseneze o ecografie la ficat. Într-una din zile, rămânând, ca 
de obicei, fără un sfanț în buzunar, i-a venit strălucita idee să-şi 
doneze, după moarte, trupul unui institut de cercetări, înainte de a 
semna contractul şi de a lua banii, tipii i-au făcut o mulțime de 
analize, care de care mai trăsnite, apoi s-au ciorovăit mai multe 
ore. Se împărțiseră în două tabere: unii susțineau că bătrânu' 
nimerise greşit şi că ar fi fost mai bine să se deplaseze la morga 
veterinară, în timp ce alții erau mai mult decât entuziasmați de 
cazul despre care, până atunci, doar citiseră prin cărțile lor. Au 
căzut, în cele din urmă, la pace şi i-au dat bătrânului o sumă pe 
care un om cinstit o câştigă în câteva luni de muncă rodnică. 
Dintr-o dată, babacu” s-a simțit deosebit de important. Niciodată 
nu crezuse că putea valora atât, mai ales mort. Nu obosea să se 
plângă oricui nimerea la masa lui din cârciumă cât de mult regretă 
că nu se născuse pe timpul stăpânilor de sclavi, când ar fi putut 
face bani buni cu trupul lui. Dar banii s-au terminat destul de 
repede. Bătrânu” prinsese însă şmecheria. A luat un autobuz şi s-a 
dus în celălalt capăt al Statelor, unde a repetat figura cu morga de- 
acolo. Ăştia s-au dovedit mai zdrențăroşi, oferindu-i numai 
jumătate din suma inițială. Nu era însă un fapt care să-l 
descurajeze pe încercatul beţiv. Şi-a zis că, oricum, vânduse un 
trup la mâna a doua, aşa că a semnat contractul fără să mai 
negocieze. Poate că ar fi încercat aceeaşi figură în toate cele 
cincizeci de state, dacă a treia oară n-ar fi nimerit peste nişte tipi 
de o scrupulozitate fără margini. Vezi bine că erau neam de 
nemțălăi. Ăştia au telefonat la un fel de centru şi au dat pe față 
toată tărăşenia. După aceea l-au bumbăcit, pretinzând că-l 
frăgezesc pentru cercetarea medicală şi l-au dat pe mâna poliției. 

Dintr-o dată, trupul bătrânului Sheldon îmbrăcat în zeghe n-a mai 
valorat nici cât o ceapă degerată. 

— Din câte ne tot povesteşti, se pare că tatăl tău a dus o viață 
plină de aventuri, zice Otto, cu admiraţie. Pun pariu că n-a ştiut 
ce-i plictiseala. 

— Poţi fi sigur, zice Colosul, cu superioritate. În familia noastră 
e o tradiție să te scapi în scăldătoare. Steaua cea bună nu mai 
pridideşte să ne mângâie căpățânile. 

— Atenţie să nu faci insolație! zice Sara, grijulie. Deşi nu cred să 
aibă vreun efect asupra ta. 

— Asupra mea personal nu, recunoaşte Colosul, dar ar putea 
avea efect asupra pendulului meu. E ciudat cât de legat este, de 
pildă, de fazele lunii. 

Râde părinteşte, băgând în sperieți un liliac prea curios. Din 
fundul peşterii, asemenea tatălui vietății tocmai puse pe fugă, 
apare Fachirul. Ochii îi sticlesc în întuneric, de parcă ar fi ai unui 
lup. E încă în stare de semitransă, ceea ce ne impune o tăcere 
totală. 

Fără să ne avertizeze, Fachirul iese din peşteră şi o ia pe o 
potecă nu mai lată de-o talpă de bocanc. Se mişcă mai iute decât 
un şerpaş doctorand. Ne înşirăm, tăcuțţi, în spatele lui. Potecuţa se 
termină la baza unui perete de stâncă aproape vertical. Fără să 
ezite, indianul scoate coarda şi pioleţii, începând ascensiunea 
Cunoaşte cele mai eficiente procedee de escaladă şi cele mai rapide 
metode de coborâre. Mişcările lui bine calculate se înlănțuie firesc. 
Felul în care urcă ar putea face pe cineva să creadă că totul nu e 
decât o joacă de copii, dar nici noi, cu toată instruirea noastră 
prealabilă, nu reuşim să-l imităm fără coarda pe care o desfăşoară 
în urma lui. 

Simt căldura soarelui, de parcă aş fi aşezat sub o lupă. Muşchii 
au momente de crispare. Un cârcel ar fi sinonim cu căderea în 
astfel de situaţii, e greu să primeşti vreun ajutor de la ceilalți. Bag 
caseta cu mersul pe orizontală şi-mi spun că pot oricând să mă 
ridic în picioare pentru a mă dezmorți. Chestia funcționează, cât 
timp nu mă uit în jos. 

Fachirul e hotărât să intre în Cartea Recordurilor. Nu se opreşte 
şi nu-şi încetineşte mişcările, până când nu ajunge pe vârful 
peretelui. Doi vulturi îl privesc, curioşi şi simt că îi apucă răul de 
înălțime. Indianul îi goneşte cu un cârâit amenințător, iar vulturii 
îşi iau zborul, uimiți de faptul că li s-a vorbit pe limba lor. Ultimul 
care ajunge pe creastă e Colosul. În clipa aceea l-ar mânca de viu 

pe indian, fără să se mai obosească să-l tranşeze. În singurul lui 
ochi scapără lava unui vulcan în plină activitate. Putem să citim 
lesne felurile în care s-a gândit să-l prepare, înainte de a-l 
ingurgita. Totuşi, nu prea ai ce alege din trupul lui scheletic. 
Uriaşul se hotărăşte să-l lase să se mai îngraşe puţin. 

Suntem pe creasta unuia dintre cei doi pereți stâncoşi care 
străjuiesc un defileu. Este atât de îngustă, încât nici păsările nu se 
încumetă s-o străbată, de frică să nu-şi rănească aripile. Sara îl 
priveşte pieziş pe Fachir, şoptindu-i printre dinți: 

— Îţi baţi joc de noi? Ne-ai făcut să ne cățărăm până aici. Ca să 
coborâm din nou, când puteam intra în defileu prin partea de sud? 

— Nu coborâm, murmură Fachirul, pregătindu-şi o coardă la 
capătul căreia se află o gheară de pisică. 

După ce învârteşte de câteva ori funia pe deasupra capului, o 
aruncă, proiectând ancora spre celălalt perete. Trage de ea de 
câteva ori, după care îi cere şi Colosului s-o încerce. Uriaşul îşi 
pune toată forţa în joc. În secunda următoare e pe spate, cu toate 
labele în sus. Ancora trece zbârnâind peste capetele noastre, gata 
să-l scalpeze pe Otto. Fachirul reia încercarea, dar de astă dată 
Colosul refuză categoric să mai facă pe cobaiul. Tragem cu toții, 
opintindu-ne, până când ne asigurăm că funia e prinsă zdravăn de 
celălalt capăt. E clar ce urmează, dar nu pot spune că ne călcăm 
în picioare în dorința de a deschide drumul. Tot Fachirul, e cel 
care-şi trage mănuşile căptuşite pe mâinile sale osoase, apucând 
cu putere coarda. O scutură de câteva ori şi iată-l planând pe 
deasupra prăpastiei, cu trupul încordat ca un arc. Ajuns dincolo, 
ne face semn să-l urmăm. 

De-acum înainte, orice moment de ezitare ne poate costa 
Colosul ne îmbrânceşte fără menajamente, apucând funia cu 
mâinile şi cu picioarele sale monumentale. Coarda vibrează şi 
descrie o formă de jumătate de elipsă. Dacă trece el, putem trece 
cu toții, asta-i sigur. Uriaşul trage aer în piept, de parcă s-ar 
cufunda în ocean, apoi îşi dă drumul, ajutându-se cu mâinile, pe 
care le mişcă la fel de iute ca o maimuţă. N-ai bănui atâta agilitate 
la cele peste o sută de kilograme ale lui. Pare chiar grațios în 
dansul său de acrobat pe sârmă. De sub stânca de care e legat 
capătul funiei se desprind câteva pietricele, care cad în hăul de 
dedesubt. Ne retragem instinctiv, dar nu se întâmplă nimic mai 
mult. Colosul apare şi el dincolo, oprindu-şi elanul în brațele 
Fachirului. O clipă avem impresia că vrea să-l arunce peste 
creastă. 


36 


Când ne reunim cu toții, Otto scoate ordinatorul şi caută 
răspunsul după care alergăm de atâta vreme. Fachirul nu are 
îndoieli asupra locului unde se află Punctul de Comandă central, 
dar încrederea ne-o dă mai degrabă maşina decât omul. Nu 
departe de noi, muntele face un cot şi, după ce coborâm câţiva 
metri, descoperim un platou micuț, aranjat parcă de genişti. A 
sosit momentul atacului final. Ca întotdeauna în asemenea faze, 
ne luăm câteva minute de răgaz. Fiecare îşi găseşte câte un ciot de 
stâncă cu care să se confunde cât mai bine. 

Otto transmite observatorilor coordonatele şi încearcă să scape 
cerând un atac aerian. Pavlovici şi ai lui nu sunt însă de acord. 
Vezi doamne, Statul-Major trebuie cucerit „la mână”, căci este 
nevoie de o limbă şi de planurile inamicului. 

— Băieți, zice Otto, am două veşti: una proastă şi una bună. Cu 
care vreţi să încep? 

— Eu am o singură veste cu care mă grăbesc să încep, îl 
întrerupe Colosul. Se apropie un elicopter. 

Ne mai trebuie ceva timp să distingem huruitul îndepărtat şi 
încă o perioadă până când zărim pe cer un punct negru. 
Elicopterul se apropie în viteză, iar noi devenim una cu stâncile 
sub care ne-am făcut culcuş. Este un mini-Copter, folosit 
îndeobşte la plimbări de agrement. Când pasărea de fier ajunge 
departe deasupra platoului, este aruncată o frânghie de vinci şi pe 
ea îşi dă drumul un individ îmbrăcat într-un combinezon ca al 
nostru. Singurul lucru care ne diferențiază sunt însemnele. De- 
abia pune piciorul pe pământ, că elicopterul se şi îndepărtează 
rapid. Îl urmăresc pe individ prin binoclul meu electronic şi, când 
îi surprind ochii ațintiți spre mine, aproape că dau să tip. Privirea 
nou-venitului nu rămâne însă ţintuită, ci se plimbă peste tot, 
cercetând cu atenţie zona. Când se asigură că totul e în regulă, îşi 
scoate ordinatorul şi transmite un cod. Otto e la fel de iute. Pe 
ordinatorul capturat reuşeşte să capteze semnalul, punându-ne în 
posesia cheii. 

Un tufiş de jnepeni, care ar fi stârnit uimirea unui botanist 
surprins să-l găsească prin acele locuri, se dă în lături, lăsându-l 
pe individ să treacă, după care pivotează la loc. 

— La ce mai zăbovim? întreb eu, nervos. 

Simt că se apropie din nou punctul mort, poate pentru a zecea 
oară şi vă asigur că efortul de a-l depăşi nu e o plăcere, îți simți 
trupul ca pe un balast, ca pe ceva de care vrei să scapi cât mai 
repede, un element străin care te împiedică să trăieşti. 

— Dacă sunteți pregătiți, putem trece la treabă, răspunde, într- 
un târziu, Sara. 

Ultimii, o sută de metri sunt, de fiecare dată, cei mai dificili. Îi 
parcurgem în mai mult de-o oră. Când ajungem pe platou, arătăm 
ca nişte motoare de Trabant care au terminat o cursă de formula 
unu. Gândul că se termină ne dă însă aripi. 

Colosul se scutură ca un peşte ieşit de sub duş, pregătindu-şi 
grenadele cu gaz. În aşteptarea semnalului, îşi lipeşte ochii de 
Sara. Otto e şi el pregătit să tasteze parola de intrare. Suntem ca 
nişte alergători în aşteptarea startului, când vocea Sarei ne trimite 
cu o mie de ani în urmă: 

— Lipseşte ceva... Fără să audă motorul unui elicopter, cei 
dinăuntru nu vor deschide niciodată! Ştiu şi ei că oricine ajunge 
aici altfel decât prin aer nu poate fi om bun! 

Colosul ar vrea să se arunce la gâtul femeii şi să-i sugă sângele, 
dar trebuie să recunoască şi el că are dreptate. Vestea ne 
demobilizează complet. Privim prostiți la tufişul de jnepeni, ca o 
turmă de oi rămase fără dinți. Spectrul eşecului ne toarnă plumb 
în picioare. Tot efortul a fost inutil. 

— Tu ne-ai băgat în rahatu' ăsta, tu să ne scoţi din el! urlă 
Colosul la Sara, de parcă ea ar fi inventat regulile jocului. 

Pe neaşteptate, apare surpriza. Otto se întoarce spre Sara şi 
cuvintele lui salvatoare ne sună în urechi ca nişte clopoței de 
argint: 

— Putem anticipa. Procedăm ca şi în cazul celor prinşi. 
Comunicăm misiunea îndeplinită şi cerem un elicopter pentru 
recuperarea prizonierilor! 

Colosul îl ia în brațe şi îl mângâie. 

— Întotdeauna am ştiut că ai minte! exclamă el. Te-am admirat 
tot timpul pe ascuns. Apucăturile tale pidosnice nu m-au 
împiedicat să te consider un camarad de nădejde. 

Am putea crede că e sincer, mai ales că scoate bidonaşul şi i-l 
oferă neamțului, gest care ar trebui să ne convingă pe deplin. Nici 
nu băgăm de seamă că bidonaşul e gol. 

Sara se grăbeşte să ia legătura cu Pavlovici, raportându-i 
încheierea misiunii. Răspunsul vine grabnic, încărcat de îndoieli. 
Ni se cer tot felul de detalii, dar Sara închide ordinatorul şi se face 
că plouă. Mingea e pe terenul lor şi nu au încotro, trebuie să joace. 

Păcănitul elicopterului ne toarnă apă vie în trupuri. Otto 
tastează parola şi ține degetul ridicat în dreptul butonului Enter. 
Apare şi hardughia, care acum e un Condor uriaş pentru trupe de 


38 


desant. Nu stăm să-i facem cu mâna. Parola ia drumul ştiut, 
făcând tufişul de jnepeni să se mişte. Aruncăm cu iuțeală 
grenadele fumigene şi pe cele cu gaz paralizant, după care, cu 
măştile pe figură, sărim în groapa întunecoasă, pregătiți pentru 
lupta corp-la-corp. N-avem însă cu cine ne bate. Întreg Statul- 
Major inamic e pe spate. Erau atât de siguri pe ei, încât nici 
măştile de gaze nu şi le pregătiseră. 

Colosul trage câteva şuturi în corpurile inerte, chipurile să se 
asigure că n-are de-a face cu nişte simulanți. După ce îşi descarcă 
nervii, ne lasă să-i legăm şi să-i pregătim de livrare. Condorul îi 
preia unul câte unul, prinşi în centurile de siguranţă ale vinciului. 
leşim şi noi din micul buncăr, rânjindu-ne fasolea la cei din 
elicopter şi aşteptând să fim, la rândul nostru, recuperați. 

La unul dintre geamuri apare figura inconfundabilă a maiorului 
Pavlovici, iar în căşti îi auzim vocea ieşită parcă dintr-un atelier de 
strunguri: 

— Cu părere de rău, vă comunic că locurile au fost completate. 
Mi-aţi dovedit că sunteți din cale-afară de ingenioşi, aşa că am 
certitudinea că veți găsi în vreun fel o cale de întoarcere. Vă aştept 
cu masa pusă. Aveţi ceva preferințe? 

Nu ne iartă că l-am păcălit. Deşi e mândru de plutonul lui, nu 
scapă nici o ocazie să-şi ia revanşa. 

— Aş mânca nişte ficat de maior copt în spuză! se grăbeşte 
Colosul să-şi depene preferințele culinare. 

— Vei avea parte de mult mai mult! ricanează maiorul, făcându- 
i semn pilotului să se înalțe. Am să-ți prăjesc propriul tău ficat, 
dacă vulturii se vor îndupleca să ţi-l lase. 

Condorul îşi arată fundul, dându-ne cu tifla. E însoțit de un car 
de înjurături de care s-ar ruşina şi un puşcăriaş notoriu. Urările 
de drum bun pe care i le adresăm descriu cele mai sofisticate 
metode prin care elicopterul se poate face praf. 

— Şi acum? întreb eu, ca prostul, de parcă am avea în față o 
paletă de soluții. 

— Să încingem un pocher pe dezbrăcatelea. Gândesc că am 
dreptul la o revanşă! zbiară Colosul, complet rupt de realitate. 

Oricum, am ajuns la capătul puterilor. Fără o perioadă de 
recuperare, nici vorbă să facem cale-ntoarsă. Proviziile găsite în 
buncăr ne revigorează însă optimismul. Colosul descoperă cu 
încântare câteva sticle de plastic pline cu vin. 

— Împuţiţii naibii! În timp ce noi ne chinuiam cu apa din 
păltoace, ăştia plescăiau Madera veritabil! 

Trage cu ochiul la ordinatorul Statului-Major, pe care Otto îl 
împachetează grijuliu şi soarbe cu entuziasm din vinul căzut 
prizonier de război. 

— Într-una din zile, se destăinuieşte el, o să învăţ să tastez şi eu 
la o maşinărie ca asta. Am auzit că poți face o mie de trăsnăi. De 
pildă, poţi să iei bani dintr-un cont şi să-i treci într-al tău. 

Nu se oboseşte nimeni să-l lămurească că „trăsnaia” e mult mai 
complicată decât pare la prima vedere. Dar Colosul, ca 
întotdeauna când duce la bun sfârşit o misiune, uită de oboseală 
şi intră într-o agitație contagioasă. 

— Mă bate gândul să rămânem aici. La ce bun să ne mai 
întoarcem în lumea dezlănțuită? Vom forma o comunitate şi vom 
trăi fericiți, ca în comuna primitivă. Sara şi cu mine ne-am putea 
ocupa de asigurarea unor urmaşi destoinici şi sănătoşi. Fachirul 
ar pleca la vânătoare, să procure hrana cea de toate zilele, iar Otto 
ar pune gospodăria la punct. Am toată încrederea în el. 

— Şi cu mine cum rămâne? fac eu pe nedreptățitul. 

— Tu vei fi polițistul, stabileşte Colosul, mărinimos. Vei putea 
da amenzi şi vei dirija circulația păsărilor. 

— Eu am o contrapropunere, ciripeşte Sara, scoțându-şi 
bocancii. Să te închidem pe tine aici şi să revenim peste vreo 
douăzeci de ani, cu o echipă de antropologi. I-am putea păcăli că 
am descoperit un schelet din Epoca pietrei şi ne-am umple de 
bani. 

— Crezi că pot fi păcăliți aşa de uşor nişte savanți? se îndoieşte 
Colosul, care nu dă doi bani pe învățătură. 

— După ce-ţi vor studia creierul, se vor convinge pe deplin că 
nu-i înşelăm. 

Rămas doar în izmene, Otto se spală cu apa găsită într-o 
marmită, cu scrupulozitatea unei pisici de rasă. După ce-şi perie 
părul tuns scurt, se dă cu deodorant la subsuori, atrăgând atenția 
Colosului. 

— Păziți-vă dosurile! ne avertizează acesta. Otto se pregăteşte să 
treacă la atac. 

Neamţul nu-l bagă în seamă nici cât pe-un purice mort. Se 
dichiseşte în continuare, curățindu-şi meticulos unghiile. Între 
timp, Fachirul şi-a înălțat din nou picioroangele spre cer. Peste un 
sfert de oră, va fi complet recuperat. Doar Colosul şi cu mine ne 
ocupăm de igiena interioară. Suntem hotărâți să nu le lăsăm nici o 
picătură de vin vulturilor care, din când în când, mai trec pe 
deasupra noastră, iritați că mai suntem încă în viață. 

Curioasă ca orice femeie, Sara îşi bagă nasul peste tot şi dă 
peste un filtru cu baterie. 

— Ce-aţi spune de-o cafea? 

E mai mult decât ne-am putea dori în văgăuna asta. Colosul o 
îndeamnă să-şi continue explorările. E sigur că pe undeva, prin 
buncărul atât de bine aprovizionat, trebuie să se găsească şi un 
bordel de campanie. 

Mirosul cafelei se împrăştie peste tot, creând atmosfera de tihnă 
a unui cămin fericit. Chiar şi Fachirul a renunțat la relaxare şi 
amuşinează cu nesaț ceaşca fierbinte. 

— Tipii se pregăteau să-şi petreacă aici o bună parte din viaţă, 
zice el, apreciativ. Şi-au închipuit că au de-a face cu nişte pifani. 

— Aşa e, Fachirule! rage, aprobator, Colosul. Suntem cei mai 
buni soldați din lume! Chiar şi gloanţele ne ocolesc. Pe când îmi 
mâncam pâinea mea amară la Puşcaşii Marini nu eram deloc 
apreciat. Aveam un comandant, unul Scott, da-i-ar Belzebut 
sănătate cât unei capre râioase, care mă punea la cele mai 
scârboase munci, printre care rânirea pereților latrinei de rahat era 
cea mai nobilă. Mă hotărâsem să dezertez şi să-i ucid întreaga 
familie, începând de la cea mai îndepărtată rudă, dar, după o 
noapte petrecută în compania unei butelci, mi-a venit o idee mai 
bună. Am făcut pariu că pot cuceri un portavion cu mâinile goale. 
După ce am revenit de la examenul psihiatric la care fusesem 
trimis, i-am repetat propunerea. Dacă ar fi putut, Scott şi-ar fi 
descărcat Ml-ul în mine, acolo, pe loc. Şi-a zis însă că ar putea-o 
face în mod legal, prinzându-mă într-o zonă interzisă. Mi-a promis 
că, dacă voi câştiga, voi fi ridicat în grad. L-am întrebat, la rândul 
meu, aşa, la mişto, ce să-i ofer dacă pierd. L-a apucat un râs de s- 
a înecat cu propria-i salivă, fiind la un pas să dea ortu’ popii. „Tu”, 
mi-a zis el când şi-a revenit, „tu nu o să-mi oferi nimic. Toteuo 
să-ți ofer ceva!” Râdea în continuare ca un babuin gâdilat la boaşe, 
mângâindu-şi Ml-ul. Nu eram chiar atât de tembel încât să nu-mi 
dau seama că, dacă mi-aş fi băgat nasul pe unde n-ai voie nici cu 
permis, aş fi fost ciuruit fără somaţie. Mă enervase însă prea rău, 
aşa că m-am hotărât să-l fac să-şi înghită râsul. Mi-a dat o lotcă, 
avertizându-mă că, dacă-mi trecea prin cap s-o şterg pe vreo 
insuliță, avea să mă găsească şi să mă defere Curţii Marţiale, ca 
dezertor. Stăteam acolo, în bărcuța care, pe lângă portavion, arăta 
ca un găinaț pe lângă o balegă de elefant, aşteptând să se lase 
noaptea. Idiotul aruncase la derută câteva parâme, la capătul 
cărora mă aşteptau, evident, băieţii lui, pregătiți să mi-o tragă. A 

uitat însă un amănunt: mulțumită muncilor pe care mi le dădea, 
devenisem specialist în sistemul de evacuare al navei. Pe scurt, 
cunoşteam în amănunțime drumul rahatului marinăresc spre 
ocean. N-are rost să vă descriu cum am aşteptat să le vină pofta de 
căcare ălora de pe vas şi cum am blocat supapele, una câte una, 
pentru a mă putea strecura pe tuburi. E adevărat, eram mai plin 
de excremente decât un vidanjor din Evul Mediu, dar merita 
sacrificiul! Cunoşteam, cum vă spun, la perfecţie planul ţevăriei, 
aşa că m-am îndreptat aţă către buda comandantului. Ăsta avea 
un stomac mai fin, aşa că a trebuit să aştept ceva timp până să-i 
vină rândul la uşurare şi să-i blochez şi lui supapa. Restul a fost 
joacă de copii. Am scos mâna prin gaură şi am deşurubat, pur şi 
simplu, persoanele care ţineau buda de porțelan. Când m-am 
strecurat în cabina de comandă, i-am trăsnit atât de rău cu 
mirosul meu, că au leşinat mai repede decât dacă le-aş fi dat cu 
spray paralizant. Singura idee care mi-a venit ca să-i înştiințez că 
reuşisem a fost să apăs butonul de alarmare. La nici un 
antrenament la care participasem nu am văzut avioanele decolând 
ca atunci, unul după altul, cu o viteză de ziceai că le-a pus cineva 
piper sub cur! Toată tevatura asta l-a costat pe Scott înlăturarea 
grabnică din armată, aşa că n-a apucat să mă mai înainteze în 
grad. De altfel, nici n-ar fi putut, pentru că următoarele şase luni a 
trebuit să le petrec într-o închisoare militară. Comandamentul 
pârnaiei, care auzise câte ceva despre isprăvile mele, mi-a interzis 
categoric să fac de serviciu la budă. lată ce se întâmplă atunci 
când comandanții nu cunosc cu exactitate capacitățile celor din 
subordine. 

Vorbeşti de lup şi lupul la ordinator! Pavlovici ne întreabă pe 
unde ne facem veacul şi dacă mai binevoim să revenim anul ăsta 
la centru. Otto îi transmite că suntem pe drum şi să ne aştepte cu 
masa caldă. 

— Să pună şi berea la rece! îi dictează Colosul neamțţului, 
râgâind cu indignare. 

Pauza ia sfârşit. Drumul de întoarcere e presărat şi el cu 
pericole, dar totul pare un joc de tabără față de ce ne aşteaptă în 
Kosovo. 

E cel mai tare contract pe care l-am avut în cariera mea de 
mercenar. Mă gândesc, ca întotdeauna, că va fi şi ultimul. Deşi 
ştiu foarte bine că ultimul contract va fi doar acela parafat de 
glonțul pregătit pentru mine. 

Este vorba aici despre o campanie de teroare şi violenţe 
împotriva civililor albanezi din Kosovo, planificată, provocată, 
ordonată, angajată, ajutată şi încurajată de la Belgrad. 

Documentele intrate în posesie permit dovedirea masacrelor 
citate în actul de acuzare al Tribunalului Penal Internaţional şi 
constituie imagini luate prin satelit sau de către avioanele 
americane de recunoaştere, ca şi alte informații particulare, 
obținute prin mijloace tehnice naționale, respectiv interceptări 
electronice. 

Este vorba aici de deportare, de violarea legilor şi a 
cutumelor de război. 


(Dintr-o conferință ținută de procurorul Tribunalului Penal 
Internaţional pentru Iugoslavia) 

II 


TIGRII LUI ARKAN 


Îndată ce coboară din Tupolevul cargo, care ne depune pe pista 
aeroportului militar Batajnica, din apropierea Belgradului, maiorul 
Pavlovici se lasă în genunchi şi sărută pământul Serbiei. Are ochii 
roşii, poate din cauza oboselii sau poate din cauza emoției. 
Cuprinde zările cu privirea, tinzând să fie peste tot în acelaşi timp. 
Patriotismul sârbilor e legendar, păstrându-şi patina de secole, 
chiar atunci când are accente de naționalism. 

Maiorul se întoarce spre noi cu o privire care lasă să se 
înțeleagă că, în clipa aceea, ar vrea să nu fim acolo, să nu 
pângărim sfântul pământ. E doar o părere. Ordonă adunarea şi ne 
trece în revistă. Suntem cinci comandouri a câte cinci combatanți. 
Pe lângă noi, cele câteva companii de voluntari, venite cu acelaşi 
transport din România, Bulgaria, Rusia şi Ucraina, par o 
adunătură nesărată de trupeți. Se încruntă şi-şi expun muşchii, 
dar nu ne pot păcăli. Ar face o figură bună într-un jurnal de 
actualități sau într-un film cu tematică, dar sunt departe de 
trupele noastre de elită. 

Dinspre clădirea comandamentului bazei aeriene se apropie un 
jeep, care opreşte la un metru de Pavlovici, fără să scrâşnească din 
frâne. Un individ înalt şi solid, îmbrăcat în uniformă de camuflaj, 
țâşneşte ca o grenadă antitanc cu mâncărimi la fund şi rămâne 
țeapăn în fața lui Pavlovici, cu mâna la caschetă. 

Maiorul ordonă scurt: 

— Batalion, pentru onor, la dreaaaapta! 

Înlemnim în poziţie de drepţi, cu mâinile pe AKM-urile noastre 
de ultimă generaţie. E prima oară când ruşii scot la plimbare 
asemenea bijuterii, care întrec de departe toate pistoalele- 
mitralieră englezeşti şi americane la un loc. 

Pavlovici face doi paşi de front şi dă raportul: 

— Domnule colonel, batalionul de asalt Bora este pregătit la 
întreaga capacitate pentru intrarea în luptă. Sunt comandantul 
batalionului, maior Pavlovici. 

Cei doi se îmbrățişează, rămânând aşa mult timp, ca şi cum ar 
vrea să facă din trupurile lor unul singur. În cele din urmă, 

colonelul îl îndepărtează puţin pe Pavlovici, fără a-i lua mâinile de 
pe umeri şi murmură încet: 

— Mirko, nu credeam să ne mai întâlnim vreodată! 

— Ţi-am promis, Slave! îi răspunde maiorul, pe acelaşi ton 
scăzut. Ţi-am promis că nu voi muri până când nu voi mai lupta 
încă o dată alături de tine. 

— Şi iată că a sosit clipa! 

Abia acum îl recunosc şi eu pe colonel. Este cel care i-a condus 
pe sârbi în lungul asediu al oraşului croat Vukovar, în 1991, cel 
alături de care am luptat în Nordul şi în Estul Bosnieis, 
comandantul Slave Obilici. După ce ne trece în revistă, comandă 
pe loc repaus. 

— Deci ăştia sunt tigrii tăi! Abia aştept să-i cunoască pe Tigrii 
lui Arkan?. Cred că vor avea ce să-şi arate unii altora. 

Ceremonia de primire se termină repede. Suntem dispersați în 
mai multe puncte. Plutonul nostru nimereşte într-o tabără secretă 
a grupării paramilitare „Garda Voluntarilor”. În timp ce ne luăm în 
primire baraca repartizată, Pavlovici şi Obilici se retrag în clădirea 
Punctului de Comandă, de fapt, o casă cu etaj, singura de 
cărămidă, mascată sub firma sediului unui club de fotbal. De 
altfel, întreaga tabără este cunoscută ca fiind o bază sportivă. 

Obilici îşi ospătează musafirul cu bucate tradiționale sârbeşti, 
dar la sfârşit, în loc de şliboviță, scoate o sticlă de whisky 
Ballantine's. 

— Scoţian! Autentic! exclamă el. Nu ne interesează poşirca 
împuțţiților de americani. 

Pavlovici îşi aprinde un trabuc, nu înainte de a oferi unul şi 
colonelului. 

— Sunt cubaneze! se grăbeşte să precizeze, la rândul lui. 

Râd amândoi, privindu-se în tăcere, prin fumul albăstrui, 
depănând în gând amintiri care nu mai au nevoie de cuvinte. În 
1945, când părăsise pentru totdeauna Iugoslavia, Pavlovici avea 
treisprezece ani, iar Obilici numai şapte. Orfani de război, 
primiseră amândoi câte o pecete pe viață: Pavlovici fusese castrat 
de nemți, ca să nu mai poată contribui la reproducerea 
„trădătorilor sârbi”, iar lui Obilici îi fusese incizată pe frunte o 
svastică. Deşi făcuse, în câteva rânduri, transplant de piele, în 


3 Vezi Moartea s-a născut la Sarajevo, de acelaşi autor (n. trad.). 
9 Porecla unei formațiuni paramilitare sârbeşti, „Garda Voluntarilor”, 
condusă de celebrul Zeljko Raznatovici, supranumit Arkan (n. trad.). 

mod cu totul misterios svastica îi reapărea, chiar dacă abia 
conturată. Din această cauză, se obişnuise să poarte în 
permanenţă o şapcă cu cozoroc lung, trasă deasupra ochilor. 

Atunci, în 1945, îşi crestaseră antebrațele cu o baionetă 
nemțească, devenind frați de cruce. Juraseră răzbunare şi, de 
aceea, aleseseră cariera armelor. Se impunea să fie cât se poate de 
bine pregătiți pentru momentul în care aveau să-şi plătească 
datoriile. S-au reîntâlnit după mai bine de patruzeci şi cinci de ani, 
când războaiele din Croaţia şi cele din Bosnia le-au umplut inimile 
de mulțumire. Dacă şi-ar fi păstrat sufletul de copil, ar fi 
considerat că răzbunarea fusese dusă până la capăt Dar, între 
timp, pofta de sânge îi transformase definitiv. Asemenea multora 
ca ei, n-aveau să se mai oprească până când focurile Gheenei nu-i 
vor fi înghițit. 

Obilici umple din nou paharele până la buză, după care se lasă 
pe spate, răşchirându-şi picioarele. De sub cozorocul lung, ochii 
lui rotunzi şi lipicioşi, despre care n-ai spune, în ruptul capului, că 
ar putea fi ochi de soldat, zâmbesc tot timpul, aidoma zâmbetului 
dulce al morții. 

— În sfârşit, ne vom bate cu Anticristul! sparge el tăcerea 
Luptele cu ustaşii şi cu musulmanii din jur n-au fost decât 
poligoane de încercare. Războiul Sfânt abia de-acum începe! Şi nu 
se va termina niciodată, asta o garantez! Cât va mai exista un sârb 
în viață, americanii nu se vor opri din a-şi plânge morții. 

Pavlovici nu se repede să răspundă. Soarbe pe îndelete whiskyul 
scoțian, scărpinându-se, gânditor, după ureche. 

Obilici nu-l îndeamnă nici el la vorbă. Are un respect deosebit 
față de maior, pentru care şi-ar da viața oricând, fără ezitare. 

Pavlovici îşi face cicatricea să joace, măsurându-şi cu atenţie 
cuvintele: 

— Va fi o luptă între David şi Goliat! 

— Exact! Şi ştim cum s-a terminat atunci! 

— Ştiu şi eu. Şi mai ştiu că e doar o legendă. Slave, îți admir 
patriotismul. Nici eu nu l-am pierdut, dar, în comparaţie cu tine, 
sunt un infirm. Americanii vor rămâne în aer, amenințarea lor cu 
invazia terestră e o prostie. Îşi dau şi ei seama că nu se pot 
măsura cu noi, mai ales pe teritoriul nostru. Dacă n-ar avea 
avioanele şi rachetele, armata americană ar putea fi învinsă chiar 
şi de leneşii de francezi. 

— Aşa e! Mirko, ascultă-mă bine, Vietnamul n-a fost nimic pe 
lângă ce-i aşteaptă aici. 

— Dacă vor cobori din aer, Slave! continuă, imperturbabil, 
maiorul. Din păcate, războiul a început să se poarte prin 
cancelarii, nu pe câmpul de luptă. Aici doar se testează armele. În 
aşteptarea americanilor, ne vom război însă cu albanezii, fiindcă 
din cauza lor, la urma urmei, ne bombardează NATO. De aceea am 
şi luat hotărârea să vin aici cu batalionul meu. După ce toate se 
vor termina, blamul nu trebuie să cadă asupra trupelor sârbeşti. 

— Armata sârbă nu poate fi o armată criminală, cât timp luptă 
pe teritoriul ei! punctează ferm Obilici. 

— Fără îndoială, dar batalionul Bora nu se va bate cu rachetele 
şi avioanele NATO, ci cu UCKI0. 

— Este, cumva, o crimă să-ți păstrezi integritatea teritorială? 

— Nicidecum! Şi nu cred că stăm acum împreună să ne 
disculpăm sau să judecăm ce înseamnă crimă şi ce nu. Cel puţin, 
pentru mine, moral e ceea ce-i spre binele Serbiei. Chiar dacă sunt 
doar un mercenar. 

— Mai întâi de toate eşti sârb. 

— Vezi bine, murmură maiorul, schimbând, aparent fără motiv, 
cursul discuţiei: Ia zii, Radovan mai ţine spelunca aia în Blazuj!!? 

— La Motanul Chior! exclamă colonelul, râzând. A pus şi o placă 
memorială: „Aici şi-a sărbătorit ziua celebrul comandant sârb de 
mercenari, maiorul Mirko Pavlovici.” Pot spune că ai devenit o 
figură legendară în zonă. 

— Şi acum a sosit timpul să mai agățăm câteva plăci din astea 
şi în Kosovo. 

Obilici bate din palme, neținând seama de trabucul care îi cade 
pe jos. 

— Mirko, nici nu ştii cât mă bucur că te-am reîntâlnit! Dacă 
vreodată o să-ți treacă prin cap să renunți la mercenariat, să ştii 
că se va găsi oricând un loc de comandant aici, pentru tine! 

— Sunt bătrân, Slave! Alţii, la vârsta mea, îşi duc nepoții în 
parc! 

— Tu îi vei învăţa să tragă cu puşca! 

Un ciocănit în uşă la întrerupe tihna revederii. Aghiotantul lui 
Obilici pune un raport pe masă şi dispare, salutând. 

— Raportul celei de-a doua zi de bombardament! face colonelul, 
prinzând foaia de hârtie cu două degete, ca pe un gândac strivit. 

Îl studiază amândoi cu atenţie. Dacă n-ar fi fost militari până-n 


10 Armata Albaneză de Eliberare din Kosovo (n. trad). 
11 Suburbie a oraşului Sarajevo (n. trad.). 

călcâie, ar fi căzut pradă groazei. Chiar şi aşa, figurile lor se 
întunecă treptat, iar svastica de pe fruntea lui Obilici prinde un 
contur tot mai evident. 

Raportul sumar este redactat în stil militar. S-au înregistrat 
explozii la periferia Belgradului, au fost atinse ţinte în Kosovska 
Mitrovica şi a fost distrus emițătorul radio-TV de pe muntele 
Tastrebac. Pista aeroportului din Niş a fost scoasă din uz, iar o 
cazarmă din Urosevac a fost bombardată. Trei explozii s-au 
înregistrat în zona aeroportului Podgorica şi a fost lovit un depozit 
militar. Radarul din Ulcinj a fost atins. De asemenea, au fost 
bombardate complexele militare din Kumbur şi Radanovic, iar 
Centrul de Comunicaţii Militare de pe muntele Bukulia a fost ras 
de pe fața pământului. Cele mai grele lovituri le-a primit însă 
Priştina. Rachetele de croazieră de pe navele americane din 
Adriatica şi bombardierele F-16, F-18 şi EA6B Prowler, care au 
decolat de la baza Aviano, din Italia, au declanşat un infern pe 
pământul, altădată atât de liniştit, al Iugoslaviei. 

Trupul lui Obilici tremură imperceptibil, iar mâna i se crispează 
inconştient pe raportul militar. 

— Porcii! scrâşneşte el din măselele-i puternice. Sălbaticii! Nu 
le-am făcut nimic, nici măcar nu i-am provocat! Cine se cred 
criminalii ăştia? Cu ce drept îşi arogă puteri dumnezeieşti? Şi ruşii 
stau şi le cântă în strună! S-au vândut şi ăştia pentru dolarii lor! 
Dar nu avem nevoie de nimeni! De nimeni! O să le arătăm noi cine 
sunt sârbii! 

Pavlovici adulmecă paharul cu licoarea scoțiană, privindu-şi 
prietenul cu interes. Un zâmbet abia schițat i se agaţă de colțul 
cicatricei. A uitat ce înseamnă patima - cel puțin aşa crede — o 
dată cu prima lecţie de mercenariat. Ştie că oamenii care nu se 
transformă în roboți, atunci când vine vremea armelor, sunt primii 
care cad pe câmpul de luptă. Identitatea devine o povară, iar un 
soldat trebuie să aibă asupra lui doar strictul necesar 
supraviețuirii, pentru a putea ucide. Moartea e uneori foarte 
comodă, mai ales atunci când îşi mai aminteşte că, oricum, 
sfârşitul îi aparține în exclusivitate. Toate astea le gândeşte acum 
Pavlovici, scobindu-se, nepăsător, între dinți, aşa cum obişnuieşte, 
paradoxal, înainte de fiecare masă. Şi va fi un ospăț pe cinste, ce-i 
drept! Numai cu gândul la el şi te şi saturi pe jumătate! 

Pavlovici a trecut însă prea uşor peste observaţia colonelului, 
care a afirmat că, mai întâi de toate, a fost şi rămâne sârb. Patima, 
pe care o disprețuieşte acum atât de mult, îl va trăda în cele din 

urmă. Dar dacă cineva i-ar fi spus acest lucru în acele momente, i- 
ar fi râs în nas! 


Tigrii lui Arkan nu sar din papuci de bucurie la vederea noastră. 
Ne privesc cu un dispreț amestecat cu admirație. Spun despre noi 
că am fi ucigaşi fără patrie şi mulți nu-şi ascund dorința de-a nu 
ne fi aflat în preajma lor. Se deschide un „țarc” invizibil în jurul 
plutonului nostru. Pe cât se poate, suntem ignorați. Totuşi, am 
luptat alături de ei în Croaţia şi în Bosnia şi ştiu ce ne poate pielea 
ca militari, nu pot să nu ne respecte pregătirea ca sârbi, se simt 
într-un fel umiliți că s-a apelat la noi. 

Dar nici noi nu suntem plătiți ca să închegăm relaţii de 
prietenie. Adaptăm rapid baraca la cerințele noastre şi pretindem 
doar să fie respectat programul de masă. Sara a fost numită 
definitiv încheietor de pluton, dar asta n-o face să-şi aroge vreun 
drept suplimentar. Nici faptul că e femeie nu o scuteşte de şmotru. 

Ca să fiu drept, primirea rece care ni se face ne deranjează tot 
atât de mult pe cât ar deranja-o pe o cloşcă factura de energie 
electrică. Totuşi, ca să nu părem nişte oropsiți de paria, Colosul se 
plimbă ţanţoş încoace şi-ncolo, făcându-şi muşchii să joace şi 
îndoind, în treacăt, cu nepăsare, un fier găsit în pragul curții. Or, 
în ceea ce-i priveşte pe soldați, competiția este de multe ori mai 
importantă chiar decât hrana. 

După câteva şopocăieli şi ocheade discrete, dintr-o margine a 
taberei se apropie un sârb care poate fi socotit uşor o clonă a 
Colosului. Are capul perfect pătrat, cu o ceafă cât trupul unui 
adolescent. Se opreşte lângă Colos, măsurându-se cu el, în timp ce 
acesta striveşte în pumni două grenade de manevră, ca pe două 
nuci. Din grupul spectatorilor se ridică strigăte de admiraţie. Unii 
dintre ei îi aruncă confratelui lor câteva îndemnuri în limba sârbă. 

Contracandidatul Colosului întinde o mână ceva mai mică decât 
cupa unui excavator, prezentându-se scurt: 

— Borislav Giuchici! 

Cei doi îşi strâng carabele. Nici unul dintre noi nu ar vrea să 
simtă în vreun fel strânsoarea care produce un scrâşnet ca al 
şenilelor de tanc. 

— Soldat de rangul întâi Frederick Sheldon! 

— American? întreabă, uşor surprins, Borislav. 

Colosul însă se găseşte într-unul dintre puținele sale momente 
de luciditate şi parează: 

— Neozeelandez! răspunde el, sperând să nu fie întrebat nimic 

despre geografia locului, în legătură cu care cunoştinţele sale sunt 
mai mult decât sumare. 

— Te încumeţi la o partidă de box? continuă Borislav, într-o 
engleză mai scâlciată decât pantofii unui şomer. 

— Depinde cât! 

Sârbul nu pricepe prea bine la ce se referă acel „cât”, dar când 
află că e vorba de bani se bucură ca un câine care şi-a amintit 
locul de taină în care şi-a îngropat osul. Reţeta e destul de grasă, 
deşi e departe de a se compara cu bursele profesioniştilor. Meciul 
însă se anunţă la fel de spectaculos. 

Surprinzător cât de mult îi apropie pe oameni pariurile şi 
spectacolul legat de ele! În câteva minute, „ţarcul” trasat în jurul 
nostru a dispărut şi orice diferență dintre noi s-a stins cu 
desăvârşire. Există chiar şi un ring, ceea ce ne stârneşte mirarea. 
Sârbii îşi dau coate, amintindu-ne că ne aflăm, totuşi, pe teritoriul 
unei baze sportive! 

Meciul este stabilit pentru ora şapte seara când, se pare, 
comandanții se retrag la şedinţa de analiză zilnică. Fachirul şi cu 
Otto şi-au băgat toţi banii în pariuri, drept care se ocupă personal 
de Colos pentru a-l aduce la forma maximă. Neamţul îi arată două 
şmecherii, chipurile secrete de serviciu — pentru care însă Colosul 
fusese dat afară din şcoala de corecție - în timp ce Fachirul îl 
supune unui antrenament psihotron. La pregătire participă chiar 
şi Smirnoff, atent drămăluit de Otto. Numai Sara nu prea e de 
acord. Întrezărind efectele benefice pe care le-ar putea avea meciul 
asupra integrării colective, termină prin a se spăla pe mâini. Ba 
chiar scapă un sfat, cum că uriaşul ar trebui să lovească mai mult 
la ficat, având în vedere că dovleacul partenerului său pare 
meşterit cu ajutorul picamerului. 

Spre deosebire de alte dăți, Colosul e pătruns de importanța 
mizei, păstrându-se într-o tăcere desăvârşită. Nu icneşte nici când 
Otto îl ia la bumbăceală pentru a-i descoperi eventualele puncte 
slabe. Sare coarda o jumătate de oră, fără întrerupere şi fără să 
greşească nici măcar o singură dată. Pumnii săi se reped asupra 
unui stâlp de susținere a barăcii şi astfel, o echipă de dulgheri 
capătă de lucru pentru câteva ore. Nu sunt supăraţi, ci, 
dimpotrivă, îl îndeamnă pe Colos să se folosească de câți stâlpi are 
nevoie. 

Pe de altă parte, pregătirea adversarului se desfăşoară în taină. 
Încerc s-o fac pe iscoada, dar sunt repede alungat. Nici dolarii pe 
care-i pun în joc nu pot cumpăra vreo informaţie. Mă întorc cu 

coada între picioare, stârnind disprețul Colosului, care proclamă 
că, dacă nu sunt bun de nimic, s-o fac măcar pe sacul de box. De 
atâta efort, Colosul scapă o băşină, care-l face pe unul dintre 
dulgherii sârbi să exclame, cu ochii pe cer: 

— lar încep câinii să bombardeze! 

O dată cu apropierea orei H, atmosfera devine tot mai 
tensionată, iar pariurile intră în linie dreaptă. Potlogarii de la 
bursa de pariuri din New York ar păli de invidie. Se pariază chiar şi 
pe runda şi minutul în care va lua sfârşit lupta. Bidonaşele prind 
să circule cu vioiciune, ignorând însemnele naționale. Faptul că le- 
am adus pleaşcă o distracție pe viu ni i-a apropiat definitiv pe 
sârbii care, ca orice slavi, sunt tot atât de sentimentali, pe cât sunt 
de sălbatici. Întrucât există o diferență numerică enormă între cei 
care alcătuiesc cele două galerii, se cade de acord ca acestea să-şi 
țină gura. Sârbii consideră asta un dar pentru noi, deşi ştim că au 
acceptat atât de rapid din alte considerente: să nu stârnească 
curiozitatea vreunui comandant. 

Mai greu e cu găsirea unui arbitru. Ne batem, care mai de care, 
cu pumnii în piept, mărturisindu-ne sincera imparțialitate, dar în 
privința asta suntem grădinari cu toții, aşa că rămânem cu 
castraveții nevânduțţi. Meciul e pe punctul de a nu se mai putea 
disputa. 

Negocierile prind contur o dată cu sosirea lui Pavlovici. Ca orice 
comandant destoinic, acesta vrea să verifice modul în care am fost 
cazaţi. În pofida îndoielilor noastre, ideea unui meci de box nu-i 
displace deloc. Ba chiar o consideră strălucită, cu condiția ca 
rezultatul final, oricare ar fi, să nu stârnească duşmănii. 

I se dau toate asigurările necesare, inclusiv din partea 
combatanțţilor. Este acceptat, în unanimitate, ca arbitru al 
cotonogelii. Nici nu putea fi altul mai imparțial: sârb, dar 
comandantul Colosului! 

Ora şapte a sosit. Nimeni, nici măcar sârbii nu mai bagă în 
seamă rachetele de croazieră care încep să zboare pe deasupra 
taberei în căutarea țintelor stabilite. Pavlovici controlează cu 
atenție mănuşile celor doi şi le cere, ca un arbitru autentic, să 
respecte cu strictețe regulile şi să nu folosească lovituri nepermise. 
Colosul întreabă care sunt alea şi, după ce i se explică, exclamă cu 
nedumerire: 

— Păi, atunci nu rămâne decât să ne uităm unul la altul! 

Pavlovici nu se enervează. Îi mai face o dată desenul, iar 
Colosul, deşi nu e foarte convins de justețea unor astfel de reguli, 

sfârşeşte prin a le accepta în cele din urmă, lupta începe. Cei doi 
îşi dau târcoale, studiindu-le cu atenţie. Colosul încearcă vigilența 
lui Borislav, trimițând pe neaşteptate o directă de dreapta, urmată 
de un upercut de stânga Sârbul bagă însă la timp în marşarier şi 
pumnii Colosului umblă după muşte. La rândul lui, eschivează de 
câteva ori cu uşurinţa unui puncheur de categorie uşoară. Are un 
joc de picioare care ar putea figura oricând pe un ring de dans. 
Sârbul însă declină invitația, mimează o lovitură cu stânga şi 
dreapta lui zdruncină căpățâna Colosului. Probabil că altul ar fi 
zburat din ring, dar uriaşul nostru nu reacționează mai mult decât 
un bombardier atins de o alică. 

— N-am nevoie de mângâierile tale tandre! bravează el. Pentru 
asta ţi-l pot oferi pe Otto! 

Borislav execută un un-doi perfect, trimițându-i din nou 
căpățâna la plimbare. Dar Colosul a mâncat beton în copilărie. 

Îl prinde descoperit pe sârb şi-i expediază un upercut la ficat. E 
rândul sârbului să se dea mare, dar nu reuşeşte să păcălească pe 
nimeni. Stă cam într-o parte, ceea ce denotă că uriaşul şi-a atins 
ținta. Repriza se încheie în ovațţiile noastre. 

Meciul, prevăzut pentru zece runde, continuă în aceeaşi notă, 
doar că, în loc să obosească, cei doi accelerează ritmul loviturilor. 
S-au umplut de sânge, fiind de-a dreptul fioroşi. Singurul ochi al 
Colosului e pe jumătate închis. Mai mult, trebuie să-şi dibuie 
adversarul. Culmea e că reuşeşte de minune, de parcă ar avea 
radare în mănuşi. Pe neaşteptate, îşi repede barosul de sus în jos 
drept în creştetul sârbului şi, pentru prima oară, acesta 
îngenunchează cu un răget de bivol. Colosul e gata să-l execute cu 
un genunchi în gură, dar e oprit la timp de Pavlovici, care-i 
reaminteşte de regulament. 

— Nu pot să răsfoiesc manualul în timp ce mă bat! explodează 
Colosul, exasperat de chițibuşurile boxului. Nu l-am lovit sub 
centură, din moment ce nu are capul garnisit cu testicule! 

După ce se ridică, Borislav se repede ca o locomotivă scăpată de 
sub control, dar în clipa următoare Colosul e în spatele lui şi 
sârbul se opreşte în corzi. Reia atacul şi mai furibund, dar Colosul 
eschivează din nou. 

— La dracu”! strigă Borislav, indignat, la rândul lui. Stai pe loc, 
omule, nu ne jucăm de-a puia gaia! 

Coace o lovitură care să pună capăt meciului, când Colosul face 
o săritură surprinzătoare în spate, urmată de un salt înainte, 
catapultându-şi pumnii direct în figura sârbului. E prea mult, 

chiar şi pentru unul ca Borislav. Cade pe-o parte, cu capul 
bălăngănindu-se în afara ringului. Pavlovici îl numără cu 
scrupulozitate, în timp ce Colosul se şi visează campion absolut. 
Spre surprinderea tuturor, Borislav se ridică înainte de terminarea 
numărătorii. Se clatină zdravăn. E clar că de astă dată Colosul îl 
va nimici. Însă Borislav nu intră în gardă. Îşi ridică mâinile şi se 
recunoaşte învins. Îl îmbrăţişează pe Colos şi-i saltă caraba. 

— Eşti mai tare, scânceşte el printre buzele strivite. Dar nu te 
înfoia. Cer dreptul la revanşă. 

— Îţi stau oricând la dispoziţie! zbiară Colosul, cum a văzut prin 
filme. Trebuie să recunosc că şi tu eşti bun. 

Se gratulează reciproc, fiind gata să se ia din nou la bătaie pe 
chestia „ba tu eşti mai bun”. Cad de acord ca, în această dispută, 
să-l înlocuiască pe Pavlovici cu o butelcă de votcă. Ca să nu 
stârnească disensiuni, vulpoiul de maior îngheață pariurile până la 
meciul-revanşă. Evident că asta ne stârneşte nemulțumirea, 
fiindcă eram în drept să le luăm banii sârbilor. E de-ajuns însă o 
singură privire a maiorului, ca spiritele să se potolească. Fachirul, 
cu toate tehnicile lui, e încă mic copil pe lângă performanţele lui 
Pavlovici în domeniu. 

Seara se încheie într-o fraternizare entuziastă şi, dacă n-au scos 
banii, Tigrii nu ezită deloc să scoată rachiul. Se naşte o nouă 
competiţie: cine bea pe nerăsuflate cinci pahare pline ochi. 

Abia când se dă stingerea, ne despărțim şi ne retragem în 
paturile de campanie. În scurt timp, sforăiturile noastre se unesc 
într-o armonie deplină cu cele ale gazdelor. Câte un supersonic 
care ne survolează încearcă să le concureze, dar fără nici o şansă. 

Dis-de-dimineaţă, suntem treziți de ordine strigate şi de 
cântecele ritmate ale trupelor care se antrenează. Prin dreptul 
barăcii noastre trece un pluton de douăzeci de Tigri, cântând 
sacadat, în ritmul tropăiturilor: 


Noi suntem sârbi, 

Ca să se ştie, 

Trăiască Serbia! 

Noi suntem armata sârbă, 
Tigrii lui Arkan, 


Trăiască Serbia! 


Până la plecarea noastră spre Kosovo, proiectată pentru miezul 

nopții, ne petrecem ziua în postură de spectatori. Metodele de 
instrucție sunt printre cele mai dure, iar accidentele, inevitabile. 
Un combatant care se aruncă sub un tanc pentru a-l mina, 
lăsându-l să treacă peste el, îşi prinde laba piciorului sub şenilă. 
Sângele îi curge şuvoi, dar soldatul nu ţipă de durere, ci de necaz. 
Va fi dezafectat şi privit cu oprobriu. Nu va renunța însă şi va 
reveni, după o lună, cu o proteză în locul piciorului zdrobit, ca să 
continue pregătirea. 

O grenadă de asalt explodează prea aproape, orbind un alt 
combatant Nici el nu va renunța Se va înscrie în plutonul de 
kamikadze, pentru ca, înfăşurat cu un brâu de dinamită, să poată 
lua cu el cât mai mulți duşmani când se va lăsa dinadins prins. 

Un alt soldat se aruncă prea devreme din elicopter şi-şi 
fracturează ambele picioare. Va rămâne paralizat pe viață, dar, din 
scaunul lui cu rotile, va mânui greaua mitralieră Skoda, dintr-un 
buncăr plasat în calea trupelor NATO care ar invada Serbia. 

Asemenea accidente se întâmplă destul de rar. Tigrii sunt 
veterani ai războiului din Croaţia şi stăpânesc cu pricepere toate 
mijloacele de luptă. Pot conduce orice tip de vehicul, de la jeep la 
tanc şi elicopter, mânuind la fel de bine cuțitul, ca şi aruncătoarele 
de grenade. La mare preț sunt lunetiştii. Îi găseşti în locurile în 
care te-ai aştepta cel mai puțin. Pot nimeri o monedă de un cent de 
la două sute de metri. Armele lor, dotate cu detecție în infraroşu, 
sunt reginele înzestrării armatei. 

Luptele corp-la-corp se desfăşoară fără menajamente. Doar 
loviturile mortale nu sunt duse până la capăt Un deget rupt, o 
claviculă dislocată sau un cap spart nu reprezintă ceva ieşit din 
comun. Vinovatul e întotdeauna cel care le suportă. Instructorul 
lor, un sârb mic de statură şi mustăcios, se laudă că nici o zi de 
antrenament nu se încheie fără un „eveniment”. 

O atenţie deosebită este acordată trupelor de comando, instruite 
să lupte în spatele inamicului. Sunt foarte tineri cu toții, 
măsurând peste un metru optzeci înălțime. Au un program de 
pregătire asemănător cu al nostru, fiind avantajați însă de 
cunoaşterea reliefului. Pot să efectueze în orice condiții munca 
unui genist, ca şi pe cea a unui transmisionist sau artilerist. 

Obilici şi Pavlovici s-au cățărat pe clădirea comandamentului, 
de unde urmăresc, prin binoclu, vânzoleala comună. Pe o măsuță 
adusă de un soldat tronează o altă sticlă, soră bună cu cea băută 
cu o zi înainte. Din când în când, colonelul mai transmite indicaţii 
prin staţie instructorilor de luptă. 

Prânzul îl luăm cu toţii împreună, la nişte mese lungi, aşezate 
ca într-o trapeză mănăstirească. Un borş sârbesc, fasole cu ciolan 
şi mere. De băut, numai apă de izvor. Colosul crede că e vorba de o 
neînțelegere şi îl cheamă la el pe sergentul de serviciu pe 
bucătărie. 

— Măi ici”, strigă el, dovedind că prinsese câte ceva din fonetica 
numelor locale, nu ţi-a vorbit nimeni până acum de efectele 
negative pe care le poate avea apa asupra organismului uman? Nu 
urmați şi voi nişte cursuri de medicină? 

Sergentul ştie tot atâta engleză cât un papagal crescut în sudul 
Franţei. Gustă din cană şi clatină aprobativ din cap. 

— Do sada najbolji!!2 

— N-am auzit de marca asta, se declară nemulțumit Colosul. 
Smirnoff, Rasputin, Finlandia, Russkaia, Stalicinaia... 

Sârbul pricepe şi-şi arată dinții stricați. Prin mimică, dă de 
înțeles că votca nu e permisă înainte de ora opt seara. Colosul are 
însă alte tabieturi. Îl pune pe sergent să bea toată cana cu apă, 
transmițându-i că, în conformitate cu fusul orar al Noii Zeelande, 
patria lui de convenienţă, ora opt e cam de multişor depăşită. 

Prin zonă se nimereşte şi Pavlovici, foarte atent, ca întotdeauna, 
la mâncarea trupei. Pentru Colos, prezența lui devine mană 
cerească. 

— Domnule maior, raportez că nu înțeleg nimic din ce vrea să- 
mi transmită individul ăsta, care nu numai că nu mă lasă să 
mănânc, dar bea şi din cana mea. 

— E limpede, zice maiorul, după ce pricepe toată tărăşenia. La 
masa asta nu se serveşte votcă. 

— Atunci, la care? întreabă, politicos, Colosul, ridicându-se pe 
jumătate, pentru a privi în jur. la întrebați-l! 

Pavlovici deschide gura, dar în loc s-o facă pe translatorul îl 
porcăieşte pe uriaş, purtându-l prin mai multe locuri de mult 
uitate. 

— Nu trebuie să respect programul lor, zice Colosul cu țâfnă, 
noi suntem încă în perioada de refacere. 

Aici are dreptate. Maiorul nu poate să-l contrazică, în schimb 
face o ultimă încercare de a-l convinge că nu e frumos să ceri 
gazdelor alte feluri decât cele pe care ţi le oferă. Dar Colosul nu a 
auzit în viața lui de regulile de politețe şi, în consecinţă, cere 
amănunte. Maiorul îl invită din nou la o plimbare prin diverse 


12 Mai bună ca oricând! (lb. sârbă, în orig.), (n. trad.). 

organe, apoi pleacă țanțoş, ca un cocoş care tocmai a primit 
rezultatul de la testul SIDA. 

Sergentului însă, care, după meciul de box, devenise un fan al 
americanului, i se face milă şi îi aduce pe furiş o cană de-un litru 
plină ochi cu rachiu. Colosul îl ridică în grad şi-i prevede un viitor 
luminos, alături de alte figuri istorice legendare. Nici măcar nu-şi 
ascunde intenția de a nu ne face părtaşi la carafa lui. Îşi calcă, 
totuşi, pe inimă şi-i oferă lui Otto un păhăruț. Ştie că, în clipele 
grele, tot de-acolo va veni salvarea. 

— Pruncul care nu ţipă nu primeşte țâță! ne învaţă el, sfătos. 
Bunele maniere despre care clămpănea maiorul nostru adineauri 
nu fac decât să strice relațiile normale dintre oameni. Am 
participat cândva la o petrecere dată de un miliardar, pe post de 
bodyguard la un cârd de curve care urmau să-şi facă numărul cu 
acea ocazie. Nu mai văzusem în viața mea o adunătură atât de 
mare de scorțoşi. Îşi plimbau paharele de colo-colo, de parcă 
tocmai primiseră câte un buzdugan ghintuit în cur. Se sclifoseau şi 
se scălâmbăiau, schimonosindu-şi gura şi nasul, ca şi cum ar fi 
plutit pe un strat de excremente de cămilă. 

Colosul linge farfuria, trăgând o râgâitură de bogdaproste. Nu 
continuă decât după ce-şi alintă gâtlejul cu rachiul sergentului. 

— Cum vă spuneam, era o plictiseală ca la un concert simfonic. 
Nici curvele pe care le păstoream nu reuşiseră să învioreze 
atmosfera. Diverşi creatori de modă, scriitori, pictori şi alți cârnaţi 
beliți îmi aruncau priviri de conți ieşiţi de la umblătoare, în timp ce 
damezele, îmbrăcate în rochii lungi şi sulemenite ca dosul unei 
maimuțe, pufneau pe nas ori de câte ori treceau pe lângă mine, de 
ziceai că nu şi-au mai şters mucii de-un an de zile. Pe scurt, nu 
era o atmosferă pe care s-o ţii minte toată viața. Am golit câteva 
pahare dintr-o pişoarcă aflată într-un cazan, căreia toți îi spuneau 
„cruşon” şi o lăudau, umflându-şi bucile obrajilor ca nişte babe la 
examenul ginecologic, dar pot spune că până şi urina de flamingo 
ar fi fost mai bună. Drept care am agăţat o aschimodie cu papion, 
tot aşa ca pe sergentul ăsta, cerându-i politicos o băutură mai 
pentru bărbați. S-a dovedit a nu fi fost chelnerul, ci unul dintre 
invitați, aşa că m-am scuzat, frumos, ştergându-mi nasul de 
papionul lui şi am hotărât să-mi croiesc singur drum spre obiectul 
dorințelor mele fireşti. Paşii m-au purtat în bucătăria în care 
trebăluiau câțiva chinezi mici şi galbeni. Cu ăia nu m-am înțeles 
nici cât cu sârbul ăsta, mai ales că, dată fiind diferența de 
înălțime, nici nu prea îi auzeam. Când l-am ridicat pe unul dintre 

ei, la întâmplare, la nivelul urechilor mele, ăilalți au prins dintr-o 
dată să se agite, să chirăie şi să facă tot felul de mişcări din mâini. 
Am înțeles că ar fi un soi de specialişti în karate, aşa că i-am 
trosnit la grămadă cu masa pe care preparau bucatele lor 
scârboase şi mi-am continuat drumul. Cu alte cuvinte, vreau să 
spun că nu ajungi nicăieri dacă te iei după bunele maniere. A 
trebuit să cotrobăi prin tot căsoiul miliardarului, pe lângă care 
hotelul Hilton era un biet cort de campanie. În cele din urmă, în 
ultima cameră, cum se întâmplă şi în poveşti, dau peste biblioteca 
tipului. Nu stau acum să vă relatez tot ce era scris pe etichete, dar 
e cert că nu se repetau nici măcar o singură dată. Tocmai 
terminasem un volum, când uşa se deschide, lăsând să treacă o 
dameză cu rochia crăpată până la buric, care mă întreabă cu ce 
ocazie navigam prin zonă. Conform bunelor maniere, mă prezint 
şi-i fac o expunere de motive, cum se zice atunci când te prinde 
nevasta cu alta în pat. Bineînţeles că nu am ajuns la nimic bun. 
Dameza prinde să cotcodăcească ca o găină la primul ei ou, 
pretinzând că în camera cu pricina nu au voie decât intimii casei şi 
că ea ar fi chiar soția gazdei. Cum din cauza bulbucilor pe care-i 
făcuse la gură s-a înecat, sar s-o scap, turnându-i pe gât din sticla 
pe care tocmai o dezvirginasem. Când colo, dameza se face mai 
roşie ca flamura comunistă şi dă ochii peste cap. Acum, câteva 
noțiuni de prim-ajutor mai cunoşteam şi eu. Pe scurt, când tipa îşi 
revine şi realizează că atârnă de pendulul meu, trage iar pe 
dreapta Dar vezi că, în inconştiența ei, mă strângea între pulpe şi- 
şi mişca şoldurile de ziceai că a făcut şcoală în Place Pigalle. La 
răstimpuri se mai trezea şi trăgea câte un chirăit haiducesc. Nu 
mi-a dat drumul până când nu a considerat că o salvasem total. 
Cum şi-a reintrat în pielea gazdei, a luat-o iarăşi cu scandalul, că, 
adică, nu mi-e ruşine să-mi şterg membrul de draperia ei de pluş?! 
Desigur, tipul care alcătuise bunele maniere uitase să menţioneze 
şi faptul ăsta, pe care însă minima igienă îl cerea, fără doar şi 
poate. A rămas cu ochii la pendulul meu şi a dat iar să leşine. De 
astă dată şi-a luat singură perfuzia şi al naibii să fiu dacă nu ştia 
să ducă la bun sfârşit un act medical. Poate că am fi continuat 
mult şi bine să bem şi să ne coțăim, dacă nu ne-ar fi întrerupt 
miliardarul de bărbatu-său, intrat pe o uşiță dosnică. Nu vă mai 
spun că ăsta era un fel de confrate de-al lui Otto şi a pretins să fie 
salvat şi el. 

— Opreşte-te! Macini ca o moară stricată! intervine Sara, cu o 
voce scârbită. Am rămas singuri la masă. 

— Frederick, piuie şi Fachirul, mă întreb ce face dacă va trebui 
să termini cu mercenariatul şi să începi o viață nouă?! Cred că nici 
o colectivitate nu te va accepta. 

— Fleoşc! face Colosul, privindu-l ca pe o căcărează de capră. 
Decât să te frigă de soarta mea, mai bine te-ai gândi la tine. Pentru 
mine se va găsi oricând un loc pe lumea asta. Altfel nu m-aş fi 
născut, nu?! 

— Înţelept ai vorbit, camarade, murmură Otto. Nimic nu apare 
la întâmplare. Omenirea va avea nevoie de ucigaşi atât timp cât va 
popula Pământul. Când a murit, Dumnezeu ne-a lăsat ca 
moştenire naşterea şi moartea. 

— Dumnezeu nu a murit, Otto, replică Sara. E din când în când 
în Sabat şi bea şnaps ca să-şi mai uite necazurile. 

În loc să protesteze, ca de fiecare dată când discuţia depăşeşte 
limitele sale de înțelegere, Colosul întreabă cu o voce şovăielnică: 

— Voi, care sunteți mai luminaţi, chiar credeți că există 
Doamne-Doamne? 

— De ce, ţi-e frică? 

— La ce să-mi fie frică?! exclamă Colosul, nedumerit. El m-a 
creat. El să se descurce cu mine. Asta, în cazul în care există. La 
urma urmei, dacă există popi şi biserici nu înseamnă nimic. 

— Mă uimeşti, Frederick! fredonează Sara. Ai început să-ți pui 
întrebări existenţiale! 

— Nu ştiu despre ce vorbeşti! se oțărăşte Colosul. Şi nici nu mă 
interesează problema. În contractul meu nu scrie despre asta. 

Mă înhaţă de braț şi-mi cere să-l însoțesc într-o plimbare în 
scopuri digestive. Luptăm de aproape zece ani împreună, ceea ce-l 
face să aibă încredere numai în mine. 

— Nu că m-ar interesa în mod deosebit, zice el, după ce ne-am 
depărtat, dar mai e ceva după ce-o mierlim? 

— Depinde dacă tu crezi sau nu, îi răspund cu gândul aiurea. 

— Mofturi! Aş fi putut crede oricât că în cana împuțţitului de 
sârb era votcă, fiindcă tot apă era! 

Dă roată cu privirea, asigurându-se că suntem singuri. Pentru 
prima oară de când îl cunosc, îl văd oarecum stingher. 

— Ştii... pe ăştia nu-i prea cunosc, n-am chef să râdă de mine. 
Dacă era Gill sau Fidjianul sau Aiki!3 era altceva Florine... 

— Dar zii odată! Ai luat vreun sifilis? 

— Mai rău! De câteva nopți îmi apare în vis un tip bărbos, plin 


13 Personaje din romanele anterioare ale autorului (n. trad.). 

de sânge, cu un cuțit înfipt în inimă. Tipul mă priveşte de fiecare 
dată fix, îşi scoate cuțitul şi-mi cere să-l omor. Şi exact în clipa aia 
mă trezesc. Să mi se întâmple tocmai mie, care n-am visat 
niciodată decât păsărici şi arme! O fi ceva. Tu te pricepi la vise? 

Nu prea ştiu ce să-i răspund; cu Colosul poţi avea surprize 
atunci când discuţi despre altceva decât despre lupte sau dameze. 
Sunt tentat să-l iau în balon, dar ceva mă opreşte. 

— E doar oboseala. Te deranjează aşa de mult visul? 

— Deloc! Am zis să te întreb, crezând că ştii tu mai multe. 

Nu sunt dispus să încep o discuţie pe teme mistice, mai ales cu 
Colosul. Nici îndeajuns de plecat nu sunt ca să fac pe psihiatrul. 
Pot fi însă un bun camarad. 

— Fredy, trebuie să aibă vreo legătură cu bibilica ta, dar n-ai de 
ce să-ți faci probleme - mansarda are uneori manifestări ciudate. 

Colosul se arată mulțumit de concluzie. O dată enigma 
rezolvată, face stânga-mprejur. 

— Ştiam eu că mă pot încrede în tine. Deşi m-ai fript de vreo 
două ori. 

La miezul nopții suntem îmbarcaţi într-un camion militar, care 
o ia, fără multă vorbă, spre Sud. Pavlovici ne face rezumatul 
misiunilor viitoare. Se desprinde concluzia că vom forma un punct 
mobil, pentru a putea scăpa de orice încercare de detectare din 
partea americanilor, care, se ştie, fac fotografii prin zonă. 

— Pentru început ni s-a repartizat oraşul Izbica din centrul 
zonei Kosovo, precizează maiorul, dându-şi ifose. Suntem în 
război, aşa că veți folosi toate metodele pentru evacuarea oraşului. 
Nu trebuie să mai rămână acolo nici picior de albanez. Vreau să 
spun, viu. E posibil să întâmpinăm rezistența trupelor UCK sau 
chiar a unor comandouri aruncate de NATO în Kosovo. Conlucrăm 
cu poliția sârbă şi cu trupele lor de interne, dar formăm o celulă 
autonomă. Dacă vă vine cumva nefericita idee de a vă lăsa atinşi 
de vreun glonț, mai bine să muriţi. Cei răniți vor fi transportați 
într-un spital din Africa, pe propria lor cheltuială, iar banii de 
contract vor fi donați armatei sârbe. 

— Bine, zic eu şi dacă vreunul dintre noi moare, îşi plăteşte 
singur cheltuielile de înmormântare? 

— Nu va fi nici o înmormântare. Cadavrul va fi ars pe loc, acolo 
unde se găseşte. 

— Asta înseamnă că cei dragi nu vor putea veni să ne aducă o 
floare şi să aprindă o lumânare! se trezeşte vorbind Colosul. 

— Nu există aşa ceva, puteți fi liniştiți. Vreau să spun că nu 

există pe lumea asta vreo ființă căreia să-i fiți dragi. 

Aici greşea, cel puţin în privința mea. Liana m-ar fi plâns, poate 
nu mult, dar măcar atât cât să se ştie că am existat şi eu pe acest 
pământ bolnav. Gândul la ea şi la fetiță e tot ceea ce a mai rămas 
uman în mine. O iconiță încrustată în poarta Infernului, la care se 
închină iluzii surde. 

Izbica pare un oraş în asediu. Doar câțiva oameni pe străzi, 
mergând cu paşi grăbiţi şi privind înfricoşați în toate părțile. Rarele 
magazine deschise vând direct în stradă, printr-un grilaj metalic. 
Un şir de camioane şi de automobile, însoţite de refugiați 
mărşăluind pe jos, ca nişte infanterişti care se retrag, este oprit la 
periferie de un baraj al poliției. Li se rețin actele şi, în schimb, 
primesc o adeverinţă trasă la copiator, fără nici o dată de 
identitate. 

În depărtare se aud bubuiturile înfundate ale 
bombardamentelor aeriene. Antiaeriana răspunde cu tiruri lungi, 
mai mult de complezență, ca să nu zică americanii că au intrat 
într-un sat fără câini. Un fum gros se ridică la orizont, înnegrind 
albul celor câţiva norişori. Peste tot, un zgomot surd de motoare 
ambalate, de vaiete şi de chemări. 

În vacarm, distingem focuri de pistol-mitralieră trase din 
apropiere. Colosul nu mai aşteaptă ordinul. Conduce năvalnic 
jeepul care ni s-a pus la dispoziţie o dată ajunşi în oraş, în timp ce 
Otto armează mitraliera cu care e dotată maşina. Ţeava brumărie 
se prelinge de-a lungul zidurilor cenuşii, în căutarea unui os de 
ros. 

Ne oprim pe o străduță în pantă. Aici, câțiva poliţişti sârbi au 
luat poziții după câteva baraje improvizate, vizând o casă izolată, 
înconjurată de o curte plină de copaci. Un căpitan de poliție 
schimbă câteva cuvinte cu Pavlovici şi, cu un uşor regret, ordonă 
retragerea. Poliţiştii se îmbarcă într-un camion şi se îndreaptă spre 
periferie. A venit timpul nostru. Vom semăna din nou moartea cu 
aceeaşi nepăsare cu care un criminal în serie îşi execută victimele. 

Se trage în noi dinspre casă. Ar putea fi mai mulți luptători 
albanezi, sau unul singur, care-şi schimbă mereu poziția, pentru a 
stârni confuzie. Otto ocheşte, slobozind câteva rafale scurte. I se 
răspunde cu un potop de foc. Abia apucăm să ne ascundem. E clar 
că avem de-a face cu o unitate de luptă infiltrată în oraş. De pe 
dealul din apropiere, o mitralieră grea scuipă snopuri de gloanțe, 
care muşcă asfaltul şi pietrele din jurul nostru. 

Ne împrăştiem, pentru a înconjura casa. Mă arunc într-un şanţ, 

pe fundul căruia e o conductă şi-mi pregătesc grenadele, în spatele 
meu aud, deodată, o răsuflare grea şi simt cum mi se scurge 
sângele din trup. Apuc pumnalul, rotindu-mă ca un titirez. Cât pe 
ce să-i retez nasul Colosului. 

— Te-ai scăpat pe tine de frică, este? zice el, pipăindu-şi, 
precaut, nasul borcănat. Ce stai aici ca o curcă neregulată! Lasă 
naibii grenadele, se trage din coşmelia din spatele casei. 

Saltă pe neaşteptate pe buza şanțului, prinzând să se târască 
de-a lungul gardului. Îl acopăr cu AKM-ul meu, pe care-l strâng cu 
drag în mâini. Un glonţ, care se înfige cu un plesnet sec la un 
centimetru de fața mea, îmi dă de ştire că tipii au printre ei şi un 
lunetist. 

— Stai pe loc! îi transmit Colosului prin stație. 

Mă las pe fundul şanțului, scoțând periscopul, care seamănă cu 
un furtun de frigider, în căutarea lunetei ucigaşe. Trece ceva timp 
până o descopăr, ceea ce, evident, îl nemulțumeşte pe Colos. 

— O mai freci mult? Te anunț, pentru orice eventualitate, că nu 
participăm la o serbare câmpenească. 

Lunetistul se cocoțase în vârful unui stejar stufos. Se vede clar 
că nu e prea şcolit. Datorită faptului că uitase să-şi ungă lentila cu 
grăsime, îl localizez la fix. Mă târăsc în capătul îndepărtat al 
şanțului, lăsându-mă pe spate, atât cât să-l iau în cătarea 
pistolului. Bătrânul meu Carpaţi, care m-a scos din multe belele, 
ține să arate că nu şi-a pierdut îndemânarea. Trag trei focuri, unul 
după altul şi lunetistul cade ca o ghindă coaptă. Inamicul întețeşte 
focul, ceea ce e o mare greşeală. Ajuns la magazia cu pereți de 
scândură, Colosul îi dă ocol, chiar pe la temelie, desfăşurând în 
urma lui o sârmă de pe un mosor nu mai mare decât al unui 
croitor leneş. La răstimpuri, înfăşoară sârma în jurul unui tubuleț 
cu explozibil. Când să se depărteze, uşa înaltă se deschide brusc şi 
se trezeşte față-n față cu un albanez cu beretă roşie, pregătit să-şi 
pună Kalaşnikovul la treabă. Colosul îşi foloseşte arma ca pe o 
măciucă şi în secunda următoare albanezul are capul despicat. 
Uriaşul abia apucă să se arunce într-o parte, când explozia se 
declanşează. Magazia se prăbuşeşte, luând foc imediat. 

Continuă să se tragă dinspre casă, prinzându-ne descoperiți. 

— Ce faceți acolo? strigă, disperat, Colosul în stație. Doar n-o să 
luptăm numai Florin şi cu mine în războiul ăsta! 

Nu primeşte însă nici un răspuns. Ne repezim amândoi, 
deodată, în spatele stejarului, lovindu-ne unul de altul. Numai eu 
mă umplu de vânătăi. Dar în locul pe care ni l-am găsit, suntem ca 

şi scoşi din luptă. Colac peste pupăză, stejarul e luat ca punct de 
reper de cei cu mitraliera de pe deal. 

Auzim două explozii aproape simultane. Din acoperişul casei din 
apropiere se ridică un fum dens. Focurile încetează, dar nu ne 
mişcăm decât atunci când auzim comanda Sarei. Intru în acelaşi 
timp cu Colosul pe uşa spartă şi mă aleg cu alte vânătăi. Pe podea 
zac întinse trupurile celor patru trăgători, chircite în cele mai 
ciudate poziții. Otto şi Fachirul trag rafale scurte pe ferestrele 
dinspre stradă. 

— Cu cine mai luptaţi? strigă, nedumerit, Colosul. Tipii care ne 
dădeau de furcă tocmai bat la poarta lui Scaraoțchi. 

— E pentru mitraliera de pe deal, îl lămureşte Sara. Dacă-şi dau 
seama că am cucerit casa, ne-am putea trezi cu un obuz peste noi. 
Sau nu crezi că ar putea avea şi mortiere? 

Nu ne grăbim să părăsim casa. Sara ne face semn către un 
chepeng mascat pe jumătate de covor. Luăm distanţă. Cu ajutorul 
unui cârlig prins de-o sfoară, Pavlovici saltă capacul, centimetru 
cu centimetru. Te poţi aştepta oricând la vreo capcană cu 
explozibil. Nu e însă cazul. Maiorul dă drumul la goarnă şi le cere 
celor care s-ar putea afla în pivniță să iasă cu mâinile ridicate. Nu 
se întâmplă nimic, aşa că tot noi trebuie să punem botul. 

Maiorul ne fixează cu privirea pe mine şi pe Fachir. Nu e nevoie 
să zică ceva ca să ne blestemăm steaua nenorocoasă. Îmi fac cruce 
cu limba, aruncându-mă, pur şi simplu, în gaura neagră. Ajuns 
jos, mă las pe-o parte şi mă rostogolesc, cu AKM-ul pregătit de 
repertoriu. În urma mea, indianul face acelaşi lucru. Treptat, ne 
liniştim. Ce-a fost mai greu a trecut. 

Dar nu apucăm să trecem la cercetare. Un vuiet se produce pe 
neaşteptate şi, în momentul următor, Fachirul e prins cu capul 
sub fundul imens al Colosului. Uriaşul îşi roteşte ochiul, zâmbind 
libidinos: 

— Miroase a păsărică! M-am gândit că v-ar putea fi de folos o 
mână de ajutor. 

Indianul îşi revine cu greu şi crede că a fost atacat de terorişti. 
Trebuie să-l blochez, ca să-l împiedic să tragă. Pivniţa nu e, totuşi, 
chiar goală. De după un soi de etajeră prăfuită apare un bătrân 
lung şi sfrijit, însoțit de-o fetiță de vreo zece ani. Ține mâinile 
ridicate, de zici că vrea să susțină tavanul boltit îi aducem sus, iar 
bătrânul se apucă să turuie cum că s-a ascuns de luptătorii UCK. 

— De ce oare nu te cred? rânjeşte Pavlovici. Prea miroşi a 
terorist. 

— Ăsta terorist? se miră Colosul, inspectându-l pe bătrân ca pe 
o insectă nemaivăzută. N-ar fi în stare să tragă nici un pârț, fără 
să-şi zdruncine scheletul. 

Pavlovici ne expediază, cerându-ne să anihilăm mitraliera de pe 
deal. Otto găseşte soluția ideală. Se înhamă cu purtătorul personal 
de rachete şi, la cea de-a doua lovitură, nimereşte în plin. 

Treaba s-a cam terminat, aşa că ne pregătim să ne facem 
valizele. Apare şi maiorul, ştergându-şi pumnalul de un ştergar 
murdar, găsit pe o frânghie. Rânjetul lui de mulțumire ne dă de 
ştire că bătrânul „terorist” şi fetița au fost „rezolvaţi”. Ne împărțim 
în trei grupe, după care continuăm scotocirea prin oraş, dar nu la 
întâmplare. Pavlovici are o hartă pe care a primit-o de la şeful 
poliției. Consemnul e clar: nici un locuitor al oraşului nu trebuie 
să mai rămână pe loc până la lăsarea serii. 

Îmi aduc aminte de un film care prezenta metodele folosite de 
nemți în ghetourile de evrei. Asemănarea e frapantă. Doar că 
albanezii nu sunt duşi spre camerele de gazare, ci spre graniță şi 
aruncați peste ea. 

M-am nimerit în grupă cu Colosul. Ne acoperim unul pe altul, 
intrând în case, de unde îi scoatem pe cei care nu s-au supus 
dispoziţiilor poliției sârbe. Evident, Colosul e pus pe căpătuială. Îi 
percheziționează pe toţi, cotrobăind peste tot prin locuințe. 
Eforturile sale nu dau însă rezultate pe măsură. 

— Scârțani! murmură el, cu dispreț. Împuţitul ăla de maior 
zicea că sunt plini de mărci. 

— S-o fi referit la mărci poştale, îi zic eu, urmărindu-l cum 
sfâşie o pernă. 

— Trebuie provocaţi la un pocher! exclamă Colosul, găsind 
ideea-cheie. 

Se şi grăbeşte să facă propunerea, dar albanezul ştirb căruia i s- 
a adresat îl priveşte ca pe un extraterestru. 

— Tabinet, Popa Prostu” îl îmbie Colosul, cu o undă de speranță 
în glas. 

Nu are succes. Ideea de a începe un joc de noroc în mijlocul 
unui mic infern nu surâde nimănui. Lucrurile iau o altă 
întorsătură când, de sub un divan uriaş, e scoasă o tânără. Alte 
două femei în vârstă se reped la fată, flancând-o şi formând un fel 
de gardă personală. Turuie cu o viteză care-l amețeşte pe Colos. 
Totuşi, acesta nu se declară mulțumit de rezultatul negocierilor. 
Pretinde că a văzut poza fetei într-un album al poliției, din care 
cauză evacuează casa. Unicul său ochi capătă sclipiri lubrice. Aş 

vrea să-l opresc, nu de altceva, dar trebuie să ne continuăm 
misiunea, însă n-am chef să-i intru în labe. Când i s-a pus pata 
pe-un lucru, Colosul devine fiară dacă încerci să-l opreşti. 

— Vom proceda în conformitate cu Acordul de la Geneva, zice el 
pe un ton oficial. Prizonier, dezbracă-te! 

Fata, care cunoaşte ceva engleză, îşi flendureşte ţoalele cu care 
este îmbrăcată, pentru a dovedi că nu ascunde nici o armă, dar 
Colosul e scrupulozitatea întruchipată. A auzit o mulțime de 
poveşti despre explozibili ascunşi în cele mai diverse locuri şi vrea 
să constate personal dacă există vreun dram de adevăr în toate 
acestea. 

Tânăra n-are încotro. Rămâne numai în nişte bikini, 
acoperindu-şi sânii mari cu brațele încrucişate. Îl priveşte 
înspăimântată şi de-abia îndrăzneşte să mai răsufle. Colosului i se 
scurge un firicel de salivă din colțul gurii sale strâmbe. Nu mai 
depune nici un efort să-şi ascundă intențiile. Fata vrea să țipe, dar 
Colosul îi astupă gura cu palma sa murdară, prăbuşindu-se cu ea 
pe pat. N-am chef s-o fac pe voyeuristul. les în fața uşii, 
îndepărtându-le pe cele două femei care urlă şi se jeluiesc de 
mama focului. Când primesc ajutoare, sunt nevoit să trag un foc în 
sus, pentru a nu fi linşat. Îl blestem pe uriaş pentru că m-a 
transformat în santinela preacurviei lui, dar nici duhovnic nu m-ar 
fi împins inima să-i fiu. Când iese, este lac de sudoare, cu cascheta 
dată pe ceafă şi combinezonul descheiat. 

— Poţi să te duci, îmi transmite el. Şi mulțumeşte-mi că ţi-am 
deschis calea. Putoarea asta are o păsărică mai periculoasă decât 
un mortier. 

Nu-i urmez îndemnul. Oi avea eu destule păcate, dar violul nu a 
figurat niciodată pe lista mea. 

— Mă, pe tine te-a convertit Otto! exclamă, bănuitor, Colosul. 
Eşti cârpă sau soldat? 

— N-am primit încă buletinul de analiză referitor la sifilisul tău 
mai vechi, îi răspund nepăsător. Şi, pe urmă, mă feresc să am 
orice relație de rudenie cu tine, nu vreau să fim nici măcar 
şogoril+. 

Familia tinerei s-a reunit şi porneşte un nou asalt. Colosul trage 
şi el, dar nu în aer. Un bărbat şi o femeie sunt ucişi pe loc, iar 
ceilalți dispar ca potârnichile. Din casă, apare şi fata, lividă, cu 
hainele aruncate în grabă pe ea. Se năpusteşte disperată asupra 


14 În argou, doi bărbaţi care s-au culcat cu aceeaşi femeie (n. trad.). 


64 


trupurilor care băltesc în sânge, cu un strigăt de fiară înjunghiată. 
Ca să preîntâmpine un nou atac, Colosul o leagă cu un fir electric 
şi-i face vânt pe scări. 

— Zi mersi că ai rămas în viață! Socot că acum suntem chit! 

În trecere, prinde o sticlă aflată pe un bufet, dar îi dau la timp 
peste mână. 

— Dacă vrei să te otrăveşti, fă-o după ce ne terminăm treaba. 

— Chiar crezi că târşăloşii ăştia ar fi în stare de aşa ceva? 

— Ei nu, că poate ai vrea să te întâmpine cu pâine şi sare! 

— Asta se pedepseşte cu moartea! strigă el, agitând fioros AKM- 
ul. Un soldat viteaz ca mine să cadă victimă unor vagabonzi! Unde 
mai e dreptatea? 

Atmosfera de teroare devine aproape palpabilă. Spectrul fricii 
incită la şi mai multă violență. Cum nu prea găsim luptători UCK, 
începem să-i inventăm. Orice bărbat între optsprezece şi şaizeci de 
ani este suspect. Sunt strânşi cu toţii în sala de sport a liceului, 
unde are loc o „triere”. 

Otto şi Fachirul s-au dotat cu aruncătoare de flăcări, cu care 
incendiază casele indicate de un polițist sârb. Sunt locuințe unde 
se crede că au primit adăpost „teroriştii” albanezi. O familie de 
tineri, care s-a ascuns într-un dulap împreună cu cei doi copii, 
cade pradă flăcărilor. Copiii n-apucă nici să ţipe. Cadavrele 
carbonizate au rămas în picioare, chiar şi după ce tăbliile calcinate 
s-au spulberat. 

O bătrână este aruncată de la etaj. La fereastră, maiorul 
Pavlovici, cu chipul înnegrit, râde sălbatic, privind spre dezastrul 
de care e cuprins întreg oraşul. În ultimii ani, doar ne-a condus în 
lupte, iar acum participă personal la masacru. Pofta lui de sânge 
explodează ca un obuz din cel de-al doilea război mondial, 
descoperit de nişte copii prea curioşi. 

Albanezii strânşi la periferie sunt urcați în autocare şi camioane 
vechi, pentru a fi duşi la Prizren. De-acolo, vor fi siliți, alături de 
alte mii de oameni, să parcurgă pe jos cei patruzeci de kilometri 
care îi separă de granița albaneză. 

Spre seară, începe vânătoarea prin pădurile din apropiere, unde 
s-au refugiat o mulțime de alți albanezi. 

— Nimeni nu trebuie să scape! decretează Pavlovici, când ne 
reunim în faptul serii. Au vrut NATO, o să-i trimitem la NATO! 

Pentru maior, totul a devenit deja o chestiune națională, dar pe 
noi nu ne priveşte aspectul ăsta. Suntem sub contract şi luptăm 
sub steagul care ne plăteşte. Trecem pe lângă un grup de poliţişti 

sârbi care au dat iama într-un supermarket, jefuind şi distrugând 
deopotrivă. Colosul nu scapă ocazia să-şi împrospăteze provizia de 
votcă. Nu ezită nici să rechiziționeze câteva conserve de carne. 
Fasolea servită nu i-a priit cine ştie ce. Ne prinde din urmă, 
aruncându-se în jeep şi lovindu-ne cu ranița, care a căpătat 
dimensiuni uriaşe. 

La volan, Pavlovici conduce ca un posedat, căci moartea se 
grăbeşte. Nu l-am mai văzut niciodată atât de pornit. Nici nu se 
sinchiseşte de o femeie care n-apucă să se ferească din calea 
maşinii. Trece peste ea ca peste un buştean. 

Jeepul urcă pe un drum forestier şi, dintr-o dată, iată-ne în 
pădure. Dar maiorul nu opreşte decât atunci când ajungem pe o 
culme, la capătul pădurii, unde se află o stână. De sus, priveliştea 
e înfiorătoare: lungi şiruri de oameni se scurg dinspre Vojnik, 
Lecina, Kladernica, Turiceviţe şi satele dimprejur, ca nişte şerpi în 
drum spre fabrica de poşete. Dar nu pentru contemplare ne aflăm 
noi aici. 

Un câine flocos, ieşit să ne ceară actele, primeşte un încărcător 
plin din Mauserul maiorului. După o zi ca asta am fi în stare să 
tragem şi în copaci. Dinspre căsuţa de bârne se aude o bubuitură 
înfundată. Un plumb i se înfige Colosului în vesta antiglont, 
răsturnându-l pe spate. E în culmea furiei, mai ales că, în cădere, 
a spart o sticlă cu elixir. Nu mai ţine cont de ordinele maiorului. Se 
repede spre căsuță, mişcându-se în zigzag cu iuțeala unei şopârle. 
Din câteva salturi, iată-l ajuns în fața uşii, prin care trece ca 
rapidul prin gară. Ciobanul care trăsese cu o străveche flintă 
moştenită de la tatăl său este ucis pe loc, de lațul de oțel al 
Colosului. Tânăra şi celelalte două bătrâne care se mai găsesc 
înăuntru au altă soartă. Maiorul are nevoie de întreaga sa 
autoritate pentru a-l opri pe uriaş. 

— Au tras în mine! zbiară Colosul, cerându-şi drepturile. 

Dar Pavlovici e ferm. Înhață pe neaşteptate o bătrână, 
aruncând-o direct în ceaunul uriaş, în care fierbea laptele. Focul, 
aprins într-o groapă săpată în pământ, se stinge, iar bătrâna se 
zvârcoleşte ca un vierme prins în cârlig, rupându-şi hainele de pe 
ea. 

Maiorul hohoteşte, obligându-le pe celelalte două femei să stea 
în genunchi. 

— Aţi pângărit pământul ăsta sfânt! Ce căutați voi aici, cu 
minaretele voastre scârboase? 

E atât de înverşunat, încât a început să confunde templele 

păgâne cu o biată stână. Îşi agită pumnalul gurkhi, luat de la un 
soldat englez din trupele regale şi, cu o singură lovitură, îi retează 
gâtul fetei. Sângele ne împroaşcă, căutând parcă să ne intre în 
vene, pentru a nu-şi pierde menirea Cealaltă bătrână a leşinat, 
stârnind mânia maiorului, care o calcă în picioare, transformând-o 
într-o masă de carne vie. 

Pe neaşteptate, Pavlovici se linişteşte. Îşi recapătă treptat 
răsuflarea, iar sălbăticia din ochi i se furişează tiptil sub pleoape, 
asemenea unei fiare sătule. Aprinde un trabuc, scuipând pe 
trupurile mutilate. Apoi, cu glasul unui preot obosit după o noapte 
de parastase, ordonă cu glas sec: 

— Incendiați! 

În numai câteva secunde, casa de bârne se transformă într-o 
torță,  vestindu-le celor care privesc către ea apropierea 
Apocalipsei. Maiorul aruncă trabucul şi-şi aprinde una dintre 
țigările lui cu opiu. Ochii îi devin placizi, iar trupul i se scutură 
uşor. Mişcările îi redevin molatice, aproape lascive, dar nu ne 
lăsăm înşelaţi. Fiecare por din pielea sa emană hotărâre. 

Ne împrăştiem în lanț şi luam pădurea la periat, ținând legătura 
prin stații. 

— Trupele bine înarmate ale inamicului au sfârşit prin a fi 
învinse, comentează, sarcastic, Sara, după ce bagă ceva distanță 
față de maior. Suntem nişte eroi. 

Scuipă scârbită, depărtându-se ca fugărită de ciumă. Într-un 
fel, are dreptate. Ca să ucizi babe şi copii, nu era nevoie de noi. 
Nici ideea de a folosi drept gardă de corp unui dement nu ne prea 
satisface. 

Dar nu te lăsa înşelat, cititorule, deoarece nu faptul că ucidem 
nişte ființe lipsite de apărare ne deranjează. Consideră asta, mai 
degrabă, ca o lipsă de respect pentru pregătirea noastră, ca o 
jignire a orgoliului. Ştiu ce vei spune, că aşa e în război, că, nu mai 
departe, chiar soldaţii ultracivilizați americani au omorât cu sânge 
rece femei şi copii vietnamezi care nu aveau vreo legătură cu 
Vietcongul. Ba chiar şi acum o fac, cu bombele lor aruncate din 
ceruri. Scuza însă e aceeaşi: ucizi, ca să-i aperi pe alții să nu fie 
ucişi. 

Cât despre noi, ne consolăm, spunându-ne că suntem abia la 
început şi că ni se va oferi şi prilejul de a lupta cu trupele NATO, 
pe care le considerăm mai pe măsura noastră. 

— Imposibil să nu întâlnesc nişte fârtaţi, zice Colosul, când ne 
oprim pentru popas. Am fost plimbat prin toate armele, până să-şi 


67 


dea seama că sunt incorigibil şi să mă dea afară din militărie, aşa 
că am avut prilejul să cunosc o seamă de mubhaiele. De pildă, tare 
mult aş vrea să mai schimb o vorbă cu Bill Coiotul, ăl mai împuţit 
comandant de tanc din câți a suportat armata americană. Ce 
credeți că i-a trecut într-o zi prin cap geniului ăstuia? Să stau 
cocoțat pe țeava tancului şi să direcționez proiectilele care ies în 
direcția exactă. Zicea că ăla e locul cel mai potrivit pentru un 
ochitor dotat ca mine. Până nu mi-am fript curul la o tragere cu 
obuze brizante, nu s-a lăsat. Am mers crăcănat o săptămână, iar 
când mi-am revenit, a trebuit să fac din nou față invențiilor minţii 
lui supradotate. De astă dată, m-a pus să alerg pe şenila unui tanc 
în mers, ca să descopăr o eventuală defecțiune şi să o anunț din 
vreme. La răstimpuri, rotea turela şi trebuia să stau pe vine ca o 
broască. M-a lăsat să zac apoi în habitaclul de oțel douăsprezece 
ore, în plină arşiță, fără apă şi fără potol, ca să testeze, zicea el, 
posibilitatea de a folosi şi maimuţele în echipaj. După asta, a 
închipuit o situaţie de luptă şi m-a pus să alerg în fața tancului cu 
o şenilă desfăcută în spinare, pe care o tot vâram sub roți, apoi o 
trăgeam după ce trecea şi o luam de la capăt. Zece kilometri m-a 
muncit aşa, în timp ce el stătea cocoțat în vârful turelei şi-mi citea 
versete din regulamentul militar. Avea un înger păzitor din cale- 
afară de întreprinzător, căci, în noaptea în care m-am hotărât să-l 
ucid, a făcut febră şi a fost transferat la spital. Sper că a scăpat, 
să-l pot reîntâlni, deşi umbla zvonul că febra o datora unei sticle 
de whisky în care topisem eu câteva pastile de dezinfectant de la 
latrină şi că şansele sunt minime. 

Deodată, Colosul opreşte morişca şi se face una cu copacul din 
fața lui. Noi, ceilalți, ne împrăştiem ca la comandă. Colosul face 
semn către un luminiş în care disting o ridicătură de pământ Este 
o colonie de bursuci şi caut să-i transmit prin stație impresia mea: 

— Te-ai săturat de babe şi treci la ucis animale? 

— Boule! mă gratulează Colosul. Nu vezi că bursucii sunt agitați 
şi nu intră în găuri? 

Pricep rapid cum stă chestia. Sara se urcă într-un copac, de 
unde ne poate acoperi, în timp ce Colosul şi cu mine ne apropiem 
de moviliţă cu maximă precauţie. Când ne simt, bursucii devin şi 
mai agitaţi, dar nu vor să renunțe la adăposturile lor. În mod 
normal, ar dispărea într-o secundă sub pământ. E clar însă că au 
oaspeți nepoftiți, care nu trebuie neapărat să fie şi oameni. 

Se aud câteva împuşcături răzlețe. Se pare că Otto, Fachirul şi 
maiorul au dat şi ei peste ceva de lucru. Colosul îmi face cu ochiul, 

încurajându-mă să preiau inițiativa. Arunc la iuțeală trei grenade 
fumigene în găurile cele mai apropiate, pregătindu-mi AKM-ul. 
Câteva secunde, care mi se par mai lungi decât o predică 
preoțească, nu se întâmplă nimic. Apoi, pământul uriaşului 
muşuroi se ridică, dând la iveală trei siluete care se tăvălesc şi 
icnesc din străfundul pieptului. Sunt gata să confund tuşea cu 
păcănitul unei arme. Nu e cazul. Cei trei bărbați, pe care i-am 
imobilizat rapid, nu sunt înarmați, fiind, de altfel, prea ocupați să- 
şi verse plămânii. 

— Ciudată specie de bursuci mai trăieşte prin pădurile astea! 
exclamă, ironic, Colosul. 

Adevăraţii bursuci s-au retras la câțiva metri, continuând să-i 
privească şi ei curioşi pe intruşi. Simțul proprietății e mai tare 
decât frica. Primul bărbat care-şi revine prinde să turuie asemenea 
unui ghid care prezintă frumuseţile patriei. Colosul nu este însă 
interesat ca turist, n-a vizitat decât o serie de închisori. Îi 
percheziționează pe rând, intrând în posesia unui teanc respectabil 
de mărci germane. 

— Sunt false, decretează el. Ăsta e fapt penal. Apoi, pentru a ne 
îndepărta gândul de la bancnotele confiscate, din care ar trebui să 
avem şi noi partea noastră, devine brusc grijuliu. Chemaţi-l pe 
Otto să-şi aleagă o puicuţă din ăştia, zice el. E camaradul nostru, 
trebuie să ne gândim şi la el. 

Nebunul chiar îl cheamă prin stație. Când apare neamțul, îi 
întoarce pe cei trei cu spatele, punându-i să-şi dea pantalonii jos. 
Mişcă ţeava automatului spre fundurile lor, aidoma unui 
profesoraş de geografie care indică cu bățul nişte munţi pe o hartă. 

— Dragă Otto, pe ăsta nu ţi-l recomand, a ejaculat şi şi-a 
umplut izmenele de căcat. lată însă aici un exemplar mai adecvat. 
Bucile sunt uşor alungite şi nu prezintă urme de celulită. Dacă ar 
fi după mine, ţi l-aş recomanda pe-al treilea, căruia, de frică, i s-a 
dilatat anusul. Noi o să ne întoarcem cu spatele, pretinzând că 
suntem la cules de zmeură. 

Otto nu se înfurie. Zâmbeşte tot timpul disertației Colosului, 
după care ia cuvântul: 

— Frederick, dacă te mai legi de mine, s-ar putea să te alegi cu 
un glonț în țeastă. La vânătoare, după cum ştii, se pot petrece o 
mulțime de accidente. 

— Facerea de bine... complexul lui Oedip se numeşte! umblă 
Colosul la caseta specială cu cunoştinţe. 

— Gata? Ţi-ai făcut numărul? zice şi Sara, care coborâse din 

copac. Leagă-i! 

Deşi înfricoşaţi, cei trei bărbați îşi aşteaptă sfârşitul ca pe ceva 
firesc. Când trăieşti cu moartea alături, te-aştepţi oricând să-i fi 
oaspete. Doar că nu ştiu ce moarte li s-a pregătit. Sara îi crestează 
cu pumnalul pe tot corpul, fără să le producă răni grave. Apoi ne 
îndeamnă să-i înghesuim la loc, legaţi fedeleş, în găurile de unde i- 
am scos. Bursucii lăsați temporar pe drumuri vor desăvârşi treaba 
noastră. Chiţăie şi mustăcesc de pe-acum, mulțumindu-ne în felul 
lor pentru faptul că am reinstaurat dreptatea şi le-am oferit şi o 
masă bogată, pe deasupra. 

Noaptea s-a întins peste tot ca o târfă care-şi ia divanul în 
primire la sfârşitul programului. În pădure, e mai întuneric decât 
în găoaza unui negru, dar ochelarii noştri cu infraroşii nu se 
împiedică numai de-atâta. Când oboseala ne ispiteşte cu chiseaua 
ei cu dulceaţă, ne amintim că n-am mai pus nimic în gură de peste 
douăzeci de ore. Ne oprim la căbănuța unui pădurar, pe care-l 
convingem că e mult mai bine pentru el să stea spânzurat de-o 
cracă, având agăţată de gât o placă pe care scrie: „Bine aţi venit, 
yankeilor!” 

În timp ce roadem dintr-o brânză uscată, Colosul deschide o 
conservă de carne, înfigând pumnalul într-o bucată rozalie. Nu are 
nici cea mai mică intenție să ne facă părtaşi la festin. 

— Soldat Sheldon, încearcă maiorul să-l aducă la gânduri mai 
bune, o echipă trebuie să supraviețuiască împreună. 

— Perfect adevărat! acceptă Colosul, cu o grabă suspectă. Am 
încă şase conserve de cea mai bună calitate. 

Înşiră cutiile în fața lui, lovindu-l peste degete pe Fachir, care se 
şi grăbise să înşface una. 

— O clipă! Nu te repezi ca baba la viol! Conservele sunt de 
vânzare şi costă o sută de dolari bucata. 

— Nu-ţi cunoscusem veleitățile de comerciant! exclamă Sara. 
Ce-ar fi dacă ţi-aş vinde şi eu un glonț contra mărcilor pe care le-ai 
luat de la bursucari? 

Colosul îi aruncă o căutătură aspră, care i-ar fi înghețat sângele 
în vine şi celui mai dur locotenent din banda ui Capone. Sara 
rămâne însă impasibilă. Îşi armează pistolul, în aşteptarea 
rezultatului negocierii. 

— Sunteţi martori! se indignează Colosul. Am fost amenințat cu 
moartea. 

— Visezi, Frederick, murmură Fachirul. Nici unul dintre noi nu 
s-ar gândi să te lichideze. 

Uriaşul ne fixează pe rând, iar fețele noastre îi spun că indianul 
nu a ghicit exact de data asta. Îşi freacă fundul lui enorm de banca 
de lemn geluit, încercând să facă apel la creier. Ca mai 
întotdeauna, creierul îl lasă baltă. 

— Ei? face maiorul, pe care scena îl amuză teribil. 

— Doar nu vreți acum să vă dau şi-n gură! urlă Colosul. Jefuiți- 
mă, dacă aşa vă stă în caracter. 

— Puteai să fii mai politicos! îl admonestează Sara, servindu-se 
din bidonaşul uriaşului. 

— Şi tu ai putea fi mai darnică cu fofoloanca ta! îi replică, 
răutăcios, Colosul. Suntem nişe bărbați chinuiţi şi stresaţi de focul 
luptelor. De altfel, pe doi dintre noi poţi să ne sari! 

Nici Otto şi nici maiorul nu reacționează în vreun fel, ceea ce-l 
întărâtă şi mai mult pe Colos. 

— În contractul tău nu scrie nimic despre aşa ceva? 

— Nu, răspunde sec Sara. Faci o confuzie. Mulţi confundă sala 
de naşteri cu buda, adaugă ea cu adresă directă. 

— Să fii tu zâna, iar noi voinicii din poveste? se întreabă 
malițios, Colosul. 

— Ai dreptate, cade de acord Pavlovici, suntem la fel, dar ce-ar fi 
să nu mai strigi ca o cămilă care-şi juleşte cocoaşa de un pod?! Nu 
e o propunere, e un ordin. Te faci auzit până-n Macedonia. S-ar 
putea crede, Doamne fereşte, că s-a făcut pace. 

— Am lipsit de la lecţia de canto! se fandoseşte Colosul. 

— Am jupuit ceva pakistanezi la viața mea, ne informează 
Fachirul, dar nici unul nu zbiera ca tine. Dacă n-ai fi ajuns 
mercenar, cu siguranţă că ai fi făcut carieră ca solist de operă. 

Colosul nu-i răspunde imediat, fiind ocupat să devalizeze o 
sticlă cu etichetă neagră. Când opreşte cronometrul, îşi ia sticla de 
la gură şi sloboade o râgâitură de sărbătoare. Munţii repetă la 
nesfârşit ecoul. 

— Băi, sfoară de atârnat izmene, revine el la graiul oarecum 
omenesc, eu sunt un om sănătos. Nu ştiu ce mă face să cred că, la 
o autopsie, pe care ţi-o doresc cât mai grabnică, s-ar găsi în maţele 
tale coloane întregi de viermi refugiați. Ai putea deschide cu mult 
succes un magazin de momeli pescăreşti. Nu-i aşa, Florine? 

— N-aş cumpăra de la un asemenea magazin, îi țin eu tira 
Viermii Fachirului s-ar putea transforma peste noapte în şerpi 
veninoşi. 

Colosul grohăie şi bate din palme, deşi cuvintele mele ar putea fi 
un compliment pentru un ucigaş de teapa indianului. O cafea 

fierbinte vine la țanc, mai ales că Sara e cea care o pregăteşte. O 
amestecă cu nişte foi de ceai irakian, care sunt mai bogate în 
cofeină decât o plantație de boabe. După ce o îndoaie cu votcă, 
Colosul soarbe zgomotos, plescăind fericit. 

— Eşti mai plin de zgomote decât pădurea asta! constată Otto. 

Neamţul a început să ne calce pe nervi cu finețurile lui. Când 
descoperă că acesta îşi spală dinții şi îşi clăteşte gura cu apă de 
toaletă, Colosul simte că-l ia cu fiori. 

— Am uitat de scobitori, recunoaşte el, curățindu-şi dinții cu 
cuțitul de luptă. De asemenea, observ şi lipsa şervețelelor. 
Tacâmurile aveau urme de grăsime. La dracu”, Florine, ar trebui să 
te ocupi mai mult de igiena mesei! Aş începe prin concedierea 
bucătarului. 

— Dacă ar fi după mine, aş fierbe cafeaua şi-ntr-o oliță de 
noapte a unei contese bolnave de rinichi. Nu dau doi bani pe 
farafastâcurile astea. 

— Presupun că neamțul nu are nici purici, continuă Colosul, cu 
glasul încărcat de bănuieli. Deşi, date fiind condiţiile de război, s- 
ar putea alege cu câțiva „laţi” de la un poponar de duzină. 

Râde încântat de propria-i glumă, scărpinându-şi subsuoara 
năclăită. 

— Împuţiciunea ta nu e o regulă, îi răspunde calm Otto, aşa 
cum nici prostia ta nu este. De când nu ţi-ai mai schimbat 
ciorapii? 

— N-am ştiut că se schimbă! se dezvinovăţeşte Colosul. 

— Acolo îşi ține banii! zice Sara, atotcunoscătoare. Nu-i mai poți 
scoate, decât dacă-i faci o operație plastică. 

— Sunteţi obsedaţi! declară Colosul, cu dispreț. Filfizonii ca voi 
ar trebui să se fâțâie prin saloanele de cosmetică. la spune, 
Fachirule, tu de câte ori ţi-ai înmuiat stafidele în Gange? 

— Nu te lega de lucruri sfinte, îl potoleşte indianul. Gangele e 
pentru purificarea trupului, nu ca să-ți laşi jegul în el. Înainte de a 
intra în apă, ne frecăm cu praf de cărămidă şi ne radem peste tot. 

Colosul nechează de plăcere. 

— Să nu-mi spui că nu s-a scăpat nici unul vreodată! Maţele au 
şi ele dreptul la purificare. 

Dinspre Priştina se aude vuietul exploziilor, de parcă bătrânul 
Atlas şi-ar trosni oasele, săturat să tot țină Pământul pe umerii lui. 
Pădurea rămâne  nepăsătoare, conservându-şi zgomotele ei 
nocturne. Ceea ce urmează, nu face însă parte din salba de 
țârâituri şi foşnete. 

O rafală lungă de mitralieră ne face să ne aruncăm instantaneu 
la pământ. Aşchii de lemn şi cioburi ne împroaşcă precum o ploaie 
venită din senin. Ne încolăcim ca nişte şerpi chemați din concediul 
de odihnă, căutând din ochi o scăpare. Rafala se repetă, ţintuindu- 
ne din nou capetele la podea. Pavlovici dă un ordin scurt. În 
secunda următoare, căbănuța e cuprinsă de flăcări şi, la adăpostul 
lor, ne croim drum prin ieşirea din spate. Un cor de arme prinde să 
se jeluiască şi să ofteze cu năduf. Prin foc şi fum distingem câteva 
siluete care fac salturi gigantice şi, dacă n-am şti că în Serbia nu 
există canguri înarmați, am fi gata s-o credem. 

AKM-urile noastre ies din amorțeală, considerând că e cazul să 
ia parte la conversaţie. Se trage, totuşi, orbeşte, pentru că focul s-a 
extins la copacii dimprejur şi, paradoxal, lumina puternică face 
întunericul de nepătruns. Tragem rafale încrucişate, schimbând la 
fiecare zece secunde încărcătoarele. O grenadă explodează la zece 
paşi de mine, dar pământul moale în care cade îi mai temperează 
din elan. 

— Dacă ăştia sunt celebrii UCK, urlă Colosul, cred că e cazul să 
cerem o mărire de contract. Luptă mai bine şi decât afghanii. 

Retragerea ne e tăiată de un cuib de mitralieră dintr-o văioagă, 
care până atunci tăcuse, răbdător. Maiorul se codeşte să ceară 
întăriri prin stație. N-a venit în Serbia să fie ajutat, ci să ajute, 
întunericul şi camuflajul la ţeavă ne fac încă prea puţin detectabili, 
dar infraroşiile nu sunt proprietatea noastră exclusivă. 

Deodată, focul încetează şi o voce de bas bubuie printre copaci: 

— Predaţi-vă! Aveţi zece secunde să ieşiţi cu carabele până la 
cer! Atenţie! Pentru fiecare soldat sârb pe care-l atingeți, vom 
omori douăzeci de albanezi! 

— Drace! icneşte Pavlovici. Ăştia nu-s UCK! 

Transmite cuvântul de cod şi se identifică. Cei din față şuşotesc 
o vreme, după care vocea de bas se aude din nou, răguşit: 

— leşiţi la lumină cu mâinile depărtate de corp! 

Nu e cazul să ne expunem cu toţii. Maiorul se hotărăşte să rupă 
pisica şi-şi face apariția de unul singur, cu brațele răşchirate, 
precum crengile unui copac uscat. E o postură în care nu l-am mai 
văzut niciodată şi nici unul dintre noi nu caută să-şi ascundă 
satisfacția. Regret din adâncul sufletului că nu am un aparat de 
fotografiat. Există unele instantanee care te pot face bogat pe viață. 

Un hohot de râs pune capăt tensiunii. Lângă maior se ivesc trei 
luptători pe care-i recunoaştem imediat: sunt Tigrii lui Arkan. 

— Aţi intrat în sectorul nostru, ne lămureşte şeful patrulei, care 

nu e altul decât partenerul de box al Colosului. Ne curățăm unii pe 
alții ca nişte handicapati. 

Maiorul e mut de furie. Ştie că e unicul vinovat. Furat de zel, a 
uitat să respecte încadrarea în coordonatele stabilite. Era o 
greşeală pentru care putea plăti din greu. Oricum, urma să aibă 
destul de lucru cu noi, pentru a ne face să uităm că ne-a expus ca 
un pifan neinstruit. 

Acum înţelegi, cititorule, de ce nici patima şi nici un alt 
sentiment nu trebuie să facă parte din arsenalul unui mercenar, 
între noi şi roboți, deosebirea este doar de construcție. Suntem 
maşini de ucis. Cel mai mărunt element uman se poate 
transforma, pe neaşteptate, într-un duşman înverşunat. Războiul 
este o meserie mai exactă chiar şi decât aceea de ceasornicar. 

Cei zece membri ai patrulei de Tigri se strâng în jurul nostru, 
bătându-ne prieteneşte pe umeri. Se fac schimburi de bidoane şi 
de ţigări. Au şi ei două femei în componenţă, ceea ce stârneşte 
nedumerirea Colosului. 

— Am crezut că numai la elefanți mai există matriarhat! 

Nimeni nu remarcă noile cunoştinţe dobândite de american. 

În mod normal, ar fi trebuit să ne cadă părul de uimire. 

— O să te miri, zice Borislav, amuzat, dar sunt mai bune 
luptătoare decât mulți bărbați. Şi, pe urmă, gândeşte-te la latura 
psihologică. Fără să vrei, eziți o clipă să tragi într-o femeie şi clipa 
asta poate reprezenta un avantaj inestimabil. 

Maiorul turuie câteva fraze în sârbă, din care, fără să 
cunoaştem limba, deducem că inventează o poveste despre sosirea 
noastră neaşteptată în acel loc. Borislav nutreşte un respect 
deosebit pentru Pavlovici şi nu face caz de asta. Vestea proastă e 
că jeepul nostru a fost incendiat Tigrii au crezut că au de-a face cu 
o capcană, preferând să-l distrugă de la distanță. 

Până la muntele Cicavica - spaţiul nostru operaţional pentru 
următoarele zile — va trebui să mărşăluim pe jos. Maiorului nici 
prin cap nu-i trece să ceară ajutor motorizat Caută din răsputeri 
să muşamalizeze incidentul, transformându-l într-un episod hazos. 

Borislav îi oferă ultimele noutăţi: 

— Teroriştii UCK au fost alungaţi din principalele lor bastioane. 
Nu mai există nici în Dragobilje, nici în Ovcarevo, nici în Pagarusa 
şi nici în Malişevo. Bandiţii îşi aruncă armele şi uniformele şi îşi 
abandonează bazele. 

Într-adevăr, acţiunea de „curăţire”, a înregistrat succese de 
marcă. Totodată, albanezii civili părăsesc Kosovo cu sutele de mii. 

Metodele de convingere sunt diverse. La Dobrune, la granița dintre 
provincie şi Albania, douăzeci de profesori au fost ucişi chiar în 
fața elevilor lor. A fost de-ajuns pentru ca, pe o rază de cincizeci de 
kilometri, localitățile să rămână complet pustii. 

Membrii mascaţi ai forțelor paramilitare sârbe au periat mai 
multe oraşe, incendiind casele şi magazinele şi ucigând mai multe 
zeci de albanezi. Toate căile de acces în Priştina, capitala 
provinciei, au fost blocate, iar centrul de comandă al liderilor 
separatişti a fost incendiat. Restaurantele Tiffany, Bagrem, Cheers, 
altădată locuri de rai, au devenit mormane de ruine fumegânde. 
Cadavrele mai multor albanezi, bănuiți de apartenenţă la UCK, au 
fost lăsate să putrezească pe străzi. Printre ele şi cele ale 
avocatului Bajram Kelmendi şi ale fiilor săi. Fusese unul dintre 
cele mai cunoscute figuri şi câştigase mai multe procese împotriva 
sârbilor, care nu l-au uitat şi nu l-au iertat pentru asta. 

Răpirile unor intelectuali şi asasinarea mai multor personalități 
albaneze şi-au atins rapid scopul. Decapitată şi dezorganizată, 
mişcarea separatistă a devenit o maşinărie stricată, care nu mai 
crea decât haos. Indirect, bombardamentele NATO au contribuit la 
creşterea haosului, dându-i dimensiuni uriaşe. Teroarea i-a luat în 
stăpânire pe toți, fără deosebire de etnie, creând un vid de 
autoritate tocmai bun pentru ieşirea la suprafață a instinctelor 
primare. 

Pofta de a ucide se află la loc de cinste în zestrea noastră 
genetică, ba capătă şi inflexiuni morale, pentru o justificare de 
care, la urma urmei, nici nu este nevoie. Vinovat nu e cel care 
moşteneşte, ci acela care lasă moştenirea. Vinovat nu e cel creat, ci 
acela care creează. Fie că vine în numele păcii, al reinstaurării 
dreptății sau impunerii unor legi aberante, moartea rămâne una şi 
aceeaşi, nici morală, nici imorală, nici firească, nici nefirească, 
pentru că moartea indusă este emblema cea mai clară a unui 
instinct sinucigaş comandat: autodistrugerea speciei! 

— Am fi putut să nu ajungem aici, încheie Borislav, aruncând 
mucul de ţigară în cenuşa focului stins. Porcii de americani ne 
bombardează pentru că nu acceptăm un acord care să ne distrugă 
țara. Dacă teroriştii nu ar fi atacat populaţia sârbă, am fi ajuns 
poate la o înțelegere. Cert e că, de-acum înainte, nu mai poate 
exista pace. Ori murim cu toţii, ori îi stârpim pe nemernicii ăştia 
de musulmani. 

O perioadă ne continuăm drumul împreună, în căutarea unui 
loc de campare. Suntem prea obosiţi ca să ajungem în aceeaşi zi la 

locul de adunare, pe muntele Cicavica. Satul care se iveşte prin 
pâcla dimineţii se dovedeşte locul ideal. N-au mai rămas mulți 
locuitori. Sunt bărbaţi şi femei trecuți de vârsta a doua şi vreo zece 
copii. Adunați în mijlocul satului, par o comunitate de țărani care 
se întoarce de la biserică. 

— Unde-s tinerii? îl întreabă Borislav pe cel care se prezintă ca 
fiind primarul. S-au înrolat în UCK? 

— Nu, domnule, răspunde primarul, un om spătos, pe figura 
căruia nu se citeşte nici un semn de frică. Au fost luați de colegii 
voştri şi împuşcaţi. 

— Ce vrei să spui, banditule? Că suntem criminali? la mai 
gândeşte-te, nu cumva tinerii voştri aveau în mâini arme, în loc de 
flori? 

— Nu, domnule, repetă, neclintit, primarul. Noi suntem paşnici. 
Nu vrem decât să ne lucrăm pământul şi să fim lăsaţi în pace. 
Tinerii au fost adunaţi sub dealul din capătul satului şi acolo... 

Se opreşte, căci lacrimile îi sugrumă vocea. Oftează, dând din 
mână. Un gest incert, care poate însemna orice. 

— Poţi dovedi ceea ce spui? îl întreabă Borislav. 

— Sunt... sunt îngropaţi acolo. 

Cum era de aşteptat, sârbul le cere locuitorilor să dea la iveală 
groapa comună. La nici un metru sub pământ, încep să apară 
capetele şi membrele unor cadavre. Aerul se umple de un miros 
grețos şi de vaietele femeilor, care cad în genunchi, blestemând şi 
tânguindu-se. 

— Gura! răcneşte Borislav. Nu suntem la spectacol. Nu ştiu ce 
mă face să cred că voi i-ați ucis şi i-ați îngropat aici, ca să dați vina 
pe sârbi. 

Primarul rămâne mut de uimire. Nu poate crede că un om, până 
mai ieri un conațional, lângă care ar fi putut sta la o masă sau 
călători în autobuz, poate fi atât de sadic. 

— De unde ştiu eu că n-au fost bombardați de NATO? Există 
vreun certificat de deces? S-au mai întâmplat cazuri, continuă 
Borislav. Un camion plin cu ai voştri a fost făcut scrum de o 
rachetă, zilele trecute. Voi i-ați chemat, acum suportați 
consecinţele. 

— Allah e martor! strigă, indignat, primarul. 

— Allah? întreabă, oripilat, Borislav. Cine e ăsta? Comandantul 
UCK? Pilot pe vreun avion invizibil? 

— Dumnezeu e unul singur, indiferent cum îl numim. 

— Eşti groaznic, îmi dai lecţii de religie! 

Se apropie de un cărucior beteag, în care ţipă un prunc şi-l 
linişteşte cu un glas uguit. Pruncul tace şi-i zâmbeşte cu dințişorii 
lui de lapte. Borislav se întoarce spre Tigrii lui şi comandă sec: 

— Curățațţi-i! 

Pistoalele-mitralieră clănțăne ca nişte compostoare defecte. 
Trupurile sătenilor cad în jurul gropii comune, reîntâlnindu-şi 
morții. Cadavrele sunt stivuite în grabă şi acoperite cu fânul dintr- 
o căpiță, după care li se dă foc. În jurul pălălaiei, beau, dansează 
şi cântă cu voci răguşite: 


Noi suntem sârbi, 
Noi suntem Tigrii lui Arkan, 
Trăiască Serbia! 


Ne despărțim ca nişte buni prieteni. Borislav stabileşte cu 
Colosul ziua revanşei pentru meciul de box pierdut. Revanşa are 
să vină, dar nu din partea Colosului, ci din cu totul altă parte. 

Anticristul îşi câştigase dreptul la propria-i Golgotă. 

Centrul comandamentului american al spațiului, situat la 
cinci sute cincizeci de metri sub vârful muntelui de granit 
Cheyenne, în Colorado, este inatacabil. De-acolo se desfăşoară 
supravegherea întregii planete, iar acum, îndeosebi a 
Balcanilor. Misiunile sunt numeroase: supravegherea tirurilor 
de rachete, cu rază scurtă şi medie de acțiune, supravegherea 
sateliților şi protecția sistemelor americane de informații, 
dirijarea operaţiunilor ofensive împotriva sistemelor informative 
adverse. După estimările noastre, Centrul, o rămăşiţă a 
Războiului Stelelor, supraveghează peste şase sute de sateliți 
aflați pe orbită în jurul Pământului. Avioanele F-16 şi B-2, ca şi 
rachetele de pe portavioanele Enterprise şi Foch şi de pe 
submarinele aflate în Marea Adriatică sunt ghidate însă şi de 
un sistem informațional aflat la sol. 

Astfel, trupe de comando NATO se infiltrează zilnic pe 
teritoriul provinciei sârbe Kosovo, în cadrul unor misiuni secrete 
de culegere de informaţii despre forțele iugoslave şi cele 
paramilitare care acţionează în zonă. Echipe separate de câte 
cinci oameni intră în Kosovo, fiind dotate cu echipamente de 
comunicaţii şi de luptă ultrasofisticate. Aceste comandouri 
inițiază şi atacuri punctuale contra militarilor sau poliţiştilor 
sârbi, ca şi asupra grupărilor paramilitare. De asemenea, 
aceleaşi comandouri implantează balize cu emițătoare radio, 
menite să ghideze piloții în timpul raidurilor aeriene. 

Aceste forțe din teritoriu pot fi folosite în cadrul operațiunii 
Bumerang. 


(Dintr-un raport secret al FSB rus difuzat 


către comandantul Brigăzii de paraşutişti ruşi 
dislocate în Bosnia-Herţegovina) 

III 


OPERAȚIUNEA BUMERANG 


Corpul 52 al Armatei Populare din Priştina a suferit pierderi 
grele, în urma bombardamentelor aeriene. O baterie de tunuri şi 
două cazarme, dislocate pe muntele Cicavica, au fost complet 
distruse. Aceeaşi soartă a împărtăşit şi o coloană de blindate aflată 
în apropiere. Rămăşițele armatei au fost retrase pentru completare 
şi refacere, lucru de care au profitat comandourile NATO, care s-au 
grăbit să împânzească zona cu misiuni de luptă. 

Ne aşteaptă lupte grele, dar în gherilă suntem cei mai faini 
specialişti. 

— Începe să semene cu desenul nostru, plescăie, mulțumit, 
Colosul. Până acum, parcă am fi jucat în alt film. 

Îşi dezmorțeşte trupul, trosnindu-şi oasele, aidoma unui 
căpcăun care se pregăteşte să caute nişte copii neastâmpărați, 
rătăciți în pădure. A început să plouă, o ploaie enervantă ca o soție 
la sfârşit de săptămână. 

— E bună pentru porumb! aruncă uriaşul, ca să zică şi el ceva, 
deşi n-a dat niciodată în viața lui cu o lopată după vreo buruiană. 

Stăm mohorâți şi posaci sub foaia de cort întinsă între trei 
arbori. Pavlovici lipseşte până diseară. E plecat la centrul 
comandamentului sârb, iar noi ne-am transformat în nişte copii de 
grădiniță care-şi aşteaptă părinții să-i ia acasă. 

Colosul ne priveşte cu interes, scuturându-şi din când în când 
cascheta, care ia apă. 

— Băi, baligilor, aţi venit să îngrăşați câmpul? Mercenarul 
trebuie să fie întotdeauna vesel şi optimist. Uitaţi-vă la mandea! 
Exult de încântare şi strălucire. 

— Frederick, piuie Fachirul, când ai trecut ultima oară pe la un 
doctor? Reţine, nu la un veterinar. 

— Nu mai țin minte, recunoaşte Colosul. Tot ce ştiu e că, atunci 
când s-a petrecut, s-a lăsat cu muiane zdrobite. Savantul, 
îmbrăcat într-un halat alb, susținea că e musai să-mi viziteze 
gaura curului cu un soi de lunetă. Asta, bunii mei prieteni, după 
ce mă chinuise cu un maț care avea prins la capăt un bec şi pe 
care mă pusese să-l înghit. Vă închipuiți ce afront! Desigur, 

adaugă el, cu o sclipire şmecherească, unii dintre noi s-ar fi supus 
cu plăcere unui asemenea control, dar nu era cazul meu. 

Scuipă scârbit, pentru a-şi sublinia dezinteresul vizavi de astfel 
de perversiuni, lăsându-se pe vine ca o cloşcă în căutare de lucru. 

— Luneta i-am băgat-o doctoraşului pe gât cu mâna mea, dar n- 
aş putea să vă relatez ce am observat. De altfel, omul zbiera şi se 
zvârcolea în aşa hal, că a trebuit să-l plesnesc peste urechi. Idiotul 
îşi uitase stetoscopul în timpane, aşa că vă închipuiți că bietul 
instrument a suferit stricăciuni ireparabile. 

— Nu pot să te sufăr, icneşte Sara, întorcându-se pe-o parte. 
Locul tău e într-un muzeu al curiozităților naturale, nu aici, în 
mijlocul nostru. Azi-noapte ţi-am simțit caraba pe sânii mei. Dacă 
se mai întâmplă o dată, îți promit că rămâi fără degete. 

Şi Sara dă la iveală pumnalul, pentru a nu mai exista nici un 
dubiu asupra intentiilor ei. 

— Am avut un vis erotic, se dezvinovăţeşte Colosul. 

— Te-am avertizat! mârâie Sara, neîmpăcată. Ține-ţi lopeţile 
acasă! 

— Mare scofală! se îmbățoşează Colosul. Măcar dacă ai avea 
nişte balcoane mai pricopsite. Cât pe ce să-mi zdrelesc deştele în 
coastele tale. 

Sara aruncă cu un bulgăre de pământ care se sparge drept în 
fruntea uriaşului. Dârele de lut îl fac şi mai puţin arătos. 

— Vaco! răcneşte Colosul, grăbindu-se să adauge: Să mă ierte 
vacile, măcar ele n-au nevoie de silicon. Ţi-aş putea recomanda o 
clinică în care se mai poate repara câte ceva din arsenalul tău. 

— Încetează! intervine şi Otto. A rămas stabilit de la început că 
nu vor exista hărțuieli sexuale. 

— la te uită! Ce repede săriți voi, una în apărarea celeilalte! 

Colosul ştie că s-a şters pe bot de votca neamțului, drept care 
deşurubează cu evlavie dopul de la propriul său bidonaş. 

— Tu, Sara, nu ştii ce pierzi! reia el conversaţia, mai sâcâitor 
decât ploaia cernută. Sunt singurul bărbat din lumea asta care a 
fost decorat cu ordinul „Parul de coral”, cea mai mare distincţie a 
insulelor Tuvalu. 

— Frederick, aiurezi! pune Fachirul diagnosticul. 

Dar, de astă dată, Colosul nu inventează. 

Acum câțiva ani, fuseserăm invitați de Fijian într-o croazieră de 
plăcere prin insulele Pacificului. Fijianul îşi cumpărase un fel de 
iaht, cu care se mândrea foarte, jucându-se de-a miliardarul, în 
pauzele dintre contracte. Ca să ne dea gata, a organizat o petrecere 

cu culoare locală la Vaiakul!5. Colosul nu-şi revenise încă din 
uimirea provocată de trecerea peste linia de schimbare a datei!6. 
Hotărâse să rămână exact în locul respectiv, trecând când de-o 
parte, când de alta. Pretindea că în felul acesta va putea trăi o zi 
de două ori, înşelându-l abil pe necruțătorul Cronos. 

Nici eu, nici Fijianul n-am insistat să-i descriem cum devine 
chestia cu adevărat, mai ales că prietenul nostru se bucura 
aidoma unui copil. Uneori, e bine să-i laşi pe oameni să viseze, 
măcar şi pentru faptul că în intervalul ăsta nu fac rele. 

Petrecerea de la Vaiaku a fost numai începutul. După un litru 
din cel mai tare rachiu şi câţiva litri de vin dulce, Colosul şi-a 
descoperit virtutea sa misionară, de care până atunci nu avusese 
habar. Ne-a convins foarte repede că sosise momentul să-i 
convertim pe băştinaşi la creştinism, deşi, fie vorba între noi, 
Colosul nu pusese decât o singură dată piciorul în biserică şi 
atunci pentru a-şi însuşi cutia milelor. 

— Va fi o cruciadă! proclamă el solemn. Dar una paşnică. Vom 
fi soldaţii Domnului şi, pentru prima oară, nu vom pretinde nici un 
ban în schimbul faptelor noastre bune. 

— Şi dacă vom sfârşi drept cină pentru nişte canibali? întrebă, 
deodată, Fijianul. 

Dilema îl puse oarecum pe gânduri pe Colos, dar nu reuşi să-i 
taie din entuziasm. Considera că merită să te jertfeşti pentru o 
idee. 

— Oricum, adăugă el cu glas încărcat de nădejde, cred că în 
zilele noastre această specie a dispărut. 

— Cât timp vor exista misionari, vor exista şi canibali decretă 
Fijianul, sigur pe el. Unii fără alții nu pot trăi, e în afara naturii. 

— Legile sunt făcute să fie încălcate! zbieră Colosul, încurcând 
rău de tot borcanele. 

Hotărârea o dată luată, ne-am îmbarcat pe iahtul Fijianului şi 
am purces în misiunea noastră periculoasă. În loc de apă sfințită, 
ne aprovizionaserăm cu două poloboace de rom, iar în loc de cruci, 
purtam, pentru orice eventualitate, pistoale la centură. Marea 
liniştită ne-a dat curaj, iar Colosul nu mai prididea să 
mulțumească Celui-de-Sus pentru iluminarea cu care fusese 
dăruit. N-a pregetat să aducă şi nişte peşti ca jertfă, pe care i-a 


15 Capitala statului Tuvalu, numărând o mie de locuitori (n. trad.). 
16 Meridianul de 180° longitudine estică, care este — în acelaşi timp - şi 
de longitudine vestică (n. trad.). 

mâncat tot el, pentru a se împărtăşi cum se cuvine. 

Întâmplarea a făcut ca, pe prima insuliță pe care am acostat, să 
dăm peste o misiune catolică formată din trei călugărițe zbârcite şi 
şchioape. Colosul mai pierdu ceva din elan, dar tot nu se dădu 
bătut. Cu toate trucurile încercate, nici una dintre babornițe nu a 
putut fi convinsă că formam o ceată de reprezentanţi ai Crucii. 
Drept care le-am lăsat în plata Domnului, grăbindu-ne să pornim 
la cucerirea insulei, cu toate că cele trei coțofene se puseseră pe 
cotcodăcit, amenințându-ne că ne reclamă la administrație. 

— Administrația a fost răsturnată! proclamă atunci Colosul, 
bătându-se peste tocul pistolului. Noi suntem aleşii poporului, aşa 
că, mucles! 

Pe țărmul opus al insulei, unde ne-au dus paşii şi votca, am dat 
peste o comunitate de băştinaşi îmbrăcați în pânze dintre cele mai 
colorate, care zâmbeau mereu, de parcă toată ziua bună-ziua s-ar 
fi tras la pozar. Nici acum nu sunt convins că nu râdeau chiar de 
noi. După prezentările de rigoare, le-am explicat, în câteva cuvinte 
bine alese, intenţiile noastre cucernice. În loc să cadă pe spate şi 
să execute un dans tematic, şeful tribului ne-a împărtăşit câteva 
legi care se cerea să fie respectate, susținea el, chiar de-am fi fost 
şi nişte extratereştri. Oglinzile şi mărgelele despre care Colosul 
aflase din cărțile de culturalizare în masă nu au avut nici un 
succes. În schimb, la vederea dolarilor, şeful s-a arătat dispus să 
aducă câteva amendamente Constituţiei. 

— S-au schimbat vremurile! oftă Colosul nostalgic, mutându-şi 
gândul de la indienii lui Columb. De când dolarul a ajuns limba 
internațională, descoperirile geografice nu mai rentează. 

Cert e că, în schimbul banilor, am primit o colibă şi o parcelă de 
cocotieri. De asemenea, ni s-a permis să ne testăm calitățile de 
misionari, fără a încălca însă autoritatea şefului. După ce ne-a 
trecut euforia, lucrurile au căpătat alte dimensiuni. Bărbaţii îşi 
păzeau femeile mai ceva decât pe broaştele țestoase pe care le 
creşteau pe lângă casă. Colosul a încercat în două rânduri să 
convingă partea feminină să vină la spovedanie, dar nu s-a ales 
decât cu câteva zgripțuroaice cu pielea mai tăbăcită decât a 
elefanților. 

Tocmai ne gândeam să ridicăm ancora, pentru a ne muta 
misiunea într-un bordel mai primitor din Vaiaku, când Colosul îşi 
aminti, pe neaşteptate, un pasaj din călătoriile marelui genovez. 
Blindat cu două sticle, a dat buzna, într-o seară, în coliba marelui 
şef. 

— Apă de foc! zise el şi, pentru a îndepărta orice bănuieli, rase 
un gât. 

Bătrânul şef maori a acceptat ofranda. Calculul Colosului era 
simplu, croit după mintea lui îngustă: să-l îmbete pe bătrân şi să-l 
convingă să-i vândă sau să-i închirieze câteva dintre frumusețile 
locale. Rezultatul a fost însă dezastruos, romul având asupra 
şefului efectul laptelui asupra sugarului. La rândul lui, Colosul a 
borât de vreo două ori, fiind tratat cu nişte leacuri cunoscute 
numai de localnici, la un preț aiuritor. Totuşi, n-a plecat nici el cu 
mâna goală. A reuşit să-l convingă pe bătrân să patroneze un 
concurs de frumusețe masculină. Trebuie spus că, la convingerea 
lui, a contribuit în bună măsură şi hoaşca de nevastă-sa care s-a 
şi numit, oficial, şefa juriului. 

Arătându-se dispusă să participe la orice distracție, mica 
populaţie a îmbrăţțişat cu entuziasm inițiativa. S-au stabilit 
probele, s-au ales concurenții şi s-au instituit chiar şi nişte premii 
la sponsorizarea cărora, inutil să adaug, a trebuit să contribuim şi 
noi. 

Colosul şi cu mine, dimpreună cu trei băştinaşi, am mers cap la 
cap până la proba de măsurare a penisului. Uriaşul a refuzat orice 
măsurătoare care s-ar face în alte condiții decât ale unei erecții 
totale. Evident, contribuția femeilor a devenit absolut necesară. 
Primele s-au îndesat bunicile şi străbunicile, care însă s-au cam 
bucurat pe uscat, nereuşind să trezească nici un interes. Altfel au 
stat lucrurile când a intrat în acțiune artileria grea 

Cum pusesem la bătaie şi cel de-al doilea poloboc de rom, 
distracţia era în toi, iar suspiciunile dispăruseră cu desăvârşire. 
Un băştinaş şi cu mine ne-am declarat învinşi, nereuşind să 
păstrăm prea mult timp standardul necesar. Rămas singurul 
misionar în lupta cu păgânitatea, Colosul se ţinea cât putea de 
tare. Mârâia şi icnea ca o balenă la gimnastica de înviorare, 
apelând tot mai des la sticla de rom. A avut o voință de fier, în 
pofida pațachinelor care abia aşteptau să-l ia în bătaie de joc, 
reuşind să câştige detaşat. Partea proastă era că, după ce 
participanții şi-au luat nevestele şi au dispărut cu ele în colibe, 
refuzând să participe la festivitatea de premiere, Colosul s-a trezit 
că eforturile lui nu duseseră la nici un rezultat notabil. Desigur, 
premiul era superb - un falus sculptat în coral, cu o perlă micuță 
chiar în vârf — dar nicidecum prielnic stării de excitație în care se 
găsea uriaşul. Se plimba de colo-colo, cu premiul în mână şi cu 
catargul în poziție de lansare, oferind prilejul unor comparații care 

mai de care mai favorabile lui. Recompensele morale nu-l 
mângâiau însă defel. 

— Domnilor, prinse el să guițe, concursul nu a luat sfârşit. Nu- 
mi merit deloc premiul, dacă nu dovedesc că obiectul muncii e şi 
folositor. 

După ce s-a mai băut un tur, juriul a căzut de acord asupra 
aspectului. O parte din membrii acestuia, aflați la o vârstă 
venerabilă şi câteva puştoaice neşcolite aveau să testeze pe viu 
obiectul disputei. 

— Să tragem la sorți! decise Colosul, care putea figura oricând 
în galeria de onoare a marilor trişori ai lumii. 

Le-a arătat cărțile de joc, de care nu se despărțea nici o clipă şi 
a împărțit câte una fiecărei voluntare. Evident, tinerele s-au ales 
doar cu aşi şi popi, în timp ce babele au trebuit să se mulțumească 
şi cu dolarii. Trei zile şi trei nopți s-a supus Colosul diverselor 
experienţe, până când ne-a declarat cu vocea unui pădurar mutat 
disciplinar la oraş: 

— Fraţilor, nu-mi mai trebuie femei un an de zile! 

Venită din partea Colosului, o asemenea declaraţie ar fi trebuit 
consemnată şi atunci am deplâns, alături de el, lipsa unui cronicar 
de specialitate. 

Acum, Colosul se ridică în picioare şi ne fixează cu o privire 
țâfnoasă. 

— Aş putea figura şi în Cartea Recordurilor, se fuduleşte el, 
dacă tipii ar fi fost îndeajuns de deştepţi să se ocupe şi de aspectul 
ăsta. Dar nici ăia nu sunt decât nişte muhaiele ca şi voi. 

Sara nu se arată impresionată. Reiterează amenințarea sub o 
altă formă, pregătindu-şi culcuşul. Ploaia se înteţeşte, călcându-ne 
pe nervi. Nici de pocher nu avem chef, deşi Colosul ne îmbie cu o 
voce mieroasă. Tot el vine cu o nouă idee. 

— Ce-ar fi să încercăm să facem pe misionarii prin împrejurimi? 
Nasul meu îmi spune că nişte fuste ne aşteaptă să se spovedească. 

— N-avem voie să părăsim locul! îi amintesc eu, precaut 

— Te-a invitat cineva? Stai aici până vine tăticu!. Dacă întreabă 
de noi, îi vei spune că suntem chemaţi la şcoală pentru meditații. 
Ce zici, Otto? Am putea găsi şi pentru tine ceva potrivit 

Surprinzător, Otto acceptă ideea, făcându-şi strămoşii - 
imbatabili campioni ai disciplinei — să se învârtească în mormânt. 

— Dacă promiţi că ne întoarcem într-o oră! adaugă el, cu gândul 
la strămoşi. 

Cei trei dispar pe după copaci şi aud încă multă vreme vocea 

Colosului, care mă categoriseşte în fel şi chip, neezitând să-mi 
atribuie şi o serie de boli venerice testate pe propria-i piele. Îmi 
pun ranița sub cap şi mă strâng covrig, deşi combinezonul 
termoizolant mă fereşte de frigul care s-a lăsat pe neaşteptate. 
Închid ochii, dar somnul refuză invitaţia. Vocea Sarei mă face să 
tresar: 

— Eşti însurat? 

Întrebarea sună ca un fluierat într-o biserică. Răspund abia 
când Sara o repetă: 

— Într-un fel. 

— Cum adică, într-un fel? 

— Adică, în felul mercenarului. 

— Copii ai? Să nu-mi răspunzi: „Într-un fel.” 

— Am. 

— De când nu i-ai mai văzut? 

Chiar, cât timp a trecut?... De-ajuns, ca Liana şi fetița să-mi 
pară doară două fantasme. Doar refugiul în care se ascunde 
gândul care n-are ce căuta în ranița mea de soldat plătit. 

— De mult. 

— Nu merită să te legi de nimeni şi de nimic pe lumea asta. 

Mă întorc spre Sara şi, pentru prima oară, o privesc cu alți ochi. 
Stă sprijinită într-un cot, cu cei câțiva cârlionți căzuți peste ochii 
mari şi negri. Acum, când figura ei şi-a pierdut asprimea, descopăr 
că e o femeie frumoasă. Are un trup mlădios, pe care 
combinezonul de luptă nu reuşeşte să-l ascundă în totalitate. 
Degetele fine nu te-ar face să crezi că sunt maestre în mânuirea 
trăgaciului. 

Privirea îmi rămâne lipită de buzele ei groase, incredibil de roşii, 
deşi, evident, nu foloseşte nici un fard. 

— Uneori, Dumnezeu e sadic, dar asta, după ce-a fost îndeajuns 
de masochist ca să ne creeze. 

Îmi întoarce privirea, luându-mă ca din oală: 

— Ai vrea să mă ai? 

Îi dau primul răspuns care-mi vine în minte şi care, culmea, e şi 
cel adevărat: 

— Într-un fel! 

— Suntem croiți numai din instincte. N-ar fi rău nici aşa, dacă 
nu ne-am afişa rațiunea pe toate drumurile. Te-ai gândit vreodată 
cât de imorală e rațiunea? 

— N-am fost la şcoli, ca tine. Chestiile astea mă cam depăşesc. 

— Minti, spune Sara, încet, trecându-şi un deget peste buze. Te- 

am ghicit de prima oară. Eşti altfel. Eu n-am pe nimeni. Mai 
trăiesc doar ca să aflu de ce m-am născut. După aceea, o să mă 
duc să mă înec în Marea Moartă. 

— Ce cauţi printre noi? 

— Eşti idiot. E vorba despre ce caut eu sau tu în lumea asta. 

— E destul timp să ne întrebăm când vom fi în Iad. 

— Nu există nimic în afara Pământului ăstuia. Aici sunt şi Iadul 
şi Raiul. 

— Nu crezi în Viaţa de Apoi? 

— Cred că totul moare o dată cu mine. Asta e Viaţa de Apoi. 

— De ce m-ai întrebat dacă vreau să te am? 

Îmi ia capul în mâini, iar sărutul mă poartă undeva, departe, în 
insulele Tuvalu sau în Caraibe. Limba ei îmi aminteşte de plajele 
însorite şi de valurile mângâietoare. 

— Ia-mă! şopteşte ea, descheindu-şi combinezonul. 

E un act scurt, animalic, dar mai încărcat decât un pom de 
Crăciun. Un borcan cu miere mi se prelinge pe şira spinării, unde 
mi-am mutat papilele gustative, atunci când explodez în Sara, 
tremurând ca o frunză rămasă să înfrunte toamna de una singură. 

Sara se ridică şi se spală cu apa strânsă pe foaia de cort. Am 
rămas cu mâinile şi picioarele întinse, ca un paraşutist oprit în 
aer. Sara aprinde două ţigări, strecurându-mi una între buze. 

— Ţi-a plăcut? mă întreabă ea cu o voce neaşteptat de aspră. 

— Încă nu mi-am revenit. 

— Te poți felicita că n-ai plecat cu vitejii noştri camarazi. 

— Sara... 

Ea îmi pune degetul pe buze şi şopteşte: 

— Încearcă să înţelegi că n-a fost decât atât. 

— Ţie ţi-a plăcut? 

Se întoarce cu spatele, râzând cu poftă. 

— Într-un fel! 

Apoi, stația prinde să pârâie. Vraja se rupe. Într-adevăr, doar o 
dată cu moartea timpului putem trăi la nesfârşit Viața de Apoi. 

Maiorul sună adunarea pe un platou aflat nu la mare distanță 
de noi. Sara schimbă frecvența, căutându-i pe cei plecați după 
treburi lumeşti. Când ne întâlnim. Colosul e cu pistoanele la 
presiune maximă. Înjură şi blesteamă în toate limbile pe care le 
cunoaşte. l-am luat din treabă, când tocmai descoperiseră o 
familie de albanezi refugiată în pădure. Nu apucaseră nici măcar 
să-i sperie ca lumea. Ochiul hâd al uriaşului ne dă târcoale, în 
timp ce mărşăluim spre platou. Are o intuiţie care întrece orice 

inteligență nativă. 

— Şi voi doi, cât aţi fost singuri, de-a ce v-aţi jucat? 

— De-a Frederick, regele proştilor! îl repede Sara. E de dorit să 
nu ne mai oboseşti cu obsesiile tale. 

Colosul o maimuțţăreşte pe la spate, făcând gesturi obscene. 
Soarbe ultimele picături din bidonaş, săltându-şi mai bine ranița 
în spinare. Îmi dă un brânci, ca din întâmplare, făcându-mă să 
alunec. 

— Cască ochii pe unde mergi! strigă el, întărâtat. 

Sunt încă prea toropit ca să-i răspund. 

La punctul de întâlnire suntem preluaţi de un elicopter al 
forțelor sârbe şi desantați pe versantul sudic al muntelui Cicavica 
Avem o săptămână pentru a străbate pe jos traseul spre Priştina, 
până la Blace, la granița cu Macedonia. Au fost semnalate mai 
multe grupări neidentificate care trebuie anihilate. Un neavizat ar 
putea crede că e vorba de căutarea unui ac într-o claie cu fân. 
Dacă însă ar da cu nasul de aparatura noastră de detecție legată la 
un satelit rusesc şi-ar schimba părerea Cibernetica a modificat 
complet modul de desfăşurare a războiului. Un singur lucru n-a 
reuşit, totuşi, să creeze: luptătorul virtual. Soldaţii vor fi 
întotdeauna de neînlocuit şi, oricum, mercenarii ar fi ultimii dintre 
ei care ar dispărea. 

— Cum mergem noi aşa, bengăne vesel Colosul, parcă suntem 
Scufița Roşie în căutarea Lupului cel Rău. 

Pavlovici nu se poate abţine să nu râdă. Comparaţia cu Scufița 
Roşie l-a amuzat. Chiar şi Lupul cel Rău ar face un infarct la 
vederea noastră, dar nu s-ar sfii să ne taie calea la o trecătoare 
dublată de un debleu. 

Băieţii nu s-au ostenit să treacă de şcoala primară. Trag ca la 
Verdun, scoțând chiar şi câteva chiote haiduceşti. Sunt însă foarte 
bine plasați. Cu mitraliera care controlează pasul îngust, pot ține 
piept şi unei companii. Trecem AKM-urile pe foc cu foc, ţinându-i 
cu ochii pe noi, în timp ce Fachirul şi Sara se strecoară spre 
tunelul de cale ferată. Se opresc la intrare, iar Sara scoate din 
raniță un colac de sârmă, al cărei capăt îl leagă de şine. Cu o voltă 
demnă de un cowboy, proiectează colacul în sus şi, în clipa în care 
sârma se încolăceşte pe cablul de înaltă tensiune, intră amândoi în 
tunel, ferindu-se să calce pe şine. Auzim un schimb scurt de focuri 
şi apoi nimic. Dacă au scăpat de gloanţele celor doi, pândarii au 
fost mai mult ca sigur electrocutați. 

Tunelul e lung şi plin de primejdii. Mini-Geigerul Fachirului îi 

opreşte din nou. Sapă cu atenție şi îndepărtează minele 
antipersonal care formau un brâu la ieşirea din partea opusă. Sunt 
mine care nu ucid, căci ar fi doar pe jumătate eficiente. În schimb, 
îl schilodesc pe cel care se avântă printre ele, iar rănitul mai scoate 
din dispozitiv cel puțin încă un camarad, care trebuie să-l 
transporte. 

Sara aruncă rapid trei grenade fumigene, după care dispare în 
tufişurile agățate de stânci, cu Fachirul pe urmele ei. Sunt doar 
două santinele, dispuse pe aceeaşi parte a debleului. Orice păcănit 
de armă ar putea atrage atenția celor de la punctul de rezistență 
din capătul trecătorii, aşa că Sara preferă stelele ascuțite, pe care 
le înfige la fix în gâtlejurile celor doi. Se târăşte pe lângă ei, fără să 
le arunce măcar o privire. Sunt tineri, abia dacă au apucat să se 
bpărbierească de câteva ori. Emblemele roşii ale UCK, brodate pe 
mânecile uniformelor de camuflaj, se îmbibă treptat de sânge, 
devenind strălucitoare. 

Fachirul neglijează poteca sălbatică, prinzând să se cațere direct 
pe stânca mâncată de furtuni. La răstimpuri, se opreşte, pentru a-i 
oferi Sarei posibilitatea să-l ajungă din urmă. Alunecă şi o piatră o 
loveşte pe Sara în umăr. Mâna îi amorțeşte brusc, gata să dea 
drumul scobiturii în care se înfipsese. Sarei îi trebuie un efort 
uriaş de voință ca să-şi îndepărteze durerea, îşi concentrează 
atenția pe mâna cu care continuă să se agațe, transmițându-i 
comenzi ca unui subaltern de ispravă. Şi mâna ascultă. Muşchii îşi 
reiau travaliul, purtând-o pe Sara tot mai sus, spre colțul stâncii 
pe care Fachirul a ajuns deja. Cuibul inamic e distrus în câteva 
secunde cu aruncătorul de grenade. Doar doi luptători scapă cu 
viață, dar sunt răniţi grav. Încearcă să ridice mâinile, strigând 
ceva. În timp ce Sara şi Fachirul îi ţin sub amenințarea AKM- 
urilor, ajungem şi noi la locul cu pricina, mult mai uşor decât 
camarazii noştri. Cei doi UCK sunt, de fapt, un bărbat şi o femeie. 
Bărbatul are ceafa şi spinarea numai o gaură, dar continuă să 
vorbească repede, ca şi cum ar vrea să termine întreaga provizie de 
cuvinte păstrate pentru o viață. Femeia a scăpat mai uşor, doar cu 
un picior retezat. Şi-a pus un garou primitiv deasupra ciotului, 
pentru a opri sângele. 

Ne apropiem cu precauţie. Nu sunt puţine cazurile în care 
soldați pe moarte îşi aşteaptă inamicul cu o grenadă lipită de trup 
sau cu un pistol ascuns cu dibăcie. Dar prizonierii sunt prea 
preocupaţi de rănile lor, ca să le stea capul şi la altceva. 

Pavlovici îi chestionează rapid, numai din rutină. Ştie că nu se 

poate aştepta la noutăţi care să-l lase pe spate. Şi totuşi, surpriza 
vine atunci când crezi mai puţin! Albaneza ţine mult prea mult la 
viața ei, pe care o consideră, nu se ştie din ce motive, mai scumpă 
decât viața altora. 

— Vă pot da o informație prețioasă. Dar vreau să chemați un 
elicopter care să mă transporte la un spital din Priştina. 

Colegul ei nu e tot atât de cooperant. Horcăie şi drăcuie, 
căutând cu disperare o armă. Îl ajut s-o găsească, dar altfel decât 
ar fi vrut. Falca îi zboară la trei metri de el, rânjindu-şi dantura de 
parcă ar amuza-o spectacolul. 

— Ce informaţii ai putea deține tu? întreabă maiorul, 
disprețuitor, dar cu urechile ciulite. 

— Ştiu că un pluton de englezi s-a infiltrat în apropiere şi 
ghidează de la sol bombardamentele. Nu mă ucideţi, adaugă ea, 
aruncând o privire înfricoşată camaradului trecut în lumea de 
dincolo. Vă pot fi de folos. Nu vreau să mor. 

— Nimeni nu vrea să moară! exclamă maiorul. Dar trebuie. 

Albaneza cere apă. I se întinde un bidon cu votcă, din care bea 
însetată. Tuşeşte şi se schimonoseşte, gata să-şi dea duhul. Reia 
cu voce hârâită: 

— Chemaţi elicopterul! Vă pot oferi date exacte. Nu mă lăsaţi 
aici, m-au înrolat cu forța. 

Pavlovici se preface că şovăie. Îşi suge o carie străveche, 
scormonind pământul cu bombeul bocancului, de parcă ar fi vrut 
să dezgroape răspunsul cel mai potrivit. Face câteva nazuri, după 
care apucă scârbit stația şi cere un elicopter. Vocea din stație 
confirmă. Pentru albaneză e dovada supremă. N-are de unde să 
cunoască vocea Fachirului, care coboară încet pe pantă. Scuipă 
toate datele, interesându-se cât timp îi ia elicopterului să ajungă. 

Pavlovici se întoarce spre Otto. 

— Tu ştii cel mai bine, zice el. Răspunde-i doamnei. 

Neamţul se apleacă la urechea albanezei, şoptind unduitor: 

— Depinde de tipul de elicopter. Dacă e unul ca ăsta, adaugă 
Otto, scoțând la iveală pumnalul de luptă, atunci înseamnă că deja 
a sosit! 

Albaneza nu mai are vreme să se înspăimânte. Capul îi atârnă, 
ținut doar de o fâşie de piele. Sângele îl împroaşcă pe Otto, care nu 
apucă să se ferească la timp. Scrâşneşte un şaise şi se grăbeşte să 
se curețe cu o cârpă înmuiată în votcă. 

Nu plecăm, până ce nu legăm câteva calupuri cu explozibil, 
ascunse abil de trupurile şi armele celor ucişi. Mici cadouri pentru 


89 


aceia care îi vor descoperi. 

Ploaia a prins din nou glas. Norii joşi par cuirasele unor uriaşe 
transatlantice pornite în căutarea unui alt Noe. Nu lipsesc nici 
câteva fulgere, de parcă Dumnezeu şi-ar încerca blitzul pentru a 
imortaliza prăpădenia de pe pământ. 

— Tocmai un paratrăsnet au uitat să ne dea, observă Colosul. 
La câte bulendre suntem nevoiţi să cărăm, ce mai conta? 

— Agaţă-ţi o antenă de cur! îl sfătuieşte Fachirul. 

— Nu, mersi, declină Colosul oferta Ar putea să emită semnale 
false şi-i strică lui Otto bunătate de detector. Nu că m-aş teme în 
mod deosebit de fulgere, dar ştiu că pot avea efecte dintre cele mai 
bizare. La ultima închisoare în care am fost găzduit, înainte de a 
evada definitiv, era. Comandant o jigodie de maior, aşa cum sunt 
aproape toți cei de teapa lui. 

Recepţionează un şut în fund, dar nu e nevoie să se întoarcă şi 
să afle cine i-l plasase. 

— Nu e vorba de dumneavoastră, domnule maior! chirăie el, 
mărind pasul. Conform proverbului: „Persoanele de față se exclud!” 
Vă raportez că, fiind de față, sunteți tras automat pe tuşă. Maiorul 
despre care vă vorbesc şi pe care, pentru a nu mai stârni confuzii, 
îl voi numi de-acum înainte Stan, fusese lovit de un fulger pe când 
era copil şi mergea cu gâştele la păscut. În urma impactului, a 
rămas destul de zdruncinat - ca să fim mai concişi, damblagise! 
Asta se pare că nu i-a dăunat cu nimic în cariera militară, ba 
dimpotrivă, de unde se poate trage concluzia că în armată fiecare 
îşi are locul lui bine stabilit. 

— Meliță, tu, meliță, murmură Pavlovici, nervos. Să nu te miri 
dacă într-una din zile o să te trezeşti cu un glonț în diblă. 

— Decât să nu relatez faptele aşa cum s-au petrecut ele, mai 
bine nu mai povestesc! răspunde Colosul, plin de el. Cum vă 
spuneam, Stan ăsta, ori de câte ori ploua -— fie zi, fie noapte — 
ordona adunarea în curte şi ne punea să stăm în poziție de drepți, 
cu o vergea de fier în mână. Evident că el se retrăgea la adăpost, 
de unde ne urmărea prin binoclu. Tipul îl studiase pe unul Freud, 
un sonat ca şi el şi era convins că, dacă ar retrăi drama din 
copilărie pe pielea altuia, ar putea să-şi remaieze scufița. Cum însă 
fulgerele îl cunoşteau deja şi cum adăpostul nu avea paratrăsnet, 
îi mai făcură o vizită, refuzând să se atingă de vergelele noastre. 
Crezuserăm că a paralizat în sfârşit, dar, după două zile, era mâi 
proaspăt ca la început, decât poate niţel mai damblagiu, dacă asta 
era cu putință. Idiotul de maior, pardon, Stan, nu voia cu nici un 

chip să renunțe însă la experimentele lui bolnave. 

Într-o zi, i-a dat prin cap să conecteze buda la un stâlp de înaltă 
tensiune. Doi bibani, care nu ştiau cam ce se mănâncă prin zonă, 
au urinat pe cablu, fiind internați de urgenţă la infirmerie. Cum nu 
fusese de față, Stan a considerat evenimentul lipsit de semnificații. 
Noi continuam să ne facem nevoile prin toate locurile, numai la 
budă nu, aşa că a schimbat tactica. A încercat să ne îmbie cu 
scaunul electric, că n-ar fi cum s-ar povesti, ba chiar că ne-am 
distra copios. Atâta s-a rugat de noi şi atât de mult ne-a 
demonstrat ce bine e pe scaun, că zărghitul a tras heblul fără să 
vrea şi s-a electrocutat. Când să ne facem cruce că a mierlit-o 
definitiv, iată-l pe Stan al nostru mai viu ca niciodată. Efectul a 
fost însă dezastruos. La prima inspecție şi-a tras în palmă un fir 
prins la o baterie şi, când a dat mâna cu superiorul, l-a făcut pe 
ăla să danseze o jumătate de oră. Pe chestia asta a fost îndepărtat 
din armată, ceea ce l-a supărat din cale-afară, drept care s-a 
călugărit. Mult timp după aceea am trecut pe la schitul unde se 
retrăsese, ca să ne amintim împreună de frumoasele zile de 
altădată. L-am găsit într-o criptă, conectat la o mulțime de fire 
electrice. Pasămite, omul era atât de încărcat de electricitate, încât, 
de când venise la acel schit — şi erau ani buni asigura de unul 
singur necesarul de lumină pentru întreaga aşezare. A fost 
canonizat după moarte, cu numele de sfântul Kilowatt. 

— De unde scoţi tu poveştile astea pe bandă rulantă, soldat? îl 
întreabă Pavlovici. 

— Am avut o viață aventuroasă, domnule maior! La mine în 
familie e o tradiție. Babacu” îmi spunea în momentele lui de trezie, 
ce-i drept cam rare, că nici o zi n-a semănat cu alta în toată viața 
lui. 

— la taci! 

Detectorul maiorului prinde să piuie. Ne pregătim armele, 
mergând aplecați după direcția semnalului. Otto descoperă în 
iarbă o cutie, pe care o controlează cu grijă. 

— E o baliză, îl linişteşte maiorul. Conduce avioanele câinilor 
spre ţinte. 

În mod normal, ar trebui să chemăm elicopterul. Sârbii preiau 
emițătoarele aruncate de americani şi le plasează în zone populate 
de albanezi. Astfel, bombardamentele au efectul unui bumerang. 
Acum însă nu mai e timp. Otto distruge baliza, dar, lucru ciudat, 
detectorul maiorului nu se opreşte din povestit. Semnalul 
îndepărtat e conectat la harta digitală, iar neamțul intră pe 

frecvența satelitului rusesc pus la dispoziție. Nu mai există nici un 
dubiu că, undeva, pe o rază de un kilometru, se află câțiva fârtați 
încărcați cu aparatură electronică. Deşi, la fel de bine, ar putea fi 
altă baliză. 

E rândul Sarei să preia inițiativa. Ne târâm în spatele ei, cu 
nervii încordați la maximum. Semnalul devine, în scurt timp, 
aproape continuu, dar, oricât scormonim cu binoclurile noastre, 
nu descoperim nimic. Câmp peste tot şi doar câte un pâlc de 
copaci ici-colo. Pavlovici şi Otto mai controlează o dată aparatura, 
dar totul este în regulă Rămânem nemişcați o perioadă 
îndelungată. Am putea rezista şi zece ore, fără să mişcăm un 
deget, confundându-ne aproape complet cu peisajul. 

Dintr-odată, autostrada aliată la vreo sută de metri de noi, 
pustie până atunci, prinde să freamăte. Coloane de transportoare, 
de camioane şi autobuze indică un trafic din ce în ce mai intens. 
Nu intră în sfera noastră de interes. În schimb, interesează pe 
altcineva. În apropierea mea se ridică o porțiune de păşune şi pot 
distinge cu claritate un binoclu. Deşi sunt convins că l-au observat 
şi ceilalți, apăs butonul de avertizare al stației. Rămânem 
nemişcați până când păşunea redevine plată, o dată cu scăderea 
traficului. Acum, probabil că observatorul transmite datele prin 
ordinatorul lui şi, în curând, rachetele vor lua urma convoaielor. 

Pavlovici se apropie de mine, mişcându-se atât de încet, încât 
pare că pluteşte prin aer. Mă depăşeşte, oprindu-se în dreptul 
locului de unde apăruse binoclul. Nici un fir de iarbă, nici o 
crăpătură în pământ nu trădează ascunzătoarea. Doar ochiul 
versat al Sarei observă un puf de păpădie stingher. Scot burghiul 
cu aspirator, lăsând tirbuşonul acustic să pătrundă în pământ cu 
o viteză de un milimetru pe minut. Un timp, trăiesc cu impresia că 
Sara s-a înşelat. Răsuflu uşurat abia când vârful tirbuşonului 
blochează burghiul. Îl scot cu infinite precauţii. Probabil că un 
chirurg mi-ar admira măiestria, cerându-mi pe loc să devin 
asistentul lui principal. Prin găurice, introduc tubul mai subțire 
decât o gută de la butelia cu gaz paralizant. Este un gaz special, 
care-şi face efectul instantaneu. Substanța chimică specială care-l 
însoţeşte îi permite penetrarea unei eventuale măşti de protecţie. 

Sunt lac de sudoare. Sara îmi şterge fruntea, aducându-mi din 
nou în minte imaginea chirurgului aplecat peste masa de operaţie. 
Când ridic capul, Otto strânge brusc declanşatorul. E nevoie de 
intervenţia maiorului, căci altfel ar fi golit butelia. Ne punem 
măştile, pregătind pentru orice eventualitate  AKM-urile. 

Momentele astea sunt cele mai grele. Nu ştii cu exactitate ce s-a 
petrecut în bârlog, aşa cum nu ştii dacă există şi o altă ieşire de 
urgență sau dacă toți cei dinăuntru şi-au luat măsurile de 
protecţie necesare. E un fel de joc cu cine-şi pierde primul 
răbdarea Acum, mingea se află în terenul nostru. 

E rândul Colosului. Îşi scoate lopata Linemann, o minunăţie 
şterpelită dintr-o vizită la un muzeu militar şi prinde să sape ca o 
cârtiță care şi-a prins botul în rădăcini. Deşi lucrează lungit, are o 
eficiență extraordinară. De la jumătate de metru, schimbă direcția 
în unghi drept, până când lopata dă de un gol. Aruncă fulgerător o 
grenadă fumigenă, urmată de o petardă care saltă capacul de 
pământ. 

Tremurăm de nerăbdare. Gloanţele de pe ţevile armelor au 
tendința să fure startul. Efortul a fost inutil. Pe fundul gropii de 
doi metri pe doi, stau chircite trei trupuri îmbrăcate în 
combinezoane fumurii. Unul dintre ele a luat foc de la petardă, dar 
purtătorul nu se sinchiseşte de nici un fel. Pavlovici stinge grăbit 
flacăra, pipăind apoi cu degetele sale boante carotidele celor 
adormiți. 

— Ăsta e mort, zice el, dând cu piciorul în purtătorul 
combinezonului ars. Ai băgat şi tu la gaz, de parcă te credeai la 
Auschwitz! 

— Gazul nu omoară, răspunde sec Otto. Probabil suferea de 
ceva. 

— M-aş mira să trimită cercetaşi cu probleme medicale, zice 
maiorul, cu o urmă de îndoială în glas. 

Nu putem decât să-i dăm dreptate. Otto cercetează cu atenţie 
cadavrul, ridicându-i pleoapele şi deschizându-i gura. 

— Ai de gând să-i faci autopsia? întreabă, nervos, maiorul. 

— Era chiar în dreptul orificiului şi a primit gazul în ochi, 
anunță Otto verdictul. Îl răstoarnă, controlându-i urechile, după 
care adaugă: A suferit o hemoragie internă. 

— Vreau un certificat de deces complet, până mâine dimineaţă! 
trompetează Colosul, semeț. 

După aparatura găsită, prada se dovedeşte de soi. Otto 
decodifică  ordinatorul, intrând pe rețea. Fluieră admirativ, 
scărpinându-se după ureche. 

— Domnilor, avem în față o echipă de elită din SAS:7! 

Cum se mai schimbă vremurile! În Algeria!8, îi avuseserăm 


17 Serviciile Speciale ale Forțelor Aeriene britanice (n. trad.). 

aliaţi, iar acum erau prizonierii noştri! 

Otto şi-a depăşit însă atribuţiile şi a stabilit legătura directă! Pe 
ecran, apare întrebarea: „Mai e ceva?” O clipă, rămânem înlemniți. 
Dar numai o clipă Pavlovici scoate carnețelul şi începe să turuie, în 
timp ce neamțul nu mai pridideşte, să tasteze. Sunt transmise 
coordonatele unor clădiri şi aşezări care nu au nici o legătură cu 
infrastructura militară. Otto scanează chiar şi o fotografie a unei 
ambasade străine. Încheie cu fraza justificativă: „Datele sunt 
obținute de la cârtițele cu care suntem în legătură.” 

Aşteptăm cu sufletul la gură răspunsul Centrului. Ar fi păcat să 
ne descopere, măcar şi pentru frumusețea farsei. Care numai farsă 
nu el După două minute, care ni se par mai lungi decât un meci de 
fotbal, ecranul prinde iar viață: „Dumnezeu să va aibă în pază! 
Mâine noapte, recuperarea.” 

Fachirul dă drumul la un chiot de bucurie, primind peste bot 
palma scorțoasă a maiorului. 

— Ai căpiat, soldat? Vrei să ne trezim cu tot UCK-ul pe cap? 

„ Victoria e colosală şi trebuie sărbătorită. Uitând de toate 
disensiunile, Otto scoate două sticle de Smirnoff protejate în bucăţi 
de pâslă. Stăm prăbuşiți lângă trupurile inerte fără să ținem 
seama la ploaia care se întețeşte. Colosul uită de mască şi varsă 
votca pe el, devenind mai nervos decât dacă şi-ar fi vărsat sângele 
în luptă. Râdem, descătuşațţi, îngrămădindu-ne şi mai mult unul 
în altul. 

— Cu ăştia ce facem? întreabă Fachirul, arătând cu capul spre 
membrii SAS. 

Îi plac englezii cum îi place unei vaci o înțepătură de tăun. Dacă 
i-ar fi lăsat lui pe mână, nici cel mai celebru medic legist din lume 
n-ar mai putea să facă ceva pentru a-i identifica. 

— Pe ăsta îl îngropăm aici, hotărăşte maiorul. Să se bucure şi 
viermii, că şi ei sunt ființele Domnului. Pe ăştilalți îi predăm la 
primul post de poliție. 

O bubuitură groaznică, urmată de câteva explozii, zguduie 
pământul. Datele pe care cei din SAS au apucat să le transmită au 
fost repede valorificate. Mai mult ca sigur că, la ora asta, nu mai 
rămăsese nimic din coloana care, cu puţin timp în urmă, trecuse 
pe autostradă. 

Pavlovici se face negru. În schimb, cicatricea lui devenise roşie, 
combinaţie de culori care, oricum, nu-l face mai frumos. Loveşte 


18 Vezi Ordon: ucide-ţi aproapele!, de acelaşi autor (n. trad.). 

cu bocancii în trupurile inerte ale englezilor, scuipându-le în față. 

— Ar trebui să le luăm gâtul chiar acum! zice el, înverşunat. 
Dar ar fi păcat să nu-i prezinte la televizor. Le-ar mai scădea 
moralul porcilor ăstora, ca să ştie la ce să se aştepte. 

Maiorul îşi struneşte furia. Accesele de patimă i-au adus numai 
necazuri. Sunt lucruri în care n-ai voie să greşeşti de două ori, 
dacă nu vrei să-ți atragi moartea. 

— Sara! 

— Ordonaţi! 

— N-am de gând să stau aici până se trezesc otrepele astea din 
somn. Bagă-i niţel în viteză! 

Sara scoate o seringă cu un ac interminabil, pe care-l înfige 
direct prin combinezoanele celor doi membri SAS rămaşi în viață. 
O să-i cam facă sa strănute, dar maiorul are, ca întotdeauna, 
dreptate: nu e timp de pierdut 

— Vezi să nu mi-o înfigi şi mie! zice Colosul, ferindu-se. 

— Dacă ar fi stricnină, n-aş ezita! replică Sara, rânjind. 
Presupun că sunt destui care mi-ar mulțumi şi s-ar ruga pentru 
mine, dacă aş face-o. 

— Da’ arțăgoasă mai eşti! Vezi unde duce lipsa activității 
sexuale? 

După ce sunt legaţi, englezii sunt luați la ghionturi, până se 
trezesc. Deşi au trăit, cu siguranță şi vremuri mai senine, îşi 
păstrează stăpânirea de sine. Dau impresia că s-ar juca de-a hoţii 
şi vardiştii. Au o mică tresărire numai atunci când Colosul îşi bagă 
capul hidos între ale lor şi le ia aerul cu răsuflarea lui scârboasă. 

— V-aţi rătăcit? Trebuia să aruncați firimituri de pâine de la 
Londra până aici, ca să recunoaşteți drumul de înapoiere. 

E gata să le dea şi alte pilde din poveştile pe care le-a învăţat pe 
dinafară, dar maiorul preferă o manieră forte. Ajutat de Fachir, îi 
loveşte cu patul armei în rinichi şi în ficat, iar când inglişii cad în 
genunchi, le aplică lovitura de grație, făcându-i să-şi scuipe dinții. 
Leşinul lor îi stârneşte din nou furia. Joacă fotbal cu ei până 
oboseşte. 

— Îi omorâţi, zice Sara, calm, de parcă ar anunța scorul la 
pauză. 

Dar nu se moare aşa de uşor. Loviturile maiorului ocolesc 
zonele vitale. Dacă peste câteva zile sau luni, unul sau ambii 
englezi vor suferi vreo ruptură de organe, asta e altceva! 

Îi conducem pe cei din SAS până la primul post de poliție din 
Priştina, dar, de predat, nu-i predăm imediat. Programul maiorului 

are şi o parte a doua. Cere permisiunea de a fi lăsați pentru o oră 
singuri în subsolul instituției. Deşi nerăbdător să-i preia, şeful 
poliției înţelege că e vorba de o „necesitate de stat”. 

Schimbă ora din raportul de predare, făcându-i pe plac 
maiorului. 

— Suntem prizonieri de război! reuşeşte să articuleze unul 
dintre englezi, un zdrahon cu părul roşu ca blana unei vulpi 
năpârlite. Cerem să fim tratați conform Convenţiei de la Geneva. 

Pavlovici cască ochii, de parcă ar fi auzit pentru prima oară în 
viața lui despre numita Convenţie. 

— Război? zice el, nedumerit. Care război? Se întoarce spre noi, 
cerându-ne socoteală că nu l-am anunțat: Au declarat, cumva, 
americanii sau englezii război? Nu-mi amintesc. Ştiu doar că s-au 
apucat să bombardeze peste noapte. Atât. Iar voi, voi nu sunteți 
prizonieri de război. Voi sunteți spioni şi nu există nici la Geneva, 
nici la Ougadougu, vreo convenţie care să vorbească despre felul în 
care trebuie tratați spionii. 

— Solicit permisiunea de a vorbi cu şeful autorităţii locale! 
prinde glas şi cel de-al doilea englez care, în urma manifestărilor 
de bun-venit, are un ochi complet închis. 

— E la budă! se scuză maiorul. V-a văzut pe voi şi l-a apucat, 
instantaneu, burta. Dacă ai ceva de guitat, poţi să-i dai drumul. 

— Refuzăm să vorbim cu altcineva, decât cu autoritatea locală! 
insistă cel cu ochiul suferind. 

În faţa unui aşa tupeu, nici maiorul nu mai rezistă. Îi face un 
semn Colosului, care-şi repede pumnul, închizându-i englezului şi 
celălalt ochi. În cădere, se loveşte cu capul de peretele de beton, 
ceea ce-l face pe colegul lui să-şi mai piardă din calmul proverbial. 
Replica lui ne ia maul: 

— Am nevoie să merg la toaletă! 

Pentru prima oară, maiorul zâmbeşte, deşi până şi cel mai înrăit 
fizionomist ar refuza să recunoască acest lucru. 

— Dar, te rog, nu te jena, suntem între bărbați! îl invită, 
politicos, maiorul. Dă-i drumul aici. La toaletă îți cere bani. 
Surprinde privirea aruncată Sarei şi adaugă malițios: Dumneaei e 
doctor, a văzut multe în viață. Face parte din meserie. 

Englezul se întoarce şi, într-adevăr, clipocitul vesel ne 
înştiințează că nu se gândise la nici un subterfugiu. Dintr-o dată, 
ne înveselim cu toții. 

— Poţi să te şi răhățeşti, face Colosul, îndatoritor. Numai să pui 
un semn distinctiv, ca să nu călcăm în el. 

Dar englezul nu e prea pretenţios. Cunoaştem istoria cu 
metabolismul, fiindcă am trăit şi noi de multe ori starea prin care 
trece el acum. Maiorului i-a trecut primul val de furie, înşfacă 
bidonaşul lui Otto şi îl oferă prizonierului. 

— Din păcate, colegii tăi ne-au spart colecția de pahare de 
cristal pe care o aveam de la bunica. 

Englezul nu face nazuri. Votca e un bun întăritor şi bate orice 
perfuzie când e vorba să depăşeşti o stare de disconfort. Pavlovici 
plusează, înfigându-i un trabuc în gură şi oferindu-i foc. 

— Sunt maiorul Pavlovici! se prezintă el ceremonios. Pe colegii 
mei nu ți-i mai prezint, ca să nu-ţi încarci memoria. 

— Anthony Williams, locotenent! bâiguie englezul, luând o 
poziție relativă de drepți. Brigada a 5-a aeriană. 

— Pe loc repaus! După cum cred că ţi-ai dat seama, locotenente, 
situația e cam albastră. E ceva putred în Serbia, ca să vorbesc pe 
limba strămoşilor tăi. 

— Domnule maior, conform Convenţiei de la Geneva, nu mă 
puteți obliga decât să mă prezint. 

— Nici nu mă gândeam să-ți cer să ne relatezi istoria familiei 
tale. Un singur lucru ne interesează, locotenente: locul şi modul în 
care va avea loc recuperarea voastră la noapte. 

Anthony ezită o singură secundă, îndeajuns ca să ne dăm 
seama că va umbla la sacul cu poveşti. 

— Toate datele le deținea căpitanul Smith, zice el, cel pe care l- 
ați omorât. 

— A murit de moarte bună, nu l-am ucis noi, se grăbeşte să 
precizeze maiorul. Tuturora ne vine rândul odată. Aşadar, eşti 
dispus să cooperezi? 

— Repet, toate datele... 

— Opreşte-te, locotenente! strigă maiorul, care simte cum furia 
îi cere din nou azil politic. Să nu-mi spui că zdreanța asta care 
zace pe jos şi cu tine erau doar majordomul şi guvernanta 
căpitanului. Mi-ai insulta inteligența. 

Îşi revine şi „zdreanţa”, care acum poartă ochelari de sudor. 

I se toarnă şi lui pe gât nişte votcă, ceea ce stârneşte neliniştea 
Colosului. 

— Dacă aşa zice rahatul ăla de Convenţie să fie tratați 
prizonierii, atunci, la naiba, sunt gata să mă predau! 

— Locotenent George Bell, Brigada a 5-a aeriană britanică! 

— Şi nu ştii nimic de recuperarea de la noapte! insistă în 
completare maiorul, străpungându-l cu privirea. 

— Torturarea prizonierilor este pedepsită, în conformitate cu 
articolele Tribunalului Internațional de la Haga. 

Pavlovici uită de bunele maniere şi se apucă să zbiere, sărind pe 
loc ca o capră căreia i s-a refuzat intrarea într-o discotecă: 

— Mă cac pe convențiile şi pe tratatele voastre! Se pare că, în loc 
de soldați, nenorociţii ăia au trimis în misiune avocaţi şi notari! 
Aici însă nu sunteți nici la Geneva, nici la Haga şi nici în alt oraş 
din împuțţitele voastre de țări! Aici sunteți în Serbia şi vă supuneți 
legilor sârbeşti! N-aveţi decât să mă dați în judecată şi la 
Tribunalul de Apoi, dar vreau să vă fie clar un lucru: de-aici nu 
ieşiţi vii, dacă nu aflu planul de recuperare! 

Locotenenţii englezi tac ca nişte peşti scoşi la tablă de-un 
profesor năzuros. Pavlovici îi face vânt Colosului în față, 
apucându-se să-l prezinte ca pe un exponat la o expoziţie de profil: 

— Îl aveţi în fața voastră pe unul dintre cei mai duri soldaţi din 
lume. Specialitatea lui e scoaterea ochilor. Pretinde că toată lumea 
trebuie să semene cu el. Pe lista sa, dacă nu mă înşel, mai 
figurează scoaterea amigdalelor prin rect, ca şi împletirea boaşelor. 
Nici colegii lui nu sunt mai puţin şcoliţi. În compania lor veţi 
petrece clipe de desfătare. În zadar îi veţi ruga să vă omoare mai 
repede, căci nu sunt criminali de rând. Eu unul m-am săturat şi- 
mi iau mâna de pe voi! 

Face stânga-mprejur, dispărând, bățos. Va avea o discuţie cu 
una dintre țigările lui cu opiu, pentru a-şi mai potoli veninul. 

Englezii privesc lung după el, ca după singurul lor ajutor, dar 
glasul Colosului îi îngheaţă: 

— Dezbrăcarea! 

Evident că nu se grăbesc să îndeplinească ordinul, aşa că le 
dăm o mână de ajutor. În mai puţin de un minut, sunt ca în sala 
de naştere. Îşi acoperă locurile ruşinoase, într-un gest instinctiv, 
căutând cu disperare o soluție salvatoare. Dar nici cel mai bun 
scenarist de filme de acțiune n-ar putea să le-o ofere. 

— L-aţi supărat pe maiorul nostru, iar noi vom fi siliți, din 
cauza asta, să-i suportăm răutăţile, se răsteşte Colosul. Voi plecaţi 
acasă, ce vă pasă, dar noi rămânem cu el! Lucrurile sunt simple. 
Ca să-l îmbunăm, trebuie să ne relatați planul de recuperare. 
Toată lumea este mulțumită şi fiecare îşi vede de treaba lui. 

Aşteaptă câteva secunde, după care face o mişcare bruscă. 
Englezii se dau un pas înapoi, ridicându-şi mâinile. Imaginea care 
i se oferă stârneşte râsul Colosului: 

— Ia priveşte, Sara, ce instrumente au englezii! Sunt mai 

secrete decât nişte documente de stat-major! Păi, cu puţele astea 
vreți voi să cuceriți lumea?! 

E gata să şi-o arate pe-a lui, pentru a rezolva această problemă 
o dată pentru totdeauna. Otto le dă ocol, oprindu-se în spatele lor. 
Cu o mişcare bruscă, îşi înfige pumnalul în anusul celui cu păr 
roşu. Un urlet care ar face şi statuile să se cutremure e repercutat 
de pereţii beciului. Anthony se chirceşte de durere, căzând într-un 
genunchi. Răsuflă greu, iar ochii aproape că i-au ieşit din orbite. 
Îşi duce mâna la spate, încercând să oprească sângele care aleargă 
ca un evadat. Când celălalt englez încearcă să protesteze, e 
imobilizat într-un dublu Nelson. În faţă îi răsare Sara. Cu o mână 
îi prinde penisul, iar cu cealaltă agită pumnalul de luptă. Nu e 
nevoie să mai şi vorbească, pentru a-i spune ce are de gând. Însă 
englezul tace. Hotărârea lui e definitivă. Nu-şi va trăda camarazii 
care vor veni să-l recupereze. Sara pricepe şi ea mesajul. Dar 
pentru că tot are cuțitul pregătit şi, mai ales, pentru că-şi 
aminteşte cum a batjocorit-o un alt ofițer SAS în ziua în care a fost 
îndepărtată din Mossad, îşi duce gestul până la capăt. De astă 
dată, Otto e mai iute, astupându-i gura englezului. 

Comandantul nostru nu prevede însă şi exterminarea. Trusele 
de prim-ajutor sunt puse la treabă, iar locotenenții primesc 
îngrijirile necesare. 

E rândul Fachirului. Îşi cercetează pe îndelete pacienţii, 
alegându-l, în cele din urmă, pe Anthony. Îl culcă pe patul de fier, 
care nu are nici măcar o saltea, apoi execută câteva pase iuți pe 
deasupra corpului, fixându-şi privirea pe un punct din centrul 
frunţii. Intonează un fel de psalm. Este atât de concentrat, încât 
aproape că simțim în jurul nostru curenți electromagnetici. 
Englezul încetează să mai geamă. Îşi mişcă buzele, dar nu rosteşte 
nici un cuvânt. Are creierul antrenat. Cei de la SAS nu uită nici un 
detaliu când e vorba să-şi trimită oamenii în misiuni sinucigaşe. 

Fachirul scoate un ac lung şi subțire. Cu o mişcare dibace, îl 
înfige în ceafa englezului care, surprinzător, nu scoate nici un 
sunet şi nu reacționează. Dacă nu şi-ar mişca ochii, am putea 
crede că a murit. Primeşte cu aceeaşi supunere un alt ac, de astă 
dată în spatele urechii. Acum auzim distinct cuvintele indianului: 

— Sunt pilotul comandant al celulei de recuperare! Contactaţi- 
ne! 

Repetă de câteva ori formula magică, limpede şi rar, fără să se 
grăbească, dar ferm. Minunea se petrece! În transă, Anthony 
repetă datele învățate înainte de plecarea în misiune. Otto verifică 

pe ordinatorul personal al englezilor şi, când primeşte Access 
permited, i se luminează fața spelbă. Fachirul nu mai are nevoie de 
o confirmare verbală. Scoate acele, pe care le şterge cu grijă de o 
batistă imaculată, făcându-le apoi să dispară în trusa lui cât un 
penar. 

Îi îmbrăcăm cu grijă pe prizonieri, controlându-le încă o dată 
bandajele. Colosul bea restul de votcă rămas, privind cu respect în 
direcția Fachirului. Tehnicile paranormale pe care acesta le posedă 
l-au cam dat peste cap. Nu s-ar teme să se bată cu o bandă de 
criminali celebri, dar ceea ce depăşeşte puterea de înțelegere a 
minusculului său creier îl cam înfricoşează. 

— O să cer un ordin de restricție, în ceea ce te priveşte, îi zice el 
Fachirului. Până atunci, fii drăguţ şi nu te apropia de mine la mai 
puțin de un metru. 

— O fac cu plăcere, îi răspunde Fachirul. Ţin prea mult la nasul 
meu, ca să-l supun unor astfel de chinuri. Cred că ai uitat şi cum 
arată un săpun. 

— Săpun? face, nedumerit, Colosul. Când eram mic, ţin minte 
că făceam balonaşe cu aşa ceva. 

— La jegul de pe el, sare şi Otto, strâmbându-se ca un rechin 
care are probleme cu dinții, doar peria de sârmă şi neofalina ar 
mai putea avea ceva succes. 

Acum, când ştie că neamțul şi-a terminat provizia de votcă, 
Colosul revine la atitudinea brutală. 

— Poponarii nu ar trebui să aibă dreptul să poarte cuțite, 
remarcă el. Aţi văzut cu toții ce-a fost în stare să-i facă bietului 
englez. Stau şi mă întreb, ce alte perversiuni mai pui la cale. Din 
partea unuia ca tine, te poți aştepta oricând să-ţi vezi rectul într-o 
colecție particulară. 

Cel mai mulțumit este Pavlovici. Dă o raită prin grădina cu 
trofee morale, bătându-i pe indian pe umăr, după care trece la 
chestiuni mai concrete: 

— Sârbii ne vor oferi un bonus pentru fiecare englez, american 
sau alt specimen prins cu mâța-n sac. Pentru doborârea unui 
avion sau elicopter, premiul e cam un sfert din contractul vostru. 

— Cu asta nu putem dobori nici o barză chioară! exagerează 
Colosul, agitând AKM-ul. 

Pavlovici zâmbeşte misterios, dar nu-i răspunde. Ne conduce 
într-o încăpere pătrată, unde ne aşteaptă o masă încărcată cu 
bunătățuri. Nu sunt cine ştie ce delicatese, dar nici nu facem 
nazuri. Ciorba e caldă, iar stomacurile noastre ne mulțumesc cu 

pioşenie. Nici brânzeturile nu sunt de aruncat. Otto nu se atinge 
de ceapă, atrăgând din nou aluziile fără perdea ale Colosului. 
Rămâne impasibil, ca de obicei, cu ochii la maior. 

— Ai ceva să-mi raportezi, soldat Mazzeppa? întreabă Pavlovici, 
sugând un os. Încetează să-mi faci ochi dulci şi dă drumul la 
flaşnetă. 

— La noapte vom lua premiul cel mare, murmură neamțul. 

Dintr-o dată, plescăielile şi sorbiturile încetează. E un subiect 
care trezeşte întotdeauna interesul. 

— Eşti sigur? întreabă, într-o doară, maiorul. 

Toate privirile sunt ațintite la Otto. Nu vrem să ne scape nici un 
cuvințel. 

— O păsărică mi-a şoptit că nu le-aţi spus nimic sârbilor de 
operaţiunea de la noapte. 

Ca la un meci de ping-pong, privirile se mută pe Pavlovici, care 
se scobeşte în dinți cu furculița, fituind un rest de salam care 
refuzase să ia drumul stomacului. Ne fixează cu privirea, căutând 
cu limba alți intruşi, după care îşi depărtează scăunelul de masă, 
aprinzându-şi un trabuc. 

— Ar cam fi cazul să-ți ţii păsărelele în colivie, răspunde el, 
incert, într-un târziu. 

Otto se şterge frumos la gură cu unul dintre şervețelele pe care 
le păstrează cu grijă în buzunarul de la piept, sorbind apoi apa 
rece cu înghiţituri scurte. Îşi scutură cele câteva firimituri căzute 
pe combinezon şi întreabă cuviincios: 

— Putem dormi până la noapte, sau intrăm iar în priză? 

— Aveţi program de voie, zice maiorul. Nu vă depărtați prea 
mult şi nu intrați în conflict cu locuitorii. Adunarea la ora 
douăzeci. Cine vrea să doarmă - a treia uşă la stânga, pe holul 
mare. 

Doar Colosul şi Fachirul nu răspund invitaţiei. Caută să pară 
cât mai indiferenți, preocupați exclusiv de bucatele rămase pe 
masă. „Ăştia doi pun ceva la cale”, îmi zic în gând, hotărât să nu 
lipsesc de la nici o acțiune care ar putea aduce un folos. Deschid 
bidonaşul meu şi-i îmbii pe cei doi. Surprinzător — ceea ce-mi 
întăreşte bănuiala - camarazii mei refuză, ba chiar îmi dau de 
înțeles că s-ar lipsi cu desăvârşire de compania mea. Din păcate 
pentru ei, nu se prea potriveşte cu ceea ce am eu în dicționar, aşa 
că le-o spun pe şleau: 

— Nu-i frumos să faceți bisericuțe. Există o seamă de situații în 
care ajutorul unui bun camarad ca mine poate deveni inestimabil. 

Să ne amintim de ponturile pe care vi le-am vândut de-a lungul 
vremii şi la care v-am făcut părtaşi. 

Din paleta cu opţiuni, Colosul alege rolul nedumeritului, 
încercând să mimeze nevinovăția Reuşeşte la fel de bine cum ar 
reuşi un vânător să sufle în cornul unui rinocer viu. 

— Nu ştiu despre ce vorbeşti. Andar şi cu mine am mai rămas 
să depănăm amintiri comune, de care să mai facem un pic de haz. 

— Minţi ca o gazetă sârbească, i-o tai eu. N-aveţi decât să nu 
uităm însă că am o sumedenie de cunoştinţe atât printre sârbi, cât 
şi printre albanezi şi nu e departe timpul când o să vreți să apelați 
din nou la mine. 

Mă ridic, hotărât să renunţ, când glasul Fachirului, în care nu 
pot să nu disting o oarecare silă, mă îndeamnă să rămân: 

— Fie! Ca să nu spui că nu suntem camarazi buni. Dar jură-te 
că nu vei destăinui nimănui nimic. 

— Rahat! decide Colosul. Nu suntem la tribunal. Oricum nu se 
poate conta pe jurământul unui bandit. Lucrurile sunt mult mai 
simple: dacă scapi ceva, îți luăm gâtul! 

Povestea ce urmează e de-a dreptul aiuritoare. Colosul, care are 
prostul obicei să-şi bage nasul mai ales în lucrurile altora, a aflat-o 
de la un polițist sârb, în urma unui fructuos schimb de rachiuri. 
Omul se ocupa cu escorta unor camioane-cisternă care 
transportau benzină de la un depozit secret la unitățile de blindate 
dispuse la Gnjilave şi Urosevac. Mai avea însă şi altă îndeletnicire: 
în combinaţie cu şoferii, crease, o mică rețea de trafic cu 
combustibilul pe care-l furau din cisterne. Nu erau cantități prea 
mari, dar beneficiul era mulțumitor. 

Ideea îi venise Fachirului, căruia Colosul îi relatase totul ca pe o 
fabulă moralizatoare cu privire la cinstea îndoielnică a unor 
patrioți. Cum sârbul scăpase mai mult decât ar fi trebuit, reuşiseră 
să-l localizeze pe traficant, fiind gata să pornească o afacere pe 
cont propriu. 

— Dacă ne mişcăm iute, conchide Colosul, până diseară la opt, 
când sună goarna, terminăm. Transportul se face exact peste 
patru ceasuri, cum m-a informat prietenul meu sârb, aşa că eu zic 
s-o luăm din loc. Mai trebuie să trecem înainte şi pe la omul cu 
banii. 

— Două camioane-cisternă? şoptesc eu, zăpăcit. Cu escortă 
polițienească? Sunteţi nebuni! 

— Care escortă? se perpeleşte Colosul. Două jeepuri, mare 
scofală! Dacă ţi-e frică, n-ai decât să te bagi în scutece. Noi 

plecăm. E una dintre cele mai rapide şi mai rentabile afaceri de pe 
glob în momentul ăsta şi nu am de gând s-o pierd, stând la 
parlamentări cu canguri ca tine. În loc să ne mulțumeşti că ai şi tu 
un bilet, o faci pe analistul economic. 

La dracu” Oricât de bine aş fi plătit, nu pot da cu piciorul unei 
ocazii ca asta! 

Ne scoatem combinezoanele şi rămânem în uniformele de 
camuflaj fără însemne. Permisele eliberate de sârbi ne sunt 
suficiente pentru a nu fi luați la întrebări. Când ai dolari, nu e 
greu de găsit un taxi, cât despre faptul că şoferul ar putea ciripi, o 
dată afacerea descoperită, nu ne facem probleme: vom fi departe în 
momentul acela! 

Traficantul locuieşte într-un cartier rezidențial al Priştinei, într- 
o vilă cu scară exterioară şi cu piscină în spatele casei. Doi 
dobermani ne înştiințează că nu suntem deloc bine veniți. Sunăm, 
totuşi, prelung la soneria de la poartă, până când un tip gras, 
îmbrăcat într-o cămaşă înflorată, cu o vestă căptuşită trasă pe 
deasupra, catadicseşte să iasă din casă şi să se intereseze de 
sănătatea noastră. 

— Avem un mesaj urgent pentru domnul Hagşici, fredonează 
Fachirul. 

— Sunteţi de la poliţie? ne iscodeşte, cam plictisit, grăsanul. 

— Arătăm noi chiar aşa fomişti? se răsteşte Colosul. 

Grăsanul ar dori mai multe informaţii, dar Colosul îl bagă în 
viteză. Dispare şi se întoarce, după vreo cinci minute, însoțit de un 
alt tip, la fel de gras. Între timp, camera video de la intrare ne-a 
luat din toate unghiurile. 

— Dacă sunteți înarmaţi, trebuie să vă lăsați la mine 
păcănitorile, zice nou-venitul, după ce potoleşte dobermanii. 

Facem după cum ne cântă, deşi de armă te desparți mai greu 
chiar decât de propria-ți mamă. Suntem conduşi în sufrageria de 
la parter, care e destul de mare ca s-o traversezi cu vaporaşul. 
Hagşici stă răsturnat pe-o canapea, bucurându-se de masajul unei 
blonde îmbrăcate din ajutoarele trimise copiilor orfani. Aşa a văzut 
el în filme. 

— Cu cine am plăcerea? mormăie, sorbind dintr-un pahar înalt, 
fără a se osteni să facă oficiile gazdei. 

— Numele n-au nici o importanță, răspunde Fachirul, preluând 
hățurile. N-am venit pentru o probă de film. Peste câteva ore poți 
deveni fericitul posesor a patru sute de tone de benzină, la trei 
mărci litrul. Te interesează? 

Câteva momente, Haşici rămâne cu gura căscată. Până şi 
blondina se opreşte din masat, belind la noi ochii ei de păpuşă. 
Doar cei doi bodyguarzi rămân impasibili, cu mâinile sub vestă. 
Când îşi revine, Haşici adulmecă precaut paharul, de parcă tocmai 
i s-ar fi transmis că are otravă în băutură. Se apleacă înainte, 
dezechilibrând-o pe blondă şi zâmbeşte fericit. 

— Nu înţeleg nimic! exclamă el. 

— E clar, am greşit adresa! zice Colosul, dând să se întoarcă. 

— Hei, hei, stai oleacă! se domoleşte sârbul, înecându-se. Îmi 
datorați măcar nişte explicaţii! 

Fachirul îi expune în două cuvinte întreaga afacere, amintindu- 
i, în treacăt, că timpul se scurge în defavoarea noastră. Haşici 
coboară, în sfârşit, cu paraşuta şi-ncepe să simtă pământul sub 
picioare. 

— De unde ştiu eu că nu sunteți nişte provocatori? 

— Nu ştii, îl linişteşte Colosul. Nici noi nu ştim dacă tu nu eşti 
un informator care să ne dea pe mâna gaborilor. 

— La urma urmei, voi cine sunteți? ne iscodeşte Haşici, 
pierzându-şi răbdarea. Daţi buzna în casa mea, mă luați în 
engleză... Să fi intrat trupele NATO în Kosovo şi să nu ştiu nimic? 

— Suntem români, intervin eu, după care continui pe limba 
mea maternă: Cuscri, cum ar veni! Am zis că nu te deranjează în 
ce limbă vorbim, cât timp o rupem cu toţii binişor pe „dolăreşte”. 

Mă priveşte nedumerit, aşa că mă întorc la dicționar. 

— Când te vei hotărî să scrii o carte, vom fi gata să-ți descriem 
viețile noastre aventuroase. Până atunci, nici noi nu-ți cerem să-ți 
faci autobiografia. 

— Români! repetă Haşici, dând din cap. E cam departe 
Dunărea. 

— Benzină curge peste tot, nu numai pe Dunăre, îi replic eu. 

Sârbul pare pe jumătate convins. Îi dă blondinei program de 
voie, apoi se decide să ne servească din licoarea cu care se 
delectase până atunci de unul singur. 

— Ai unde să depozitezi două cisterne? întreabă Fachirul, 
aruncând o privire în jur, de parcă ar fi calculat dimensiunile 
sufrageriei. 

— Eu nu sunt curios unde o să vă ţineţi mărcile, ricanează 
Hagşici. De altfel, prețul e cam pipărat. Mai mult de-o marcă pe 
litru nu vă pot da. 

— Preţul nu este negociabil, zice Fachirul. Noi ne riscăm vieţile. 

— lar eu, libertatea şi banii! vine răspunsul sârbului. Deci ceva 

mult mai de preț. 

O vreme, sorbim din pahare şi ne privim pe sub sprâncene. Fără 
să mai ceară voie, Colosul se serveşte singur din sticla pătrățoasă. 

— Ne forțezi mâna! Ştii că nu mai avem răgaz să ne ocupăm de 
desfacere, zice deodată Fachirul. Două mărci altfel o lăsăm baltă şi 
ne întoarcem. 

— Ar mai fi şi problema plăţii, spune Haşici. Nu pot să strâng 
atât bănet într-un timp aşa de scurt. 

— Colegul meu, zice Fachirul, arătându-l pe Colos, deţine 
informații cum că n-ai figura cu nici un cont la vreo bancă din 
Priştina sau din Belgrad. Asta, bineînțeles nu înseamnă că ai fi şi 
sărac. 

— Mă îndoiesc că ai putea avea asemenea informaţii, face 
Hagşici. 

— Evident că nu sunt oficiale, ceea ce nu le face cu nimic mai 
neadevărate. Tot colegul meu, are un frate la fabrica de seifuri, 
care i-a povestit despre o livrare foarte bună la adresa unde ne 
aflăm acum. Toată lumea e de acord că mărcile şi dolarii nu se 
devalorizează, ba chiar cresc în vremuri de bejenie şi că tocmai 
pentru asta e mult mai sigur să-i păstrezi la ciorap. 

Haşici se strâmbă, de parcă ar fi primit în poponeț o injecție cu 
penicilină. Miaună ceva neinteligibil, făcându-şi de lucru cu sticla 
care începe să intre în suferință. Culege şi o țigară pe care unul 
dintre bodyguarzi se grăbeşte să i-o aprindă. 

— Totuşi, ceva pute aici! se fandoseşte el. 

— La noi a oprit apa caldă! sare Colosul, ofensat, simțindu-se 
cu musca pe căciulă. Dar cu banii câştigaţi vom putea merge la 
baia comunală. 

Hagşici tace, fixând cu privirea un punct de pe tavan. Neuronii îi 
aleargă prin creier peste viteza admisă. Simte că ceva nu se leagă, 
dar afacerea e prea tentantă. Îşi poate dubla averea într-un timp 
scurt şi cu efort minim. După mimica feței, ne dăm seama că 
partida e câştigată. 

— Dacă iese prost, vă împugşc pe toţi trei. Am oameni peste tot, 
aşa că n-o să apucațţi să ajungeţi la graniță. 

Nu ne mai rămâne decât să stabilim punctul de întâlnire, ora şi 
modalitatea tranzacţiei. 

— Poţi să pui şi şampania la gheaţă! îi aruncă Fachirul peste 
umăr, înainte să dispărem. 

— Până una alta, o să pun nişte cartuşe la cald! grohăie Haşici. 

Abia în taxi, când recapitulăm datele problemei, ne dăm seama 

cât de greu ne va fi să punem mâna pe transportul sârbesc. 

— Dar dacă am face rost de două cisterne pline cu apă? sare 
Colosul, care este campionul soluțiilor idioate. 

— Nu toți sunt proşti ca tine! i-o taie Fachirul. Primul lucru pe 
care-l vor face e să verifice conținutul. 

Ştim că două maşini de poliție însoțesc convoiul, una în față şi 
alta în spate, comunicând permanent între ele şi amândouă cu un 
post de poliție. Zona e curățată de UCK, aşa că nu ne temem de un 
atac din partea asta Convoiul o să treacă peste un râuleț, la vreo 
douăzeci de kilometri de punctul de întâlnire cu Hagşici. Acolo ne 
hotărâm să atacăm. Îi dăm adresa şoferului care ne poartă până în 
apropierea zonei. Întrucât datele problemei s-au cam schimbat, 
procedăm în consecință: şoferul e legat fedeleş şi băgat în 
portbagaj, cu un plasture pe gură, iar maşina e trasă sub nişte 
arbuşti. Dacă putem camufla un tanc în zece minute, Lada nu ne 
ia mai mult de trei. 

Drumul care trece la un moment dat peste un pod este pierdut, 
dar arată ca vai de mama lui. Nu ne va fi greu să îngropăm minele 
cu telecomandă pe care Colosul le-a pitit de la început sub 
scaunul maşinii. Cel mai dificil e să calculăm distanţa la care să le 
plasăm şi pe care o vom alege în funcție de punctele în care se vor 
afla într-un anume moment, cele două jeepuri ale poliției. 

— Trebuie să gândim ca ei, spune Fachirul, privind încruntat 
spre podul care deține cheia problemei. Frederick, câte mine ai? 

— Ştii prea bine, trei bucăţi, răspunde Colosul. 

— Îi vom forța să treacă cisternele una câte una. Aşa vom şti cu 
exactitate plasamentul jeepurilor. 

Colosul pricepe la fix planul Fachirului. Pentru el e o joacă să 
distrugă o parte din capătul podului cu ajutorul uneia dintre mine. 
Lucrează lejer, fără prea mari precauţii. Drumul județean nu e 
prea circulat nici în timp de pace, cu atât mai puţin s-ar aventura 
careva în vremurile astea. 

Explozia are un ecou prelung, dar zgomotele de genul ăsta fac 
parte din peisajul local. Fachirul măsoară ca un croitor distanța 
până la locul în care bănuieşte că se va opri jeepul din spate. Cu 
primul nu-şi face probleme, fiindcă acesta va da de mâna 
Colosului îndată ce va depăşi podul. 

— Eu stau la capătul podului, unde va aşteaptă cea de-a doua 
basculantă, iar tu, Florine, sub pod, la celălalt capăt. Cum auzim 
bum-bum, sărim pe pod şi-şi ciuruieşte fiecare şoferul care-i 
revine. Atenţie la schije! Întoarcem camioanele la cotul de colo. E 

un tăpşan îndeajuns de mare. O iau eu înainte. 

După ce îngropăm cu grijă minele, ne ocupăm locurile stabilite. 
Colosul îşi găseşte culcuş în spatele unui arbore aflat sub o 
stâncă. De-acolo are o vedere perfectă şi poate mânui telecomanda 
la marele fix. 

Să nu fii prea îngrozit, cititorule, de faptul că vom ucide câțiva 
oameni pentru câteva sute de mii de mărci. Un mercenar nu simte 
nimic mai mult decât un ţapinar care taie copaci o viață întreagă. 
Poate ne vei uri, dar îți voi răspunde că asta nu ne deranjează mai 
mult decât pe ţapinarul de care am pomenit. lar dacă tu te-ai afla 
la volanul unuia dintre camioane sau într-unul dintre jeepurile 
poliției, aş cumpăra eu exemplarul nevândut din cartea de față, 
care ar fi trebuit să-ți aparțină. 

S-a scurs mai mult de un sfert de oră de când coloana ar fi 
trebuit să treacă. Brusc, îmi dau seama că nici unul dintre noi nu 
şi-a pus problema unei schimbări în programul sârbilor. De necaz, 
sunt cât pe-aci să cad de pe terasa pe care mă cocoțasem. Dar nu 
apuc să le transmit şi celorlalți gândul cel negru. Cu un huhuit de 
bufniță, Colosul ne dă de ştire că vulpea se apropie de cursă. 

Jeepul din față opreşte cu scrâşnet de frâne în fața podului. Se 
aud ordine strigate şi tropăituri de cizme. Nu pot vedea nimic, dar 
presupun că tipii studiază spărtura făcută în pod şi-şi dau cu 
presupusul. Apoi aud câteva pietre desprinzându-se şi căzând pe 
malul râulețului. Îmi ţin respiraţia, făcându-mă una cu traversa, 
pentru că ştiu ce urmează. Într-adevăr, apare şi un soldat sârb, 
care conspectează cu atenție podul, apoi strigă ceva. Nu e un 
strigăt de alarmă, aşa că-mi desprind uşurel degetul de pe 
trăgaciul armei. Convoiul se reface, iar când jeepul din față 
porneşte; mă strecor peste traversă şi mă cațăr până aproape de 
marginea podului, agățându-mă de o bară care susține o plasă de 
sârmă. 

Calculele Fachirului pot concura cu exactitatea teoremei lui 
Pitagora. Cele două explozii se aud aproape simultan, împroşcând 
cu pietre, bucăţi de fier şi resturi de trupuri omeneşti. Mai aştept 
câteva secunde, după care fac un salt aproape vertical, cu 
picioarele înainte, aruncându-mă peste parapet. Continui 
rostogolirea, în timp ce pulverizez parbrizul cu AKM-ul, ucigându-l 
pe şofer. Nici măcar nu mă întorc să văd ce face Fachirul. Îl arunc 
pe şofer de pe scaun şi preiau volanul. În oglinda retrovizoare, 
observ camionul din spatele meu cum o ia vijelios în marşarier. 
Întorec camionul din două mişcări în dreptul tăpşanului. Se urcă 

din mers şi Colosul, care e mai vesel decât o călugăriță ieşită dintr- 
un viol în grup. 

— Bagă gaz, valahule! plescăie el, încântat. lată-ne zburând cu 
o sută pe oră spre milionul de mărci. Când îmi voi scrie memoriile, 
nimeni nu va crede că eu sunt cel care a încheiat cea mai rapidă 
tranzacție din lume, de dimensiunile ăsteia. În schimb, le voi 
flutura bumăştile pe la nas şi voi dispărea în Lincolnul meu, 
lăsându-i în stația de autobuz. 

Haşici ne aşteaptă la locul stabilit. Are cinci oameni care stau 
cu puşcoacele la vedere şi cu ţevile îndreptate, ca din întâmplare, 
spre noi. La un semn, doi tineri se cațără pe cisterne, desfăcând 
capacele şi introducând un furtun cu un aparat la capăt. Când 
acul le indică nu ştiu ce aiureală, îi transmit lui Haşici şi îşi reiau 
locul în formaţie. 

E rândul lui Haşici. Îi înmânează Fachirului o valiză, iar ochii 
indianului nu au nevoie decât de câteva secunde să aprecieze dacă 
plata s-a efectuat conform înțelegerii. 

— A fost o plăcere să facem afaceri cu tine! exclamă el, după ce 
închide valiza. 

Ne îndepărtăm cu spatele, ţinând degetele pe trăgaci. Nu ştii 
niciodată ce năzbâtii pot să treacă prin capetele celor pe care nu-i 
cunoşti. Abia la liziera pădurii ne întoarcem, pornind în marş 
forțat. Până la Lada e o distanţă bunicică, dar valiza fermecată ne 
dă aripi. 

— Asta numesc eu o adevărată „operațiune bumerang”, ne 
explică, pe îndelete, Colosul. Adică nu e pentru cine se pregăteşte, 
ci pentru cine se nimereşte! 

Când îl dezlegăm, şoferul cade în genunchi, rugându-se cu 
lacrimi în ochi să nu-l ucidem, că are patru copii, o nevastă şi o 
mulțime de alte animale prin gospodărie. Aproape că nu se uită la 
teancul pe care i-l întinde Fachirul. Nu vrea decât să fie lăsat în 
viață. Conduce cu mâini tremurânde, fredonând pe limba lui toate 
rugăciunile pe care le învățase încă de la cea mai fragedă vârstă. 
Nici nu aşteaptă să coborâm bine din maşină, că se şi depărtează 
la o distanță apreciabilă. 

— De ce s-o fi speriat aşa? întreabă Colosul, care nu s-a privit 
în viața lui decât de vreo trei ori într-o oglindă. 

Ajungem cu cincisprezece minute înainte de ora douăzeci. 
Povestea cu nişte femei rele de muscă, pe care o turnăm, 
înghesuindu-ne să relatăm detaliile cele mai picante, nu e înghițită 
de Pavlovici. Pretinde că nu vrea să facă vreun cancer la colon. 

Mârâie şi pufneşte ca un vidanjor într-o parfumerie, dar n-are cum 
să ne controleze. 

Abia când plecăm, strecurându-ne printre hăţțişuri şi stânci, 
simt cât sunt de obosit. Dar banii - partea mea -— pe care mi i-am 
legat de pulpă, mă mângâie şi-mi dau curaj. Mărşăluim tăcuți, în 
combinezoanele noastre Ghilles, căutând să ne confundăm cât mai 
mult cu mediul, de parcă nici n-am exista: cinci soldați, ale căror 
unice acte de identitate sunt lanţurile de ADN. Noaptea se plimbă 
nepăsătoare peste noi, ca o apă neagră. Din când în când, explozii 
îndepărtate o fac să mai tresară şi să ofteze bătrâneşte. 

La ora H, Pavlovici ne desfăşoară în semicerc, pornind 
emițătorul. 

— Aşteptaţi elicopterul să coboare, dar rămânețţi la distanță. Nu 
vă apropiaţi sub nici o formă, şopteşte el, apăsând cuvintele. Când 
observați că începe să facă mişcări nefireşti, vă culcaţi la pământ. 

Suntem uşor derutați, căci maiorul nu a luat cu el nici un 
aruncător de grenade. E puţin probabil să putem captura un 
elicopter numai cu AKM-urile. Colosul chiar vrea să-şi exprime 
îndoiala, dar Pavlovici e mai iute: 

— Comentariile vi le puteţi băga unde ştiu eu. Executarea! 

Nu prea ştiu ce e de executat - primul ordin sau ultimul 
îndemn. Ne lămureşte Sara, care prinde să sape o groapă 
individuală. Maiorul dispare în întuneric. Pregăteşte el ceva — de 
asta suntem siguri - dar e mai secretos decât o operaţiune 
bancară. 

Apoi apar libelulele. Sunt două. Au amortizoare de zgomot, iar 
în întuneric par înspăimântătoare. Pot distinge cu ochiul liber un 
Apache, cu tunul lui de 30 mm, amplasat sub partea anterioară a 
fuzelajului şi care are câte un lansator cu 19 rachete antiaeriene 
neghidate de 70 mm, sub fiecare dintre cele două aripi laterale. 
Celălalt e un Cobra, dotat cu tun rotativ de 20 mm, cu 750 de guri 
şi patru aripi, pe care sunt amplasau rachete ghidate prin laser de 
tip TOW/Hellfire de 2,75” şi 5”. Sunt două bijuterii! Căzut în 
admirație, aproape că uit pentru ce mă aflu acolo. Apache coboară 
încet, în timp ce Cobra rămâne suspendat în aer, pentru a-i conferi 
acoperire. 

Ne ridicăm şi facem semne, fără însă a ne apropia Când Apache 
ajunge la un metru de pământ, se întâmplă un lucru pe care nu-l 
văzusem nici în filme. O rază de lumină izbucneşte dinspre locul în 
care se află maiorul, lipindu-se de parbriz. Pot să văd limpede cum 
pilotul îşi duce o mână la ochi, în timp ce cu cealaltă trage disperat 

de maneta de gaze. A orbit instantaneu, iar elicopterul, scăpat de 
sub control, s-a ridicat brusc, ciocnindu-se de Cobra, care 
rămăsese în aşteptare! 

O explozie fantastică zguduie văzduhul! Parcă bucăți masive de 
aer se desprind din atmosferă, prăvălindu-se peste noi, asemenea 
unei avalanşe. Sunt, pur şi simplu, luat pe sus şi împins într-o 
direcție necunoscută. Apuc să-i observ, în dreapta mea, pe Fachir 
şi pe Otto ciocnindu-se în aer şi continuându-și zborul ca un 
singur trup cu două capete şi opt membre. 

Trec în viteză printre zeci de arbuşti şi mă opresc într-un mal de 
pământ. N-am leşinat, dar parcă spiritul mi-a fugit din trup, 
apucând-o teleleu, de unul singur, printre copaci. Mă pipăi de 
parcă nu m-aş mai recunoaşte, iar când ridic capul, îl văd pe Colos 
agăţat de-o creangă groasă, la câțiva metri deasupra mea Mă 
fixează cu unicul său ochi, lăsând impresia că a mierlit-o. Dar, 
dacă pisica are şapte vieţi, uriaşul are vreo unşpe! 

— Ce dracu” de băşină a folosit bolnavul ăla de maior? spune el, 
abia mişcându-şi buzele pline de sânge. Nici cu bomba atomică nu 
ne scutura în halul ăsta! 

Nu era nici o bombă Pavlovici poseda una dintre cele mai 
secrete arme ale Serviciilor Secrete britanice: un pistol cu lumină 
puternică, în stare să orbească pe loc conducătorul oricărui 
vehicul. Fusese testată cu succes împotriva unei prințese de neam 
regesc. Cum ajunsese însă maiorul în posesia unei asemenea arme 
teribile, asta rămânea un mister! 

Se scurge destul timp până când ne reunim, pentru a ne face 
recensământul: Colosul are fisuri la cot şi la coaste, iar eu m-am 
procopsit cu o fractură de claviculă. Ceilalţi au doar răni uşoare, 
deşi par la fel de şifonați. Lui Pavlovici îi trece repede încântarea. 
Nu plănuise impactul celor două elicoptere şi, cu atât mai puţin, 
efectul lui asupra noastră. 

Sigur, cazul meu şi cel al Colosului nu sunt grave, dar, fără o 
perioadă de spitalizare, nu se pot rezolva Pavlovici cheamă o 
ambulanţă, aruncându-ne priviri asasine. Din păcate pentru el, nu 
are ce să ne reproşeze. Când aude sirena ambulanţei, ne zice din 
colțul gurii: 

— O să vin să vă iau. 

Atât şi nimic mai mult. Ne despărțim fără nici un cuvânt, fără 
măcar o strângere de mână. Ca şi cum nici n-am fi fost vreodată 
împreună şi nu ne-am fi cunoscut defel. 

— Să ne păstraţi partea ce ni se cuvine din premiu! mai apucă 

să strige Colosul, când se închid uşile maşinii. 

În urma noastră, moartea îşi pune abacul la lucru, cu un rânjet 
de mulțumire. N-are încă nevoie de noi, căci tocmai cu ajutorul 
nostru îşi umple necontenit cămările. 

Există trei opțiuni pentru o operațiune terestră în Iugoslavia: 

1. Un atac restrâns la frontierele provinciei Kosovo. Scopul: 
limitarea şi stagnarea epurării etnice. Participare: 60 000 de 
soldați, susținuți de elicoptere Apache. Puncte de sprijin: 
Albania şi Macedonia. Căi de acces: axa Shkodra-Prizren şi 
şoseaua  kukeş-Zub, care traversează Valea Pagarusa. 
Obstacole: infanteria uşoară sârbă. 

2. Eliberarea provinciei Kosovo. Scopul: crearea unui 
protectorat cu entitate autonomă, sub tutela comunității 
internaționale. Participare: 150 000 de soldați, elicoptere 
Apache şi Cobra, artilerie grea şi trenuri AS-90. Căi de acces şi 
puncte de sprijin: Albania, Macedonia şi Muntenegru. 
Obstacole: Armata a 2-a iugoslavă 

3. Invazia Iugoslaviei. Scopul: căderea regimului Miloşevici. 
Participare: 250 000-300 000 de soldaţi, întreaga logistică de 
război. Puncte de sprijin: Ungaria, Croaţia, Bulgaria şi 
România. Căi de acces: Valea Savei, Porţile de Fier, Banatul 
unguresc. Principalul obstacol este politic: începutul unei crize 
majore cu Moscova. 


(Din Raportul Stratfor-Austin, Texas, USA) 

IV 


PATRULA DE GHINIONIŞTI 


Priştina, capitala provinciei Kosovo, nu înseamnă doar aşezarea 
de la suprafață. Mai există şi un alt oraş, subteran, care, pe lângă 
multe altele, poate adăposti o întreagă logistică de război, inclusiv 
avioane MIG-29, de care armata sârbă este atât de mândră. 
Galeriile, aidoma unor canale ale unei Veneţii distruse de secetă, 
sunt numerotate, având tăblițe indicatoare şi chiar semne de 
circulație. Sistemul de iluminare şi aerisire este autonom, iar 
aprovizionarea se face săptămânal. 

Asemănarea cu țesătura de galerii a Bucureştiului, începută de 
Carol al II-lea şi continuată de Ceauşescu, este frapantă. Doar că 
micul orăşel subteran din România, proiectat de dictatorul 
comunist megaloman, nu a fost terminat niciodată. Până şi uzina 
şi laboratoarele secrete, care lucrau cu uraniul scos de 
condamnațţii la moarte din mina Lapoş, au fost părăsite. Nimeni 
din noua conducere nu s-a mai interesat de subterane, cât timp 
ele nu aduceau nici un profit personal. 

Spitalul în care am nimerit împreună cu Colosul e utilat numai 
cu aparatură adusă din Germania. Este amplasat aproape de 
centrul Priştinei, în culoarul numărul zece al orăşelului de sub 
pământ Noi doi am primit identități de fotoreporteri ai unui ziar 
din Sidney. Istoria întâmplărilor prin care am trecut — considerată 
la mare preț într-un spital, ca şi într-o închisoare ne-am creat-o 
noi singuri. Nu diferă prea mult de realitate, doar că, în loc de 
„pistol” şi „pumna!”, utilizăm cuvintele „pix” şi „aparat foto”, iar 
termenului de „mercenar” îl preferăm pe cel de „ziarist”. 

Colosul are toracele şi mâna stângă blindate de bandaje. A fost 
necesară folosirea întregii rezerve a spitalului pentru a acoperi 
masa enormă de muşchi. Eu am scăpat de aparatul gipsat, dar am 
primit, în schimb, un pansament compresiv, care-mi imobilizează 
clavicula dreaptă, cu tot cu mână. Medicul care ne tratează nu 
înghite deloc istoria noastră, dar nici nu depune vreun efort să 
facă săpături. Când vine la vizită, nu vrea decât să pună mâna pe 
Colos care, se ştie, e îndeobşte foarte reticent dacă e vorba să se 
lase studiat la microscop. Îl văd plimbându-se prin tot spitalul, 

însoțit de un ciopor de asistente, asemenea unui profesor 
universitar în timpul unei ore de practică. Asistentele nu sunt însă 
avide de noi cunoştinţe medicale, ci vor doar să-l trimită la analize. 

— Vă repet pentru a suta oară că există lucruri pe care nu sunt 
dispus să le fac! zbiară Colosul, continuând să-şi fluture nădragii 
de pijama. Socot că bandajele astea trebuie lăsate să-şi facă 
datoria până la capăt. 

Din grupul atacator se desprinde o asistentă micuță şi fragilă. 
Vocea ei cu inflexiuni armonioase este mai fermă decât a unui 
comandant de tanc: 

— Rămâi pe loc, Frederick şi lasă fițele astea! Nici una dintre noi 
nu are de gând să te violeze! 

Colosul îşi roteşte ochiul, ca şi cum i-ar fi greu s-o distingă în 
peisaj pe mignona purtătoare a vocii. 

— Şi, mă rog, de ce nu? se stropşeşte el. Nu se pune problema 
să depun o plângere la poliție, doamnă musketeer mosquito!19 

— Numele meu e Dona, zice asistenta şi ar fi bine să nu te iei 
după înfăţişarea mea Am potolit eu hahalere cu medalii mai mari 
ca ale tale. 

Colosul e departe de a fi un fin degustător al figurilor de stil. 
Pentru el, simbolistica face casă bună cu o sticlă goală de votcă. 

— Nu țin minte să mă fi dezbrăcat în fața ta, aşa că nu poți să 
ştii cât de mari sunt „medaliile” mele, face el pe năzurosul. Este 
însă o chestiune care se poate aranja. 

Pentru prima oară, Dona zâmbeşte, trecându-şi mâna prin 
părul negru, tuns scurt. Se apropie la câțiva centimetri de Colos şi 
nu exagerez când spun că e nevoită să-şi lase capul complet pe 
spate pentru a i se putea adresa: 

— Dacă nu vii cu mine în clipa asta, te fac praf! 

Uriaşul e mai siderat decât dacă ar fi primit în plin creştet 
conținutul unui vas de WC al unui avion necivilizat. O stare de 
prostraţie care-l prinde, de altfel, de minune. Dona schimbă 
registrul şi umblă la sacoşa cu şoapte promițătoare: 

— După ce terminăm, voi sta lângă patul tău şi-ţi voi spune 
poveşti până când vei adormi. 

Rămânem cu gura căscată când îl vedem pe Colos urmând-o pe 
micuța asistentă, precum un câine care se ține după un dresor cu 
carte de vizită. Adam, corespondentul de război al ziarului Glas, 


19 Joc de cuvinte intraductibil: musketeer=muşchetar, puşcaş, 
mosquito=țânțar (lb. engleză, în orig.), (n. trad.). 

care, în timpul liber este şi poet, se ridică într-un cot, exclamând: 

— Get thee to a nunnery20, Frederick! 

— Mă pupi în cur! îi răspunde Colosul, cu un alt citat celebru?!, 
călcând ca teleghidat pe urmele. Donei. 

Adam râde, lăsându-se din nou pe burtă. Doctorii i-au scos nu 
mai puțin de patruzeci de schije din fund şi din pulpe. Dacă n-ar fi 
purtat cască şi vestă antiglonț, care să-i protejeze coloana 
vertebrală şi ceafa, acum ar fi la frigider, în aşteptarea rudelor 
îndurerate. E un optimist înrăit, mereu vesel şi pus pe farse. Fiind 
îmbibat de antibiotice, ne cedează nouă toată votca pe care colegii 
i-o aduc mascată în cutii de Cola. 

Nu-i urăşte pe albanezi, dar nici nu-i poate înțelege. 

— Dacă tot o să trasăm granițe în interiorul granițelor, ne vom 
întoarce treptat la Epoca de piatră, în care fiecare colibă reprezenta 
ceea ce reprezintă astăzi un stat. La fel de adevărat este că 
Miloşevici, în loc de Serbia Mare, a făcut una mai mică decât era 
chiar şi în Evul Mediu. Apropo, ţi-am spus ultimul banc? Cică doi 
soți ies într-o dimineaţă în curtea casei lor, din Belgrad. În față 
dau peste nişte soldați, iar în spatele casei, tot peste soldați. Se 
sperie, crezând că sunt trupele NATO. Da’ de unde! Erau grănicerii 
sârbi! Face haz de necaz, căutându-şi o poziție cât mai comodă, 
după care continuă: Iar în ce priveşte chestia cu NATO, să mă ierti, 
dar americani n-au pe ce să-şi cheltuiască surplusul de bani. Cui 
i-ar conveni să vină cineva din afară ca să-i facă ordine în casă?! 
Spun că Miloşevici e criminal, dar atunci Roosvelt şi Churchill ce- 
au fost, când au vândut ruşilor jumătate din Europa?! Spun că 
facem epurare etnică, dar au uitat de indienii pe care îi vânau mai 
ceva decât pe bivolii sălbatici! Colac peste pupăză, au pus botul şi 
germanii, care ar fi trebuit să rămână cu capetele plecate exact o 
mie de ani, cât le-a promis Hitler. 

Se mai foieşte un timp, apoi îmi face semn să-mi apropii capul 
şi reia în şoaptă: 

— Îţi vând un pont pentru ziarul tău! Chestia cu testarea 
armelor nu e o gogoriță. Americanii au aruncat o bombă 
ultrasecretă, dospită în laboratoarele lor din Los Alamos, care 
distruge echipamentele electronice. Ai noştri zic că e vorba de 
generarea unui impuls electric similar cu fluctuațiile 


20 „Du-te la mănăstire (Ofelia)!” —- replică din Hamlet, de Shakespeare 
(lb. engleză, în orig.), (n. trad.). 
21 Replică din Gotz von Berlichingen, de Goethe (n. trad.). 

electromagnetice provocate de o explozie nucleară. Pe urmă, mai 
sunt şi bombele cu grafit! 

Mă prefac interesat, mulțumindu-i pentru informații, deşi ar 
rămâne interzis dacă ar şti că i-aş putea preda un curs pe tema 
dată. 

— Voi, ăştia de la antipozi, nu prea ştiţi cum merg treburile pe- 
aici, continuă Adam. Din păcate, albanezii sunt prea proşti ca să-şi 
dea seama că nu reprezintă decât o masă de manevră. Pe 
americani nu-i interesează să facă dreptate, ci să stăpânească 
lumea. 

Încuviințez din cap ca un elev silitor, în timp ce gândul îmi 
zboară spre buda în care Colosul şi cu mine ne-am pitit banii, 
îndată ce am fost aduşi la spital, ne-am cerut amândoi afară şi am 
croit o ascunzătoare în conducta de aerisire, dar, de când pacienții 
au început să se plângă de persistența mirosului, suntem în 
căutarea unui alt seif. 

Abia întors, Colosul îmi smulge cutia din mână, sorbind din pai 
până-l face să chiorăie. 

— M-au pus la o mie de televizoare, se destăinuie el, de-ai fi zis 
că sunt în transmisie directă pe toate posturile de pe mapamond. 
Asistenta aia n-a minţit. Are o vână în ea care l-ar pune şi pe 
Aghiuţă pe lista de şomaj. 

— Am auzit despre Dona numai lucruri bune, îl incită Adam, 
hlizindu-se ca o girafă la puța unui arici. Alintările pe care le 
aduce bolnavilor merg până la sacrificiul suprem. 

— Ar trebui să angajez un detectiv ca să mi-o găsească pe Dona 
în pat! e de părere Colosul. 

— Mignonele sunt pline de surprize, supralicitează Adam. În 
Ungaria, am întâlnit o fetişcană chiar mai firavă decât Dona, dacă 
aşa ceva ar putea exista. Trebuie să mărturisesc că schijele pe care 
le-am purtat în mine n-au avut nici pe sfert efectul pe care l-a avut 
tipa asupra mea. Am zăcut două zile şi era gata-gata să fiu dat 
afară de la ziar, pe motiv de chiul. 

Colosul îl priveşte, neîncrezător, fără însă a-l întrerupe. 
Poveştile cu dame stau pe picior de egalitate cu basmele pe care le- 
ar devora la nesfârşit, zi şi noapte. 

— Era vânzătoare la un magazin de CD-uri. Cum am văzut-o, 
mi-a căzut cu tronc. Avea o privire care te scormonea mai abitir 
decât a făcut-o doctorul cu instrumentele lui. Bunicul meu avea o 
vorbă: „O femeie frumoasă e aceea care-ţi provoacă o erecție doar 
dacă te priveşte.” Se poate spune, aşadar, că Ildiko era frumusețea 

întruchipată. Prima oară când şi-a încercat puterile hipnotice 
asupra mea şi a văzut cum mi se umflă jeanşii, a prins să chițăie, 
sfătuindu-mă să nu mai umblu cu buzunarele pline, deoarece 
numărul hoților crescuse îngrozitor. Nu sunt chiar un pudic, dar 
în clipa aia m-am înroşit tot, iar ea a râs de-a dreptul. Mi-a turnat 
fabula cu CD-urile rare pe care le păstrează acasă şi vă cam 
închipuiți ce a urmat! 

— Momentan, dată fiind situația, fantezia mea m-a trădat! zice 
Colosul, un împătimit al detaliilor. 

Dar Adam e omul esențelor pure şi nu a celor de împrumut, ca 
noi. 

— Poţi să-ți imaginezi orice, fără teama că ai putea exagera. Cert 
e că, de-atunci, nu mai judec oamenii după aspectul fizic. De 
pildă, pe tine te-aş fi putut oricând considera un criminal celebru! 

Râdem toți trei de poantă, fiecare pe limba lui. În aceeaşi clipă, 
apare Dona, care se apucă să-l învelească pe Colos, nu înainte de- 
ai aranja pijamaua cu mişcări gingaşe. Colosul o urmăreşte cu 
privirea, dar o vede pe Ildiko. Efectul e cel descris de Adam. Dona 
se face că plouă, deşi cearşaful stă ridicat aidoma pânzei unei 
corăbii în plin avânt. 

— Nu eşti cuminte deloc! zice ea, după ce-şi termină treaba. 

— E un semn de însănătoşire! susține Colosul cu nesimţire. Eşti 
cadru medical şi ar trebui să te bucuri. 

Dona ne arată o dantură perfectă, în timp ce-şi potriveşte, 
cochetă, bluza verde. Dă un bobârnac în fişa medicală agățată la 
capătul patului, după care îi aminteşte în treacăt că a fost rănit în 
cu totul alte părți. 

— Oricum, e un compliment! sare Adam, prevenitor, în ajutorul 
Colosului. 

— Prefer complimentele făcute verbal, i-o retează Dona. Îţi poţi 
dovedi în numeroase alte moduri admirația pentru o femeie. 

Ceea ce se întâmplă a doua zi e de domeniul fanteziei unui 
scriitor plecat cu sorcova! Colosul îi oferă Donei o floare! Îl 
convinsese cu bani grei pe un brancardier să-i facă rost de-un 
trandafir superb. Brancardierul, obişnuit cu ciudățeniile diferiților 
pacienți întâlniți în cariera sa, recunoscuse că a greşit când a 
crezut că le văzuse pe toate. 

Pot pune mâna în foc că e pentru prima oară când Colosul face 
un astfel de gest. Sunt însă total copleşit când disting în ochiul lui 
o umbră de bunătate, în clipa în care oferă floarea. 

Dona se îmbujorează la concurenţă cu trandafirul. Pur şi simplu 

nu ştie ce să facă. Pe neaşteptate se apleacă şi-l sărută pe Colos pe 
obrazul bătucit, după care dispare cu paşi mărunți. 

Un soldat sârb, din care se mai văd doar ochii şi gura, spune 
ceva scabros, stârnind, în mod surprinzător, mânia Colosului, 
care-l pune la punct. Ceva nu se potriveşte în toată povestea asta, 
dar renunţ să-mi mai chinuiesc creierii. Sufletul omului rămâne 
cea mai mare necunoscută, iar ungherele lui sunt mai de 
nepătruns chiar şi decât cel mai încâlcit labirint. 

Seara se încheie în acelaşi ton. Colosul obține o învoire şi o 
invită pe Dona la o cină în doi. Rarii trecători întorc capul după ei. 
Par desprinşi din Frumoasa şi Bestia. Restaurantul micut, ţinut de 
un sârb bosniac, e aproape gol. Îi serveşte chiar patronul. Ca orice 
ospătar, e un fin psiholog şi simte că-i vorba de-o atmosferă 
specială. Fața de masă e din damasc, iar vesela poartă ştampila 
unei renumite fabrici de porțelan. Tacâmurile ar putea sta în 
vitrina oricărui negustor vestit de antichități. Se servesc mâncăruri 
franțuzeşti şi un vin mai medaliat decât un bătrân conducător de 
oşti. 

Cei doi schimbă rar câte un cuvânt sau o replică. Vocabularul 
Colosului e mai dulce decât un tort al miresei. Dă drumul chiar şi 
la două spirite demne de un salon franțuzesc. Nimic nu e forțat. O 
conduce pe Dona în fața casei, unde rămâne ca un licean la prima 
întâlnire. După ce-l sărută din nou pe obraz, Dona îi mulţumeşte 
pentru seara minunată. Colosul face cale-ntoarsă spre spital, 
lovind ştrengăreşte pietricelele care-i ies în cale. Nu se arată deloc 
vorbăreț, fiind nevoiți să-i smulgem cuvintele cu cleştele din gură. 

Când refuză cutia cu votcă pe care i-o întind, îmi sare țandăra. 

— Mă, tu te-ai îndrăgostit? 

Pare şi el surprins de ineditul situației, continuând să rămână 
însă mai gânditor decât un înțelept chinez aplecat asupra 
problemei nemuririi sufletului. 

Dar orice minune ţine trei zile! În cazul de faţă, exact perioada 
după care Dona este detaşată la un spital de campanie înființat la 
Prizren. În seara aceleiaşi zile, Colosul mă ia pe mine şi pe Adam şi 
ne duce în cârciuma sârbului bosniac. Se îmbată atât de 
năprasnic, încât patronul se vede nevoit să-i prepare un cocteil 
după o reţetă străveche, care poartă şi un nume adecvat: „Învierea 
lui Lazăr”. 

— Fraților, bâlbâie Colosul, luându-ne pe după umeri, o femeie 
este de o mie de ori mai periculoasă decât cea mai evoluată bombă. 
Dacă ar fi ştiut ce-o să-i iasă din coastă, mai mult ca sigur că 

Adam şi-ar fi donat scheletul unei fabrici de săpun. 

Îşi apropie fața de cea a lui Adam, trimițându-i o râgâitură care- 
l sileşte pe sârb să soarbă şi el din cocteilul-minune. 

— Nu e vorba de tine! ține să precizeze Colosul, pentru a evita 
orice confuzie. E vorba de-un alt Adam. Ceea ce nu mă împiedică 
să te dispreţuiesc la fel de mult! 

— Bine ai venit printre noi! îl gratulez eu. Cât pe-aci să cred că 
şi-au făcut greierii culcuş în cerebelul tău. 

Colosul constată cu surprindere fățişă că mă aflu şi eu la masa 
lui. Îşi exprimă nedumerirea în nişte termeni care l-ar face pe orice 
lingvist să se sinucidă. Cum sunt mai puţin beat decât el, îl trimit 
pe Adam după un pachet de țigări, pentru a-l putea atenționa pe 
uriaş să-şi țină gura ca să nu ne dăm de gol. Colosul mai 
extermină câțiva lingvişti, dar ştiu că a băgat ideea la cutiuță. N- 
are el o mansardă prea încăpătoare, însă ce intră acolo se înfige cu 
temei. 

„Învierea lui Lazăr” îşi dovedeşte, în scurt timp şi alte virtuţi. 

— Domnilor, o idee nu vine niciodată singură! rosteşte, sacadat, 
Colosul, trezindu-ne atenţia. Îşi ridică degetul arătător de la mâna 
nevătămată, plimbându-ni-l pe sub nas, ca şi cum degetul 
respectiv ar reprezenta ideea cu pricina, după care continuă cu 
acelaşi ton doct: Să recapitulăm! Trei bărbaţi singuri, potol, votcă. 

Se opreşte o clipă, ca să vadă dacă nu a omis ceva. 

— Şi ţigări! îl ajută Adam, frecându-şi fundul de perna pusă la 
dispoziție de patron. 

— Mă rog, acceptă, mărinimos, Colosul. Dar ce lipseşte? 

— Păsărică! se aude un glas de bas, venit de-aiurea. 

Colosul rămâne cu arătătorul în aer, convins că tratamentul din 
spital i-a scos la suprafață calități de ventriloc. 

— Da, zice el, adresându-se degetului. Păsărică! De unde ştii? 

— Am procedat prin eliminare, răspunde vocea. Cum nici o 
vizită la muzeu şi nici una la bibliotecă nu s-ar potrivi, ce-ar mai 
rămâne? 

— O vizită la bordel! răspunde Colosul, ca la şcoală. 

— Exact! îi dă dreptate patronul, căci vocea era a lui. Cu totul 
întâmplător, cunosc o adresă la care s-ar putea găsi ce vă 
interesează. Sunt două surori care practicau cea mai veche 
meserie din lume încă înainte de-a se apuca porcii ăştia să 
bombardeze. După câte ştiu, evenimentele nu le-au silit să se 
recalifice. 

— Şi cât ne costă informația? întreabă Adam, mai obişnuit cu 

obiceiurile locului. 

— O sută de mărci, stabileşte patronul. 

— În suta asta intră şi masa? întreabă Colosul, pe tonul unui 
negociator-şef al Băncii Mondiale. 

— Numai votca pe care ai băut-o tu costă de două ori pe-atât! îl 
readuce patronul la cruda realitate. 

— Am întrebat, n-am dat cu parul! Ştii, din întâmplare şi care e 
tariful fetelor? 

— Având în vedere că e stare de asediu, s-ar putea să fie cam 
pipărat întrucât nu vrea să ne descurajeze, patronul dă un telefon 
şi vine cu informaţii proaspete. 

— Dacă staţi toată noaptea, vă costă trei sute de căciulă. Fetele 
sunt studente şi ştiţi şi voi ce înseamnă asta Ah, mai e ceva! Sunt 
bosniace. Asta, în caz că v-ar deranja deosebirile de religie când e 
vorba de regulat. 

— Dimpotrivă! strigă Colosul, căznindu-se să se ridice în 
picioare. Vom dovedi că se poate conviețui în bună pace, indiferent 
de religie, etnie sau sex. 

Deoarece eu am mâna dreaptă imobilizată, iar Colosul pe cea 
stângă, ne proptim unul în altul, ţinându-ne perfect echilibrul. 
Adam, care a băut numai bere, nu are nevoie de însoțitor. Patronul 
se oferă să ne transporte cu maşina lui, uşurându-ne de încă 
cincizeci de mărci. În schimb, ajungem la ţintă fără nici o betegeală 
în plus. 

Studentele ne primesc în nişte neglijeuri croite după sfaturile 
unor psihologi care sunt tobă de Freud. Ne spun că le cheamă 
Olga şi Mara, dar mai mult nici nu e nevoie. Colosul preia 
inițiativa, aruncându-şi țoalele pe unde apucă şi rămânând numai 
cu bandajul. 

— Ne vom juca de-a doctorițele şi pacienţii! decide el în gura 
mare. 

Olga râde, dând la iveală un stetoscop. E studentă chiar la 
medicină, ceea ce-i uşurează foarte mult misiunea. Fiindcă Adam a 
şi dispărut cu Mara în camera alăturată, mă arunc într-un fotoliu 
şi îmbrăţişez o sticlă de whisky. Intră în prețul casei, aşa că nu mă 
mai obosesc să caut un pahar. 

Olga este un medic conştiincios. Îi face Colosului un examen 
total. Descoperă o hemoragie internă în zona falusului şi 
procedează la o transfuzie după toate regulile. Colosul rage ca un 
bivol care-a scăpat prea mult piper în mâncare, repetând în gura 
mare toți termenii medicali auziți prin spital. Adaugă şi de la el 


120 


vreo doi, ca să fie masa bogată, după care schimbă rolurile. Dintr- 
o dată, e un vestit ginecolog chemat să rezolve un caz 
nemaiîntâlnit în istoria medicinei. Stând în patru labe, Olga râde 
de se prăpădeşte, în timp ce Colosul îşi ia menirea în serios. Când 
femeia îi încolăceşte gâtul cu picioarele, se ridică brusc, imaginând 
o misterioasă pictură descoperită în Pompei. 

Se aruncă amândoi pe pat, chirăind ca doi cowboy şi trăgându- 
şi-o în conformitate cu starea de război. 

— Doamne, mi-a ajuns până-n amigdale! strigă Olga, despre 
care nu se poate spune că nu se pricepe la organele interne. 

— O văd! zbiară şi Colosul, proptindu-şi ochiul în gura ei. 

Olga se îneacă de atâta râs, fiind la un pas de-un stop 
respingător. Cu o ultimă zvâcnire, Colosul îi descătuşează toate 
baierele. Studenta nu este însă câtuşi de puțin extenuată. Se 
ridică şi o ia spre baie, făcând ca sfârcurile ei ascuţite să împungă 
aerul aidoma unor boturi de arici. 

— Nu vii cu mine să mă speli pe spate? îmi propune din pragul 
uşii. 

Din camera alăturată, apare în trombă Adam, tropăind în patru 
labe, cu Mara în spinare. Colosul joacă la pariuri, dar calul lui 
favorit se loveşte cu capul de dulap şi cade răpus. 

Jocheul e doar în ciorapi negri şi pantofi cu toc ascuţit. Se fâțâie 
prin fața Colosului, care plânge după banii pierduţi la curse. Mara 
îi strânge bandajul desfăcut într-o parte. 

— Ce-ai pățit? îl întrebă ea, întinzându-i un pahar plin ochi. 

— M-am luptat cu un avion invizibil! declară Colosul cu 
demnitate. Mergeam liniştit pe stradă, când, ce să vezi, mă lovesc 
de ceva. Privesc în stânga, nimic, privesc în dreapta, iarăşi nimic. 
Atunci, aud o voce care mă admonestează că am trecut pe roşu şi- 
mi dau seama că m-am lovit de avionul cu pricina care circula 
regulamentar. 

— Eşti american? 

— lar tu eşti spioană, îi dă replica uriaşul. 

Mara râde din nou, dar a schimbat melodia. Între timp, Adam 
şi-a revenit, constatând că are capul spart. E chemată Olga, care- 
şi aminteşte de jurământul lui Hipocrat, lăsându-mă cu ochii-n 
soare. În câteva minute, din capul lui Adam nu mai rămân 
descoperiți decât ochii. 

În timp ce Mara mă preia de unde mă lăsase colega ei, Colosul 
urlă ca un turbat: 

— Vreau şi eu un bandaj! Dar nu pe căpățâna asta! 

După trei ore de tratamente intensive, zăcem toți cinci pe spate, 
de-a curmezişul patului, trecând sticla de unul la altul, cu privirile 
pierdute în tavan. 

— Oare când o să se termine războiul ăsta? face, meditativ, 
Mara. 

— Care război? întreabă Colosul curios. Cel al p...? 

Râsul Olgăi se aude până în stradă, sfidând parcă 
bombardamentele care au reînceput. Adam constată că printre 
instinctele sale se află şi cel de conservare. 

— Voi nu mergeţi în adăpost? 

— Trei lucruri nu vor fi bombardate niciodată, în nici un război, 
fie el şi nuclear, îl învață Colosul. Buda, cârciuma şi bordelul! 

Mara are, în continuare, mâncărimi la limbă: 

— Dacă intră americanii, ce-o să ne facem? 

— Ce faceți de obicei! îi răspund, liniştindu-mi cel de-al şaselea 
simţ, care-mi spune că Mara se ocupă şi de altceva decât de datul 
din picioare şi de studenţie. Totul e să le cereţi ca, în timp ce 
regulează, să-şi scoată trabucul din gură. Asta, ca să n-aveţi 
probleme cu tipii de la paza contra incendiilor. 

— Oricum o să aibă, e de părere Colosul. Vor da cu atâta 
ardoare din fund, încât li se va încinge membrul la roşu! 

Chestionarul Marei e destul de lung: 

— Voi ce fel de reportaje scrieți? 

— Pentru revistele sexy! Suntem aici în calitate oficială. 

— Da, întăreşte Adam. Suntem în timpul serviciului! 

— Vezi că nu mai ai cerneală în stilou! zice Olga, cu ochii 
proptiți între picioarele lui. 

Mara a simţit ceva. Sare pe mine şi-şi pune priceperea la treabă. 
Vrea să facă uitat interesul manifestat de ea - cam nelalocul lui — 
iar eu n-am nici un motiv s-o împiedic. Jocul nostru îi excită pe 
ceilalți şi, în scurt timp, formăm o împletitură de trupuri, 
închipuind o hidră cu cinci capete. Este cea mai straşnică şi 
nemaipomenită partidă de amor la care am participat vreodată. 
Eros e în culmea fericirii şi, drept recompensă, ne aduce pe toţi în 
punctul culminant, aproape simultan. 

După ce-şi recuperează mâinile şi picioarele din încâlceala 
gordiană, Olga gâfâie, topită. 

— Numărul ăsta nu vi-l pun la plată! Am avut cinci orgasme 
într-un minut! adaugă ea, ruşinându-se ca o muncitoare care dă 
rebuturi în timpul programului de lucru. 

Spre dimineaţă, fetele sună la cârciumă şi comandă cinci 

cocteiluri-minune. Patronul, despre care aflăm cu ocazia asta că e 
chiar unchiul lor, ni le aduce gata turnate în pahare. 

— Să vă fie de bine! ne urează el, comparându-ne cu nişte 
beduini în zi de leafă. 

Ne conduce cu maşina până la intrarea în subterană, dar, de 
astă dată, nu ne mai ia nici un ban. A câştigat destul de pe urma 
noastră şi nu este un tip hulpav. Gândul la un somn adânc, în 
liniştea spitalului, mă face să-mi iuțesc paşii. După socoteala mea, 
aş mai avea vreo săptămână de recuperare, adică exact atât cât îmi 
trebuie ca să-mi revin după noaptea de pomină. 

Ca mai întotdeauna însă, socoteala de-acasă nu se potriveşte cu 
cea din spital. Aşezat picior peste picior, Pavlovici pufăie un 
trabuc, cu privirea aţțintită pe tăblița pe care scrie: „Fumatul 
interzis.” 

Nu se dă în stambă, pentru a nu stârni curiozități nedorite, dar 
zâmbetul lui ne aminteşte de frigiderul unei morgi. Îl urmăm într-o 
nişă de la intrarea în salon. 

— Nu-mi amintesc să vă fi acordat vreo permisie, şopteşte el, 
făcând eforturi supraomeneşti să se stăpânească V-aţi şters pe bot 
de plată pentru zilele astea. Era vorba de recuperare, nicidecum să 
umblați brambura şi să vă lăsați lapţii prin cartier. Dar despre 
asta, la timpul potrivit. 

Ne arată ceasul, dându-ne întâlnire peste şase ore la o adresă 
pe care o scuipă cu ciudă printre dinții lui stricați. Apoi, dispare 
fără să-şi mai ia rămas-bun, mâncând pământul. 

— Şeful! îl lămuresc eu pe Adam, fără să mint nici un pic. Ne 
cheamă la redacție. Se pare că au sosit nişte ştiri senzaţionale. 

N-am greşit prea mult, căci ştirile sunt „de prima pagină”. Totul 
începe cu papara maiorului. Colosul şi cu mine stăm în poziție de 
drepți, cu privirile ațintite înainte. Două statui încă s-ar mai putea 
clătina, dar noi, nu. Pavlovici o ia încă din copilăria timpurie, 
exprimându-şi părerea asupra cauzelor de excepţie care au dus la 
apariția noastră pe lume. După o incursiune scurtă prin fauna 
animalelor ciudate şi a obiceiurilor lor extravagante, trece la o 
analiză minuțioasă a compoziţiei creierelor noastre, încheind, 
triumfător: 

— În mod normal, ar trebui să vă împuşc pentru dezertare! N- 
am ajuns la vârsta asta ca să devin bătaia de joc a unor puţțoi ca 
voi! Mâine-poimâine împlinesc şaptezeci şi şapte de ani... 

— Permiteți să raportez! Mulţi înainte, domnule maior! încearcă 
Colosul să-l îmbuneze. 

Pavlovici rămâne fără replică. Cu mişcări calculate, îşi desface 
tocul din piele gălbuie şi-şi scoate bătrânul său Mauser, 
contingent cu el, pe care-l armează. Din clipă în clipă, aşteptăm să 
primim lovitura de grație. Maiorul bagă revolverul sub nasul 
Colosului, zbierând ca un misionar perpelit la un foc de tabără: 

— Ştii ce e ăsta, soldat Sheldon? 

— Permiteți să raportez! se pune şi Colosul pe răcnit, deşi la el e 
mai mult de frică. Este un Mauser de producție germană, model 
1940, denumit şi pit-bull-ul armurierului, să trăiţi! 

— Pot să ştiu de ce rânjeşti? 

— Nu rânjesc, să trăiţi! Îmi tremură buzele de frică! 

Maiorul îl cercetează cu atenţie, dar nimic nu-i sugerează că 
uriaşul l-ar lua în băşcălie. Bălăngăne iarăşi Mauserul pe lângă 
nasul borcănat, de parcă l-ar invita să-l miroasă, după care îl vâră 
cu grijă în toc. Îşi stăpâneşte cu greu un sughiț rebel. 

— Voi doi nu veți mai fi împreună decât în formație completă. 
De câte ori rămâneți singuri, se întâmplă un eveniment nedorit. 
Vreau ca până şi la budă să mergeţi pe rând sau cu tot plutonul o 
dată. 

— Permiteţi să raportez! sare din nou Colosul. Soldatul Florin 
Zamfir îmi datorează trei sute de mărci pentru trosneala 
neregulamentară de azi-noapte! 

— Semăn eu a recuperator? se rățoieşte maiorul. Nu mă 
interesează rahaturile voastre! 

Este chemat la telefon, lăsându-ne pe moment să respirăm. 
Fachirul şade răsturnat pe un scaun-balansoar, cu care se leagănă 
ca o bunică cu termenul de garanție depăşit. 

— Asta se întâmplă dacă plecaţi fără Andar la vânătoare! 

Colosul îi aruncă din colțul gurii, fără a părăsi poziția de drepţi, 
neprimind dezlegare: 

— Stai liniştit! Am regulat şi pentru tine! Ar fi cazul, prin 
urmare, să scoţi banii. 

Plutonul nostru se separă iarăşi pentru o vreme. Otto, Sara şi 
cu mine preluăm un tractor care trage o remorcă plină cu „bunuri 
din gospodărie”. Ne alipim, neobservațţi, la coloanele de refugiați 
albanezi care-şi croiesc drum spre Blace, în Macedonia, unde sunt 
staționate şi trupe NATO. Dintre noi trei, numai Otto o rupe ceva 
pe sârbă. Sara a învăţat şi ea nişte blesteme şi jelanii, cât despre 
mine, trebuie să joc rolul vărului lor, autist din naştere. Ca să 
întregim peisajul, invităm în remorcă şi câțiva albanezi autentici. 

Suntem una dintre „grupările de provocare” aruncate de sârbi în 

teritoriile unde-şi fac veacul cei din NATO, în scop de informare şi 
acte de sabotaj, menite să ducă la scăderea moralului soldaților 
inamici. 

Clavicula s-a lipit temeinic, dar încă nu-mi scot bandajul. De 
altfel, dă bine în situaţia de față. Singura mare problemă e că a 
trebuit să renunțăm la arme, dar, într-o zonă care miroase a 
război, poți găsi oricând altele, fără prea mare osteneală. Cu banii 
ascunşi în pansamentul meu putem cumpăra chiar şi un tanc, la 
nevoie. 

Coloana se mişcă încet, cu opriri dese. Punctele de control 
instalate de sârbi pe şosea nu contribuie nici ele la fluența 
traficului. Din când în când, câte o tânără albaneză e trasă 
deoparte şi reținută din cine ştie ce motive. Nu ne temem pentru 
Sara. Are un certificat medical din care reiese că urmează un 
tratament pentru sifilis. 

Destul de des se aud jeluitul unei femei sau gemetele unui 
bătrân. În rest, totul e cuprins de o tăcere încrâncenată. Oamenii 
sunt terorizați de groază, măsurând în speranţe fiecare kilometru 
parcurs. Instinctul de supraviețuire e unicul lor ghid, pe care-l 
urmează ca hipnotizați, temându-se să arunce vreo privire înapoi, 
spre casele şi pământurile pe care s-au născut. Motoarele 
autovehiculelor şi roțile căruțelor formează un huruit continuu, 
asemenea răsuflării grele a unui balaur răpus. Peste tot s-a 
răspândit, inconfundabil, mirosul dulceag al fricii de moarte. 

La graniță, coloana celor care vor să treacă în Macedonia se 
întinde pe câțiva kilometri, deşi formalităţile sunt destul de simple. 
Grănicerii sârbi aproape că nici nu se uită la refugiați. Ştiu că 
actele le-au fost confiscate de poliție, aşa că, oricum, n-ar avea ce 
controla. Doar când vreun bagaj li se pare suspect, îl răscolesc, 
aruncând boarfele pe unde se nimereşte. De multe ori, o fac doar 
pentru distracție. Serviciul de gardă e lung şi plictisitor. Băutura şi 
tutunul sunt confiscate fără prea multe. Vorbe. „Contrabandă!” zic 
ei, râzând de fiecare dată când descoperă câte o sticlă. 

Nu se dau în lături nici să percheziționeze femeile tinere. I e 
pipăie peste tot, frecându-şi pantalonii de trupurile lor. Sunt 
soldați stătuți şi orice formă de sex e bine venită. 

Dincolo de graniță, organizațiile umanitare înscriu refugiații pe 
liste, îndrumându-i spre taberele instalate pe dealuri. De fapt, 
nişte locuri îndrăgite, păzite straşnic de soldați macedoneni, unde 
au fost ridicate mai multe corturi primitive, unele confecționate 
doar din patru bețe şi o folie de plastic prinsă de ele. Se împart 

pâini şi sticle cu apă minerală. Copiii primesc şi câte o ciocolățică. 

Câţiva albanezi, în special bătrâni şi femei, cad răpuşi din cauza 
oboselii şi a privațiunilor. Sunt duşi la un spital de campanie. 
Există şi morți, pe care rudele se lasă cu greu convinse să-i 
îngroape într-un pământ străin. 

De cum se instalează, nu se gândesc nici la mâncare, nici la 
odihnă. Stau adunaţi în cercuri, cu palmele ridicate şi întoarse în 
sus, rugându-se lui Allah. Resemnarea de pe figurile lor îi face să 
semene între ei, de parcă ar fi copiii unei singure mame. La sfârşit, 
îşi trec palmele peste față, ca şi cum s-ar spăla cu iluminarea 
primită şi îşi iau în primire corturile. 

Abia aşteptăm să se lase noaptea. În scurt timp, refugiații se vor 
căuta unii pe alții, începând să-şi depene poveştile tragediilor lor, 
iar noi, deşi ne pierdem în zăpăceala comună, putem fi oricând 
descoperiți ca intruşi. După ce intrăm într-un cort cu alți opt 
refugiați, ne întindem pe păturile pe care le-am adus şi ne 
prefacem adormiti. 

Treptat, vânzoleala se potoleşte şi, spre miezul nopții, liniştea se 
lasă peste întreaga tabără. Din când în când, reflectoarele instalate 
de soldații macedoneni mătură aşezarea, prelingându-se peste 
corturi şi trupuri întinse sub cerul liber. 

Mai lăsăm să treacă o oră până când ne punem în aplicare 
planul de evadare, care e destul de simplu: urmând firul râului ce 
străbate tabăra, putem ajunge la podurile din apropiere. 

Informaţiile primite la plecare se dovedesc corecte: apa este 
îndeajuns de adâncă pentru a nu ne face observați de santinelele 
răspândite ici-colo. În timp ce urcăm de-a lungul râului, asemenea 
unor păstrăvi uriaşi porniţi să-şi depună icrele, respirăm prin 
tuburile tip branhii artificiale Yves. Sara mă ajută cât poate, 
pentru că nu-mi pot folosi decât o mână. Un om obişnuit n-ar 
putea străbate nici măcar o zecime din traseul pe care-l avem de 
parcurs. Dar noi nu suntem oameni obişnuiţi, cum nici 
antrenamentele la care am fost supuşi nu fac parte din pregătirea 
olimpică. 

„Totul stă în creier”, ne spusese Fachirul. „Trebuie doar să te 
detaşezi şi să te-nchipui un operator în fața calculatorului. Dacă te 
găseşti într-o situație insuportabilă pentru un organism uman, dă 
comanda fiecărei părticele din corpul tău, în mod separat. Aceasta 
este cea mai bună dintre toate situațiile posibile, iar eu mă simt 
minunat. Nici n-aş putea trăi altfel! Reglează-ţi respirația şi repetă 
de zece ori în gând formula. N-ai să mai vrei să revii la normal, atât 

de bine o să te simți.” 

Simplu, nu? Atât timp cât stai într-un scaun sau în pat, citind 
lucrurile astea, totul e în regulă, dar când simţi durerea din urechi 
şi plămânii la un pas să-ți plesnească, când inima îți inundă gura 
şi ochii sunt mai grei decât întreg corpul, situaţia se schimbă. 
Repet ca un automat formula indianului, fără să uit să adaug la 
sfârşit şi o înjurătură neaoşă. Dacă există reîncarnare, un lucru e 
sigur: n-aş vrea cu nici un chip să fiu peşte! 

De la pod, străbatem încă trei kilometri, dârdâind ca nişte negri 
în vizită la pol, pe fâşia de graniță care ne duce la satul desemnat. 
Acolo ne aşteaptă Neboişa, un sârb care lucrează sub acoperire 
pentru Serviciile Secrete iugoslave. 

Neboişa are o ogradă plină de acareturi, observându-se de la 
distanță că e gospodarul satului. Câinii flocoşi care ne iau în 
primire au parte de bucăţile de carne impregnate cu tranchilizante, 
pe care Otto le aruncă cu dărnicie. Sârbul ne aşteaptă în pivnița 
casei. E o încăpere uriaşă, cum am mai văzut doar în cramele de 
sub dealurile Huşului. Pe-o parte stau aliniate butoaiele de vin, iar 
pe cealaltă, aşezate pe rafturi, găseşti toate roadele pe care le poate 
oferi pământul unui truditor. 

Masa e deja pusă. Vinul vechi, de culoarea rubinului, ne toarnă 
vlagă în sânge. 

— O să rămâneți aici peste zi, ne spune Neboişa, privindu-ne 
cum mâncăm. De intrat, nu intră nimeni în pivniță, în afară de 
mine, dar, pentru orice eventualitate, v-am pregătit un culcuş în 
spatele butoaielor. Nevoile vi le faceți în cazanul de colo. La noapte 
vă aduc materialele şi harta traseului, cu punctele de reper. 

Materialul înseamnă nişte automate UZI, pe care le poţi ţine în 
pumn şi mine artizanale pentru „uzul” patrulelor NATO, dar nu 
numai atât. O să mai preluăm şi câteva planuri şi date despre 
desfăşurarea şi capacitatea de luptă ale trupelor din zonă, ba chiar 
şi fotografii, pe care trebuie să le predăm sârbilor la întoarcere. 

Ghiftuiţi, deschidem, în cele din urmă, uşa oboselii, care se cam 
săturase să tot facă anticameră. Culcuşul încropit din boarfe vechi 
şi paie mi se pare un divan prezidențial al unui hotel de lux. Ne 
băgăm unul în altul, ca nişte pui de animal hotărâți să se facă 
mari. Somnul soseşte aidoma unui curier de la o pizzerie, 
îmbiindu-ne cu tot felul de arome. 

Mă trezeşte un clinchet de pahare. Printre butoaie, pot vedea 
spatele lui Neboişa, care discută pe un ton scăzut cu un ofițer 
macedonean. Butelia de trei litri aşezată între ei e aproape golită, 


127 


ceea ce înseamnă că sfârşitul conversaţiei nu e departe. Cunosc 
doar câteva cuvinte în limba sârbă, dar cum aud „arme” şi „bani”, 
restul nici nu mă mai interesează. Înţeleg că tranzacţia a fost 
încheiată şi se bea aldămaşul. Mă întorc uşurel, constatând că şi 
camarazii mei au făcut ochi. 

Pe neaşteptate, întrevederea se termină. Cei doi îşi strâng 
mâinile şi se îmbrățişează. După ce pleacă, ne repezim la haznaua 
improvizată. O parte din vin este înapoiată gospodarului, sub o 
formă metabolizată. 

— Dacă mai dura cinci minute, mă scăpăm pe mine! se 
destăinuie Sara, trăgându-şi, fără jenă, chiloţii în fața noastră, îşi 
aruncă privirile peste tot şi reia: Doamne, ce mi-ar fi plăcut să 
trăiesc într-o casă ca asta! Să deretic, să fac curat, să dau de 
mâncare la animale, să îngrijesc flori... mai ales să am mulți copii. 
Nu mi-ar păsa de ce se întâmplă în lume, de nimic din ce s-ar 
petrece dincolo de gardul meu. Mi-aş îngrădi bucata mea de cer şi 
aş fi mai liberă decât un pelerin. 

Se opreşte brusc, fixându-ne cu privirea. Nici eu şi nici Otto nu 
arătăm a fi băgat în seamă momentul ei de slăbiciune. Sara e 
proaspătă şi atrăgătoare, cu cele câteva fire de paie prinse în păr. 

— Ai uitat de bărbat, zic eu, continuând în gând micul ei vis şi 
tăvălindu-mă cu ea printr-o căpiță de fân. 

— N-am uitat, dar nu cred că e nevoie de el. 

Scotocind peste tot, Otto dă peste un cazan plin ochi cu apă. 

Nu e de mirare, căci pivnița poate juca oricând rolul Arcei lui 
Noe, pentru tot ce se găseşte sub pământ sau deasupra lui. Pe de 
altă parte, neamțul apreciază la cuvenita valoare descoperirea 
Dacă ar putea şi-ar scoate în fiecare dimineaţă pielea şi ar spăla-o 
cu detergentul şi cu peria. Până şi pisica care s-a aciuat pe lângă 
noi îl priveşte oarecum disprețuitor. 

— Kity, kity! o cheamă Otto, cu glas de sirenă. 

Pisica se arcuieşte şi toarce, sub efectul mângâielilor, închizând 
ochii de plăcere. Sunt oameni care iubesc numai animalele, nu şi 
pe semenii lor. E şi cazul lui Otto, pentru care, altfel, afecțiunea nu 
reprezintă nimic. Chiar şi bețivii mai beau din când în când câte 
un pahar cu apă. 

Rezultatul scotocelilor mele e puțin diferit de cel al lui Otto. 
Sticla cu rachiu dublu rafinat ne propune cea mai bună cafea de 
dimineață. O singură gură echivalează cu o oră de gimnastică 
aerobică. Sara consideră că atât este de-ajuns. Îmi smulge sticla 
din mână, punând-o la loc pe raft. 

— Începi să-ţi trăieşti visul? orăcăi eu. Rămăsese că n-ai nevoie 
de bărbat, după cât îmi amintesc. 

— Am nevoie de combatanți pregătiți de misiune, mi-o retează 
ea. Sau nu-ți aminteşti nici că sunt la comanda grupului? 

— Yes sir! fac eu, salutând cu degetul mijlociu ridicat în sus. 

— Ce deget îmbăţoşat ai căpătat după noaptea petrecută la 
curve! îmi replică Sara, făcându-l pe Otto să se prăpădească de 
râs. 

— Nici limba nu e mai ascuțită ca înainte! plusează neamțţul. 

— Tu vorbeşti, mă? îi răspund, fără să mă supăr. Eu măcar o 
fac normal. 

— Aşa au făcut-o şi părinţii noştri, ripostează neamțul, cu o 
grimasă şi uite ce specimene au apărut. Cel-de-Sus s-a gândit, în 
milostenia Lui, să ne transforme în homosexuali ca să oprească 
într-un fel maşinăria. 

— Poți ocupa oricând un post de preot militar! îi zic admirativ. 
În toate războaiele exista aşa ceva pe lângă câte un regiment, drept 
care soldații aşteptau cuminţi să fie căsăpiți şi duşi la loc cu 
verdeață. Nu se ştie însă din ce cauză, tocmai respectivii preoți se 
fereau ca de dracu' să facă vreo vizită din cele pe care le 
propovăduiau celorlalți. 

— Te transformi pe zi ce trece într-o precupeaţă, observă Sara. 
Mai lipseşte să-ți pui mâinile în şold. Compania lui Frederick nu-ţi 
este deloc favorabilă. 

Îndată ce se înnoptează, iar oamenii intră în case, Neboişa ne ia 
şi ne conduce până dincolo de capătul satului. O pornim străjuiți 
de steaua norocului, în care, vrem nu vrem, trebuie să credem. 
Ocolim cu grijă traseele pe care ştim că circulă patrulele NATO sau 
ale grănicerilor macedoneni, dar nu trecem nepăsători pe lângă 
ele. Otto închipuie cele mai năstruşnice capcane, la capătul cărora 
plasează explozibil. 

Sara îi dă şi ea câte o idee. Nu se poate spune că e în pană de 
inspirație. Eu mă rezum la rolul de acoperitor, lăsându-i să-şi 
aplice toate cunoştinţele deprinse pe vremea când o făceau pe 
teroriştii. 

Un emițător băgat într-o scorbură va chema sigur la el o patrulă 
alertată de transmisionişti. Când vor ridica creanga aruncată 
neglijent deasupra, vor fi proiectaţi în sus, asemenea unor rachete 
sol-aer. O colibă construită primitiv în pădure, dar care să fie 
văzută de la şosea, îi va primi pe curioşi cu aceeaşi ospitalitate. La 
fel şi undițele abandonate parcă de nişte braconieri grăbiţi, pe 

malul unui iaz. Peştele prins în cârlig e chiar soldatul care va 
declanşa explozibilul. 

Sectorul nostru se termină la jumătatea unui munte, ale cărui 
creste nu le putem distinge în pâcla nopţii ce se destramă. De-aici, 
nu ne mai rămâne decât să străbatem poteca paralelă cu şoseaua 
care duce în Serbia. 

Transportorul cu o stea albă pictată pe blindaj ne ia pe 
nepregătite. Din el, ieşit pe jumătate, un soldat american scrutează 
zona prin binoclul cu infraroşii. Trapa conductorului e şi ea 
ridicată, scoțând la iveală un cap cu căştile pe urechi. Doar 
trăgătorul rămâne ascuns, dar îl ghicim, mestecând gumă, în 
spatele țevii brumării a mitralierei grele. Transportorul trece atât 
de aproape de noi, încât i-am putea face semnul consacrat al 
autostopistului. Băieţii nu se grăbesc, merg în viteză de paradă şi 
schimbă bancuri prin căşti. 

Ne hotărâm pe loc să modificăm planul. Ar fi păcat să scăpăm o 
ocazie care ni se oferă pe tavă. Otto plasează ultimele două mine 
de-o parte şi de alta a şoselei, legându-le cu un fir subţire cu 
piedică. Asta, ca să ne asigurăm că nu vom fi deranjaţi de nişte 
musafiri nepoftiți. Apoi ne grăbim să ajungem transportorul din 
urmă. Pentru Sara e o joacă de copii să urce prin spate. Evită 
folosirea pistolului, pregătindu-se să aterizeze în  cârca 
americanului, care ieşise să privească în jur. Dar lucrurile iau pe 
neaşteptate o altă întorsătură. Nu ştii niciodată de unde sare 
iepurele, iar când se întâmplă cu adevărat, un conductor de 
vehicul, luat prin surprindere, reacționează prin frânare! Sara este 
proiectată peste comandant, care, fără să se mai obosească să 
vadă ce se-ntâmplă, printr-un reflex de ultim moment, îşi dă 
drumul în habitaclu, închizând capacul! 

lată-ne transformați din vânători în vânat! Pentru că nu ştiu 
câți suntem, americanii nu angajează lupta. Mitraliera trage la 
nimereală, în timp ce transportorul face stânga-mprejur şi țâşneşte 
asemenea unui ogar. Sara abia apucă să se arunce pe marginea 
drumului. În secunda următoare, transportorul face cunoştinţă cu 
combinația lui Otto. Americanii sunt imobilizați, aflându-se la 
cheremul focului nostru. Dar fără o Bazooka nu poţi face prea 
mare lucru în confruntarea cu un blindaj. Băieţii au luat deja 
legătura cu ai lor, aşa că, în scurt timp, ne putem trezi pe cap cu 
jumătate din trupele NATO staționate în zonă. 

Ideea salvatoare îi vine lui Otto, care făcuse din cunoaşterea 
armamentului o pasiune a vieții lui. Neamțul extrage dosarul 

transportorului american GI-3 dintr-un sertărel al creierului său şi 
descoperă că acesta posedă un sistem automat de blocare a 
trapelor, care, fiind electric, se mai poate şi strica. Iată de ce, în 
caz de nevoie, vajnicii tehnicieni americani au proiectat şi o trapă 
care să poată fi deschisă din afară. Evident, strict secretă. Dar nu 
şi pentru cineva care, de la săgeată la rachetă nucleară, cunoaşte 
toate şurubelele şi piulițele importante sau nu. 

Jongleria lui Otto dă roade. Trapa face „crac”, iar neamțul urlă 
din toți bojocii: 

— Ieşiți în zece secunde, sau arunc cu grenada de asalt! Între o 
moarte sigură şi imediată şi una de perspectivă, yankeii aleg a 
doua variantă. les de-a buşilea, aruncându-şi armele. Sunt foarte 
tineri. Privirile lor ne spun că au intrat în stare de şoc. N-au 
participat niciodată în viaţa lor la o luptă reală, iar între ceea ce se- 
ntâmplă pe terenul de instrucție sau pe calculator şi câmpul de 
război, diferența e îndeajuns de mare pentru a-i paraliza de-a 
dreptul. 

Îi luăm mai mult pe sus, pierzându-ne pe poteca despre care 
ştim că trebuie să ducă în Serbia l-am legat între ei cu guta lui 
Otto, care ar putea remorca şi o balenă fără să se rupă. Aleargă în 
urma Sarei, îmbiați de ghionturile pe care le dau neobosit, cu 
țeava UZI-ului. Deşi nu e nevoie. Doi dintre prizonieri au 
pantalonii uzi, ca o primă reacţie pe care ţi-o produce starea de 
şoc. Altfel ar fi stat lucrurile dacă am fi avut de-a face cu nişte 
veterani. 

Echipele terestre de salvare, alertate de americani, sunt dublate 
de două elicoptere Apache, care notează tot ce mişcă în aria lor de 
observație - chiar şi ondulațiile viermilor ieşiţi de sub pământ. 
Avem o singură şansă: să ajungem înaintea lor la graniță. Dar, în 
sălbăticia zonei muntoase în care ne aflăm, e aproape imposibil să- 
ți dai seama care este linia de hotar. Nici harta detaliată a lui 
Neboişa nu ne foloseşte prea mult. 

Ne oprim în mijlocul unui pâlc de copaci, făcându-ne una cu 
pământul. Pumnalul pe care l-am proptit în gâtul comandantului 
de echipaj, un sergent de culoare, devine purtătorul meu de 
cuvânt. Sara îşi bagă neuronii la turație maximă. După ce Otto a 
dat tot ce-a putut, acum e rândul ei. 

— Cât timp îi avem ostatici, o să ne lase în pace, zic eu, 
încercând s-o ajut. 

— Şi lunetiştii de pe elicoptere ce crezi c-o să facă în timpul 
ăsta? replică Sara, descurajându-mă. Din câte se ştie, nu sunt 

pifani ca ăştia. Fac parte din trupele de elită care i-au tras-o lui 
Saddam peste cur. Singura soluție e să renunțăm la unul dintre 
prizonieri, ca să-i oprim un timp. 

Îi trece pe cei trei în revistă cu priviri de geambaş, apoi 
hotărăşte. 

— Rămâne cel care s-a scăpat pe el. 

— Care dintre ei? Că sunt doi! îi atrage atenţia Otto, preocupat 
de exactitate ca orice neamț. 

— Ăsta micu” precizează Sara, lovindu-l pe cel ales cu piciorul. 
Legaţi-l de o coardă şi dați-i drumul să zboare. 

Planul e simplu. Prizonierul e prins de glezne cu o frânghie pe 
care o legăm de-un copac aflat la marginea prăpastiei, apoi i se 
spune „pa şi puşi” şi este aruncat în gol. Desigur, nu va mai arăta 
ca la început, dar va rămâne în viață. Urletele lui îi vor atrage pe 
camarazii plecați să scotocească, răgaz pe care-l vom folosi cât mai 
eficient. Otto plantează şi un simulator în dosul unei stânci. 

Începem coborârea pe o pantă plină de tufişuri scunde, până 
când Sara observă undeva, în dreapta ei, două gherete. Pot fi ale 
Ocolului Silvic, cum pot fi tot atât de bine ale grănicerilor. Cel mai 
bun lucru e să ocolim tot ceea ce ar putea atrage oameni în 
preajmă. 

Sunt luat pe nepregătite când sergentul american alunecă şi 
cade cât e de lung. Spun că sunt luat pe nepregătite, pentru că, 
exact la câțiva centimetri de fața lui, o viperă cu corn se pregăteşte 
de atac. Vreau să-i dau americanului vânt la vale, dar alunec şi eu, 
derutând-o pe viperă şi făcând-o să şovăie. Decizia aparține tot 
Sarei. Femeia asta e atât de rapidă şi vorace când e vorba de 
cuțite, încât, ori de câte ori o văd cu un cuţit în mână, simt cum 
tăişul acestuia dă târcoale podoabelor mele. 

Vipera e pur şi simplu decapitată. Sergentul, singurul care-şi 
păstrase pantalonii curați, intră în rând cu lumea. Continuă 
coborârea, urmărind cu privirea orice băț care s-ar putea 
transforma în şarpe. Cei doi yankei cooperează cu solicitudine. O 
închisoare sârbească e oricând de preferat unei muşcături mortale. 
Sergentul face chiar exces de zel, strivind sub bocanc un scorpion 
plecat la cumpărături. 

Ajungem la marginea unui sat - de fapt, o mână de căsuțe 
aruncate ici-colo — exact când soarele îşi ițeşte urechile, în spatele 
nostru, nimic nu ne mai face să credem că echipele de salvare şi-ar 
mai continua misiunea Rămâne problema graniței: am ajuns sau 
nu în Serbia? 

Nici clopotul unei biserici aşezate pe o colină nu ne spune prea 
mult: în Kosovo nu sunt numai moschei. Sara se hotărăşte să 
aştepte noaptea. Locul de popas e o cascadă mică, dintre cele pe 
care localnicii le denumesc „urlătoare”. E mai important să 
camuflăm păcănitul UZl-urilor, în caz de nevoie, decât să 
distingem paşii vreunui vizitator nepoftit. Pentru asta, de altfel, ne 
putem baza pe agerimea lui Otto. 

Yankeii nu fac mofturi la melcii şi rădăcinile cu care ne îmbiem. 

— V-au şcolit şi pe voi, aşa e? îi iscodeşte Sara, pironindu-i cu 
privirea. 

— Ce aveţi de gând cu noi? întreabă, la rândul lui, sergentul. 

— Să vă violăm! clănțăne Sara, stârnind o undă de interes iii 
ochii lui Otto. Ce s-ar putea face cu nişte prizonieri? Pârnaia sau 
ştreangul. 

— Eram în misiune de pace! 

— Pe dracu”, pace! strigă Sara, uitând că e femeie şi proiectând 
o flegmă pe un gândăcel care trăgea cu urechea Aţi trecut granița 
fără paşaport. Cum se numeşte asta? 

— Eram în Macedonia! repetă sergentul, calm. Avem mandat 
pentru teritoriul care... 

— Zexe! îl întrerupe Sara. La voi, în America, dacă ai călcat pe 
proprietatea vecinului, te poţi trezi cu un glonț în diblă în schimb, 
când e vorba de altă țară, vă faceți nevoile pe unde apucați. 

— În conformitate cu... 

Sara îl înşfacă de gât şi-l scutură cu uşurinţă pe sergentul care 
nu apucă să mai ducă fraza la bun-sfârşit. 

— Chiar aici şi acum, zice ea, trebuie să renunți la formula asta 
şi să recunoşti o singură conformitate — aceea a puştii mele. 

— E periculos să aşteptăm până se înnoptează, intervine Otto, 
scormonind în sac. Am luat cu mine un declanşator de idei. 

Scoate bidonaşul care, fără îndoială, posedă puteri magice. Au 
şi americanii dreptul la o sorbitură. Ideile se lasă însă destul de 
greu convinse să iasă la iveală, iar dimensiunile bidonaşului nu 
sunt pe măsura crizei de inspiraţie. Pentru americani, şlibovița e 
doar un întăritor, dar iată că efectul aşteptat în cazul unuia dintre 
noi se produce atunci când micul camarad al sergentului face o 
observaţie, de altfel, cât se poate de pertinentă: 

— Priveşte, spune el, arătându-i colegului său spre valea în care 
un puşti mână două vaci, iar a furat din cireada macedonenilor. 

Sergentul îl străpunge cu privirea, dar e prea târziu. Obiceiurile 
locului ne fac să aflăm pe ce picior dansăm. Nu mai aşteptăm 

noaptea Jeepurile care ne preiau, după ce facem legătura, ni se 
par nişte limuzine Lincoln. Prizonierii îşi continuă drumul spre 
Belgrad, în timp ce noi suntem primiţi la Priştina de un Pavlovici 
mai încântat ca oricând. Aflăm că a primit personal felicitări din 
partea ministrului Apărării. Asta şi pentru că e sârb. 

Colosul propune ca bonusurile pe care le primim pentru cei doi 
prizonieri să fie împărțite frățeşte. 

— Data viitoare, ne spune el, cu voce ademenitoare, s-ar putea 
să prind de unul singur o companie întreagă de roşcați. Păstrând 
acest principiu al împărțirii beneficiilor, ați putea deveni bogați 
peste noapte, fără să mişcaţi un deget. 

Este huiduit şi luat la bețe. Se declară total contrariat de faptul 
că nu reuşeşte să ne păcălească. 

— Au dat americanii cu bomba cu fosfor în lipsa mea? se 
interesează el. V-am văzut testele de inteligență Când le-am 
comparat cu ale mele, ce să vezi? Aveam un coeficient mult mai 
ridicat. 

— Ai răsfoit testele pentru boli venerice, intervine Otto, 
împăciuitor. 

— O cauţi cu lumânarea, îl avertizează Colosul. Spălatul de trei 
ori pe zi cu periuta îți protejează dinții doar de carii. 

Otto râde, arătându-şi dantura splendidă. Cu o mişcare 
fulgerătoare, aruncă pumnalul, care se înfige în uşă, la un 
centimetru de urechea Colosului. 

— Eşti primul om cunoscut de mine care, după ce mă 
amenință, rămâne în viață, zice Otto, cu o vece sumbră, 
înghițindu-şi brusc râsul. Nu-ţi forța norocul. 

În loc să se potolească, uriaşul e cuprins de turbare. Smulge 
pumnalul ca pe o scobitoare, apoi, cu o mişcare scurtă, îl rupe în 
două şi aruncă bucăţile spre Otto. După aceea, se înfige în fața 
neamțului ca o locomotivă abia ieşită din depou. 

— Băi, spelbule, jocurile astea de handicapaţi mi-au fost 
interzise încă din grupa mare de la grădiniță, atunci când aruncam 
cu securea după educatoare! Dacă ai impresia că poți să sperii pe 
cineva, atunci pot să-ți spun că faci o mare greşeală! 

Ziua s-ar putea încheia cu brio printr-o bătaie -— iată de ce îi 
privim cu încântare, pregătindu-ne să-i întărâtăm cu diverse 
scorneli. Dar tocmai apare Pavlovici, ca mămica unei eleve în toiul 
unei lecţii practice de educație sexuală. 

— Am două veşti, cu care vreți să încep? 

Din ochiul Colosului se scurge metal încins, iar nările îi flutură 


134 


ca drapelele negre ale unui vas de pirați. Nici Otto nu e departe de 
un cazan sub presiune maximă Pe amândoi îi potoleşte, 
deopotrivă, vocea molatică, fără inflexiuni, a maiorului: 

— Nu puteţi începe cu amândouă o dată? zice Colosul, făcând 
eforturi vizibile să revină la starea normală. 

— Vestea bună, continuă maiorul, fără să-l bage în seamă, e că, 
începând de mâine, plutonul nostru revine la formula de unitate 
mobilă de luptă. Sper din tot sufletul să nu mai avem răniți. Nu de 
alta, dar n-am chef să umblu după voi prin toate bordelurile şi 
cârciumile din Kosovo. După cum văd, sunteți din cale-afară de 
bucuroşi, adaugă el, fixând cu privirea fețele noastre coşcovite. 
Parcă ați fi o adunătură de ciocli ajunsă în ţinutul unor 
nemuritori! 

— Cred că le-aţi încurcat, domnule maior! îl contrazice Colosul. 
Asta era vestea proastă. Acum, dacă tot ne-ați stricat ziua, s-o 
auzim şi pe-aia bună. Poate că o să ne mai îmbuneze un pic. 

— Încetează să-mi tot faci programul! se oțărăşte maiorul. Şi nu 
te mai uita la mine ca un bou scalpat! Abia am scăpat de-o 
cumplită constipaţie! 

Capul maiorului se clatină uşurel dintr-o parte în alta, semn că 
uriaşul ar trebui să intre, deocamdată, în imersiune. 

— Vestea cealaltă, continuă maiorul, cam derutat, e că vom face 
pe cecenii, o vreme. 

După primul moment de surpriză, sar ca un arc dintr-un divan 
scos la reformă. 

— S-a întors Dudaev să ne aducă mulțumiri că l-am scăpat?22 

— Eşti mai prost decât un şiret de bocanc, mă gratulează 
maiorul. 

Colosul râde ca o curvă la un concurs pentru postul de stareță. 
E întotdeauna încântat când se mai găseşte câte cineva mai 
nătâng decât el. 

— Vom petrece un timp la UCK! Ne dăm drept voluntari sosiți 
din Groznîi întru apărarea lui Allah, ca să-i putem lucra din 
interior pe teroriştii ăştia blestemați! încheie, triumfător, Pavlovici, 
încleştându-şi pumnul drept. 

Mă gândesc, în treacăt, că patrula de americani care a căzut în 
plasa noastră a fost ghinionistă. Dar a scăpat cu viață. 

În ceea ce ne priveşte, s-ar putea să avem suficient noroc şi să 
nu fim prinşi sau descoperiți de gherilele UCK. Pentru asta însă 


22 Episod din Cecenia, chip înlăcrimat, de acelaşi autor (n. trad.). 

trebuie să existe o singură condiție: sinuciderea! 

În conformitate cu dispoziţiile primite din partea şefului 
Departamentului de Informaţii Militare, prin intermediul 
ministrului de interne, raportez executarea numiţilor Jashari 
Hamza şi Jashari Adem, împreună cu. încă douăzeci de rude 
ale acestora. De asemenea, în luptele angajate pentru 
prinderea clanului terorist, au fost ucişi încă 29 de albanezi, 
care formau gărzile de corp. 

Execuţia a avut loc în depozitul firmei Suna Oli. Din Priştina, 
după care cadavrele au fost arse, iar resturile îngropate. 

Asupra teroriştilor au fost găsite mai multe materiale, pe 
care vi le anexăm conform următoarei liste: 

— Harta Albaniei Mari — Kosovo, o fâşie din Serbia, Albania, 
o mare parte din Macedonia, Grecia, Muntenegru. 

— Formulare de jurământ ale „armatei de eliberare a tuturor 
albanezilor”. 

— Materiale documentare de arhivă şi fotografii referitoare 
la Divizia SS Skanderbeg. 

— Lista ofițerilor iugoslavi de origine albaneză, absolvenți ai 
Academiei Militare din Belgrad. 

— Proiectul unui acord de colaborare cu un batalion de 
voluntari dintr-o ţară islamică caucaziană. 

— Copia unei cereri adresate generalului croat Iina K***, 
privind antrenarea şi instruirea unui regiment format din 15 
000 de albanezi. 


(Dintr-un raport secret al şefului Secţiei 
de Poliție Criminală din Kosovo) 

V 


BERETELE ROŞII 


Artileria sârbească se pune pe treabă şi varsă o ploaie de obuze 
peste tabăra amplasată în Kahan, în nordul Albaniei, unde se află 
o linie de buncăre construite încă din perioada comunistă, la nici 
cinci sute de metri de punctul de graniță Morina. 

Aici se formează şi se instruiesc trupele de gherilă ale UCK şi tot 
aici se retrag plutoanele decimate, pentru refacere şi completare. 
Situația nu e deloc roz şi orice. Ajutor, de la bombardamentele 
NATO la voluntariatul de orice natură, e bine venit. 

Deşi se află în plin atac aerian NATO, forțele sârbe duc o 
campanie de descoperire şi anihilare a oricăror cuiburi de luptă ale 
gherilelor albaneze aflate în Kosovo. Faptul că unele obuze şi 
rachete mai scapă şi prin satele aflate dincolo de graniță, în 
Albania, nu-i impacientează prea mult pe sârbi. Când Tropoje şi 
Vucital sunt rase de pe suprafața pământului de două rachete sol- 
sol, de tip SCUD, ministrul iugoslav al Apărării emite chiar un 
ordin de zi. 

Bombardarea nu ne uşurează nouă calea de pătrundere, ci 
reprezintă o ocazie care na trebuie scăpată. Cine ne-ar vedea 
țopăind printre stâncile şi colțurile regiunii de graniță ar rămâne 
încoțopenit: n-ar şti dacă să râdă sau să se ducă la doctor. Suntem 
toți cinci numai în chiloți, cu excepţia Sarei, care are şi un maiou. 

Evident că nici unul dintre noi nu e încântat de găselnița lui 
Pavlovici, care, din motive necunoscute, este oprit în ultimul 
moment de colonelul Obilici. Satul în care intrăm, fără fereală. 

E pustiu. Bombardamentul s-a oprit, dar locuitorii nu se 
grăbesc să apară. Probabil, fuseseră evacuați din timp. 

Nu suntem însă chiar singuri. O rafală de automat ne culcă la 
pământ. În urma ei, apar doi luptători UCK, îmbrăcaţi în uniforme 
de camuflaj, cu berete roşii pe capetele lunguieţe. Ne adulmecă cu 
ţevile Kalaşnikovurilor, încercând să priceapă ce e cu noi pe-acolo, 
în postura lejeră, nu prea de invidiat, în care ne aflăm. 

— Bandiţii! explică Otto, într-o sârbă rusificată. Luat la noi tot 
şi adus aici. 

Variantă cât se poate de credibilă pentru o țară ca Albania, 

unde banditismul a căpătat cele mai organizate forme din această 
parte a Europei. 

Albanezii se mai chiombesc un timp la noi, crezându-se la 
Grădina Zoologică, apoi ne conduc către un buncăr care seamănă 
cu o biserică îngropată în pământ. Comandantul în fața căruia 
suntem duşi rânjeşte ca o barză la o manifestaţie contra 
avorturilor. Ne ascultă istoria cu atenție, trăgându-se de ureche de 
parcă ar vrea s-o smulgă. 

— Ceceni? Răpiți de bandiți? repetă el aidoma unui elev 
corigent. Şi nu v-au omorât? adaugă acesta, dovedindu-se un bun 
cunoscător al obiceiurilor locale. 

Problema îl depăşeşte. Suntem puşi la păstrare, până când va 
primi dispozițiile necesare şi vor fi făcute verificările de rigoare. Cât 
priveşte ultimul aspect, nu ne facem griji: în Albania au intrat, 
prin aeroportul din Tirana, cinci persoane cu numele pe care le-am 
declarat şi care, într-adevăr, au dispărut din filajul discret al 
Serviciilor Speciale albaneze. Lucrătura e făcută de câţiva greci cu 
soldă la sârbi. 

Pavlovici însă şi nu numai el, a scăpat din vedere greoaia 
maşinărie a transmiterii informaţiilor pe filiera albaneză. După 
patru zile de aşteptare, Colosul pune punctul pe i: 

— Cred că o să ne prindă sfârşitul războiului aici! 

— Mda, îl susține Fachirul. După cum se mişcă lucrurile, s-ar 
putea să mai ieşim tocmai la iarnă. 

De câte ori cerem lămuriri, răspunsul e acelaşi: „N-a venit nimic 
de la Centru.” 

— Sper să nu fie nevoie să ne folosim dinţii, oftează Olto, 
pipăindu-şi cu limba măseaua falsă care ascunde pilula de curara. 

— Ba eu i-aş folosi bucuros pe fundul unei femei de oricare 
etnie! sare Colosul, care nu se gândeşte niciodată la moarte. Unii 
ar rămâne surprinşi dacă ar şti cât adoră iepele astea să fie 
muşcate de buci. Le excită grozav, de parcă acolo şi-ar purta 
centrii nervoşi. Încă de când eram doar un puştan, babacw îmi 
vorbea deseori despre bordeluri ca despre nişte locuri biblice, în 
care înveți numai pilde şi te loveşti la tot pasul de parabole. Vă dați 
seama că n-am putut rezista tentaţiei şi, la prima oră de religie, 
am chiulit, prezentându-mă la întâiul bordel întâlnit în cale, care, 
ca orice stabiliment ce se respectă, închidea pătratul format din 
biserică, şcoală şi cârciumă. Cum eram minor şi nici nu aveam 
vreun ban, am fost gratulat cu două scatoalce şi un şut în părțile 
care, încă de pe-atunci, promiteau să fie generoase. Dar babacu' 

apucase să mă învețe: „Când eşti dat afară pe uşă, intră pe 
fereastră!” Ceea ce am şi făcut, doar că am intrat prin luminator, 
prăbuşindu-mă peste o coțofană care i-o freca unui bătrânel, spre 
a nu-l lăsa cu senzația că a dat banii de pomană. Tipa a țipat şi, de 
spaimă, l-a tras în aşa hal pe boşorog de instrument, că era să i-l 
desprindă din cuie. Efectul a fost altul decât cel scontat: în loc să 
urle şi el, boşorogul şi-a intrat în formă şi, fără să mai țină cont de 
prezența mea, ca să nu scape momentul prielnic, a luat-o la 
coțăială pe garidă. Tipa stătea cu fața întoarsă spre mine, ţinându- 
mi o predică în cate eram tot timpul comparat cu un şobolan gras 
şi urât. În timp ce bătrânelul muncea ca la douăzeci de ani, mai 
încântat că i se sculase decât de actul respectiv, am profitat de 
faptul că tipa îşi tot deschidea şi închidea gura, prezicându-mi un 
viitor nu prea luminos. Rezultatul a fost că boşorogul a trebuit să 
scuipe de două ori tariful. Nici nu a crâcnit, dar, în schimb, mi-a 
propus ca, de fiecare dată când venea la bordel, să apar şi eu ca 
Laleaua Neagră, pentru a-l pune în stare de funcționare Paţachina 
a mărit pe chestia asta tariful, drept care, mânios, boşorogul a 
muşcat-o de bucă. Aici am vrut să vă aduc! Ei bine, tipei i-a plăcut 
atât de mult, că începuse să-şi mişte fundul ca o rață la patinoar. 
Mai nasol a fost de boşorog, care abia acasă şi-a dat seama că-şi 
lăsase proteza în portbagajul coțofenei. După ce mi-a arătat nota 
de plată a dentistului, a rupt înțelegerea cu mine şi şi-a înăbuşit 
orice impuls sexual. 

— Cred că, dacă ai fi lăsat să vorbeşti, ai face-o zi şi noapte, fără 
oprire! observă Sara. Ba chiar şi în groapă ai continua să 
bolboroseşti despre minunatele întâmplări ale vieţii tale. 

— Vrei să te muşc, ca să vezi că am dreptate? încearcă Colosul 
s-o aducă spre lucruri mai concrete. 

Sara zâmbeşte, dezarmată. 

— Eşti, într-adevăr, o figură! Una sinistră, dar o figură! 

— Nici voi nu arătați ca nişte apostoli, se grăbeşte Colosul să ne 
catalogheze, insensibil la complimente. 

În cea de-a zecea zi, când deja ne fixaserăm un plan de evadare, 
vin să ne interogheze doi tipi care, după cum stau ceilalți smirnă 
în fața lor, par nişte legume de seamă. Nu suntem chiar bine veniți 
şi în privința asta, liderii UCK, de la orice eşalon, îşi arată încă o 
dată spiritul de castă dus până la paranoia Ba chiar ni se oferă 
bilete de întors pe ruta Tirana-Groznii. Dar, pentru că tot ne aflăm 
în zonă, vom da o mână de ajutor unei companii de luptători într-o 
incursiune în Kosovo. 

Ni se distribuie uniforme negre, pentru a fi deosebiți mai uşor şi 
Kalaşnikovuri cu încărcătoare în formă de tambur - marfă 
chinezească adusă clandestin. Cei din jurul nostru au însă 
armament nou-nouţ: pistoale-mitralieră modeme, de fabricație 
belgiană, austriacă şi britanică, dar şi carabine americane Barrett, 
cu bătaie lungă, din ultima generație, pentru lunetişti. Astfel de 
carabine, în special cele de calibru 12,7, pot folosi muniţie 
specială, de tipul gloanțelor explozive cu nitroglicerină, cu ajutorul 
cărora vehiculele sârbeşti pot fi complet scoase din uz. Trei dintre 
luptători dețin aruncătoarele de grenade antitanc Armbrust şi 
aruncătoare de rachete antiaeriene portabile. 

La trecerea peste graniță, albanezii mai scot din cutia cu 
surprize şi câteva detectoare de mine ultramoderne, care le arată 
cărarea de urmat prin câmpurile minate de la frontieră. Nimic din 
toate acestea nu se potriveşte cu informaţiile pe care le-am primit 
despre înzestrarea gherilelor UCK. Se pare că vremea țăranilor 
înarmați cu puşti vechi şi cu topoare, conduşi de comandanți 
locali, a cam trecut. 

Albanezii ne ţin în față, ca pe un fel de avangardă, chipurile 
pentru a le arăta ce ştiu cecenii să facă. Ne rupem în figuri, dar nu 
primim, aşa cum ne-am fi aşteptat, aplauze şi ovaţii. Albanezii 
sunt foarte tăcuţi. În privirile lor citim atâta neîncredere, că ne 
vine să-i luăm la bătaie. 

În apropiere de Prizren, facem un ocol, ieşind în fața unui lac 
care aproape că înconjoară o mănăstire. Porţile masive sunt 
închise, aşa că încercăm intrarea din spate. Nici aici nu avem mai 
mult succes. Probabil, am fost observați, căci, de la o ferestruică, 
pe care abia ţi-ai putea băga nasul, se aude o voce cristalină. 

— Domnul să fie cu voi, oameni buni! Cu ce treabă pe-aici? 

Ibrahim, comandantul companiei, păşeşte înainte şi rosteşte 
poruncitor: 

— Deschideţi porțile! Avem nevoie de hrană şi odihnă. Nimeni 
nu va păți nimic rău. 

— Cine sunteți? întreabă din nou vocea cristalină, deşi 
emblemele roşii ale UCK pot fi văzute şi din avion. 

— Turişti americani! aruncă Ibrahim, spre hazul camarazilor 
săi. 

— Suntem săraci! îi răspunde vocea. Poliţiştii ne-au luat tot, iar 
ce ne-a mai rămas am împărțit nevoiaşilor albanezi şi refugiaților. 
Mergeţi cu Domnul! La Prizren o să găsiți tot ce aveți nevoie! 

Ibrahim îi face semn lui Otto să dinamiteze poarta, în timp ce se 

plimbă prin fața ferestruicii, etalându-şi puşca-mitralieră. 

— Allah mi-e martor că nu vreau să păşesc în templul vostru 
decât pentru ca oamenii mei să-şi refacă forțele. Ştiu că aveți oi şi 
capre şi un vin bun. Vi le plătim. Nu suntem jefuitori. 

Însă nimeni nu-i mai răspunde. Curios, îşi lipeşte ochiul de 
ferestruică, dar nu vede nimic. Explozibilul pus de Otto nu aduce 
prea mari daune porții vechi de sute de ani, făcută din stejar şi 
blindată cu drugi de fier. Doar o gaură prin care ar putea trece un 
dihor. Albanezilor le este de-ajuns şi atât. Cel mai subțire dintre ei 
dispare iute prin deschizătură. Nu trece mult până când zăvoarele 
sunt îndepărtate. Năvălim în curtea interioară, împrăştiindu-ne 
peste tot. Din biserică se aud glasurile călugărițelor care înalță 
rugi către Cer. Nu se întâmplă însă nici o minune. Nimeni nu vrea 
să se amestece în treburile pământeşti. 

Ibrahim, însoţit de Colos, pătrunde în naos şi sloboade o rafală 
care face candelabrul să se hâțâne într-o parte şi-n alta. Urlă ca 
un apucat: 

— Aşa vă învață Dumnezeul vostru să vă întâmpinați oaspeții? 

Îl alungă în curte pe preotul înconjurat de zece călugărițe, care 
încearcă din răsputeri să-şi depăşească groaza, continuând să 
murmure rugăciuni. 

— Nu necinstiți casa Domnului, zice una dintre călugărițe, 
probabil, stareța. Aveţi teamă de Dumnezeu, indiferent că-i spuneți 
Allah şi că vă rugați în alt fel de temple. 

— Gura! răcneşte Ibrahim. Dumnezeul vostru vede ce le fac 
frații tăi sârbi albanezilor? Vede cum îi schingiuiesc şi îi ucid? 

— Peste tot sunt fiare şi oameni răi. Noi ne rugăm pentru toți. 

— Ăsta cine e? întreabă albanezul, indicându-l pe preot cu ţeava 
armei. Taurul de serviciu? 

Albanezii, care au scotocit peste tot şi acum s-au strâns în 
mijlocul curții, izbucnesc în râs, făcând câteva glume porcoase. 

— Suntem o mănăstire de măicuţe, iar slujbele nu le poate ţine 
decât un preot, îi răspunde stareța, prefăcându-se că ignoră 
comentariile. 

— Tu eşti purtătorul de cuvânt? 

— Sunt stareța Anastasia. 

Ibrahim trece în revistă călugărițele. Două dintre de sunt doar 
nişte copile. Privirile albanezului zăbovesc mai mult timp asupra 
lor. Nici nu-l bagă în seamă pe preotul care încearcă să-l aducă pe 
calea cea bună. Abia într-un târziu îi răspunde: 

— Fetele noastre au fost violate de sârbi! Tinerii noştri au fost 

strânşi şi ucişi de sârbi! Părinţii şi copiii noştri au fost izgoniți din 
casele lor, cărora li s-a dat foc! Despre ce căință vorbeşti tu, 
bărbosule? 

— În faţa Domnului, murmură preotul. 

Dar Ibrahim îşi pierde răbdarea. Îl loveşte sălbatic cu patul 
armei peste față, răsturnându-l pe spate. O vreme, îl joacă în 
bocanci, făcându-le pe călugărițe să se strângă una în. Alta, ca 
nişte oi duse la tăiere. Ţipetele lor slabe se rup la jumătate, căci cu 
toatele sunt gâtuite de spaimă. 

Preotul leşină. Albanezii îl scuipă pe rând. Gonesc cârdul de 
călugărițe în trapeză, unde, pe mese lungi şi curate, nu se găsesc 
decât căni şi farfurii goale. Nu pentru mult timp. Doi albanezi 
răstoarnă prin curte un butoi, aducându-l în dreptul ferestrei 
joase, care dă în sala de mese. Îi scot cepul şi cănile prind viață. 
Zgomotul de tablă ciocnită se amestecă cu înjurăturile soldățeşti. 
Apare şi mâncarea, sărăcăcioasă, dar nimeni nu face nazuri. Tot ce 
e pe degeaba, are întotdeauna gust bun. 

Câţiva soldați, dintre care, bineînțeles, nu putea lipsi Colosul, 
pipăie călugărițele, prefăcându-se interesaţi de cruciulițele şi 
mătăniile lor. 

— Sunt nevinovate! strigă stareța, agățându-se de brațul lui 
Ibrahim. Nu vă răzbunaţi pe ele! 

Un soldat săltase deja o tânără în spate, gata să dispară cu ea 
într-o chilie. Ibrahim îl opreşte. Nu pentru că ar fi ţinut cont de 
cele spuse de stareță, dar are alte intenții. Violarea unor slujitoare 
ale Domnului nu ocupă un loc prea important pe lista lui 
vindicativă. 

— Tu, hoaşco, mai ţine-ți gura! Ştiu că abia aştepţi să te ia la 
lucru câțiva dintre soldații mei; însă trebuie să te dezamăgesc. Nici 
tu şi nici vreuna dintre stătutele tale nu vă veți bucura de sculă de 
soldat. Nu aşa cum aţi vrea voi. Până una alta, cât mâncăm şi 
bem, ar cam fi cazul să ne prezentați un program artistic. 
Restaurantul în care mergeam cu prietenii a fost jefuit şi incendiat 
de conaționalii tăi, iar cei din personal, inclusiv pianistul şi 
dizeuza, au fost îngropaţi pe jumătate vii! Voi o să-i înlocuiți. lar 
ăsta o să cânte la clopot! încheie el, arătând spre preot cu un os. 

Pentru a fi mai convingător, pune un soldat să-l lege pe preot de 
picioare şi să-l răstoarne cu capul în jos în puț. 

— Ai să ne cânți sau nu? 

— Da, zice preotul, cu glas pierit. Da, o să cânt. 

După ce este scos din puț, Ibrahim îi face un vânt care-l 

proiectează în zidul bisericii. 

— Mai întâi însă trebuie să te dezbrăcăm. Măicuţele vor să vadă 
dacă eşti cu adevărat bărbat, sau ai vrut să le înşeli. 

Preotul încearcă să explice ceva, dar Colosul nu mai aşteaptă 
nici un îndemn. Din câteva mişcări îi sfâşie sutana şi lenjeria, 
lăsându-l gol-puşcă încearcă să-şi acopere sexul cu mâinile, dar 
primeşte o lovitură de ţeavă în spate. Râsetele şi grohăielile 
soldaților umplu curtea. 

— Ce-i cu țumburuşul ăla? face, vesel, Ibrahim. Pun pariu că 
nu te poți pişa mai mult decât o rândunică. Doamnelor, după cum 
vedeți, ați fost înşelate. Nu staţi cu ochii închişi şi nu vă întoarceți 
privirile, căci oricum n-aveţi ce vedea! Poate dacă v-am împrumuta 
binoclurile noastre. Hai, scopitule, treci la clopote. Aş vrea un 
cântec de-al vostru, național. De mult nu mi-am mai delectat 
urechile cu melodiile voastre primitive. 

Preotul se urcă în clopotniță, îndemnat de puşca unui soldat. 
Cu două ciocănele, încearcă să însăileze o melodie sprințară. 

— Voi, urlă Ibrahim către călugărițe, fustele sus şi treceţi la 
cancan! Soldaţii mei n-au mai văzut niciodată fundurile unor 
sfinte şi vor să se convingă că arată ca ale tuturor muritoarelor. 

Călugărițele sunt smulse şi aruncate în mijlocul curții. Li se rup 
sutanele, li se descoperă capetele şi li se despleteşte părul. Ţipă şi 
se împotrivesc, dar albanezii, aprinşi de vin şi de dorința 
răzbunării, le lovesc cu sete. 

— Dansaţi, curvelor! zbiară din nou Ibrahim, aruncând cu 
farfuriile după ele. Dansaţi, putorilor! Dansaţi aşa cum dansează 
câinii de sârbi pe mormintele rudelor noastre! 

Pe jumătate dezbrăcată şi plină de sânge, stareța cade în 
genunchi, împreunându-şi mâinile. Cere îndurare comandantului 
pus pe măcel. La un singur semn al acestuia, unul dintre soldați 
ridică un topor găsit după o uşă şi-i despică stareței capul, care 
cade de-o parte şi de alta a trupului, ca două felii de pepene roşu. 
Un urlet de groază urcă spre cer. Femeile sunt atât de şocate, încât 
execută automat comenzile primite din partea soldaților, care se 
întrec în a inventa cele mai cumplite aberaţii. 

O dată cu vinul, se termină şi porția de răzbunare. Ibrahim se 
declară mulțumit. Soldaţii săi sunt însă încinşi, dorind să-şi 
satisfacă poftele. Comandantul reuşeşte să-i stăvilească. 

— Noi nu suntem sârbi! zice, cu ipocrizie, Ibrahim. De parcă 
până atunci s-ar fi purtat ca între gentlemeni. 

— Dar, dacă e prin bună înțelegere? sare un soldat de aproape 

optsprezece ani. 

— Ei, dacă e prin bună înţelegere... atunci, poftă bună! exclamă 
Ibrahim, râzând. 

Cât despre el, mă înşfacă de-un braţ şi dispărem în pivniță. O 
clipă mă gândesc să-l chem şi pe Otto, în caz că gusturile 
albanezului sunt cele pe care le bănuiesc. Dar mă înşel. Ibrahim 
nu vrea decât să se îmbete şi nu o poate face fără să asculte o 
poveste. Trebuie să-i depăn întreaga noastră aventură, a 
„cecenilor”. Nici nu e prea greu. Am luptat în Cecenia şi nu trebuie 
să inventez nimic. 

— Noi, albanezii, semănăm foarte mult cu voi, zice, într-un 
târziu, Ibrahim, alegând o sticlă mai prăfuită decât prima. 

Se aşază pe jos, cu spatele sprijinit de perete şi îşi aprinde o 
pipă cu o formă ciudată. O vreme pufăie şi bea direct din sticlă, 
uitând de existența mea Mă gândesc chiar să mă retrag pe 
nesimţite, când începe să vorbească. Se întoarce cu zece ani în 
urmă. Incredibil, dar ochii lui, mai cruzi decât ai unei pume, se 
umezesc. 

De ziua lui, când împlinea şaisprezece ani, un polițist sârb îl 
aşteptase la ieşirea din şcoală. A fost ziua care i-a schimbat 
definitiv cursul vieții. 

Polițistul îl conduse la secție, chipurile pentru o identificare, dar 
nu s-au oprit decât în beci. După ce trecură prin fața câtorva 
celule întunecoase, ajunseră în sala mare, de la capătul 
culoarului. Peste tot erau împrăştiate bâte, boxuri, cuțite, drugi de 
fier, chiar şi o sabie. Pe o masă, cu mâinile şi picioarele imobilizate 
în curele de piele, era întins tatăl său. L-a recunoscut numai după 
şuvița de păr alb, de care era atât de mândru. Ciudat, dar nu 
faptul că tatăl său avea capul prins într-o menghină l-a îngrozit cel 
mai mult pe Ibrahim, ci o bâtă de baseball pe care scria: 
„Închizătorul de guri.” 

Un al doilea polițist, îmbrăcat doar în nişte pantaloni albaştri, 
pregătea o seringă cu atropină pe care s-a şi grăbii să i-o injecteze 
celui întins pe masă, pentru a-l trezi din leşin. Tatăl său deschise 
ochii şi scoase un geamăt uşor. 

— Ţi-a venit odrasla în vizită, rânji polițistul, mângâindu-i 
tandru şuvițele de păr alb. Vă lăsăm singuri, ca să nu vă stricăm 
plăcerea revederii. 

Cei doi poliţişti se retraseră într-o cămăruţă alăturată, în 
compania unei sticle borțoase. Ibrahim nu îndrăznea nici să se 
mişte. De frică, dinţii prinseseră să-i clănțăne. Nu-şi putea lua 

ochii de la tatăl său pe care, dimineața, îl lăsase acasă, în fața 
ceştii aburinde de cafea. Nu se apropie decât atunci când acesta 
şopti ceva printre buzele strivite. Când înţelese ce-i spunea, groaza 
îl paraliză cu totul. 

— Omoară-mă! şoptea omul care era numai o bucată de carne 
vie. la un cuţit şi omoară-mă! 

Ibrahim nu putea nici să plângă, nici să strige. Privea pierit în 
ochii rugători ai tatălui său, incapabil să înțeleagă ce se petrece. 
Un gol imens se căsca în el, un gol în care se prăbuşea treptat, ca 
într-o prăpastie interioară. 

— Omoară-mă! Nu mai suport! şoptea tatăl său. Te rog! Nu mai 
suport! 

Şocul avu asupra lui Ibrahim efectul unui scurtcircuit. Când 
auzi hohotele de râs ale poliţiştilor din încăperea alăturată, îşi 
simți sângele pulsând din nou în vene. Într-o secundă, Ibrahim cel 
de şaisprezece ani muri şi se născu un altul, despre care nu ştiuse 
până atunci nimic şi despre care nici nu bănuise că ar putea 
exista. 

Cu mişcări sigure, fără nici o ezitare, se aplecă şi luă un cuţit de 
pe podeaua murdară, apoi îşi sărută tatăl pe buze. Acesta îl privea 
cu ochii blânzi, aproape surâzători, ca de fiecare dată când îl 
prindea cu câte o şotie. Cu un gest hotărât, chiar expert, Ibrahim îi 
tăie beregata, de parcă ar fi exersat acest lucru de zeci de mii de 
ori, pregătindu-se pentru clipa asta. Îşi crestă un deget şi-l înmuie 
în sângele ce țâşnea din gâtul tatălui său. 
de deznodământul vizitei, cât de felul în care arăta puştanul. 
Încărunţise dintr-o dată! Încărunţise, de parcă şi-ar fi băgat chica 
într-o găleată cu var. 

— la te uită, zise unul dintre poliţişti, dând roată, cu ţigara 
stinsă în colțul gurii. S-ar zace că avem de-a face cu un criminal! 

— S-a dus bunătate de distracție, îngână şi celălalt, lovindu-l pe 
puştan în plină față. O să-i ţii locul lui taică-tău. Cine a mai auzit 
să-ți omori propriul părinte! 

— Nu, băiatul n-o să pățească nimic! hotărî primul polițist. O să 
se omoare singur, n-ai grijă. Oricât l-am tortura, un chin mai mare 
ca ăsta nu i-am putea produce, aşa că mai bine îl lăsăm în viaţă. 

Prinse pe neaşteptate mânerul menghinei, pe care-l roti de 
câteva ori. Pentru prima oară în viața lui, Ibrahim a putut vedea 
ochii unui om sărind din orbitele lor, ca nişte mingi de ping-pong. 
Teribila trosnitură a oaselor îl scoase din starea de transă, dar 

numai o clipă, căci apoi căzu la pământ, cu răsuflarea tăiată. 

Când se trezi, se afla pe patul său de-acasă. Cineva îi pusese o 
fotografie de familie pe piept, iar pe noptieră aşezase câteva 
lumânări aprinse. Se dezmetici şi strigă după maică-sa, dar nu-i 
răspunse nimeni. Un gând sumbru îl zgudui ca un curent electric, 
făcându-l să dea buzna în sufragerie. Nici acum nu strigă şi nu 
leşină, de parcă toate fuseseră scrise într-o carte, iar el le citise şi 
ştia nu numai că aveau să se întâmple, dar şi că aşa trebuie să fie, 
că aşa fuseseră orânduite cu voia lui Allah. 

Privirea îi trecu aproape indiferentă de la maică-sa, care zăcea 
răsturnată pe speteaza fotoliului, cu picioarele desfăcute şi cu o 
gaură mică în frunte, la frații săi, aşezaţi toți patru unul după 
altul, chiar în ordinea vârstei, ca şi cum cineva s-ar li îngrijit să 
păstreze o ierarhie misterioasă. Aveau gâtul tăiat, iar capul părea 
desprins de trup. Ibrahim înțelese după o vreme că aşa şi era. 
Criminalul se distrase, schimbând între ele capetele, ca într-un soi 
de joc macabru. 

În bucătărie, îl găsi pe bunicul său. Avea două furculițe înfipte 
în ochi, iar sexul i se prăjea în tigaia pusă pe aragaz. 

Tabloul acesta era mai mult decât suficient să înnebunească un 
puştan de şaisprezece ani, ba chiar să-l determine să se sinucidă 
pe loc. Dar Ibrahim nu mai era el, Ibrahim, ci un altul, poate chiar 
polițistul sârb care-l lovise. Când puse mâna pe clanța uşii, s-o 
deschidă şi să iasă afară, aşa, fără nici un gând, un al şaselea simț 
îl opri. Nu i-a fost greu să descopere capcana bine camuflată. 
Firele abia vizibile plecau de la clanță şi se opreau în fotoliul pe 
care zăcea mama sa. Când îl dădu la o parte, cu mişcări încete şi 
precaute, asemenea unui genist cu experiență, văzu calupul de 
dinamită ascuns sub capacul unei cutii de bomboane. Urmele s-ar 
fi şters şi nimeni din lumea civilizată, de dincolo de uşă, n-ar fi 
bănuit ce se întâmplase cu adevărat. 

Ibrahim aşteptă să se lase noaptea şi ieşi pe fereastră, 
strecurându-se pe lângă ziduri, până la gară. Un tren îl purtă până 
la Urosevac, unde locuia un unchi din partea mamei. Acesta 
înțelese repede cum stătea treaba. Copilul trebuia să plece cât mai 
grabnic din Kosovo, până să-şi dea seama poliţiştii că i-a păcălit şi 
a scăpat. Un martor incomod, care, chiar dacă nu avea probe, 
putea să devină foarte periculos. 

Unchiul Dashkim luă legătura, în aceeaşi noapte, cu un văr de- 
al lui din America, Hasami şi-i povesti toată tărăşenia Peste două 
zile, Hasami suna la uşă. Avea la el un paşaport fals, pe care lipi 

cu dibăcie poza lui Ibrahim. În ceea ce-l privea, era o joacă de 
copii, doar făcea parte dintre membrii marcanți ai familiei de 
kacak25 albanezi, familie care putea rivaliza cu oricare clan mafiot. 
Rivaliza era un fel de a spune, căci nici mafia italiană, nici cea 
rusă, nici cea chinezească şi nici cea columbiană nu se concurau. 
Fiecare îşi avea domeniile şi supuşii ei. Hasami devenise unul 
dintre cei mai buni recuperatori de gjoba, taxă de protecţie din 
care capii mafiei albaneze finanțau înarmarea trupelor de partizani 
din munții kosovari. Era respectat şi se ştia că, după moartea celui 
mai bătrân kacak, urma să devină il capo di tutti capi, controlându- 
i pe etnicii albanezi de la Chicago la Los Angeles şi de la Seattle la 
New Orleans. 

Îl îmbrăţişă pe Ibrahim după ritualul kacak, rugându-se 
împreună mai bine de jumătate de oră. Apoi, Hasami nu spuse 
decât câteva cuvinte: 

— Avionul nostru pleacă din Belgrad mâine seară. Totul este 
pregătit, n-ai de ce să te temi. Nu te va opri nimeni. Până atunci 
însă mai e un lucru de făcut. Deschise valiza cu fund dublu, 
scoțând un stilet cu două tăişuri şi cu mâner de aur, încrustat cu 
rubine. E de la bunicul meu, care-l avea de la bunicul lui. Cu el vei 
împlini legea kanun, adăugă el. 

Ibrahim mai auzise de această lege — un fel de cod al onoarei 
care data încă din Evul Mediu şi care cerea sânge pentru sânge. 
Pentru albanezi nu era niciodată prea târziu să-şi spele onoarea 
însuşi Hasami aşteptase douăzeci de ani ca să-şi răzbune tatăl 
ucis de-un sârb, la beţie. Îi omorâse acestuia copiii cu acelaşi stilet 
pe care acum îl înmânase lui Ibrahim, repetând cuvântul ca pe un 
ritual sacru: 

— Kanun! 

Unchiul Dashkim culesese informațiile necesare, punând la 
punct planul răzbunării. Fiica polițistului care-i ucisese familia 
urma o facultate la Belgrad, iar traseele ei fuseseră notate cu grijă. 

A doua zi seara, înaintea plecării, Ibrahim suna la uşa 
garsonierei închiriate, unde fata se pregătea de examene. Aflând că 
tânărul avea un comision de la tatăl ei, tânăra îi deschise imediat. 
Când se întoarse cu spatele, ca să-l conducă în cameră, Ibrahim îi 
injectă fulgerător drogul pregătit într-o seringă minusculă Fata 
rămase conştientă, dar fără a putea să strige sau să se apere. 


23 Denumire dată țăranilor albanezi care, la începutul acestui secol, au 
pornit o serie de răscoale în Kosovo, împotriva stăpânirii sârbe (n. trad.). 

Ibrahim îi smulse fusta scurtă şi tricoul cu care era îmbrăcată, 
violând-o cu sălbăticie în cele mai diverse chipuri. Era prima 
femeie din viața lui, iar impulsul sexual, împletindu-se cu setea de 
sânge, îl aduse de nenumărate ori pe culmile extazului. 

Când, într-un târziu, privi pendula de pe perete, fu gata să 
scape un strigăt de surprindere. Trebuia să se fi aflat deja la 
aeroport. Se grăbi să formeze numărul de telefon memorat, dar 
greşi şi se văzu nevoit s-o ia de la capăt. În cele din urmă reuşi. 
Când auzi la capătul firului vocea dogită a polițistului, îi transmise 
să vină cu banii de înmormântare pentru fiică-sa. 

Cu o mişcare studiată, încercând să imite exact gestul cu care- 
şi omorâse tatăl, tăie gâtul tinerei care-l privea înspăimântată, 
incapabilă să reacționeze în vreun fel. Apoi îşi crestă degetul în 
dreptul micii cicatrici care încă nu se vindecase complet şi îl 
înmuie în sângele ce curgea în valuri mărunte. 

Ajunse în ultimul minut la aeroport. Abia la multă vreme după 
decolare, după ce dăduse pe gât un pahar cu whisky, reuşi să 
pronunţe cu o voce de care se sperie chiar şi el: 

— Kanun! 

Simţea căldura stiletului ascuns în pantof, sub talpă şi o fericire 
neasemuită i se împrăştie în corp şi în creier, de parcă zbura 
undeva, în afara avionului, de care nici nu mai avea nevoie ca să 
străbată spaţiile. Pentru prima oară, după multă vreme, buzele 
sale schițară un zâmbet. 

Hasami îl aduse în casa sa din San Francisco, înscriindu-l la 
colegiu şi veghind asupra lui ca un adevărat tată. Băiatul cu părul 
cărunt se integră repede, devenind un bun american. Dar 
niciodată nu uită că este albanez. Nici n-ar fi putut. În paralel cu 
colegiul şi mai târziu cu universitatea, Hasami îl înscrise în clanul 
„Fiii Albaniei Mari”, clan mascat sub forma unui club de cercetaşi. 
De fapt, o tabără paramilitară care instruia luptători de elită 
pentru gherilele din Kosovo. Mulţi dintre cei pregătiți aici luptaseră 
de partea bosniacilor, în războiul din 1991, dovedindu-şi calitățile 
de războinici. Ibrahim a urcat repede ierarhia şi, la douăzeci şi 
cinci de ani, devenise, o dată cu terminarea Dreptului, 
locotenentul lui Hasami. Se îmbrăca în stil retro, mereu spilcuit şi 
parfumat, cu părul lins, dat peste cap, frecventând numai 
restaurante de soi, unde avea întotdeauna masă rezervată. 

— Ai văzut cam multe filme cu gangsteri! îi spusese odată 
prietena lui, Alia, o albaneză născută în SUA. 

Dar lui Ibrahim, care-şi împovărase destinul cu o dublă 

personalitate, îi plăcea jocul. Straniile conexiuni, care se fixaseră 
în creierul său după şocul suferit, îl făcuseră să se detaşeze de 
lumea exterioară, până la pierderea identității. De când îşi 
amestecase sângele cu cel al tatălui său, trăiau acum în el nu 
numai părinții şi frații, ci şi bunicii şi străbunicii săi, ba chiar şi 
prieteni şi necunoscuţi. El însuşi nu era decât un puzzle alcătuit 
din fragmente de amintiri şi dorințe neimplinite. Viaţa lui nu mai 
exista ca viață privată, iar teama de moarte se redusese la un 
simplu, dar puternic, instinct de conservare. Dincolo de bine şi de 
rău, Ibrahim descoperise o altă lume în care-şi putea continua 
existența, fără ca trecutul să-l mai poată influența cu ceva. 

Când a primit funcția de asasin curier, de care se bucura doar 
elita „Fiilor Albaniei Mari”, s-a îmbătat pentru prima oară în viața 
lui. Alia fusese nevoită să-l poarte în spate de la maşină spre pat, 
în locuința lui de pe malul oceanului. 

— Sunt voievodul voievozilor! striga Ibrahim, crezându-se călare 
pe un cal alb. 

— Eşti un bețiv împuțit! îi răspundea calul alb, cu vocea Allei. 

— Opreşte! Cobor la prima! 

Alia îl aruncă în nisip, schimbând direcţia şi trăgându-l de 
mâini spre ocean. Picioarele lui Ibrahim trasau două dungi adânci 
pe plajă, de parcă s-ar fi străduit să deseneze cât mai exact o cale 
ferată. 

— la-ți mâinile de pe mine! strigă el, umflându-se în pene. O 
pământeancă nu are voie să mă atingă. Nu-mi pângări trupul. 

Dar Alia, pe cât era de firavă, pe atât era de vânjoasă. Îl 
dezbrăcă fără fasoane, lăsându-l gol-puşcă. 

— Aşa e! Ai nevoie de o baie purificatoare! 

Continuă să-l tragă, până când valurile oceanului îi cuprinse pe 
amândoi. Ibrahim înghiți o gură sănătoasă şi, înainte să apuce să 
protesteze, se porni să vomite drept în poala fetei. Dar Alia nu se 
supără. Ba chiar râse, scoțându-şi rochia murdară şi rămânând şi 
ea goală, ca la începutul lumii. Stăteau întinşi pe spate, lăsând 
valurile să treacă peste ei. Dacă ar fi jucat într-un film, ar fi vrut să 
se termine atunci. 

— Îţi doreşti să ai copii, un bărbat, o casă... chestii de genul 
ăsta? o întrebă Ibrahim, pe neaşteptate. 

— Chestii de genul ăsta?! Vrei să spui, o familie! exclamă Alia, 
râzând. Cred că da. Cunoşti vreo femeie care să nu şi-o dorească? 
Dintotdeauna, noi am simţit nevoia de protecţie şi numai în familie 
am găsit siguranţă. 

— Femeia este pilonul de bază al familiei! strigă Ibrahim, 
repetând un slogan al vechiului cod albanez. 

— lar tu eşti pilonul de bază al cârciumii! îi răspunse Alia. 

— Ştii că m-am trezit? 

— Îţi pare rău? 

Ibrahim întoarse capul spre ea, ca după o pasăre care venise să- 
i ciugulească din palmă. 

— Nu. Acum, când eşti lângă mine, nu! 

Vru să o îmbrăţțişeze, dar Alia îl împinse fără brutalitate. 

— Sunt în perioada maximă N-am de gând să rămân 
însărcinată înaintea căsătoriei. 

— Mâine te duc la preot! 

Alia râse din nou, rostogolindu-se mai departe. 

— Chiar şi aşa, tot nu vreau. Copilul meu trebuie să fie sănătos 
şi normal. Spermatozoizii tăi s-ar putea să fie mai amețiți decât 
tine şi mi-ar îmbăta ovulul. 

— Nu pricepi că te vreau acum? se rugă Ibrahim, întinzând 
mâinile spre ea. 

Deşi născută în America, în venele Allei curgea sângele supus al 
femeii albaneze. 

— Se poate şi altfel! 

Peste o săptămână, Ibrahim fu trimis în Albania, în prima sa 
misiune de asasin curier. Nu era vorba de kanun, ci de 
exterminarea unui lider albanez prea convins de ideea unei 
independente totale față de conducătorii oculți aflați în America. 
Ibrahim s-a metamorfozat într-un şomer ajuns la capătul 
disperării, lăsându-se cooptat de o bandă de rakeţi care acționa în 
munții din nordul Albaniei. Răbdarea deprinsă la şcoala clanului i- 
a fost de cel mai mare folos. Când zvonurile despre nişte recrutări 
puse la cale de UCK au ajuns la urechea lui, avea deja un trecut 
credibil în spate. 

Pregătirea pe care o poseda l-a ajutat să iasă repede în evidenţă. 
Şeful taberei de recruți se mândrea cu el. Aşa a ajuns Ibrahim ca, 
în timpul unei inspecții, să stea față-n față cu Enver, cel pe care 
fusese trimis să-l asasineze. 

Enver, care în viața de toate zilele poza ca om de afaceri prosper, 
i-a chemat într-o zi pe Ibrahim şi pe alți trei combatanți la vila lui 
de la periferia oraşului Kukes. Acolo puseră la cale una dintre 
incursiunile ce dădeau bătaie de cap poliţiei sârbe din Kosovo. 
Aveau să fie ucişi mai mulți sârbi dovediți a fi exterminat patru 
albanezi, într-o acțiune de linşaj. 

La miezul nopții, când s-a dat stingerea, iar ceilalți s-au retras 
în camerele puse la dispoziție, Ibrahim a mai rămas să-şi termine 
paharul cu rachiu. 

— Şefii tăi te-au lăudat tare mult! îl gratulă Enver, fixându-l cu 
ochii lui mici şi răi, care nu exprimau nicidecum bucurie. Ai fost 
militar de carieră? 

— Eu? făcu, mirat, Ibrahim, izbucnind în râs. Nici armata n-am 
făcut-o. Tata ne-a dat la o mulțime de sporturi, pe mine şi pe frații 
mei. Şi, pe urmă, cred că se cam exagerează în ceea ce mă 
priveşte. 

— Nu e cazul să fii modest, zise Enver. Ai fost vreodată în 
America? 

Întrebarea venise pe nepregătite şi, o fracțiune de secundă, 
Ibrahim simți cum inima i se opreşte în loc. Dar căută să nu arate 
nimic. Se întinse pe spate, cu mâinile la ceafă şi cu ochii visători. 

— Ehe, dacă aş fi apucat să văd America, acum aş fi fost un om 
bogat. Aş fi fost în stare să scot bani şi din piatră. 

— Nu ştii niciodată ce-ţi rezervă viața, zise Enver, cu un surâs 
misterios, turnând din nou în pahare. Eu am fost şi pot să-ți spun 
că nici acolo nu umblă câinii cu covrigi în coadă. 

— Covrigi? sări Ibrahim. Cine s-ar mai gândi la covrigi în țara 
dolarului? 

— Am nişte prieteni pe-acolo. Dar şi nişte duşmani. 

Lui Ibrahim îi veni să râdă, dar se stăpâni. Asta era culmea! 
Tocmai acela pe care trebuia să-l ucidă îl tocmea, la rândul lui, să- 
l extermine pe cel care-l trimisese în Albania! 

— Şi duşmanii sunt buni la ceva! răspunse Ibrahim în doi peri, 
dând băutura de duşcă pentru a-şi masca zâmbetul. 

— Îmi place cum gândeşti. Ce-ai zice dacă vreodată o să faci 
parte din garda mea personală? 

— Ar fi o mare onoare! îngăimă Ibrahim, străduindu-se să-şi 
adune tot sângele în obraji. Nu ştiu dacă eu... 

— Să lăsăm rahaturile astea cu modestia! Dacă eu hotărăsc că 
eşti potrivit, înseamnă că aşa e! Ai putea duce o viață cum nici n-ai 
visat. la să lăsăm poşirca asta şi să sărbătorim! Vezi că e o sticlă 
de şampanie în frigider. Ad-o încoa! Şi înhaţă şi două pahare 
potrivite. 

O ocazie oferită pe tavă pentru Ibrahim! În bucătărie, desfăcu cu 
atenție poleiala, scoțând dopul fără nici cel mai mic zgomot. După 
ce dădu drumul pastilei de cianură în sticlă, puse dopul la loc, îl 
legă cu sârma şi aranjă din nou poleiala. 

Enver tocmai ieşea de la baie, când apăru şi el cu şampania. O 
agită nițeluş şi scoase dopul, făcându-l să pocnească. 

— Două pocnete mi-au plăcut în viață, zise Enver, înşfăcând 
paharul. Cel de şampanie şi cel de armă. 

Dădu paharul pe gât, prăbuşindu-se în secunda următoare, pe 
fotoliu. După ce vărsă restul de şampanie în chiuvetă, Ibrahim luă 
trupul greu în spate, transportându-l până în dormitor. 

— Uneori, murmură el, ambele pocnete ucid! 

Îl înveli frumos, îi aşeză părul care se cam zbârlise şi, cu stiletul 
de care nu se mai despărțea, îi scrijeli pe frunte cuvântul 
„trădător”. 

Trecuseră patru luni şi jumătate de la plecarea din America, iar 
când se întoarse, Hasami dădu o petrecere în cinstea lui, la care 
veniră toți mahării kacak. Conform tradiţiei, lui Ibrahim i se ceru 
să-şi exprime o dorinţă care să-i fie îndeplinită. 

— Aş vrea să mă însor cu Alia! spuse el, pe negândite. 

Se lăsă o tăcere cumplită. Pe rând, fără un cuvânt, invitaţii se 
ridicară şi plecară în maşinile lor luxoase. Abia când rămaseră 
singuri, Hasami se hotări să vorbească: 

— Este o dovadă de respect să ceri voie să faci ceva, dar eo 
mare jignire să pretinzi dreptul la o viață personală. Ai fost ales 
pentru a-ți dedica viața crezului nostru, nu pentru a-ți întemeia o 
familie, ca oricare alt muritor banal. 

Lecţia nu l-a făcut să sufere pe Ibrahim. Oricum, nu-şi mai 
aparținea. Şi-a pus cenuşă în cap şi a întreprins un pelerinaj pe la 
toți cei pe care-i dezamăgise, cerându-şi smerit iertare. 

— Nu uita, îi spuse Hasami, că, în întreaga ta existenţă, aceasta 
a fost singura iertare care ţi s-a acordat. 

A doua zi, Ibrahim s-a despărțit de Alia. O ultimă urmă de 
umanitate ascunsă în cotloanele sufletului său l-a îndemnat să 
părăsească singura ființă lângă care se simțea liniştit şi împăcat. 

Se hotărâse să nu se mai abată cu un pas de la sfatul pe care-l 
dăduse Hasami: 

— Nu-ţi cumpăra obiecte care ţi-ar pricinui suferință în cazul în 
care le-ai pierde şi nu-ți face relații care te-ar îndurera dacă 
acestea ar înceta. 

O singură dată avusese probleme cu poliția americană, de fapt, 
direct cu FBl-ul, când fusese surprins în patul soției procurorului 
şef-adjunct. Acuzat de încercare de corupere a unui justițiar, 
Ibrahim se aflase la un pas de o condamnare pe viață. Avusese 
însă un noroc chior. Judecătorul care instrumenta procesul 

scăpase ca prin minune, cu o zi înainte, dintr-un accident de 
maşină în care muriseră şoferul şi amanta lui. Superstițios, a 
trecut în dimineața procesului pe la biserică, jurându-se să nu mai 
provoace niciodată suferințe semenilor săi. Drept care, verdictul 
său l-a absolvit pe Ibrahim de orice învinuire federală. Tânărul se 
alese cu o amendă consistentă, pentru comportament neconform 
cu regulile morale de conviețuire, dar pedeapsa adevărată a venit 
de la Hasami. Nu de alta, dar primejduise întreaga investiție făcută 
în el şi asta, numai pentru o plăcere uşuratică. 

La prima adunare a clanului, a fost degradat şi supus 
oprobriului general. Până mai ieri prietenii lui, membrii clanului 
au trecut pe lângă el, pe rând şi l-au scuipat în față. A fost ras în 
cap, interzicându-i-se luni în şir să iasă dintr-un buncăr unde 
primea doar pâine veche şi apă sălcie. Nu avea nici măcar un vas 
în care să-şi facă nevoile, aşa încât, la sfârşitul pedepsei, puțea 
înfiorător. 

Îl aştepta o perioadă destul de lungă de reeducare, dar din nou 
a avut noroc. În Kosovo, lucrurile se agravaseră. Se vorbea de 
crime în serie, de gropi comune, de deportări, de incendieri şi de 
multe alte grozăvii care li se întâmplau albanezilor. Prigoana 
trebuia să primească un răspuns şi nu unul oarecare. Aproape o 
sută de tineri, câți erau pregătiți în tabăra paramilitară, au plecat 
pe diferite căi spre Kosovo, pentru a se înrola în UCK! 

Şanse reale nu existau, o ştiau cu toții. Poliția şi armata 
iugoslavă erau prea bine pregătite pentru a le putea face față. 
Singura formă de rezistență rămânea lupta de gherilă, în care UCK 
devenise expertă. Şi mai exista o speranţă: ca sforile trase la 
Washington de oamenii cu influență ai kacak-ilor să-i facă pe 
americani să-şi vâre şi ei nasul. 

Ibrahim a fost iertat de toate, primind comanda unui pluton de 
pistolari. În Kosovo, albanezii nu l-au primit cu braţele deschise. 
Era dificil pentru ei să se împace cu „americanul” plin de ifose, 
care venise să le organizeze lupta. După o ciocnire cu trupele sârbe 
ale Ministerului de Interne, în care a pierdut douăzeci de oameni, 
Ibrahim a fost chemat la statul-major din Kukes, în Albania şi tras 
la răspundere. Fiind degradat, ajunse la comanda unui pluton 
format numai din recruți, obişnuiţi mai mult cu jafurile şi cu 
tâlhăriile, decât cu războiul. În scurt timp, devenise unul dintre ei. 
Poate că nici nu fusese altcineva toată viața, decât un nelegiuit. 
Sau poate că, într-adevăr, nici nu mai era el. Poate că Ibrahim 
murise o dată cu tatăl său, căruia îi tăiase beregata atât de simplu. 

Nu ştia şi nici nu-i păsa. Când începi să ucizi, nu mai contează 
numărul celor omorâți, ci dorința de a ucide în continuare. 

Deodată, Ibrahim se opreşte din povestit şi mă priveşte fix. Sunt 
pregătit pentru orice, aşa că-mi plimb degetul pe trăgaciul lustruit 
al Kalaşnikovului, ca şi cum aş mângâia un câine după ureche. 

— N-auzi nimic? mă întreabă Ibrahim, ridicându-se pe vine. Mai 
aşteaptă o vreme, după care urlă: Tancuri! 

Dar nu apucă să dea alarma. O lovitură de obuz, urmată 
imediat de încă două, transformă zidul din fața mănăstirii într-o 
grămadă de moloz. 

— Sârbii! zbiară Colosul, apărut ca din pământ, în mijlocul 
curții. Suntem în găleată! 

Nici nu putea să găsească o expresie mai plastică. Când eşti 
prins între două focuri, nu poți nici să te dai la fund şi nici să te 
lupţi de unul singur. În asemenea situaţii, soluţiile extreme sunt 
singurele viabile, drept care mă hotărăsc pe loc. 

Îl prind pe Ibrahim pe la spate într-o cravaşă fixă, rupându-i 
gâtul. Cariera lui s-a terminat aici, căci a devenit mult mai 
importantă viața mea. Albanezii s-au împrăştiat care încotro şi trag 
de te miri unde, dar sârbii n-au de gând să se implice într-o luptă 
de durată. Macină cu mitralierele grele şi cu tiruri de mortiere, fără 
să ţină seama că transformă mănăstirea într-o ruină. Două 
călugărițe pe jumătate goale aleargă țipând prin curte şi sunt 
retezate, pur şi simplu, de-o rafală scurtă. Picioarele continuă să 
alerge câțiva paşi, trăgând după ele trupurile din care viața s-a 
scurs într-o secundă. Un albanez cocoţat în clopotniță duce 
mâinile la cap, prăbuşindu-se de la zece metri peste un camarad 
care-şi ține burta despicată în mâini. Un alt soldat, care n-a 
apucat să se încheie la prohab, aleargă spre biserică, cu sexul 
săltând caraghios într-o parte şi-n alta Primeşte un snop de 
gloanțe drept în față şi capul i se împrăştie într-o mie de aşchii de 
oase şi carne. 

Strig cât pot, chemându-mi camarazii şi când, în cele din urmă, 
ne adunăm toți cinci, coborâm în cotloanele pivniței. E o plasă de 
galerii acolo şi nu facem decât să alergăm dintr-una în alta cu 
speranța nebună că am putea găsi o ieşire pe sub pământ. Dar 
labirintul nu pare să ducă undeva. 

— Să-l ia dracu’ pe maior, cu ideile lui idioate! zbiară Colosul. 
Am venit să luptăm, nu să facem pe spionii! Sunt tare curios cum 
o să ieşim acum din rahatul ăsta! 

— E o mănăstire veche, zice Fachirul, cu voce înceată şi a fost 

construită acum câteva secole. 

Colosul îl priveşte pieziş, scărpinându-se în turul pantalonilor. 

— Vrei s-o facem pe grupul de turişti nevinovați? Nu cred că 
sârbii pot fi atât de idioţi. 

— Din câte ştiu eu, mănăstirile astea au mai întotdeauna câte o 
galerie subterană, ca, în caz de asediu prelungit, să poată fi 
aprovizionate din afară. 

— De acord, zice Otto, practic, ceea ce ne lipseşte e planul 
mănăstirii. 

— E simplu, intervine Sara, privind în jur. O galerie, dacă 
există, nu poate fi săpată decât în partea în care nu există lac. Or, 
lacul înconjoară pe trei sferturi mănăstirea într-acolo, adaugă ea, 
arătând spre un perete, numai într-acolo poate fi! 

Lângă peretele indicat, stau lipite câteva butoaie, pe care le 
răsturnăm cu o forță pe care ţi-o insuflă numai frica şi ne putem 
bucura privirile cu o gaură destul de mare ca să te poți târî. Ceea 
ce ne şi grăbim să facem, dar, mai întâi, ne asigurăm că şi Colosul 
se încadrează în dimensiuni. Dacă ar exista un Oscar al tunelelor 
secrete, uriaşul l-ar primi cu siguranță. Pe măsură ce înaintăm, 
galeria se înalță. În scurt timp, putem chiar alerga, încovoiaţi. Mi 
se pare că ne mişcăm de un secol prin culoarul scârbos, plin de 
cele mai puturoase miasme, deşi, când mă uit la ceas, constat că a 
trecut doar un sfert de oră. 

Peştera la care ajungem este, în ochii noştri, un palat. Un 
lăculeț mic, cu apa limpede, se întinde pe fundul ei şi nu pregetăm 
să ne aruncăm în el şi să ne adăpăm ca o turmă de rinoceri 
pierduţi în deşert. Probabil că am fi secat lacul şi aşa firav, dacă 
zgomotul inconfundabil al închizătorului unei arme nu ar fi pus 
capăt sorbiturilor noastre pantagruelice. Ca la comandă, ridicăm 
toți cinci capetele, privind în direcția de unde venise zgomotul. Pe o 
stâncă, nu prea înaltă, aflată pe celălalt mal al apei, stă proțăpit 
un ofițer sârb, flancat de doi soldaţi. Arătarea prinde să 
hohotească, aprinzându-şi un trabuc, apoi scuipă în lacul în care 
ne găsim şi dă drumul la patefon: 

— Eram sigur că veți dibui voi o soluţie! De-aia am şi dat ordin 
să se tragă în plin. Puteam să pun pariu că n-o să găsesc nici o 
bucăţică din voi pe sub pietre. 

— Şi n-ai pus? îl întreabă Colosul, căruia orice pariu, chiar şi 
unul pe viaţa lui, îi stârneşte un interes deosebit. 

— Nu! zice sârbul, trimițând încă o flegmă în lac. 

— Păcat! Se vede treaba că ai pierdut o pălărie de bani! În altă 

ordine de idei, adaugă Colosul, nu cred că e frumos să scuipi în 
apa din care tocmai bem. Am mai cunoscut pe unul care, tot aşa, 
dădea cu mucii în fasole, apoi se plângea că mâncarea e amară. 

— Poate că asta va ţine loc de scuze! răspunde ofițerul, 
aruncându-i o sticlă neîncepută de votcă. 

Priza Colosului ar fi stârnit invidia oricărui jucător de baseball 
cu state vechi, cu toate că uriaşul, de când primise în adolescență 
o bătaie cu bâta aferentă, ura jocul acesta din toată ființa lui. 

— Cu siguranță că aveţi o stea norocoasă, continuă ofițerul. 
„Cârtițele” noastre ne-au transmis informaţii despre prezența a 
cinci inşi ciudați, îmbrăcați în combinezoane negre, care s-au 
aciuat pe lângă terorişti. Cin” să fie, cin’ să fie?! 

Misiunea noastră se încheie astfel mai repede decât fusese 
prevăzut. Conspirația pusă la cale de colonelul Obilici şi maiorul 
Pavlovici nu a avut o viață prea lungă şi asta pentru că nici unul 
dintre ei nu prevăzuse exclusivitatea pe care şi-o arogau albanezii. 
Un lucru tot au aflat: pe lângă UCK nu luptau nici trupe cecene, 
nici iraniene, nici de mujahedini. Albanezii, deşi musulmani, 
rămăseseră cu o aversiune față de tot ceea ce însemna semilună, 
otomană sau nu şi față de orice prezență străină prin ţinuturile 
lor. 

Războiul de astăzi nu e decât o flacără din focul aprins în urmă 
cu secole şi care nu se va stinge decât o dată cu sfârşitul lumii. Ba 
poate că, chiar şi după aceea, tot va mai rămâne o vâlvătaie care 
să amintească de trecerea omului prin acele locuri. 

Înainte de a decola, pilotul îmbracă o vestă de supraviețuire 
alcătuită din următoarele elemente: un sistem de detectare a 
poziţiei prin satelit — cu o aproximaţie de circa zece metri, 
indiferent de locul de pe glob un aparat de emisie-recepție 
radio, care permite comunicarea prin semnale electronice 
codificate în Morse sau în fonie, baterii de alimentare, o 
oglindă, un fluier, rachete-trasoare şi o trusă de prim-ajutor. 
Vesta mai conține vopsea de camuflaj şi o „hartă de evadare” 
din plastic, cu indicaţiile principale privind locurile în care 
pilotul se poate ascunde până când este salvat. În plus, un 
pistol. Sub scaunul ejectabil, este instalat un sac de 
supraviețuire prins de sacul paraşutei. Când se deschide 
paraşuta, scaunul se desprinde şi cade, iar sacul de 
supraviețuire este prins de pilot cu o funie lungă de 
doisprezece metri. În acest sac, se află o pai te din materialul 
pe care-l are deja în vestă, o pătură termică, o plasă de 
camuflaj, ceva hrană şi o mică rezervă de apă. Ajuns pe sol, 
pilotul caută să se ascundă, începând să emită semnale 
electronice de salvare, la fiecare oră, până ce se stabileşte 
contactul. Este vorba de trei semnale codificate către avioanele 
de război electronice trimise să-l caute, urmate de elicopterele 
de salvare. Codurile sunt reprezentate de o literă, o cifră şi un 
cuvânt care se schimbă în fiecare zi. 


(Din „Manualul de instrucție şi supravieţuire” 
al Flotei de Zbor US, cu baza la Aviano, Italia) 

VI 


UN YANKEU LA CURTEA REGELUI SÂRB 


S-au împlinit două luni de bombardamente zilnice. N-am mai 
luptat niciodată într-un asemenea război în care, pe deasupra, 
zboară avioane ultrasofisticate, iar la sol, majoritatea trupelor UCK 
folosesc Kalaşnikovuri. Oraşele Belgrad, Niş, Novi Sad, Priştina, 
Ratkovica sunt în vâlvătăi, ceea ce-l aduce pe maiorul Pavlovici în 
pragul apoplexiei. Pe noi însă ne lasă complet indiferenți. 

Suntem dispuşi în apropiere de Pec, în munţii din vestul 
provinciei Kosovo, la vânătoare de partizani albanezi. Contractul 
nostru de nouăzeci de zile se apropie de sfârşit. Nici unul dintre 
noi, cu excepția maiorului, bineînțeles, nu se gândeşte la o 
eventuală prelungire. E un război care ne-a adus numai belele şi a 
confirmat multe dintre superstiţiile noastre. În plus, maiorul pare 
că a înnebunit cu totul. 

Cei din UCK au suferit pierderi grele şi nici nu se poate vorbi de 
organizarea unei contraofensive, aşa că trebuie provocați pentru a 
fi scoşi la luptă. Un pluton de ucraineni şi bieloruşi ne depăşeşte 
vitejeşte, intrând adânc în sectorul muntos. Cade într-o 
ambuscadă. E un adevărat măcel, dar soldații sunt prea beți ca să- 
şi dea seama că mor. Cu ocazia asta, mai aflăm şi noi cum sunt 
dispuse celulele de partizani. Totuşi, albanezii nu stau într-un loc. 
Bântuie în formula unor patrule de gherila şi atacă atunci când nu 
te aştepţi. Se mulțumesc cu puţin, chiar şi cu un singur sârb 
omorât, după care se retrag în grabă şi schimbă direcţia. E o 
hărțuială continuă, care ajunge la un moment dat să te şi 
enerveze. 

Nesomnul şi lipsa hranei calde nu contribuie la îmbunătăţirea 
situației. Unde mai pui că trebuie să suportăm şi isteriile lui 
Pavlovici, care simte că-şi pierde minţile, văzându-şi ţara 
transformată într-o ruină. Un albanez căzut prizonier e pur şi 
simplu măcelărit de maior, care zbiară ca o gravidă în sala de 
naşteri: 

— Voi i-ați adus pe sălbaticii ăştia din NATO! Numai voi sunteți 
de vină! Sunteţi diavoli, nu oameni! Ar trebui să fiți stârpiți până la 
unu! 

Când scapă din mâinile maiorului, albanezul nu mai răsuflă, îi 
facem vânt pe povârniş, unde sălbăticiunile vor desăvârşi lucrarea. 
Dar micul ospăț nu i-a ajuns lui Pavlovici nici pe-o măsea. Nu l-am 
mai văzut niciodată atât de însetat de sânge. Un gând negru îmi dă 
târcoale, dar caut să-l îndepărtez cât mai repede. Vocea lui 
Pavlovici mă convinge însă, pentru a nu ştiu câta oară, că de ceea 
ce te temi, de-aia nu scapi: 

— Cred că a venit timpul să ne amintim de vremurile bune! 

— Facem un pocher? sare Colosul, mereu pe fază. 

— Plevuşcă asta nu e pe măsura noastră, continuă maiorul, 
scuipând după albanezul ucis. Soldat Zamfir! 

— La ordin, domnule maior! 

— Din ce-ai raportat în legătură cu spusele lui Ibrahim Nu-Ştiu- 
Cum, reiese că ţi-a vorbit despre un conducător politic de-al lor 
care ţine o legătură strânsă cu americanii. 

— Foarte vag, domnule maior! 

— În schimb, Mauserul meu ar putea vorbi foarte concret! 
precizează maiorul, bătându-se peste centură. 

Sunt nevoit să repet povestea, de astă dată, fără să omit nici un 
detaliu. Maiorul scoate harta, face nişte calcule, după care se 
întoarce spre Otto şi-i ordonă: 

— Fă-mi legătura cu comandatura! 

— E clar, spune Colosul, scărpinându-şi după ureche bidonaşul 
cu votcă. Ne aşteaptă o frumuseţe de misiune de comando. 

— Pentru ce ne aflăm aici? zice Andar, trezindu-l la realitate. 
Doar nu ca să culegem fructe şi să plantăm flori. 

— Te-ar fi deranjat? replică, îmbufnat, Colosul. E o îndeletnicire 
dintre cele mai plăcute şi mai folositoare. Înainte de a lupta sub 
comanda maiorului ăstuia, pe care, fiindcă tot îl pomenim, îl 
respect, deşi, dacă aş avea posibilitatea să-mi golesc un încărcător 
în el, m-aş simți un om împlinit, înainte de el, cum spuneam, 
aveam drept comandant un portughez, unul Simoes. Neam prost, 
ca toți şefii, de altfel! Nu c-aş avea ceva cu ei. Eu însumi pot fi un 
comandant strălucit, doar ați avut cu toții prilejul să-mi admirați 
calitățile. Unde mai pui că aş înfrunta întotdeauna greul luptei, în 
loc să mă fandosesc toată ziua prin statul-major. Aş fi în mijlocul 
vostru, îndemnându-vă la acte eroice, prin exemplul personal. 

— Porniseşi să ne vorbeşti despre un portughez, îl întrerupe 
Sara, care, pe deasupra, mai purta şi numele de Simoes şi, în loc 
de asta, ne relatezi despre visurile tale de mărire! 

— Încerc să urmez pilda dată de instrumentul meu, de când o 

târfă din Maroc, care ar avea oricând un loc pe podium, mi l-a 
ridicat la rangul de Mareşal al Curții. Prea bine, dacă-l vreți pe 
Simoes, fie! adaugă Colosul, puţintel ofensat că nu i s-a permis să- 
şi etaleze predispoziţiile de conducător. Omul meu avea un fix: de 
câte ori omora pe careva, planta o floare sau un pomişor. Credea 
în chestia cu reîncarnarea şi, dacă nu damblagise de tot, era din 
cauza votcii, care-i oferea primul-ajutor. De câte ori ne întorceam 
dintr-o misiune în care căsăpiserăm o ciurdă de negrotei, se ducea 
în părcuşorul lui şi se punea pe grădinărit. Dacă era să te iei după 
numărul florilor şi al pomişorilor de-acolo, ai fi crezut că ai de-a 
face cu ăl mai mare ucigaş pe care l-a cunoscut omenirea. Noi însă 
ne mai îndeletniceam şi cu alte chestii decât să-i numărăm lui 
plantele. Lucrurile s-ar fi oprit aici, dacă, într-una din zile, unui 
camarad nu-i venea strălucita idee să se răhățească exact în 
dumbrava portughezului. Desigur, este un lucru cunoscut că 
excrementele sunt nişte îngrăşăminte grozave pentru plante. Cu 
toate astea, când Simoes a văzut grămăjoara cafenie, în care 
nesimțitul îşi descărcase resturile de hrană pe-o săptămână, a fost 
cuprins de o furie oarbă. S-a dat de ceasul morţii să-l afle pe 
profanator pasămite, el vedea în grădinița lui un fel de cimitir. În 
loc de asta, s-a trezit a doua zi cu altă mostră, ceva mai modestă, e 
drept, dar cu acelaşi conţinut. Atunci, portughezul a hotărât sa 
facă apel la un magician de prin partea locului, pe care l-a plătii 
regeşte ca să-i descopere pe bandiți. Băştinaşul, după ce a băut 
toți banii, de fericire, s-a prezentat la lucru, trăgând după el o serie 
de instrumente de os, pe care un muzeograf înrăit ar fi plătit 
salariul lui pe-un an. Înfigea când şi când beţigaşele în rahaturile 
care prinseseră să se usuce, după care le ducea la nas, mirosindu- 
le savant, sub privirile pline de speranţă ale portughezului. Pentru 
a se documenta mai aprofundat, a prins chiar să guste din element 
şi, după schimonoseala feței lui vopsite mai ceva ca un steag de 
luptă, îți puteai da seama că nu e foarte mulțumit. Părea un 
bucătar chinez, scrupulos, nedumerit în legătură cu felurile de 
mâncare preparate. Țâţâia şi pufnea ca o mâţă trasă de coadă. În 
cele din urmă, a pretins ca toţi trupeții să-şi lase nădragii în vine 
pentru a-i oferi spre analiză comparativă câte o bucată de rahat. 
Noi am înțeles că ordinul nu se discută şi, pentru a nu da loc la 
speculații, am invadat grădina portughezului cu cactuşii noştri, 
aducându-l pe bietul om în pragul nebuniei. Era însă atât de 
însetat de aflarea adevărului, încât a trecut şi peste asta. Bătrânul 
vraci s-a apucat să guste din grămăjoarele aliniate conform 

regulamentelor militare, până când l-a apucat sughițul şi a vomitat 
peste florile proaspăt cultivate. Colac peste pupăză, a indicat drept 
infractor: chiar rahatul portughezului care, luat de elan, se căcase 
şi el la rând cu noi. Simoes n-a mai suportat. L-a ciuruit pe bietul 
băştinaş, apoi, conform tradiției, a plantat de astă dată un cactus 
adevărat „Nu cred”, ne spunea el, „că cineva s-ar încumeta să se 
mai lase pe vine într-o plantație de cactuşi”. Din punct de vedere 
tehnic, gândise corect, doar că poziţiile din care poți desfăşura 
activitatea menţionată nu sunt obligatorii, cum ar fi, le pildă, cea 
de-a trage cu Bazooka. Eram atât de hotărâți să-l facem să 
renunțe la obiceiul lui idiot, încât, în latrina pe care o iveam la 
dispoziție, puteai oricând să calci rufe. Până la urmă a cedat, dar 
pe chestia asta nu mai reuşea să atingă nici un negrotei care-i 
apărea în fața puştii. A sfârşit prin a fi luat prizonier şi a fost servit 
la un dineu festiv. Se pare că le-a căzut destul de greu la stomac 
negroteilor, pentru că, de-atunci, tribul respectiv poartă denumirea 
de „Obstipos2%. Simoes se răzbunase de pe lumea cealaltă, deşi 
inutil, căci grădinile sale nu mai existau. Cum însă eu mă trag din 
cu totul alt trib, o să vă rog să mă scuzați. 

Colosul dispare cu paşi măsurați în dosul unui stejar, spre a-şi 
aduce aminte mai pe îndelete de ciudatele obiceiuri portugheze. 
Este momentul ales de luptătorii UCK pentru a declanşa un atac. 
Gloanţele prind să zbârnâie în jurul nostru ca un roi de albine 
rămas fără stup. 

— Împrăştiaţi-vă! strigă Sara. 

Într-o clipă, suntem care-ncotro. Mă împiedic de un buştean şi o 
iau la vale, scăpând din mână mitraliera uşoară care, la rândul ei, 
dispare pe povârnişul stâncos, provocând un zgomot infernal. Sunt 
expus, aşa că îmi continui căderea. Mă opresc într-un colț de 
stâncă, de care mă lovesc zdravăn cu capul. 

— Ai murit? zbiară Colosul, pe care-l pot distinge perfect pe 
creasta dealului, agitându-se cu pantalonii în vine. 

— Acoperă-mă, idiotule! îi strig, dibuind după AKM-ul agăţat 
sub combinezon. 

— De unde dracu” trag vitejii ăştia? întreabă Colosul, rotindu-şi 
ochiul ca un girofar. 

Drept răspuns, un snop de gloanţe se înfige în bătrânul stejar, 
la câţiva centimetri de dosul golaş al uriaşului. Sara şi Otto îi 
dibuie pe adversari după focul de la gura ţevii şi îşi pun la lucru 


24 „Constipaţi” (lb. portugheză, în orig.), (n. trad.). 

aruncătoarele de grenade. Albanezii sunt dincolo de râpă, exact în 
dreptul meu. Ne ocoliseră în tăcere, ca să ne cadă direct în spate. 

Aud un zgomot şi mă răsucesc fulgerător, gata să-mi descarc 
arma. Mă opresc însă la timp. Pe lângă mine trece Andar, cu 
iuțeala unei şopârle prinse la furat. Pornesc pe urmele lui, până la 
pârâul care străbate povârnişul, apoi începem să urcăm panta de 
pe care trag albanezii, pititi în spatele copacilor. Indianul se 
hotărăşte la un atac-surpriză, extrem de periculos, dar foarte 
eficient. Camarazii noştri se prind de stratagemă şi deschid foc 
continuu pentru a nu-i lăsa pe albanezi să ne descopere. 

Un cuib de mitraliori e plasat la vreo trei metri în fața mea. Cei 
doi tineri sunt recruți şi îmi pot da seama de asta după felul în 
care schimbă banda de cartuşe. Nu le mai lăsăm prilejul s-o facă. 
Sar în acelaşi timp cu Andar, ca doi păianjeni uriaşi, luându-le 
gâtul cu pumnalele noastre de luptă. Albanezii mor instantaneu, 
fără a mai avea timp să se mire cât de uşor poţi trage pe dreapta. 
Figura ne mai reuşeşte cu alți trei luptători, după care, 
comandantul observă că se petrece ceva neclar pe flancul lui drept. 
Nu vede nimic deosebit, dar faptul că nu se mai trage din acel loc îi 
spune că e groasă. Ordonă retragerea, ocazie pe care Otto, cu 
puşca lui cu lunetă, nu are cum s-o scape. Trage în orice tufiş 
mişcător, forțându-ne pe mine şi pe Andar să rămânem lipiți de 
pământ. Dacă ne-ar dibui, albanezii ar avea o misiune foarte 
uşoară. Sunt însă prea grăbiţi să dispară, părăsindu-şi morţii şi 
răniții. 

De astă dată, am avut noroc. Probabil că trupele de elită ale 
UCK se bat prin alte părți. De aceeaşi părere e şi Pavlovici care, 
rămânând să converseze cu Obilici, a căzut exact în mijlocul 
luptei. 

— Îmi trebuie cinci voluntari pentru capturarea unui Punct de 
Comandă UCK! zice el, încântat, de parcă ne-ar fi invitat la o 
cofetărie. Se acordă un bonus special. 

Un Punct de Comandă, se ştie, este dispus undeva, mult în 
spatele liniilor inamice, iar bonusul, care n-are cum depăşi miza 
unei partide serioase de pocher, nu ne împinge de la spate. 

— Mie îmi ajung banii de contract! clămpăne Colosul, ca la o 
conversație între prieteni. Nu vreau să mă îmbogățesc. Babacu' 
meu, care n-a văzut niciodată în viața lui mai mult de zece dolari 
la un loc, spunea că bogătanii nu au decât dureri de cap de pe 
urma banilor. El, e drept, n-a luat în viaţa lui nici un antinevralgic. 

— Ce dracu” ne tot dai pilde cu împuţitul tău de babac! guiță 

maiorul, bătând cu piciorul în pământ, ca o nevastă necaftită la 
timp. Nu interesează pe nimeni viața privată a rudelor tale! Nu faci 
parte din neamuri regeşti, ca să ai chef s-o povesteşti ca pe-o 
biografie romanțată. Aici nu e vorba de babacu' tău şi de nesuferita 
lui de înțelepciune, ci de cinci voluntari pentru un comando! 

— Domnule maior! intervine Otto, pocnind din călcâie, îmi 
permit să vă amintesc că nu facem parte dintr-o armată regulată 
şi, ca atare, nu poate fi vorba de un voluntariat. Avem un contract, 
iar ordinele nu se discută! 

Pavlovici îl priveşte cu stupoare, descoperind că neamțul are 
dreptate şi că, luat de valul naționalismului, uitase că e mercenar 
şi nu maior în armata sârbă. 

— Cam la cât se ridică bonusul? zice Colosul, prefăcându-se 
brusc interesat, când îşi dă seama că lucrurile iau o întorsătură 
neaşteptată. 

Maiorul rânjeşte, scărpinându-se pe burtă. Nu se grăbeşte să 
răspundă, o dată ce neamțţul l-a scos din negură. 

— Mă mai gândesc, spune el sec. Plecarea la ora douăzeci şi 
două. Echipament complet. 

— Şi masca de gaze? întreabă Colosul, făcând pe niznaiul. 

— Nu-ţi este clară noţiunea de „complet”? răspunde maiorul, cu 
o grimasă. De pildă, gândeşte-te că eşti complet idiot! Aşa, vei 
pricepe! 

Abia dispare, că uriaşul se şi repede la Otto, mai să-l strângă de 
beregată. 

— Nu puteai să n-o faci pe deşteptul? Dacă ţi-e dor de 
mardeală, du-te într-un poligon şi angajează-te pe post de ţintă! 
Unde mai pui că puteam să negociez bonusul pentru toți cu 
scârțanul de maior. 

— Şi cum rămâne cu părerea tatălui tău? îl întreb eu, 
neîncrezător. 

— A scăpat-o la beţie. E scuzabil. În schimb, nemţălăul e mai 
treaz decât Farul din Alexandria. 

— Încă n-ai ajuns comandant, aşa cum ţi-ai dori, îi replică Otto 
şi chiar dacă ai ajunge, n-aş lupta niciodată sub ordinele tale. Ba, 
dacă ai fi singurul comandant de mercenari din lume, m-aş înrola 
în armata națională. 

— Deduc că nu mă prea iubeşti! 

— Nici cât pe-un dop în cur! precizează neamțul. 

— Ca pe-un dop, nu, dar ca pe altceva? râde Colosul, făcându- 
ne, şugubăț, cu ochiul. 

O dată cu seara, se porneşte şi ploaia. Picăturile de apă au o 
culoare gălbui-cenuşie. Bombardarea rafinăriilor şi a uzinelor 
chimice a deschis sezonul ploilor acide. Cine ştie cât timp va mai 
trece până când pământul va rodi din nou. Dar asta îi priveşte 
numai pe agricultori. Aşteptând să plecăm în misiune, începem o 
partidă de zaruri. Andar se dovedeşte într-o formă deosebită. 
Câştigă în avans toate primele de luptă ale Colosului, până la 
sfârşitul contractului. Uriaşul scoate lupa, examinând minuţios 
babaroasele. 

— Inutil, Frederick! fredonează indianul. Aici e vorba de 
îndemânare, nu de zaruri false. Să facem o mică demonstrație. Cât 
mi-ar trebui acum? Să zicem, trei de cinci şi doi de patru. Atenţie! 

Andar ia cornetul, cu care execută câteva mişcări geometrice, 
răsturnându-l grațios. Când îl ridică, are exact formația dorită. Ne 
dă gata! Aşa ceva nu vezi prea des! 

— Pariu pe o mie de dolari că nu-ți mai iese figura încă o dată! 
strigă Colosul, mai fiert decât o oală sub presiune. 

Andar zâmbeşte misterios, acceptând cu o înclinare a capului 
său lunguieț. Hieroglifele pe care le descrie acum cu cornetul sunt 
ceva mai complicate, dar rezultatul e acelaşi. Într-o tăcere deplină, 
ia bancnota pusă la bătaie de Colos, examinând-o cu atenție. De 
când a descoperit virtuțile unui copiator color, găsit într-o prăvălie 
devastată, pe Colos îl încearcă tot mai des ideea unei fabrici de 
bani. 

— Nu ştiu cum faci, dar e sigur că n-avem în față un procedeu 
cinstit! sparge Colosul tăcerea, acceptând că nu cunoaşte, totuşi, 
chiar toate trucurile şi trişurile jocului de zaruri. Fii atent, dacă 
reuşeşti din nou, sunt gata să nu mă mai ating niciodată de zaruri! 

— Nu, Frederick, nu aşa, zice indianul din vârful buzelor. Nu-mi 
stric talentele pe promisiuni cu care nu s-ar şterge la fund nici un 
popândău paralitic. Scoate încă o mie şi-ţi repet figura în schimb, 
eu pun la bătaie toată datoria ta. 

Tentaţia e mare, deşi Colosul pare destul de speriat. În ceea ce-l 
priveşte, o datorie reprezintă o chestiune destul de vagă, mai ales 
că nu e nimic scris. Unde mai pui că Andar o poate încasa la 
prima trosneală, iar despre nişte eventuali moştenitori nu se ştie 
NIMIC. 

— Vin şi eu cu o sută! zic, cu glas încurajator. 

Mi se alătură Sara şi cu Otto, cuceriți de dexteritatea 
indianului. Colosul e convins şi adaugă diferența până la o mie. 
Cere însă voie ca, înainte de experiment, să şteargă bine zarurile şi 

cornetul. Împrumută batista de dantelă a neamţului, care trebuie 
să-i dea şi instrucțiuni de folosire, ca în cazul unei arme noi şi 
freacă cu multă conştiinciozitate obiectele de lucru. Face şi două 
probe care-i întăresc ideea că la mijloc nu poate fi vorba decât 
despre puterile paranormale ale indianului. 

— Cât timp arunci tu zarurile, am dreptul să vorbesc şi să mă 
mişc! zice uriaşul, sperând să interfereze în vreun fel undele 
telepatice ale lui Andar. 

— Poţi să te dai şi cu capul de pereţi! îi sugerează Andar, 
mărindu-i evantaiul posibilităților. Totul e să nu atingi cornetul 
sau pe mine. 

Micuţul cornet îşi începe din nou dansul său ciudat. În acelaşi 
timp, Colosul inventează propriul său dans, scălâmbăindu-se şi 
urlând ca un vraci gabonez. La intervale, îşi umflă bucile obrajilor 
şi suflă asupra lui Andar, făcându-l să se clatine uşor. De efort, 
scapă şi un pârț, care otrăveşte aerul. Suntem însă prea tensionați 
ca să băgăm de seamă. Zbieretele Colosului ating paroxismul în 
momentul în care indianul se pregăteşte să lanseze zarurile. Zarva 
îl atrage pe Pavlovici, care dă buzna în dormitorul nostru, 
punându-şi plămânii la lucru. 

— Drepţi! 

Sărim ca pe arcuri, dar tot reuşesc să surprind bobârnacul pe 
care Colosul îl dă cornetului răsturnat cu gura în jos. Pavlovici e 
atât de întărâtat, încât, vreo câteva minute, nici nu poate să 
vorbească. Cicatricea care-i străbate obrazul e şi ea din cale-afară 
de indignată. Dintr-un moment în altul, o să-i sară ochii din cap, 
luându-se la întrecere cu zarurile. 

— Ce v-a apucat? scrâşneşte maiorul, când îşi revine cât de cât. 
Aţi pus pe picior de alarmă tot vestul Iugoslaviei. 

— Un joc nevinovat de zaruri! se erijează Colosul în purtător de 
cuvânt, cu ochii pe Mauserul maiorului. 

— Nevinovat? zice, aiurit, Pavlovici. 

— De zaruri! întăreşte Colosul, fără să-şi mute privirea. 

— De zaruri? repetă Pavlovici, din ce în ce mai prostit. 

— Soldatul Frederick Sheldon încearcă să ne domine cu 
manifestările lui de boşiman! se grăbeşte Andar cu pâra. 

— Mergeţi pe o insulă pustie din Pacific, sau undeva, în Univers, 
decide maiorul, cu o voce scârbită. Urlaţi acolo până când o să vă 
plesnească splina şi o să vă înghițiți rectul! Stați cu maimuţele, 
pentru că lângă de vă e locul! Dar după contract! Aici sunteţi într-o 
țară civilizată! 

Zgomotul îndepărtat al bombardamentelor, pe care NATO le-a 
reluat cu exactitate de ceasornic, pare să-i confirme teza. 

— Soldat Sheldon, este pentru ultima oară când te mai recrutez! 
continuă Pavlovici. Cel mai bine pentru tine ar fi să te laşi 
împuşcat în misiunea de la noapte. Îți promit o înmormântare 
decentă. Chiar şi babacu” tău va primi o scrisoare de mulțumire 
din partea mea. 

— Nu ştie să citească decât mărcile de whisky! raportează 
Colosul, prevenitor. 

— Atunci o să-i trimit o fotografie cu tine pe catafalc. Va fi mai 
expresivă decât orice formulă de condoleanţe. Soldat Sara Lipovicz, 
dacă nu eşti în stare să mențţii disciplina, te poți socoti înlocuită. 
Poate că soldatul Otto Mazzeppa se va descurca mai bine. 

Maiorul amuşinează expert mediul ambiant, retrăgându-se 
strategic spre uşă. 

— Mai aerisiți pe-aici! Până şi un porc mistreț ar leşina în 
atmosfera asta! Vreau ca la ora douăzeci şi două să vă găsesc în 
jeepurile din curte, în echipament complet. La volan, soldat 
Lipovicz! Şi până atunci, adaugă el cu o voce amenințătoare, 
fixându-ne pe rând cu privirea, până atunci să fie mai linişte decât 
în găoaza unui mort! 

— Mereu o dai în bară, Frederick, scuipă Otto, amărât, de 
îndată ce maiorul dispare. Atragi necazurile mai ceva decât rahatul 
muştele. 

Colosul nu se arată deranjat de comparaţia prea puțin 
măgulitoare. Lăsându-se pe vine, ne aruncă o privire de şmecher 
de cartier. 

— Să facem abstracție de schizofrenicul ăsta de maior, pufneşte 
el, cu admiraţia pe care-o poartă gradelor superioare şi să ne 
întoarcem la ale noastre. Hai, sfrijitule, întoarce cornetul. Sunt 
sigur că de astă dată ai dat-o în bară! 

Curiozitatea ne face să lăsăm disputele pentru mai târziu. Stăm 
aplecați aidoma unor babe la spovedanie, aşteptându-l pe Andar 
să facă oficiile. Bobârnacul Colosului a fost de bun-augur: pe 
bucăţica de postav stau cinci de cinci. Colosul e gata să dea 
drumul unui nou zbieret, dar îl pocnesc peste bot. Nu se supără 
nici un pic. Adună banii, în timp ce bolboroseşti ca o hienă 
confundată de un elefant cu metresa lui: 

— Ce-ai crezut, că o să-ți meargă şmecheria la nesfârşit? Eşti 
un balon de găinaț! Să-mi ştergi datoria, am avut martori! 

Andar rămâne cu buza umflată, nevenindu-i să creadă că 

puterile sale paranormale l-au trădat. Noi, ceilalți, întindem fără 
un cuvânt mâinile spre uriaş, care face pe nedumeritul. 

— Am pus şi noi bani jos, îi aminteşte Sara. 

Colosul înapoiază în silă bancnotele, făcându-ne cunoscut că 
spectacolul şi reuşita i se datorează lui şi că, dacă ar fi ştiut că s-a 
înconjurat numai de cărpănoşi şi-ar fi luat taraba şi ar fi dezertat 
la UCK. 

— Mă, tu ai atins cornetul! zice Andar cu convingere. 

— Prostii! decide Colosul. M-ar fi văzut careva, nu? 

Ne privim unii pe alţii, iar Colosul, care se prinde după figura 
mea că ştiu că lucrurile nu stau chiar aşa cum le descrie, îmi mai 
îndeasă în mână o bancnotă, pretinzând că plăteşte o datorie mai 
veche. Treaba pute din ce în ce mai rău, pentru că uriaşul nu-şi 
plăteşte niciodată datoriile, dar suntem chemaţi la masă şi abia 
atunci ne amintim că n-am mai mâncat nimic de douăzeci şi patru 
de ore. 

Ideea maiorului se dovedeşte din nou nefastă. Ori e prea bătrân, 
ori e prea pătimaş. Şi-ntr-un caz şi-n celălalt, nu face decât să-şi 
piardă credibilitatea. Trebuie să ştii, cititorule, că încrederea 
soldaților în comandantul lor face parte din capacitatea de luptă, 
ba, de multe ori, este mai valoroasă şi decât tipul de armă folosit. 
Oricât de duri şi de pregătiți ar fi, pentru soldați — mercenari sau 
nu — comandantul întruchipează imaginea supraviețuirii. 

Pavlovici ne condusese ani de zile în lupte care uneori păreau 
fără nici o şansă, dar răzbătuserăm. Chiar dacă nu-l aveam prea 
mult la suflet, aureola cu care-l înconjuraserăm ne apăra ca o 
armură de oțel. Pavlovici devenise o figură legendară, alături de 
care nu pregetam să plecăm la război. 

Dar acum, într-un timp scurt, se dovedise pentru a treia oară 
neinspirat. Pe la ora unu din noapte, ne intersectăm cu o coloană 
de blindate care-şi croia drum spre Dakovica. E luată la ochi de un 
B-52 şi, deodată, pământul se cutremură, iar vâlvătăile prind să 
lumineze sinistru noaptea întunecată. Suflul exploziei ridică jeepul 
ca pe o pană şi-l poartă prin aer cu viteza unei ghiulele. Zburăm 
din maşină, care-ncotro, fără să mai avem timp să ne gândim la 
ceva. 

Printr-un noroc chior, mă opresc într-o baltă, însă malul şi apa 
îmi amortizează căderea. Apa nu e adâncă, dar mă forțez din 
răsputeri să nu-mi pierd cunoştinţa, căci simt cum nămolul mă 
trage la fund. Fac eforturi disperate să ajung la mal, pe care mă 
prăbuşesc ca scăpat dintr-un groaznic naufragiu. Abia acum îmi 

permit să leşin, dar nu pentru mult timp. Durerea atroce din piept 
mă trezeşte din nou la viaţă. 

Sângele şiroieşte prin rupturile combinezonului, dar, la o primă 
constatare, nu găsesc nimic grav. Doar julituri şi zgârieturi. Şi 
totuşi, coşul pieptului mă chinuieşte cumplit. Suflul exploziei mă 
lovise drept în față, cu puterea unui baros. Tot e bine că trăiesc şi 
că n-am nici un os rupt. În schimb, mi-am pierdut arma şi stația 
de emisie-recepție. Numai pumnalul înfipt în teaca de la bocanc 
mi-a rămas fidel. 

În ora următoare, încerc să dau de camarazii mei, însă fără nici 
o şansă. Poate sunt morți, sau îngropaţi sub nişte ruine, cu 
organele împrăştiate. Nici nu ştiu pe unde s-o apuc şi cum să 
procedez. Totuşi, am prea multă experiență ca să intru în panică. 
În situaţii de genul ăsta, ordinul e clar: se efectuează deplasarea 
spre cea mai apropiată aşezare şi se ia legătura, prin telefon, la 
numărul secret pe care ni s-a cerut să-l memorăm, întrucât 
teritoriul e aproape necunoscut, pot însă da peste o mină sau 
peste o ambuscadă UCK, cum tot atât de bine pot nimeri într-un 
sat de albanezi. 

Mai trag o raită pe-o rază de o sută de metri, fixându-mi câteva 
puncte de reper, dar cu acelaşi rezultat. Pe camarazii mei i-a 
înghițit pământul. Simt cum frica îmi dă târcoale, dar nu este frica 
instinctivă a unui om pândit de pericole, ci una tactică, dacă se 
poate spune aşa. Reuşesc să determin direcţia din care „am 
aterizat”, ceea ce mă ajută la stabilirea rutei de urmat. O iau direct 
prin pădure, cu toate că şansele de a păstra un drum drept sunt 
foarte mici. Îmi sare în ajutor luna, ieşită din norii îndepărtați 
parcă şi ei de suflul exploziei. Merg cu atenţie, încercând să nu fac 
zgomot, cu urechile ciulite după alte sunete care să-mi aducă vreo 
informaţie despre primejdiile ce mă pândesc. Trebuie să profit de 
noapte, pentru a-mi duce planul la bun-sfârşit. O întâlnire cu 
sârbii ar fi total nefericită, având în vedere că ăştia mai întâi ar 
trage şi pe urmă mi-ar cere actele. 

Nu e o situație de invidiat, dar în viață ai atât de puţine ori 
ocazia să-ți creezi cadrul pe care ţi-l doreşti, încât ajungi să te 
mulțumeşti cu orice. După o oră, în care n-am străbătut mai mult 
de un kilometru, deşi aş fi vrut să zbor, mă lungesc la pământ să- 
mi refac puterile. Mi-aş da salariul pe-o lună pentru o sticlă de 
votcă. Lucrurile îşi schimbă mereu valoarea, după situaţia în care 
te găseşti. Stau întins, în timp ce gândul renunțării prinde să 
cocheteze cu mine. Îl las să-şi arate muşchii, după care-l 

îndepărtez ca pe o muscă prea sâcâitoare. Totuşi, nu mă hotărăsc 
încă să-mi reiau mersul. Asta îmi şi salvează viața, pentru că, în 
minutul următor, simt o cizmă călcându-mă pe picior şi o siluetă 
neagră se prăbuşeşte, împiedicându-se, alături de mine. 

Doar o fracțiune de secundă îmi trebuie să fac un salt peste 
trupul căzut, cu pumnalul gata să străpungă. Mă opreşte icnetul 
pe care cel prins sub mine îl scoate pe neaşteptate: 

— I surrender!25 

Îi leg mâinile la spate cu chinga de care trăgea un sac micuţ, 
după care-l răstorn cu fața în sus. Abia acum disting însemnele 
armatei americane pe pieptul combinezonului acestuia. 

— Câteva clipe rămân siderat. Peste oricine m-aş fi aşteptat să 
dau, dar nu peste un yankeu! 

Mă lămureşte tot el: 

— Robert O'Grany. Ofiţer pilot în Flotila a 6-a americană! 

Nu-i răspund până când nu-l percheziționez amănunţit. În 
săculețul lui dau peste o sticlă de brandy, care-şi schimbă iarăşi 
prețul. După o duşcă bună, încep să văd în jur. 

— Dar unde îţi este avionul, că nu-l zăresc? O fi unul din alea 
invizibile? 

— Cine sunteți? întreabă americanul. 

— Lupul-Cel-Rău. O aştept pe Scufița Roşie şi uite peste cine 
dau! 

Din săculeț mai apar şi alte minuni —- o mulțime de lucruri de 
care ai nevoie ca să te descurci în deşert sau la poli dar acum, cel 
mai important este pistoletul, pe care mi-l şi fixez la brâu. După ce 
dezamorsez stația de emisie-recepţie, un model sofisticat, trec la 
interogatoriu, mai vesel ca niciodată. 

— Cum de te-au nimerit, Billy? Credeam că avioanele voastre 
sunt nedetectabile. 

— Cine eşti? repetă americanul, încă şocat de întâlnire. 

— Un rătăcitor ca şi tine. Show me the way to go home, Billy! 

— Eşti sârb? 

— Nu. Ceea ce nu înseamnă că-ți sunt şi prieten. Pentru 
uşurinţă poți să-mi spui Grey?7. 

— OK, Grey! Ce face un tip ca tine, care nu este sârb, în mijlocul 
unui război, într-un loc ca ăsta, fără zone neutre sau adăposturi 


25 Mă predau! (lb. engleză, în orig.), (n. trad.). 

26 Un vechi cântec american: „Arată-mi drumul de întors acasă” (n. 
trad.). 

27 „Căruntul!”, porecla lui Florin Zamfir (n. trad.). 

sigure? 

— Asta mă întrebam şi eu. Ca să folosesc o expresie de-a 
voastră, mă aflu într-un loc nasol şi într-un moment foarte prost 
ales. 

Billy îmi arată dantura şi încearcă să umble din nou la cutia cu 
farmece. 

— Pari un om de treabă. Pun pariu că eşti un albanez ieşit la 
braconaj. 

— Ar fi al naibii de simplu, dar eu nu joc în filmul ăsta. 

Mai trag un gât din bidonaş, urmărit de privirile americanului. 
La urma urmei, e băutura lui. Îi ţin capul şi-l ajut să ia o 
sorbitură. Pe neaşteptate, se lasă pe spate, încercând sa mă 
lovească cu tălpile bocancilor în cap. Dacă ar fi ştiut că am centura 
neagră, poate că n-ar fi încercat. Mă rotesc într-o piruetă 
grațioasă, înnodându-i picioarele, ceea ce-l face să strige de 
durere. 

— Billy, Billy, nu e frumos! Eu îți ofer băutură şi tu sari la 
bătaie! 

Îi ard un şut în rinichi, iar Billy nu înfloreşte. Când îi dau 
drumul, se prăbuşeşte ca o balegă şi, câteva minute, e ocupat cu 
inventarul. 

— Billy, eşti prizonierul meu şi, ca atare, am drept de viață şi de 
moarte asupra ta. Să nu începi cu un ştiu ce prevederi de la un 
ştiu ce convenție, pentru că eu unul te anunț că nu am semnat 
nimic. 

Americanul e de viță bună, nu un smiorcăit şi, în consecință, se 
repede cu capul înainte, țintindu-mi stomacul. E o luptă cam 
inegală, dar n-am de gând să primesc vreo medalie pentru fair- 
play. Îmi înfig fără menajamente genunchiul în fața lui, iar când 
aud un trosnet sec, sunt sigur că Billy, dacă se va mai întoarce 
acasă, va trebui să facă o vizită urgentă la un specialist în 
chirurgie plastică. 

— Bine, trebuie încercat orice, nu-i aşa? mă ia el cu binişorul, 
scuipând minunăţie de dinți. Cred că mi-ai spart nasul. 

— Fetele o să te placă mai mult E ciudat cum nu se dau deloc în 
vânt după tipi efeminațţi, în schimb, sunt gata să-şi scoată chiloțeii 
cum dau cu ochii de vreo cicatrice. Te-ai potolit acum? 

— Până-mi trece nasul, mă avertizează el. 

— Hai să facem nişte paşi, îl invit eu. După cum se vede, ai o 
tendință de îngrăşare. Sedentarismul e unul dintre duşmanii 
dovediţi ai omului. 

„Harta de evadare” pe care am găsit-o în sac devine obiectul cel 
mai de preț, alături de pistol: Mă hotărăsc să mă îndrept spre Bela 
Crkva, un târguşor în care aş putea găsi o Poştă cu telefon. 
Gândul că trăiesc şi că, pe deasupra, voi obţine şi o primă pentru 
predarea americanului, îmi creează o bună dispoziție. Ca să nu 
risc vreo întâlnire cu echipele de salvare trimise în ajutorul 
pilotului, amorsez din nou stația de emisie-recepţie, pe care o 
abandonez apoi într-o scorbură. N-au decât să se joace de-a v-aţi 
ascunselea, până o să facă băşici la creier. 

Billy nu se arată cooperant, dar, după două şuturi bine ţintite, 
îşi schimbă părerea. O ia înaintea mea, urmându-mi supus 
indicaţiile. 

— N-am putea ajunge la o înţelegere? întreabă el, încercând apa 
cu degetul. 

— Poţi bălmăji tot ce-ţi trece prin cap, ca să faci excursia mai 
plăcută, dar nu te opri din mers şi nu încetini. De obicei, urme. 
După fiecare pas, mă opream şi ascultam. De unde să-mi închipui 
că mai existai şi tu! 

Îi conspectez portofelul şi dau peste o fotografie cu o fetişcană 
țâţoasă. 

— E vreo vedetă de la Hollywood, sau e în curtea ta? 

— Iubita mea. Audrey. 

— Faină! Gagici ca astea ar trebui să aibă câte şase mâini, şase 
picioare şi şase perechi de sâni, ca Buddha. 

— Aşa e, îmi dă dreptate Billy, lingându-se pe buzele 
însângerate, ar trebui să aibă mai multe din toate. Ne căsătorim 
când o să mă întorc. 

— Nu e o idee prea bună. Ai putea strica totul. Cât mai stai pe- 
aici să miroşi picioarele sârbilor, ar fi bine să mai chibzuieşti. 

— Tu eşti însurat? 

Mă uit la el, minunându-mă. În loc să stăm la o bere de 
sâmbătă seara, tânguindu-ne de una şi de alta, ca doi bărbați 
serioşi, trebuie să-l car după mine printr-un teritoriu aflat în plin 
război. Suntem cam de aceeaşi vârstă şi, în alte condiții, am putea 
fi chiar prieteni. 

— Da, îi răspund, cu ochii la cer. 

— Şi cum o cheamă? 

— Liana. 

— Haios nume! Presupun că aşa se şi comportă, nu? Vreau să 
spun că se încolăceşte pe tine. Înţelegi, nu numai fizic. 

— Aici ai nimerit-o, Billy. E una dintre puţinele femei care-şi 

merită numele. 

— Dacă scăpăm, după război vă invităm la noi, la un barbecue. 
O să ne amintim împreună de episodul ăsta şi o să râdem. 

— Aşa e. Necazurile nu țin cât viața omului. De-aia sunt şi aşa 
multe. 

— Nu-ţi port pică, deşi, fără tine, mâine aş fi putut să ajung 
acasă, lângă Audrey. La refacere, înţelegi! Apropo, ziceai că nu eşti 
sârb... 

— Las-o baltă! Când o să devenim prieteni de familie, o să-ți 
povestesc toată viața mea şi o să ne distrăm. Până una alta, s-o 
luăm din loc. 

— Ar merge la fix nişte beri reci! e de părere Billy. 

— Probabil că Audrey le-a şi pus la gheață Dacă ne grăbim, am 
putea prinde sfârşitul războiului. Am reținut invitația. Poţi fi sigur 
că o să-ţi fac o surpriză. 

— S-o aduci şi pe Liana. 

— Aşa cum ai spus: nu poți scăpa de femeia asta, nici dacă ai 
vrea să te desparti de ea. 

— Când a aflat că plec în Iugoslavia, Audrey mi-a spus că, dacă 
o să mi se întâmple ceva, o să se sinucidă. 

— Dragoste mare! 

— Nu cred că a glumit, zice Billy, asudând din plin. E din Sud şi 
acolo femeile nu prea glumesc. Problema e că în ultima noapte nu 
am folosit prezervativul, iar ea se afla în perioada maximă. 

— Nu vreţi să aveți copii? 

— Ba da. Dar să-i creştem împreună. Crezi că sârbii, după tot 
ce le-am făcut, o să mă lase în viață? 

În mod normal n-ar trebui să-mi pese de soarta americanului. 
Totuşi, resping ideea, care se agaţă de mine ca un înecat. Schimb 
vorba, dar Billy nu e prost. 

— Mi-ar părea rău. La urma urmei, n-am nimic cu sârbii. S-ar 
putea însă ca bombele mele să fi lovit femei şi copii, sunt conştient 
de asta. Mi-aş merita soarta. 

— Billy, pe tine te-au cam prostit filmele voastre de mâna a 
şaptea, cu oameni victimizaţi, care caută să scape de propria lor 
conştiinţă. Oricum, să ştii că mie îmi place genul horror 
Melodramele nu fac parte din gusturile mele. 

— Nu pari aşa de dur, cum laşi să se, înțeleagă. 

— Eu n-am lăsat nimic, tu ai înțeles. Dur e tigrul, dur e 
crocodilul, chiar şi ariciul e dur. Oamenii sunt doar proşti. Nu v-au 
învăţat asta la instrucție? 

— Ne-au învățat multe, dar acum nu-mi folosesc la nimic. Ne 
spuneau că trebuie să avem o listă de priorități pentru orice 
situație, să ne stabilim o serie de obiective imediate şi sa ne 
concentrăm asupra lor. 

— Şi care e acum prioritatea ta numărul unu? 

— Să scap de tine. 

— M-ai omori, ca să reuşeşti asta? 

— Fără să clipesc. 

— Şi cum rămâne cu invitaţia ta? 

Billy alunecă, gata să-şi prindă piciorul sub un buştean. Îl ajut 
să se ridice şi în acelaşi moment porneşte ploaia. De astă dată, 
una torențială. Feţele noastre apropiate se îmbibă repede cu apa 
care ne intră în ochi, în nas, în urechi, dar rămânem aşa. 
Privindu-ne fix şi aşteptând ca fiecare dintre noi să acționeze într- 
un fel. Un straniu sentiment de camaraderie mă face să-i şterg fața 
lui Billy şi să-i îndes mai mult cascheta pe ochi. 

— N-ai încălcat niciodată regulile de care-mi vorbeai? îl întreb 
pe neaşteptate. 

— Doar când am fost la un pas de reuşită. Pot să mă laud că n- 
am luat nici un fel de decizie greşită. 

— Nu renunțţi niciodată, nu-i aşa? 

— Tu ai renunțat vreodată? 

— Bine, bine... Suntem născuți sub aceeaşi zodie, semănăm al 
naibii de mult. Să ştii, Billy, chiar îmi placi. Dar n-avem ce face. 
Jocul trebuie dus până la capăt. Nu cred că m-aş bucura de 
aprecierea ta, dacă ți-aş da drumul acum. 

— Ca soldat, nu! 

— Asta şi suntem! Soldaţi! 

Un huruit venit parcă din străfundul pământului mă pune din 
nou în gardă. Să aibă Billy un alt emițător ascuns care să alerteze 
elicopterele?! Dar n-apuc să-l mai percheziționez o dată. Copacul 
din fața mea începe să se mişte şi se apropie de noi ca un om beat. 
N-apuc să-mi dau seama ce se întâmplă, pentru că, în momentul 
următor, sunt răsturnat cu picioarele în sus şi o iau la vale. În 
cădere, pierd pistolul, lovindu-mă de toate buturugile din cale. Mă 
opresc cu greu în nişte rădăcini ieşite la suprafață. Peste mine 
continuă să se repeadă valuri de noroi şi lemne, care aproape că 
mă sufocă. Mă agăţ cu disperare de rădăcini, băgându-mi şi mai 
mult capul în piept, hotărât să mor acolo, decât să-mi continui 
căderea spre o râpă abruptă. În jur, infernul îşi face loc cu coatele. 

Încă nu pricep ce a putut să se întâmple. O bombă sau o mină 

n-ar fi dus la dezastrul ăsta Un buştean mă loveşte drept în țeastă 
şi, înainte de a leşina, mai apuc să dau ordin mâinilor să nu se 
desprindă, chiar de-ar fi să se rupă. Când îmi revin, totul s-a oprit. 
Doar valurile de pământ, rămase împietrite şi copacii înclinați mai 
amintesc de catastrofă. 

Asta a şi fost! O alunecare de teren! Când e război, nici natura 
nu rămâne impasibilă. les cu greu din pământul care a încercat să 
mă înghită definitiv, înainte de vreme, ştergându-mi nu fața de 
sângele care continuă să curgă. Am capul crăpat, dai abia acum 
simt durerea. O durere cumplită, care face să-mi clănțăne dinții. 
Îmi tai mânecile uniformei şi mă bandajez, făcând o gâlmă mare 
deasupra rănii provocate de buştean Sunt încă amețit, cu privirea 
încețoşată, dar respir şi mă pot mişca. 

Un geamăt venit din spate îmi aduce aminte că nu suni singur. 
Păşesc, clătinându-mă, către locul de unde vine geamătul, atent să 
nu alunec în râpă. Exact în buza ei, sub un copac căzut, Billy zace 
pe spate, acoperit tot de noroi. Mă las uşor lângă el, îi curăț fața şi 
nu-mi vine să cred că zâmbeşte. 

— Nu e o ţară foarte primitoare, îngaimă el printre buzele 
umflate. 

— La ce te-ai fi aşteptat? Trebuia să rămâi în Texas, cu Audrey 
a ta. Mi-ar fi fost şi mie mai bine. 

— Cred că am vreo două coaste rupte. S-ar putea ca şi 
încheieturile să fi trosnit un pic. 

— Nu te mişca, te ridic eu. Sunt specialist în salvări îmi scot 
pumnalul, lăsându-mă să alunec spre picioarele americanului 
care, la vederea cuțitului, uită să mai zâmbească. 

— Mersi de aşa salvare. Oricum, dacă o faci, fă-o repede! 

— Nu fi tâmpit. N-am de gând să te omor. 

— Doar n-o să tai buşteanul cu rahatul ăla! 

— Trebuie să-ți dezleg mâinile, eroule! Singur nu pot să mut 
copacul din loc. 

Îmi continui alunecarea, căutându-mi sprijin în tălpi, apoi prind 
să sap pe sub Billy ca o cârtiță în căutarea unei locuințe de 
serviciu, până ce găsesc legătura de chingă. O tai cu atenție şi, 
când reuşeşte să-şi mişte mâinile, americanul oftează de plăcere. 

— La dracu” Am scăpat cu articulațiile întregi! 

— Aşteaptă! Voi împinge cu picioarele, iar tu propteşte şi 
mâinile! 

— O să mă duc la vale cu copacul! 

— Nu şi dacă te leg de mine. 

Totul se întâmplă după cum prevăzusem. Copacul o ia din loc, 
dar Billy e gata să mă tragă în râpă. Când reuşim să ne cățărăm 
câțiva metri mai sus, cădem în fund, sprijinindu-ne spate-n spate. 
Billy râde, inventariindu-şi stricăciunile. Are doar câteva răni 
uşoare, însă pieptul îl doare rău, ceea ce înseamnă că a avut 
dreptate când s-a plâns de coaste. Îi dau primul-ajutor, 
înfăşurându-l strâns cu bluzonul lui transformat în bandaj 
compresiv. 

Ploaia se opreşte brusc, tot aşa cum a pornit. Îmi scot ţigările 
din buzunarul de la piept, aprinzând una şi pentru Billy. Printre 
icneli şi oftaturi, nu uit să-l avertizez: 

— Să nu încerci ceva, fiindcă am pumnalul pregătit. 

— Se pare că tocmai mi-ai salvat viața! 

— N-are importanță. Eşti îndeajuns de-al naibii, ca să profiți şi 
să mi-o tragi cu prima ocazie. 

Billy râde din nou. E dracul gol. 

— De ce mai râzi acum? 

— Mă gândesc că zeci de avioane, elicoptere special echipate, 
unități de comunicaţii de nivel spaţial, chiar şi trupe de desant mă 
caută disperate în jurul scorburii în care ai aruncat emițătorul, în 
timp ce eu stau aici şi fumez cu gardianul meu! 

Dintr-o dată mă apucă şi pe mine râsul. Ne amuzăm amândoi 
ca nişte smintiți. Dacă am fi descoperiți acum, am fi duşi la 
ospiciu, nu la închisoare. 

— Când Audrey şi Liana se vor întâlni şi le vom spune povestea 
noastră, vor zice că suntem cei mai mari mincinoşi de pe pământ. 

Mă opresc din râs, îndată ce realitatea dă buzna fără să bată la 
uşă. 

— Pe mine o să mă creadă. 

Nu mai râde nici Billy. Suntem iarăşi doi inamici. Se ridică 
încet, zicându-mi hotărât: 

— Hai să terminăm odată! Măcar să ştiu şi eu ce mă aşteaptă. 

Entuziasmul de la început m-a cam părăsit. Un fir nevăzut mă 
leagă de Billy, ca un fel de cordon ombilical la care ar trebui să fie 
conectaţi toți oamenii. 

— Chiar eşti nerăbdător să ajungi în ghearele sârbilor? 

— Mi-ai lăsat vreo alternativă? 

— Ți-am salvat viața! 

— Banii se câştigă greu, nu-i aşa? Mort, n-aş mai valora chiar 
atât de mult. 

— Ascultă, yankeule, mă hotărăsc eu dintr-o dată. Ştiu că voi 

sunteți topiți după pariuri. Priveşte, am o monedă. Alege! Capul 
înseamnă că te predau sârbilor, pajura, că-ți dau drumul. Ce zici? 

— Am greşit când te-am categorisit, zice Billy. De fapt, eşti un 
dur. Te joci cu viața mea după bunul tău plac. Mi-o iei, mi-o dai 
înapoi, iar mi-o iei. Şi asta, în decurs de numai câteva ore! 

— Dacă te supără că pot fi pentru câteva ore stăpânul vieţii tale, 
atunci mai bine renunță. 

— Cel mai mult mă intrigă faptul că nu ştiu cine eşti cu 
adevărat. Va trebui să te introduc în programul nostru de 
antrenament. 

— Billy, se crapă de ziuă. Ce zici? Mi se pare destul de cinstit. 
Cu ocazia asta afli şi dacă eşti norocos. 

— Cred că ţi-aş înfige cu plăcere un glonț în ţeastă! Fie! Dăm cu 
banul! Dar de unde ştiu că nu mă păcăleşti şi că vrei să-ți baţi joc 
de mine? 

— Simplu. Nu ştii. Dar poţi să afli. 

— Dă-i bice! 

Moneda se învârteşte în aer cu un zbârnâit de zbor de pitulice 
speriată de un vânător, după care se hotărăşte să dea verdictul. 
Aproape că ne lovim capetele, când ne aplecăm să-l constatăm. E 
pajură şi Billy e liber! 

— Să fii atent la Audrey, ştii cum e vorba cu cel care are noroc 
la joc. Şi transmite-i salutări din partea mea. 

Billy e în continuare neîncrezător. Se aşteaptă, din clipă în 
clipă, să izbucnesc în râs şi să-i spun că totul a fost o farsă. În loc 
de asta, îi predau harta şi sacul. 

— Într-o oră, ajungi în Albania, la ai tăi. Fereşte-te de punctele 
pe care ţi le însemn eu pe hartă. În rest, poţi să şi fugi. Cel mult ai 
să dai peste nişte refugiați înfricoşați. 

— Vrei să mă împuşti pe la spate. 

— Billy, Billy, nu mai merge aşa des la filme. Sunt un jucător şi 
n-am de gând să mă împotrivesc destinului. E de rău-augur. 

— Orice aş fi zis, dar nu şi că eşti superstițios. Bine, o şterg, n- 
am de gând să înțeleg ceva din toate astea. Punctele care mi le-ai 
însemnat ce reprezintă? 

— Nu vrei să-ți comunic şi plasamentul trupelor sârbe şi 
înzestrarea lor militară? 

— OK! Cred că eşti puţin cam sonat! 

— Nu mai mult ca tine. Altfel, ce-am căuta noi doi aici, în loc să 
stăm în fața unui grătar şi să bem bere? 

— Mi-a făcut plăcere să te cunosc. Noi doi am fi putut ajunge 

buni prieteni. 

Mă lipesc de un brad, aruncându-mi privirea spre valea în care, 
prin pâcla dimineții, se văd casele de la marginea localității Bela 
Crkvica. Dintr-o dată mă simt foarte obosit, de parcă aş fi luat 
asupra mea truda tuturor pelerinilor din lume. Îi răspund, fără să 
mă întorc spre el: 

— Pleacă, Billy! Pleacă până când nu mă gândesc că am făcut o 
greşeală. 

— OK! Bye-bye, Grey! Sper să ne reîntâlnim în curând! 

Îmi aprind încă o ţigară, sprijinit de brad, ca un cadou de 
Crăciun pentru sufletele deşarte. Nimic nu e mai neplăcut pe 
lumea asta decât să te arunci de la etajul douăzeci şi să rămâi în 
viaţă! 

— Nu veţi depune armele, până când ruşii nu vor accepta să 
treacă sub comanda NATO! 

— Da, domnule general, dar şi dumneavoastră ar fi trebuit 
să prevedeți că vor ocupa Priştina. Doar acolo e principalul 
aeroport. 

— Înţeleg că vrei să ne predai lecţii de tactică! 

— Greşit! Mă refeream la prefăcătoria lor! 

— Mda, ceva tot au învățat din ultimul război mondial şi 
anume că trebuie să se mişte repede. 

— Nu păreți prea impresionat! 

— N-aş putea spune că nu mă amuză situația. E o mutare 
tare de tot. Ruşii sunt maeştri la şah. 

— Aici e vorba de kosovo, de țara mea, nu de o tablă de joc! 

— Nu te aprinde aşa, comandante! Dacă-i gâdilăm un pic, 
ruşii o să lase garda jos. Orgoliul lor prostesc i-a pierdut de 
fiecare dată. N-o să vă dezarmăm, până când nu vor intra sub 
comanda noastră. 

— Atunci, grăbiţi-vă! Sârbii, în retragerea lor, jefuiesc şi 
omoară Acum, că-i au şi pe ruşi în spate, ar putea încerca chiar 
o contraofensivă! 

— Imposibil! Ruşii nu vor accepta niciodată să lupte cu noi 
pe un teren străin! Şi, de altfel, o dată cu noi, vor mai rămâne 
şi ei pe-aici câțiva ani buni! La ce le-ar mai folosi războiul? 


(Din convorbirea comandantului-adjunct al Trupelor 
Aliate cu un lider politic albanez) 

VII 


MOARTEA LUI PAVLOVICI 


În salonul micuţ al spitalului-catacombă din Priştina nu se aud 
decât  piuitul  electrocardiografului şi răsuflarea greoaie a 
maiorului. Dintre toți cei care ne-am luat zborul, după explozia 
care ne-a împrăştiat ca pe nişte pufuleți de păpădie, Pavlovici s-a 
ales cu cele mai grave răni. Are totul rupt pe dinăuntru. Medicii 
veniți de la Belgrad, special chemaţi pentru el, se miră că se mai 
află încă în viață. Nu se mai poate face nimic şi, de altfel, maiorul 
însuşi refuză să mai lupte pentru viaţă. 

Stăm adunaţi în jurul patului, pe care trupul suferind al 
maiorului mai trăieşte doar cu ajutorul aparatelor de resuscitare, 
aşteptând ca acesta să se ridice în picioare şi să ne spună că totul 
a fost o glumă macabră, în loc de asta, Pavlovici deschide ochii, 
privindu-ne pe rând, cu mirare. Scoate un râs horcăit, iar buzele 
lui încearcă, zadarnic, să schițeze rânjetul pe care l-au exersat de 
zeci de mii de ori. 

— Am crezut că ați murit... Nu mai staţi ca nişte ciocli... spuneți 
ceva... 

Medicul vrea să ne scoată afară, dar tot el este cel care iese din 
salon. Pavlovici îl convinge să-i facă o injecție întăritoare, deşi ştie 
că în felul acesta îşi apropie şi mai mult sfârşitul. Vrea însă să fie 
conştient până în ultima clipă. 

— Voi, asasinilor, şopteşte el, îndată ce medicul dispare, aflați 
că Dumnezeu există şi că e bun. 

Ne aruncăm ocheade, convinşi că maiorul începe să aiureze. E 
însă mai lucid ca niciodată. 

— El a hotărât să mor aici, în ţara mea... Aşa cum mi-am 
dorit... cu arma în mână... Tuşeşte uşor, crispându-se tot. Voi însă 
o să sfârşiți ca nişte câini... continuă el. Aduceţi-i aminte 
colonelului Obilici... Mi-a promis să mă ardă şi să împrăştie 
cenuşa din avion peste sfântul pământ al Serbiei... Voi plecați, 
plecați cât mai repede de-aici. O să vă omoare. Plecaţi chiar astăzi. 
Miloşevici a trădat... O să vă omoare... Se înroşeşte brusc la față, 
plimbându-şi ochii mânioşi peste aparatele care, în loc să-i dea 
viață, par să i-o ia, asemenea unor aspiratoare. Apoi i se adresează 

Sarei: Soldat Lipovicz! 

— La ordin, domnule maior! îngaimă Sara, singura dintre noi 
marcată profund de soarta muribundului. 

— În vestonul meu o să găseşti nişte bani. Ia-i pe toţi. Să beţi în 
amintirea mea. Nu vă cer nimic altceva. 

Sara execută ordinul, în timp ce Colosul o urmăreşte cu ochii 
hulpavi, regretând că nu a fost el cel desemnat. Sunt bani mulți 
acolo, dar Sara nu stă să-i numere. Îi trece în buzunarul ei, 
revenind lângă pat. 

— Îi putem împărți, îndrăzneşte Colosul, nereuşind să se 
stăpânească. 

Nu dă o para chioară pe privirile noastre reprobatoare, 
considerându-ne în sinea lui nişte ipocriți. Poate că nici nu e prea 
departe de adevăr. 

Maiorul probează din nou rânjetul, care, de data asta, îi iese 
ceva mai bine. 

— Şi Iadul o să refuze să-ți dea viză, soldat Sheldon, murmură 
el. Ca şi vouă... ca şi mie... Pentru noi s-a pregătit altceva... Păcat 
că nu mă pot întoarce să vă spun ce vă aşteaptă... Primele... 
primele de contract le veți primi pe filiera cunoscută. Am aranjat 
totul cu Obilici. Dar voi să plecați cât mai repede! 

— A fost o onoare să luptăm sub comanda dumneavoastră, 
încearcă Sara un fel de necrolog. 

— Pe dracu”! se înviorează brusc maiorul. Pentru mine a fost un 
blestem. Din păcate însă nu te poți lupta de unul singur. Nu 
sunteți decât o bandă de asasini. M-am mândrit cu voi ca soldați, 
dar, dacă aş fi avut copii, i-aş fi ținut cât mai departe de 
adunătura voastră. 

— Dumneavoastră ne-ați ales, ripostează Colosul, semeț şi 
puțintel ofensat Pentru anumite lucruri e nevoie de oameni ca noi. 

— Doar n-o să vă cer şi scuze, icneşte maiorul. 

— Nu-l luaţi în seamă, zice Otto. Doar ştiţi cât poate fi de 
tâmpit! 

Colosul e gata să sară la bătaie. Îi trag un şut în gleznă, care, în 
loc să-l enerveze şi mai rău, îl potoleşte mintenaş. 

— Aşa m-am născut, acceptă el cu stoicism. În schimb, sunt un 
om normal, nu mă războiesc cu poponeţele. 

— Gura! scrâşneşte Andar. Nu uita unde te afli. 

— N-are importanţă, zice Colosul, total detaşat. Sunt lucruri pe 
care le poți discuta la biserică, ca şi la budă. 

Sara încearcă şi ea să-l tragă de urechi, dar este oprită de 

maior. 

— Are dreptate, spune el. Doar n-o să staţi să mă bociţi. În 
privința asta, Sheldon, ţi-am admirat întotdeauna sinceritatea. 

— Aţi auzit şi domnul maior recunoaşte că sunt cinstit, ni se 
adresează el, insensibil la nuanţe. lată de ce vă propun sa țin eu 
banii pentru parastas! 

Acum, maiorului i-a reuşit rânjetul ca-n vremurile bune După 
strâmbătura cicatricei, ne dăm seama că e chiar vesel. 

— Sheldon, fir-ai să fii, tu n-ai respectat niciodată nimic în 
viață! 

— Ba da, domnule maior, îl contrazice uriaşul. Banii! Eu nu 
cred în Dumnezeu, dar cred în cel care a inventat banii! A fost mai 
şmecher decât toată preoțimea la un loc. Pe ăla îl respect! 

Pavlovici se înnegurează iar la față, iar ochii i se din în fundul 
capului. Îşi descleştează cu greu gura. 

— Să plecaţi chiar azi! E ultimul meu ordin! 

Apoi, capul îi cade într-o parte şi e gata. 

Ca la comandă, luăm poziţie de drepți şi salutăm cu mana la 
caschetă. Rămânem aşa un minut, după care ieşim pe vârful 
picioarelor, de parcă n-am vrea să-l deranjăm pe maior din somnul 
cel veşnic. 

Nici în taxiul care ne poartă spre cârciuma sârbului bosniac nu 
scoatem vreo vorbă. Oricât de duri am fi, pierderea comandantului 
ne-a marcat. Şoferul nu e nici el dispus la convorbire. Conduce 
încrâncenat, cu urechile pâlnie la radioul care transmite ştiri fără 
încetare. 

Miloşevici a acceptat pacea, iar trupele iugoslave se retrag din 
Kosovo. În urma lor, pătrund trupele KFOR, sub comanda 
generalului Michael Jackson. Treisprezece mii de soldați britanici 
trec granița dintre Macedonia şi Serbia, acoperiți de un dispozitiv 
de securitate format din treizeci de tancuri de asalt tip Challenger- 
1, o sută cincizeci de blindate de luptă Warrior şi douăzeci şi patru 
de tunuri AS-90. Elementele aeropurtate sunt unități de elită ale 
Brigăzii a 5-a Aeriene, paraşutişti şi unități regale Gurkha, soldați 
nepalezi veniți de pe platourile himalaiene. 

Dinspre Albania sosesc o mie cinci sute de soldați americani, 
acoperiți de elicopterele de luptă tip Appache AH-64, tancuri M-1 
Abrams, blindate Bradley, piese de artilerie de 155 mm 
aeropurtate Paladin şi unități de infanterie mecanizate şi 
aeropurtate. Alți două mii două sute de membri ai Brigăzii a 26-a a 
forțelor marine militare americane sunt aduşi din Grecia. 

Cinci mii de soldați germani vor asigura securitatea în zona de 
sud-vest a provinciei Kosovo. Nici francezii nu vor lipsi de la festin, 
dar surpriza totală o oferă Moscova. Vocea crainicului devine 
optimistă când anunţă că paraşutiştii ruşi sosiți din Bosnia au şi 
ocupat aeroportul din Priştina. În schimb, nu scoate o vorbă 
despre masacrele care continuă în regiune. Trupele regulate şi 
paramilitare sârbe jefuiesc, ucid şi incendiază tot ce întâlnesc în 
drumul retragerii lor. Nu se dau în lături nici de la confruntări cu 
avangărzile KFOR. 

Ca mai totdeauna, urmările războiului sunt mai cumplite decât 
războiul însuşi. Albanezii, la rândul lor, reiau măcelul, acum în 
sens invers, răzbunându-se pe tot ce e sârbesc. Kosovo a devenit 
un ținut al nimănui, sau, mai bine-zis, un ţinut în care instinctele 
gregare reprezintă singura autoritate. Când mori, ai vrea ca toată 
lumea să se sfârşească o dată cu tine, pentru ca nimeni să nu se 
mai bucure de ceea ce tu nu te vei mai putea bucura niciodată. 

Kosovo a devenit o rană sângerândă a Pământului, care 
continuă să se rotească bezmetic şi dezorientat, în căutarea unui 
medic, simțindu-şi colapsul aproape. Rugăciunile şi strigătele de 
îndurare, jelaniile şi plânsetele se îndreaptă însă către un cer 
pustiu. Însuşi Dumnezeu este rănit. 

Cârciuma în care intrăm cam fără chef, e goală. Patronul şi-a 
făcut boccelele şi e pe picior de plecare. 

— De chef vă arde vouă? întreabă el, după ce ne recunoaşte. 
Diseară, albanezii o să fie aici. Toţi sârbii s-au urcat în maşini şi 
au plecat spre Nord. O să fie un alt război. 

— E parastas! precizează Colosul, făcând vânt unui meniu uitat 
pe masă. Maiorul Pavlovici a murit. 

Patronul se opreşte câteva clipe din vânzoleală. Nu-l cunoaşte 
pe maior, dar a auzit multe despre el. 

— Dumnezeu să-l ierte! A fost un om mare! 

— Tocmai! Adu de băut! Sau ţi-ai împachetat şi sticlele? 

Sârbul ne invită să ne servim singuri. 

— Fac cinste! zice el. Voiam să le sparg, decât să le las UCK- 
ului. Nu vă lungiți prea mult, că eu vreau s-o întind. 

Colosul se întoarce spre Sara, anunțând cu voioşie: 

— Tot la vorba mea reveniţi! Aici e pe gratis! Să împărțim banii! 

Întinde chiar o labă spre Sara, care-l loveşte, înjurându-l urât 
Apoi întinde teancul de bani patronului. 

— A fost dorința maiorului. Ia-i! Bea şi tu pentru el. 

Colosul tremură de enervare, căutând să ne ia drept martori la 

ceea ce îşi închipuie el că ar fi o cruciadă a dreptăţii, dar eforturile 
lui nu găsesc nici un ecou. Patronul toarnă în paharele 
pântecoase, vărsând câteva picături pe podea. 

— Dumnezeu să-l ierte! zice el. 

— Că parcă n-ar avea altă treabă! trânteşte Colosul, îmbufnat. 

Dă de duşcă paharul şi îşi toarnă imediat altul, înțelegând să 
profite din plin de tratament. 

— Trebuie să-l găsim pe Obilici, zice Sara, cu gândul de parte. 
Doar el poate să ne ajute să ieşim de-aici. 

— Nu cred că e bine, spun eu. Putem nimeri din lac în puț. 

— Ai altă soluție? mă interoghează Otto. 

— Da, una probată, continui eu, după ce patronul sârb pleacă 
să-şi ducă valizele la microbuz. Trecem în România pe filiera unor 
călăuze. La Timişoara, putem face rost de acte. Ne îmbarcăm în 
trenul de Paris şi... călătorie sprâncenată! 

— E tot atât de-adevărat, pe cât e de simplu? face Sara 
neîncrezătoare. 

— Nu e simplu deloc. 

— Sunt însă persoane pe care le cunosc şi care vor face treaba 
în schimbul unor sume de bani. 

— Aşa e, întăreşte Colosul, care a beneficiat de serviciile lumii 
interlope din România. Florin îi ştie pe jupâni. 

— Dacă ar fi vrut să apelăm la colonelul Obilici pentru asta, 
maiorul ne-ar fi spus, remarcă şi Andar. 

— Toate bune, dar cum ajungem la graniță? 

Otto a făcut o manie pentru exactitate, dar, ca de obicei, are 
dreptate. Sârbii s-ar putea, brusc, să nu ne mai iubească. 
Răspunsul ni-l aduce Borislav, eternul rival în materie de box al 
Colosului, care, dovedindu-ne încă o dată că lumea e mică, dă 
buzna în cârciumă şi strigă după patron. Când ne ia în vizor, face 
o piruetă şi execută câteva figuri dintr-un dans sârbesc. E cuc de 
beat Nici vestea morții lui Pavlovici nu-i schimbă dispoziția. A 
văzut atâția morți şi are atâţia la activ, încât o dispariție în plus, 
fie ea şi a unui comandant vestit, poate trece şi fără girofar. 

— S-a zis cu Serbia! grohăie el, după ce a supt paharul întins de 
patron. Trebuie să luăm istoria de la capăt! 

Colosul e invidios pe beţia sârbului, drept care dă bice să-l 
ajungă din urmă. Are de parcurs o cale lungă. Cum e şi calea 
noastră până la graniță. Borislav acceptă imediat să ne poarte în 
Mercedesul lui negru, de care e foarte mândru. 

— L-am confiscat de la un albanez, zice el, clinchenind cheile 

maşinii. Unde s-a mai auzit ca maimuțele să conducă 
Mercedesuri? 

Andar nu rezistă la ofensiva declanşată de votcă şi pleacă la 
budă să-şi verse surplusul. Sara cere nişte cocteiluri „Învierea lui 
Lazăr”, pe care numai patronul ştie să le prepare. 

— Nu e încă timpul lor! rage Colosul, scăpând ca din întâmplare 
o mână pe sânii Sarei. 

Primeşte o lovitură cu mânerul pumnalului. Înfuriat, îşi suflă în 
mâinile învinețite, peste care, precaut, Borislav toarnă nişte votcă. 

— Nu e frumos între camarazi, zice el, doct. Măcar noi să 
rămânem uniți în rahatul ăsta. 

— N-am făcut-o intenționat, se dezvinovățeşte Colosul. 

— Mă refeream la lovitura pe care ai primit-o, precizează 
Borislav. 

— Presupun că ar trebui să mă las violată! face Sara, cu o 
expresie de falsă nedumerire pe chipul ei aspru şi dulce, în acelaşi 
timp. 

— De ce? suspină Borislav, căscându-şi ochii încețoşaţi Nu 
poate exista concordie? 

Colosul nu găseşte cuvântul în dicționar, dar, presupunând că e 
ceva de bine, îi umple sârbului paharul, numindu-l pe loc avocatul 
lui personal. Pledoaria lui Borislav se izbeşte însă de refuzul total 
al Sarei, care-şi trage scaunul la o masă separata, chemându-mă 
lângă ea. 

— Adică de ce valahul să profite şi eu nu? urlă, excitat Colosul. 
Cu ce e el mai bun decât mine? 

— Femeia este o taină! îl atenționează Borislav, ridicând degetul 
arătător în sprijinul afirmației sale. 

— Ba e o curvă prin simplul fapt că are păsărică! il contrazice 
Colosul. 

— Nu fi atât de convins! se rățoieşte sârbul care, în viața de 
toate zilele, e un familist înrăit. Unele femei sunt şi curve. Dar 
toate curvele sunt femei! 

Silogismul îl lasă mut pe Colos. În fața logicii a avut 
întotdeauna o unică reacție, pe care se grăbeşte s-o reproducă şi 
acum: râgâie zgomotos, bătând cu pumnul în masă. 

Fac abstracție de zarva care. Se porneşte din nou o dată cu 
revenirea lui Andar şi trec în revistă, împreună cu Sara, planul 
evadării. Singurul punct slab e Borislav, dar cum nu avem 
alternativă, trebuie să-l luăm în calcul. 

— Măcar e sârb, zic eu. Ne poate folosi ca paşaport până la 

graniță. 

— Să nu se răzgândească pe drum. Te poți aştepta la orice de la 
unul ca el. O să stau cu ochii în patru. Dacă simt ceva, il achit şi 
treci tu la volan. 

— În regulă! O să-l ţinem cu noi pe post de beţiv notoriu. 

— De acord! Ceilalți nu trebuie să ştie. 

Ne întoarcem la masa comună, unde suntem luaţi în primire de 
Colos: 

— La cât v-aţi înțeles? 

— N-ai tu atâţia bani! 

— Bine, Florine! face Colosul, arătându-mă cu degetul. Te-am 
dus la cel mai vestit curvet din lumea asta, purtându-te prin cele 
mai renumite bordeluri. Îți amintesc numai de Cape Town, unde 
femeile se rad ca tătăroaicele. O să mai ajungi tu la mâna mea! 

— Pavlovici a murit! Trăiască Serbia! se trezeşte Borislav tam- 
nisam să peroreze. Să bem, în asta constă adevărul! Viaţa e 
împuțţită şi lumea e cum o ştim! La ce bun să ceri, când poți lua tu 
ceea ce vrei? 

— Îţi mai aduci aminte de Joanna? continuă Colosul să mă 
piseze, astupându-i gura sârbului cu un nou pahar. Mă rugai să 
ţi-o aduc la pat, căci, bietul de tine, erai bolnav. Trebuia să-i 
desfac până şi picioarele, că tu aveai mâinile bandajate. 

— În viaţă nu ai multe alegeri de făcut! reia Borislav pildele, 
după ce goleşte paharul. Trebuie să profiți de orice drum îţi alegi. 
Dacă nu scoţi ceapă din răsadul de roşii, mănâncă ceapă! Asta... 
roşii! 

— În Tuvalu, tot eu ţi-am adus cuconet, că tu singur ai fi 
regulat atolii de coral! insistă Colosul. Şi acum, când vreau şi eu 
să mai simt o țâță de muiere, o faci pe cavalerul cruciat! 

— Să bem! zice Borislav cu voce sumbră. Să bem ca la propriul 
nostru parastas! 

Ideea nu e bine primită. Chiar şi mercenarii devin sensibili când 
e vorba de propria lor viață. Colosul îşi face cruce cu limba, bate în 
masa de lemn şi scuipă de două ori peste umărul stâng, exact în 
paharul patronului. Ăstuia îi sare ţandăra şi, pe bună dreptate, 
vrea să-l dea afară. Confuzia e însă reparată. Colosul îi aduce un 
pahar curat în locul celui pângărit, pe care-l sparge de perete. 

Ca să-l îmbuneze, Otto îi pune patronului în locantă câteva 
dintre-capcanele sale cu explozibil, pentru albanezii care vor da 
năvală. Cât pe ce ca năbădăiosul Colos să primească. O bombiță 
peste față, când se agaţă de o sticlă folosită drept momeală. 

Pretinde ca toate sticlele de acest fel să fie însemnate, ceea ce însă 
ar strica jucăria neamţului. Împăciuitor, patronul aduce o navetă 
cu bere şi încă una cu votcă. Apoi, pentru că ceasurile sunt 
înaintate, pregăteşte cocteilurile-minune. 

Borislav e atât de beat, încât adoarme instantaneu pe scaun, cu 
mâna în care ţine paharul plin ridicată. Îl cărăm până la 
Mercedesul în care ne înghesuim cu toții, dar nu înainte de-a ne 
îmbrăţişa îndelung cu patronul locantei. Între el şi Colos, are loc 
chiar un schimb de reţete de băuturi. În cele din urmă, pornim, 
încadrându-ne într-un convoi sârbesc care tranzitează spre Nord. 
Când ajungem în Srbica, Borislav se trezeşte tot atât de brusc 
precum adormise. Mâna revenită la viață continuă de unde lăsase 
comanda neexecutată, ridicându-se spre gură. Prevenitor ca o 
doică, Colosul îi întinde biberonul. 

Borislav se crede un cavaler legendar în luptă cu balaurul. 
Trage cu Kalaşnikovul în casele părăsite ale albanezilor, aruncând 
chiar şi o grenadă. Trebuie să depunem mari eforturi ca să-l 
convingem că războiul a luat sfârşit şi că acum mergem fiecare pe 
la casele noastre. 

Sosiți în Belgrad, mă înscriu pe şoseaua de centură, spre 
Smederevo, însă Borislav protestează vehement. Vrea să ne invite 
la el acasă, ca să-i cunoaştem familia. Privesc scurt către Sara, dar 
planul suferă o mică modificare. Evreica nu-l ucide, în schimb, îşi 
foloseşte una dintre ultimele seringi cu narcotic, trimițându-l pe 
Borislav în lumea somnului cel dulce. 

— Avem destui duşmani, zice ea. Dacă am fi descoperiți cu un 
mort în maşină, sârbii ne-ar linşa. 

Deşi a băut aproape cot la cot cu noi şi-a păstrat luciditatea 
Ajungem noaptea la granița cu România. E ora contrabandei, aşa 
că nu e greu să găsim o călăuză. Alegem o filieră sigură, cu toate 
că e foarte scumpă. Colosul nu e lăsat să negocieze. 
Contrabandiştii sunt o specie foarte ciudată, cu reacții dintre cele 
mai neaşteptate şi n-ar avea nici un rost să fim înjunghiați chiar la 
final. 

Ne despărțim de Borislav ca de un camarad drag. Sârbul e încă 
mahmur şi nu pricepe prea multe, dar nici noi nu ne chinuim să-i 
facem toată harta. 

Suntem duşi la Timişoara, unde ne cazăm în subsolul unei vile 
din centru. Filiera interlopă de tranzit e atât de bine pusă la punct, 
încât mă întreb dacă poliția română mai există sau a fost 
desființată. 

Nici vorbă să căpătăm acte false, căci grănicerii români sunt 
cunoscuți ca fiind printre cei mai vigilenți când e vorba de 
documente contrafăcute. Vom fi, pur şi simplu, transportaţi cu un 
microbuz pe ruta Ungaria, Austria, Italia, Franța. Mai ceva decât 
am fi apelat la o agenţie turistică. E adevărat că şi costă de zece ori 
mai scump. Abia dacă ne ajung banii pentru hainele civile, în care, 
o dată îmbrăcați, mai să nu ne recunoaştem. 

Înainte de plecare, fac singura imprudenţă pe care mi-o accept 
şi-i telefonez Lianei de la un post public. E posibil ca telefonul ei să 
fie ascultat, căci sunt încă un vânat bun pentru Serviciile Speciale. 
Convorbirea e scurtă. 

— Va veni un tip, Mike, care te va lua, împreună cu copilul. 

— Şi tu? întreabă ea cu voce tremurătoare. 

— Voi fi numai al tău. Pentru totdeauna. 

— Eşti sigur? Eşti sigur că poţi renunța la tot pentru mine? 

Simt un nod în gât şi mă văd din nou copilul orfan, speriat şi 
umil, chinuit şi batjocorit de toți, îmi văd sufletul ridicându-se 
spre cer, ca un bulgăre de fulgi şi împrăştiindu-se, în cele din 
urmă. 

— Lacrimile mă iau prin surprindere. Nu credeam să mai pot fi 
vreodată un simplu om. 

— Doar Dumnezeu îmi mai poate schimba hotărârea! 

DIN PARTEA AUTORULUI 


La plecare, după ce şi-a terminat povestea. Florin Zamfir mi-a 
mărturisit că avea să isprăvească definitiv cu mercenariatul. Nu 
era pentru prima dată când auzeam asta. Aşa hotărâse şi după 
Transnistria şi după Cecenia. 

Nu l-am crezut nici acum, cu toate că mi-a încredințat, ca pe un 
jurământ, două caiete rupte, cu foile boţite şi pătate. Jurnalul lui. 
Jurnalul unui mercenar. Mi-a cerut să nu public decât după ce voi 
fi anunțat de moartea sa, a cărei apropie se prevedea. În aceeaşi 
noapte, mi-am făcut un ibric de cafea tare, braziliană şi i-am citit 
jurnalul. După ce am întors ultima pagină, mi-am dat seama că, 
de fapt, nu-l înţelesesem deloc, că nu făcusem decât să relatez, în 
cărțile mele, simple fapte de război, fără să caut şi omul. 

Viața lui Florin Zamfir a fost o viață chinuită, dar nu numai 
atât. A fost, în primul rând, viața unui om care, ca oricare altă 
ființă umană, se născuse pentru a iubi şi a fi iubit. Însă adevărata 
şi singura fericire n-a cunoscut-o decât atât timp cât fusese în 
stare de fetus. 

Abia acum văd că am scris a fost. Probabil pentru ca un jurnal 
nu înseamnă numai o relatare, ci şi un sfârşit. Dar sfârşitul nu 
există. Nu încă. Ştiu că i-am promis să nu public nimic până nu 
vine acel sfârşit, dar cred că e de datoria mea să vă ofer 
posibilitatea să citiți măcar un fragment, unul singur. Nu spre a vă 
schimba părerea despre un mercenar - el rămâne, la urma urmei, 
un soldat plătit să ucidă. Dar este un seamăn de-al nostru. Ar fi 
bine dacă am putea privi în noi ca într-un lac cristalin, lăsând la o 
parte prejudecățile şi închipuirile care ne farmecă minţile. Pentru 
că numai aşa ne-am putea găsi adevărata identitate. 

Iartă-mă, Florine, pentru acest scurt fragment: 

„Ei trag din toate părțile, aproape fără încetare. Trag în mine, 
fără să ţintească, ştiind că exist şi că, prin urmare, trebuie să fiu 
omorât. M-am ghemuit pe fundul gropii, cu genunchii la gură, cu 
mâinile peste cap. Camarazii mei sunt morți, iar eu mi-am 
terminat muniția. Nu îmi este frică. Nu de moarte. E altceva. După 
cum trag, simt că ei mă urăsc din adâncul sufletului. Deşi nu mă 
cunosc, nu ştiu cine sunt. Ura lor se ridică deasupra mea ca un 
nor negru - luându-mi lumina - mai rea decât ploaia de gloanțe. 

Mă ucid cu ura lor, care a devenit parcă o ființă comună, hotărâtă 
să mă zdrobească. Nu vor să mă omoare, pur şi simplu, ci să mă 
ciuruiască, să mă taie în bucăţi, să facă din mine mii de petice în 
care să continue să tragă până la dezintegrare, până când nici o 
părticică din mine nu va mai fi materială. Am devenit, fără să ştiu, 
obiectul urii de secole a întregii omeniri îndreptate împotriva vieții. 
Nu îmi este frică. Simt doar o tristețe imensă, ca atunci, în 
copilărie, când i-am spus mamă unei femei care, punându-mi un 
covrig în palmă, m-a mângâiat uşor pe păr.” 

CUPRINS 


De acelaşi autor, la Editura Nemira au apărut... 4 
FSCOALA:UCIGASILOR sirem i cai td le aa 70 o le 7 
II ICR EL ARIAN e a 000 o m 20 da a na ia 44 
IHI OPERAȚIUNEA BUMERANG șosea oa ea a ti da 79 
IV PATRULA DE CEI NIONIS II sc caine eta i daia ma iai a 113 
M BERETELE ROSI cico Solo a 0 ta a a aa 138 
VI UN YANKEU LA CURTEA REGELUI SÂRB... 159 
VI MOARTEA LUI PAVLOVICI 4 as cina i aaa aaa 180 
DIN PARTEA AUTORULUI nea 0 arian ol ua ma at da 189 
CUPRINS cau ca oaza nea a Dale i a ca aaa 30 ai aul 3 cl aa ate a 191 

